
Argument 


Cum se manifestă genul în munca jurnalistică? Aceasta a fost 
întrebarea de la care a pornit demersul meu de cercetare, însă pe 
măsură ce am parcurs literatura de specialitate, a devenit clar faptul 
că trebuie să fac câţiva paşi în urmă ca să o pot explora în 
profunzime. Constatarea s-a datorat înţelegerii caracterului dual al 
muncii jurnalistice, ce cuprinde o dimensiune profesională şi una 
organizaţională, care trebuiau examinate înainte de a privi lucrurile 
din perspectivă de gen. 

Pe de o parte, jurnalismul este subîntins de un profesionalism 
ocupaţional - alternativ, o ideologie ocupaţională - ce infrastructurează 
printr-o serie de valori şi practici comportamentul la care ar trebui 
să adere profesioniştii/ele domeniului. Pe de altă parte, activitatea 
jurnalistică s-a desfăşurat în mod tradiţional într-un cadru specific, cel 
al organizaţiilor media de informare, de regulă constituite în scop 
comercial. în genere, literatura preocupată de profesii (şi de ocupaţiile 
care urmăresc să se profesionalizeze) este plasată în opoziţie cu 
literatura centrată pe organizaţii. Cercetările care iau ca punct de 
reper sociologia profesiilor tind să abordeze profesionalismul ca un 
dat, ca un set de valori predeterminate, ce servesc îndeplinirii misiunii 
asociate unui anumit grup profesional; cele situate în câmpul studiilor 

organizaţionale înţeleg profesionalismul ca un proces, care trebuie să 
ducă la atingerea obiectivelor organizaţionale. 

Lucrarea lui Warren Breed (1955) despre activitatea jurnalistică 
a instalat un filon antagonic în raport cu organizaţionalul, devenind 
centrală ideea că jumaliştii/ele trebuie să reziste - prin resorturi 
personale - presiunilor manageriale. Totuşi, primul studiu care s-a 
preocupat să evalueze profesionalismul jurnalistic (McLeod & 
Hawley, 1964) a sugerat că acesta trebuie cultivat la nivel 
organizaţional, ceea ce se corelează lipsei de mecanisme instituţionale 
- trans-organizaţionale - care să întărească grupul ocupaţional 
„dinafară". Ulterior, observaţiile participative realizate în redacţii au 
confirmat faptul că profesionalismul jurnalistic este grefat de practici 
de natură organizaţională (Gans, 1979; Tuchman, 1972; 1973). La 
mijlocul anilor 1990, Shoemaker şi Reese (1996) remarcau începuturile 
unui fenomen de actualitate, căderea „zidului despărţitor" dintre 
echipa editorială şi management, pusă pe seama descreşterii 
constante a profiturilor din industria jurnalistică. 

în ceea ce priveşte genul, a fost demonstrat, în mod previzibil, 
că profesionalismul jurnalistic nu variază în funcţie de gen, 
jurnalistele şi jurnaliştii intemalizând aceleaşi valori şi orientări 
ocupaţionale (Cassidy, 2008; Hanitzsch & Hanusch, 2012; Lavie & 
Lehman-Wilzig, 2003; Weaver, 1997). Asta nu exclude faptul că, în 
mod concret, activitatea jurnalistică este marcată de pattern-uri 
genizate, fie că vorbim de aspecte cuantificabile, precum diviziunea 
muncii pe orizontală şi pe verticală, sau de practici informale, ce 
perpetuează asimetrii de putere (De Bruin, 2000; Melin, 2008; 
Nilsson 2010; Ross, 2001; Vasilendiuc, 2011; van Zoonen, 1994; 1998). 
Cercetărilor feministe le revine meritul de a fi reliefat faptul că în 
pofida desegregării ocupaţionale de gen, i.e. depăşirea dominanţei 
numerice a bărbaţilor, jurnalismul continuă să fie un mediu de lucru 

sexist, caracterizat de privilegierea simbolică a „masculinului" 1 , 
căreia îi corespunde devalorizarea prezenţei femeilor. 

Pentru a explora ocupaţia jurnalistică şi genul în contextul 
presei centrale româneşti, am apelat la interviul calitativ, limbajul, 
producţia discursivă inerentă, furnizând moduri de cunoaştere şi de 
articulare ale realităţii investigate (Sunderland, 2004). Trebuie iterat că 
interviul nu este un instrument care accesează cu prioritate experienţe 
subiective, ci colective, întrucât, aşa cum punctează Deborah 
Cameron (2001), deşi ne exprimăm cu „propriile noastre cuvinte", 
articulările nu sunt niciodată ale „noastre", „ele nu simt unice sau 
originale" în raport cu nidun individ (p. 15), d simt infuzate de 
contextele (concomitent) discursive şi materiale în care ne trăim 
existenţa. Interviul calitativ permite persoanelor să aducă în 
prim-plan „credinţele tipice" comunităţilor sau grupurilor din care 
fac parte, facilitând examinarea cunoaşterii de simţ comun (De Fina & 
Perrino, 2011, p. 8). 

Opţiunea de a realiza interviuri doar cu jurnaliste a fost dată de 
faptul că ele deţin o „competenţă culturală" sporită în vederea 
abordării subiectelor de cercetare propuse (Guest, Bunce, & Johnson, 
2006, p. 74). Apartenenţa lor este dublă, făcând parte din grupul 
ocupaţional jurnalistic şi din categoria afedată preponderent negativ 
de procesele genizate spedfice ocupaţiei. 

Am ales să întrebuinţez interviul de tip semistrudurat întrucât 
creează un cadru conversaţional adecvat pentru a explora sistematic 
şi nuanţat temele de interes. Deşi preocuparea iniţială era 
drcumscrisă dimensiunii de gen, am considerat oportună extinderea 
cercetării pentru a oferi o perspectivă de ansamblu asupra câmpului 


1 Folosesc ghilimele pentru a semnaliza încărcătura culturală a termenului, nu 
pentru a mă referi la atribute prezumabil înnăscute ale bărbaţilor. 

ocupaţional pe fundalul căruia se materializează practicile genizate. 
In România, specializarea universitară în jurnalism este absolvită 
preponderent de persoane de gen feminin (80% potrivit raportului 
naţional GMMP, 2015), astfel că este predictibilă intrarea unui număr 
tot mai mare de femei în ocupaţie 2 . Prezenta cercetare contribuie la 
descrierea condiţiilor în care se desfăşoară acest proces. 

Reţinând centralitatea conceptului de profesionalism în studiile 
despre jurnalism, am hotărât adoptarea sa ca fir conductor al 
cercetării, antidpându-i potenţialul de a stimula participantele să 
reflecteze asupra propriei ocupaţii. Următoarele întrebări au ghidat 
cercetarea: Care simt semnificaţiile profesionalismului în jurnalism? 
Care este relaţia profesionalismului cu dimensiunea organizaţională a 
muncii? Cum se intersectează genul cu munca jurnalistică? 

In termenii lui Patton (2002, p. 465) am integrat conceptele 
centrale ale cercetării - profesionalism şi gen - în manieră senzitivă, 
nedefinitorie, pentru a le putea urmări multiplele manifestări „la firul 
ierbii". Cu alte cuvinte, le-am exploatat calitatea de semnificanţi 
flotanţi, de termeni dinamici, în măsură să capteze pluralitatea. 
Abordarea permite evidenţierea conexiunilor mai mult sau mai puţin 
explicite trasate de participante, care arată ce anume este considerat 
adecvat şi dezirabil în munca lor. 


2 în absenţa unor date despre forţa de muncă din organizaţiile media de informare 
din România se poate doar specula în ce măsura aceasta este feminizată (i.e. peste 
60% femei) sau prezintă echilibru de gen (cuprins între 40%-60%). 

Jurnalismul: o semi-profesie 


Cu toate că jumaliştii/ele nu beneficiază de reglementare de tip 
colegial (sau auto-reglementare formalizată 3 ), specifică profesiilor, 
jurnalismului îi este asociată o ideologie ocupaţională sau un 
profesionalism aparte, asemeni unor ocupaţii cu statut reglementat, 
precum cele medicale sau cele juridice. Ideologia ocupaţională constă 
într-o serie de valori şi orientări care simt atribuite în mod normativ 
unui grup ocupaţional, în mod ideal fiind aplicate independent de 
contextul în care munca este desfăşurată. Valorile abstracte ale 
ideologiei ocupaţionale infuzează practicile considerate profesioniste, 
însă acestea din urmă simt, în egală măsură, supuse actualizărilor, 
evoluând în funcţie de contextul sodo-material în care este 
desfăşurată activitatea. 

înainte de a ajunge la discuţia despre profesionalism în 
jurnalism trebuie avut în vedere modul în care sociologia profesiilor a 
teoretizat condiţiile de recunoaştere ale unei profesii, prin aplicarea 
„modelului atributiv". Distincţia formală între profesii şi ocupaţii 
constă în faptul că profesiile au un statut reglementat care permite 


3 Reglementarea profesională este colegială în sensul că este gestionată de către un 
organism profesional, nu de către autorităţile publice. Acestuia îi este delegată 
responsabilitatea de a monitoriza desfăşurarea activităţii profesionale în 
conformitate cu regulile, codul etic pe care se fondează profesia respectivă. 

închiderea sodală a activităţii ocupaţionale, mai precis, simt impuse 
condiţii legat de studii şi/sau promovarea unor examene în vederea 
profesării 4 , ca o garanţie a faptului că membrii/ele grupului 
ocupaţional împărtăşesc o cunoaştere comună şi se ghidează după 
aceleaşi principii etice în rezolvarea sarcinilor de muncă. 

Prin raportarea la condiţiile pe care trebuie să le întrunească o 
profesie, în cele ce urmează vom vedea că jurnalismul a rămas la 
statutul de activitate în curs de profesionalizare. 


1.1. Profesie şi profesionalizare 

în concepţia structural-funcţionalistă, o ocupaţie poate aspira 
la statutul de profesie dacă posedă următoarele atribute: (1) un 
corpus teoretic sistematizat, centrat pe prindpii abstracte, care 


4 închiderea socială a unei ocupaţii a fost criticată întrucât pune bariere de acces. în 
prezent - cel puţin în democraţiile liberale - pe criteriul clasei sociale/venitului, 
însă de-a lungul timpului şi pe criteriul rasei/etniei, genului, contribuid ulterior la 
stratificarea socială (vezi Larson, 1977). Dingwall (2008), inter alia, a pus la îndoială 
utilitatea distincţiei dintre profesii şi ocupaţii în cercetarea socială, arătând că 
postularea semnificativităţii sociale sporite a profesiilor a întărit legitimitatea 
ierarhizării şi diviziunii muncii, precum şi nivele de retribuire marcate de 
inechităţi majore. In acelaşi timp, accesul „liberalizat" la o ocupaţie - 
neobligativitatea titlurilor, a unor forme de atestare - este un mecanism care 
funcţionează strict în beneficiul pieţei de desfacere a serviciului prestat, în 
detrimentul celor care prestează serviciul respectiv, întrucât piaţa îşi asigură o 
forţă de muncă vastă, care intră uşor în competiţie, ceea ce diminuează nivelul 
remunerativ şi, potenţial, calitatea condiţiilor de muncă (Freidson, 1983). 
Necesitatea de a dobândi o pregătire formală devine o problemă în măsura în care 
societăţile simt marcate de inegalităţi, iar obţinerea acesteia devine o povară în 
sensul că necesită resurse (timp, bani, diferite forme de sprijin instituţionalizate) 
de care majoritatea nu dispune. 

funcţionează ca garant al faptului că membrii/ele profesiei sunt 
formaţi pe baza urnei cunoaşteri comune; (2) autoritate, cea care 
permite membrilor/elor să aibă control asupra serviciului oferit, 
altfel spus, deţinerea unei asimetrii informaţionale - cei/cele care au 
nevoie de serviciul respectiv nu au pregătirea necesară pentru a lua 
decizii în absenţa profesionistului/ei; (3) măsuri de sancţionare 
stabilite de comunitatea profesională, care controlează şi limitează 
accesul la profesie atunci când normele nu sunt respectate; (4) coduri 
etice, care să prevină abuzurile profesionistelor/ilor în raport cu 
beneficiarii serviciului oferit; (5) o cultură profesională, cultivată prin 
asociaţii reprezentative, care să creeze condiţiile necesare pentru ca 
membrii/ele să fie răsplătiţi nu doar din punct de vedere pecuniar, d 
şi simbolic, şi să încurajeze solidaritatea la nivel de breaslă 
(Greenwood, 1957). 

La lista caraderistidlor se adaugă ideea că transformarea 
ocupaţiilor în profesii este graduală. Etapele profesionalizării ar fi 
următoarele (Wilensky, 1964): (1) constatarea necesităţii unei anumite 
activităţi, probată prin faptul că este practicată cu regularitate; (2) 
apariţia unui învăţământ spedalizat, de tip universitar, menit nu doar 
să formeze, ci şi să desfăşoare cercetare în domeniu, pentru a extinde 
cunoaşterea în profesie; (3) crearea umor asodaţii care să reprezinte 
interesele profesioniştilor/elor, preocupate de diviziunea mundi şi de 
urmărirea dinamidi competiţiei cu domeniile de activitate învecinate; 
(4) implicarea asodaţiilor în campanii menite să obţină sprijinul 
autorităţilor publice pentru ca reglementarea să conţină termenii 
agreaţi de profesionistele/ii domeniului; (5) constituirea unui cod etic 
pentru ghidarea profesioniştilor/elor, care să fadliteze excluderea 
persoanelor necalificate din profesie, astfel încât servidile oferite să fie 
optime. Bifarea ultimei etape reprezintă „testul" final pentru ca o 
ocupaţie să fie acceptată ca având statut de profesie. Adoptarea şi 

respectarea codului etic ia forma unui contract simbolic între 
profesioniştii/ele domeniului şi societate, cei dintâi luându-şi obligaţia 
de a acţiona în beneficiul societăţii şi de a contribui la avansarea 
interesului public prin cunoaşterea, expertiza pe care au dobândit-o, 
în schimb, revenindu-le privilegiul de a se auto-organiza atât ca grup 
(prin reglementare colegială), cât şi la nivel individual (prin 
autonomie profesională 5 ). 

Această concepţie a fost criticată de Magali Sarfatti Larson 
(1977), potrivit căreia atributele unei profesii simt „construcţii ideal- 
tipice": nu surprind ceea ce este o profesie, cât arată ceea ce o profesie 
„pretinde a fi" pentru a obţine o poziţie privilegiată în societate (p. 
xii). Autoarea urmăreşte să reconstituie condiţiile în care diferite 
grupuri profesionale s-au mobilizat pentru a obţine recunoaştere, 
evidenţiind rolul decisiv al statului în acest proces. Statul susţine 
interesele unui grup ocupaţional în măsura în care poate beneficia în 
mod direct de pe urma profesionalizării grupului respectiv. In 
demersul său, autoarea opune modelului trăsăturilor fixe conceptul 
de „proiect profesional"; astfel preocuparea unui grup profesional nu 
este servirea interesului public, d garantarea mobilităţii sociale a 
membrilor/elor săi, consolidarea apartenenţei la clasa de mijloc şi 
distanţarea de clasa mundtoare. Proiectul profesional rămâne în 
desfăşurare (este work in progress) inclusiv pentru grupurile cărora le- 
a fost recunoscut statutul profesional, întrucât trebuie depuse 


5 Autonomia profesională nu se suprapune cu munca desfăşurată în regim 
independent (în calitate de „liber profesionist"). Autonomia profesională constă în 
libertatea de a judeca şi de a acţiona în mod individual, inclusiv atunci când 
profesionista/ul face parte dintr-o organizaţie, fără să fie necesară obţinerea 
permisiunii pentru luarea deciziilor (Freidson , 1970). De pildă, este de la sine 
înţeles că un medic nu va cere voie unui superior ierarhic să prescrie un tratament 
în urma unui consult 

eforturi constante pentru a nu pierde avantajele obţinute, miza fiind 
menţinerea urnei diviziuni a muncii care să asigure subordonarea 
ocupaţiilor conexe. Profesionalizarea ar fi procesul prin care 
prestatorii unor anumite servicii au reuşit să formeze şi să 
monopolizeze „piaţa [de desfacere] pentru expertiza lor" (Larson, 
1977, p. xvi), având sprijinul statului, care se constituie într-un vehicul 
pentru drcularea capitalului realizat. 

Andrew Abbott (1993) a propus ideea unui „sistem 
profesional" în interiorul căruia profesiile şi ocupaţiile ce aspiră la 
profesionalizare se află în competiţie încercând să îşi asigure o nişă 
pentru desfăşurarea activităţii prestate. Lucrările autorului scot la 
iveală caracterul contingent al apariţiei şi transformării profesiilor, ce 
nu poate fi anticipat printr-o secvenţă predictibilă precum cea 
propusă de Wilensky (1964). Central pentru Abbott (2005) este 
conceptul de „jurisdicţie" care are la bază o competenţă profesională 
clar delimitată. Jurisdicţia reprezintă dreptul unui grup profesional de 
a controla modul în care simt furnizate serviciile oferite şi este 
dobândit în urma unui efort susţinut de obţinere a legitimării 
profesionale în trei instanţe: (1) în propria comunitate şi cultură 
ocupaţională (2) în opinia publică şi (3) în administraţia publică. 
Posedarea jurisdicţiei este strâns legată de competiţia dintre ocupaţiile 
asociate aceluiaşi domeniu. Competiţia este întreţinută de către 
diferitele grupuri ocupaţionale, dar este generată şi de schimbările 
produse la nivelul societăţii (de ordin politic, tehnologic, economic, 
cultural). Diferenţierea ultimă, pentru Abott, dintre ocupaţii şi profesii 
este faptul că acestea din urmă beneficiază de un „sistem de 
cunoaştere guvernat de abstracţii, un sistem de cunoaştere care îşi 
poate redefini problemele şi sarcinile" (Abbott citat în Schudson & 
Anderson, 2009, p. 95), ded îşi asigură continuitatea prin 
învăţământul universitar, care nu se limitează la un simplu transfer 

de competenţe practice. Posedarea unei cunoaşteri abstracte pune la 
dispoziţie resurse discursive profesioniştilor/elor pentru a-şi apăra 
autonomia - pentru a contracara cererile clienţilor ce se plasează în 
afara bunelor practici sau presiunile angajatorilor de a acţiona în 
manieră ne-etică sau în conflict cu interesul public. 


1.2. Cazul jurnalismului 

Concepţia structural-funcţionalistă asupra profesiei a fost 
aplicată jurnalismului pentru a-i evalua gradul de profesionalizare. 
Prin raportarea la evoluţia etapizată a unei ocupaţii, jurnalismul 
„bifează" majoritatea aspectelor: este o muncă prestată cu 
regularitate, există instituţii de învăţământ superior ce oferă 
specializări în jurnalism, au fost constituite asociaţii reprezentative 
(profesionale şi sindicale) ale jumalistelor/ilor, au fost create coduri 
etice şi s-a format o cultură profesională sau un profesionism specific. 
In acelaşi timp, nid studiile de specialitate, nici înscrierea într-o 
asociaţie profesională nu simt obligatorii, astfel că jurnalismul este „o 
ocupaţie căreia i-au fost puternic contestate revendicările de statut 
profesional" (Broddason, 2005, p. 156). Acest status quo se explică prin 
faptul că jumaliştii/ele nu au obţinut - şi nici nu au căutat în mod 
sistematic în ultimele decenii - sprijinul în vederea reglementării 
propriei ocupaţii. Obţinerea reglementării ar fi impus anumite criterii 
pentru a putea profesa - pregătire formală în domeniu şi/sau 
promovarea unor examene - însă, pe termen lung, ar fi putut ajuta 
breasla la contracararea presiunilor externe 6 . 


6 Reglementarea colegială ar trebui să funcţioneze ca o formă de protecţie faţă de 
1) presiunile statului sau cele exercitate pe linie politică, 2) impunerea organizării 

La nivelul diferitelor ţări nu există un organism oficial sau un 
mijloc de reprezentare centralizat 7 , împuternicit să acţioneze în 
interesul breslei. Există o multitudine de coduri etice jurnalistice, 
stabilite fie la nivel organizaţional, fie la nivel de asociaţie 
profesională, însă nu putem vorbi de cod profesional unic, adoptat 
prin colegii, institute sau societăţi ale jumaliştilor/elor. Consecinţa este 
că în absenţa unei entităţi recunoscute devine cvasi-imposibilă 
sancţionarea derapajelor profesionale şi prevenirea încălcării 
deontologiei. 

Witschge şi Nygren (2009) consideră că jurnalismul trebuie să 
rămână o „semi-profesie" tocmai ca să se evite apelul la autorităţile 
publice, prin a căror implicare s-ar putea ajunge la limitarea libertăţii 
de exprimare (p. 39). Perspectiva celor doi autori este caracteristică 
contextului american, acolo unde Primul Amendament prioritizează 
libertatea de exprimare în raport cu alte drepturi şi instaurează o 
relaţie de incompatibilitate între intervenţiile statului şi aspectele ce 
ţin de libertatea de exprimare 8 . Merrill (1986) vede profesionalizarea 
drept o ameninţare la adresa jurnalismului, întrucât ar reduce 
diversitatea demografică a celor care practică această activitate şi le-ar 
anihila libertatea individuală în abordarea subiectelor, autorul creând 
o opoziţie între o perspectivă naturală, ded pozitivă, asupra lumii şi 
urna instruită, „deformată profesional" (p. 59). Similar, Schudson 


birocratice sau de tip corporatist a muncii şi 3) forţa exercitată de către piaţă care 
căută competiţia neîngrădită (Freidson, 1983). 

7 Potrivit lui Omebring (2013, p. 42), Italia este singurul stat din cele cu o democraţie 
liberală care are un astfel de organism (L 'Ordine nazionale dei giomtdisti). 

8 Intervenţiile statului în aria ce ţine de libertatea de exprimare nu trebuie 
interpretate doar ca ingerinţe, poate fi vorba de pildă de intervenţii menite să 
combată discursul urii în spaţiul public sau alte politici justificate (vezi Rosenfeld, 
2002 ). 

(2005) speculează că mai negativ decât intemalizarea presiunii pieţei 
şi a mediului politic ar fi fost ca jumaliştii/ele să devină preocupaţi de 
dezvoltarea propriului proiect profesional, ceea ce ar fi însemnat o 
izolare de „lumea reală" - marcată de piaţă şi de politică. 

Randal Beam, în schimb, argumentează că profesionalizarea 
completă a ocupaţiei ar fi adus beneficii jurnalismului, eforturile 
pentru a menţine o comunitate ocupaţională funcţională ar fi întărit 
autonomia şi autoritatea jumalistelor/ilor, ceea ce ar fi permis 
cultivarea unui jurnalism centrat pe interesul public, care să nu fie 
acaparat de orientarea către profit a organizaţiilor media de informare 
(Beam citat în Lewis, 2012, p. 847). în lumina argumentelor lui Beam, 
devine clar faptul că interesele comerciale ale organizaţiilor simt în 
contradicţie cu miza profesionalizării complete a jumaliştilor/elor. 
Dacă jumaliştii/ele ar fi obţinut reglementarea propriei ocupaţii, 
puterea nu ar mai fi fost consolidată exclusiv în cadrul organizaţiilor 
angajatoare întrucât breasla, prin intermediul asociaţiilor 
reprezentative, ar fi exercitat control asupra modului în care este 
realizată munca jurnalistică. 

Privind retrospectiv, activitatea jurnalistică a fost supusă în 
mod consecvent intereselor politice şi economice ale celor care 
deţineau organizaţiile. Ocupaţia s-a configurat în strânsă legătură cu 
spaţiul fix al redacţiei, dedicat centralizării şi producerii 
informaţiilor colectate. Chiar dacă până spre sfârşitul secolului XIX 
o bună parte din jumalişti/e lucra în sistem liber profesionist, adesea 
având o altă ocupaţie în paralel (Christian, 1980; Hoyer & Lauk, 
2003; Petcu, 2005), nu deţineau mijloacele tehnice necesare - maşina 
de tipărit - pentru a realiza produsul finit. Astfel, activitatea 
jurnalistică - spre diferenţă de avocatură sau medicină, practicate în 
aceeaşi perioadă în sistem liber profesionist - s-a dezvoltat ca muncă 
dependentă sau salariată, în beneficiul persoanei care deţinea 

tehnologia necesară (i.e. patronul), nefiind în serviciul direct al celor 
care achiziţionau produsul (i.e. publicul). 

Ceea ce a contribuit în mod esenţial la poziţionarea 
jurnalismului ca activitate de interes public a fost faptul că spre 
sfârşitul secolului al XlX-lea, în context anglo-american, organizaţiile 
producătoare de ştiri au renunţat la sponsorizările primite de la 
guverne, partide, politicieni individuali - deci, la partizanatul politic 
explicit (Kaplan, 2002). Norma obiectivitătii a devenit parte integrantă 
a politicii editoriale şi a căpătat statutul de piatră de temelie a 
profesionalismului jurnalistic în context american (Schudson, 2001), 
treptat difuzându-se ideea că ar trebui să stea la baza jurnalismului 
care se doreşte a fi modem. 

Clamarea independenţei pe linie politică a fost strâns legată de 
emergenţa unei surse de finanţare tot mai consistente, respectiv 
plasamentele publicitare, ceea ce în timp a transformat jurnalismul 
într-o oportunitate de afaceri. Pentru a atrage un număr cât mai mare 
de clienţi de publicitate şi de oameni care să cumpere publicaţia şi să 
intre în contact cu plasamentele publicitare a fost adoptată o atitudine 
pragmatică, tradusă printr-o abordare imparţială a subiectelor 9 , care 
să minimalizeze polarizarea taberelor ideologice. 

Aminteam în secţiunea anterioară că, în vederea 
profesionalizării, un grup ar trebui să se implice în campanii al căror 
scop este obţinerea sprijinului unor reprezentanţi ai autorităţilor 
publice, în măsură să le faciliteze demersul reglementării. Per 
ansamblu, asociaţiile jumaliştilor/elor au făcut demersuri în direcţia 


9 După cum arată Gaye Tuchman (1972), miza este mai degrabă semnalizarea 
obiectivitătii prin respectarea unei serii de proceduri (piramida inversată, 
expunerea ambelor părţi implicate, citarea etc.). Cu alte cuvinte, obiectivitatea este 
performativă, nefiind vorba de posibilitatea efectivă de a prezenta informaţiile în 
mod neutru. 

profesionalizării până înspre jumătatea secolului trecut (Hoyer & 
Lauk, 2003; Petcu, 2005), însă mobilizarea constantă a fost cea a 
patronilor (vezi Crook, 1998) sau, tot mai frecvent, a managementului 
delegat să reprezinte investitorii, în vederea apărării intereselor 
comerciale ale organizaţiilor. 

Un punct de cotitură relativ recent l-a reprezentat eliminarea 
unei serii de reglementări, realizată în favoarea furnizorilor privaţi de 
conţinut audio-vizual, începând cu anii 1980, care în SUA, printre 
altele, prevenea fenomenul concentrării proprietăţii media (Croteau & 
Hoynes, 2006), Uniunea Europeană urmând aceeaşi traiectorie sub 
presiunea competiţiei (Harcourt, 2005). Dereglementarea a exacerbat 
presiunea comercială asupra organizaţiilor media de informare, 
absorbite sau fondate în trusturi media, şi s-a desfăşurat pe fundalul 
interferenţei jurnalismului cu politica instituţionalizată - prin 
legăturile punctuale dintre proprietarii sau managerii din eşalonul 
superior al presei şi elita politică, prin partizanatul latent şi, mai ales, 
prin factorul ideologic, prin aplicarea aceleaşi grile de interpretare a 
evenimentelor 10 . 

In context românesc, profesionalizarea jumaliştilor/elor, 
începută în a doua parte a secolului al XlX-lea, a fost întreruptă în 


10 Punctual, această situaţie se perpetuează prin procesul rutinier de colectare şi 
producere a ştirilor, ce privilegiază perspectivele instituţiilor de stat şi pe cele ale 
actorilor sociali care se bucură deja de legitimitate în sfera publică (Shoemaker & 
Reese, 1996; Tuchman 1978). Pentru Tuchman (1978, p. 110) jurnaliştii/ele nu aleg 
în mod deliberat să contribuie la ranforsarea aparatului ideologic ce determină o 
societate marcată de inegalităţi, argumentând că practicile de muncă 
împământenite în organizaţiile media de informare îi condiţionează să aducă în 
prim-plan noutăţile, să fie orientaţi către prezentul continuu, nu către analizarea 
contextului social mai amplu şi decelarea structurilor de putere în cadrul cărora se 
desfăşoară evenimentele. 

anul 1938, atunci când a debutat seria regimurilor autoritariste, iar 
odată cu acestea a fost instaurat controlul asupra comunicării publice 
(Roşea, 2009, p. 164). Neo-instituţionalizarea jurnalismului românesc, 
începută după 1989, s-a desfăşurat pe fundalul „ideologiei profesiei 
deschise" (Coman, 2002, p. 14), prin contestarea standardizării 
accesului la ocupaţie (i.e. stabilirea unor criterii minimale). 

Situaţia jurnalismului românesc postdecembrist se înscrie, 
aşadar, în peisajul democraţiilor liberale, în care statutul de semi- 
profesie este generalizat. Pentru Raluca Petre (2013), profesionalizarea 
limitată a jumaliştilor/elor din România îşi are originile în sistemul 
dinainte de 1989, ce nu a permis însuşirea autonomiei profesionale. 
Această condiţie a fost perpetuată prin intemalizarea accelerată a 
logicii pieţii, jurnalismul fiind printre primele domenii privatizate ale 
societăţii româneşti. Un câmp ocupaţional aflat într-o etapă de 
efervescenţă, marcat de o puternică mobilitate intra-ocupaţională, a 
facilitat îmbrăţişarea ideii că piaţa dictează „regulile", fără ca 
jumaliştii/ele să-i anticipeze excesele şi fără să dezvolte mecanisme de 
apărare a intereselor de breaslă, separate de cele avansate de către 
organizaţiile angajatoare. 

In absenţa protecţiei oferite de profesionalizare, abilitatea 
jumaliştilor/elor - din România şi în genere - de a cultiva un discurs 
autonom, o logică specifică profesiei despre lumea înconjurătoare, s-a 
erodat (Bourdieu, 2005). Jumalistele/ii au sfârşit prin a reitera în 
activitatea lor constrângerile economice şi poziţionările ideologice 
specifice organizaţiilor angajatoare. Aceste constrângeri sunt lansate 
mai departe, în sfera publică, prin mediatizare. 

1.3. Spre profesionalism 

Replierea pe conceptul de profesionalism 11 în studiile despre 
jurnalism a apărut, în primă fază, ca o reacţie la faptul că ocupaţia nu 
îndeplinea unele dintre condiţiile sociologiei profesiilor ca să îi fie 
recunoscut statutul de ocupaţie de interes public. Studiul lui McLeod 
şi Hawley (1964) a deschis calea „testării" profesionalismului 
jurnalistic, sub forma unor chestionare aplicate jumaliştilor/elor 
pentru a sonda valorile şi orientările profesionale, iniţial la nivel 
naţional (de exemplu, Weaver «St Wilhoit, 1986) şi, apoi, pentru a face 
comparaţii între diferite state sau regiuni ale lumii (vezi Hanitzsch et. 
al, 2011; Patterson & Donsbach, 1996; Zhu et al., 1997). 

în centrul studiului realizat iniţial de McLeod şi Hawley 
(1964) se află ideea că orientarea tot mai marcată a jumalistelor/ilor 
spre serviciul public se corelează în mod pozitiv cu gradul de 
profesionalizare, că jumaliştii/ele înţeleg influenţa pe care o exercită 
prin munca lor asupra societăţii şi prin urmare vor căuta autonomia 
profesională pentru a-şi îndeplini sarcinile servind interesul public. 

Popularitatea cercetărilor axate pe evaluarea şi compararea 
profesionalismului jumaliştilor/elor poate fi înţeleasă ca modalitate 


11 Profesionalismul este un construct, aducând laolaltă valorile şi idealurile care ar 
trebui să ghideze un grup profesional sau în curs de profesionalizare (Freidson, 
1970). Profesionalismul este înţeles ca sistem de valori (conotaţie pozitivă), dar şi 
ca ideologie (conotaţie negativă), care justifică „mecanic" acţiunile întreprinse de 
un grup ocupaţional, distrăgând atenţia de la faptul că aceste acţiuni nu 
corespund întotdeauna interesului public (Evetts, 2003). în studiile despre 
jurnalism predomină abordarea profesionalismului ca sistem de valori (recent 
răspândită cu denumirea de „cultură profesională"), la care se adaugă 
perspectivele critice - în special, ceea ce a fost numit „ideologia 
profesionalismului" (vezi Tuchman, 1978; Soloski, 1997). 

de a demonstra că cei/cele care realizează această muncă operează 
cu un sistem de valori, cu toate că, formal, nu reprezintă o profesie. 
Concluzia implicită pare a fi aceea că jumalistele/ii nici nu trebuie să 
se transforme intr-o profesie pentru a da „substanţă morală" 
practicilor pe care le folosesc în munca lor (Friedson, 2001, p. 222) 12 . 

Din cercetările trans-naţionale se desprinde ideea convergenţei 
jumaliştilor/elor spre un set de valori şi practici ocupaţionale 13 , 
însoţită de diferenţe punctuale, explicate de regulă prin sistemul 
politic 14 sau alţi factori care ţin de contextul naţional. în urma 
consultării diferitelor cercetări, Mark Deuze (2005) sintetizează 
valorile ideal-tipice ale profesionalismului sau ideologiei ocupaţionale 
jurnalistice astfel: (1) serviciul public, (2) obiectivitatea, (3) autonomia, 
(4) simţul imediateţei şi (5) simţul eticii. Autorul subliniază că, în 


12 Nu este întâmplător faptul că multe din aceste studii au apărut la iniţiativa 
industriei jurnalistice, fiind ghidate de interese de tip privat şi legitimate prin 
munca de cercetare academică (Schudson & Anderson, 2009, p. 91). în acest mod, 
s-a extins un întreg filon de investigare a muncii jurnalistice care se preocupă de 
profesionalism strict în termeni de percepţie, în mod convenabil ignorându-se 
dimensiunea structurală a ocupaţiei şi implicit fiind descurajată traiectoria 
profesionalizării complete. 

13 De pildă, Hanitzsch et. al (2011) au examinat: (1) rolurile instituţionale sau 
funcţiile asumate de către jumalişti/e, respectiv (a) fie privilegierea 
intervenţionismului, (b) fie păstrarea distanţei în raport cu puterea, (c) fie 
orientarea către audienţă; (2) felul în care jurnaliştii/ele îşi justifică cunoaşterea 
folosită pentru producerea materialelor, i.e. epistemologia instrumentalizată, care 
poate fi de tip obiectivist sau empirist; (3) cum se aplică etica profesiei - în 
manieră relativă sau absolută (pp. 275-276). Autorii concluzionează că au fost 
identificate „asemănări remarcabile în concepţiile privind rolul, perspectivele 
etice, procedurile editoriale şi procesele de socializare" (p. 274). 

14 De regulă, este vorba de o abordare deterministă, care limitează interpretarea 
practicilor şi valorile jurnalistice la configuraţia politicii instituţionalizate. 

prezent, aceste valori sunt înzestrate cu „puterea de a defini 
«adevăratul» jurnalism" (p. 444), evidenţiind caracterul construit al 
valorilor, reificate prin practici discursive. 

A fost remarcat că, în mod paradoxal, deşi abordarea 
comparativă îşi propune să aducă în prim-plan diversitatea 
contextelor profesionale existente în jurnalism, sfârşeşte prin a centra 
discuţia pe cultură profesională „vestică", echivalată cu varianta 
anglo-americană de jurnalism, care serveşte ca etalon atunci când 
simt interpretate datele din diferitele părţi ale lumii (Josephi, 2005). 
Jurnalismul „vestic" ar privilegia detaşarea (evitarea referinţelor la 
convingerile personale), imparţialitatea (prezentarea echilibrată a 
părţilor aflate în conflict), monitorizarea actorilor politici şi, doar 
secundar, a celor economici, precum şi aplicarea unei etici care nu este 
relativă, ci absolută (vezi Hanitzsch et. al, 2011, pp. 286-297). La polul 
opus este plasat jurnalismul „intervenţionist", considerat a fi specific 
periferiei şi semi-periferiei vestice, caracterizat de implicarea 
jumaliştilor/elor pentru schimbare socială, aderarea explicită la 
ideologii şi disponibilitatea de a opera cu o etică situaţională (p. 287). 

Totuşi, nu este vorba doar de suprapunerea jurnalismului 
„vestic" cu valorilor ideal-tipice atribuite jurnalismului, d asumpţia 
unei convergenţe treptate către modelul „vestic" pe măsură ce 
periferia şi semi-periferia se luptă cu propriile tranziţii şi se adaptează 
la regulile jurnalismului orientat către piaţă care se legitimează prin 
obiectivitate - cel mult, practicând un partizanat latent şi ignorând 
conflictele inerente jurnalismului ca afacere. 

Pentru Hoyer şi Lauk (2003), printre neajunsurile centrării pe 
profesionalism se numără perspectiva atemporală, lipsa 
problematizării schimbărilor cu care se confruntă munca jurnalistică. 
Autorii pledează pentru recunoaşterea importanţei dimensiunii 
organizaţionale a activităţii jurnalistice, sugerând că exigenţele de 

ordin organizaţional, cu care jumalistele/ii se confruntă la ordinea 
zilei, le modelează în mod activ profesionalismul. 

Limitele corpus-ului de studii preocupate de profesionalism în 
jurnalism simt legate şi de metodologia întrebuinţată. în studiile 
despre jurnalism s-a generalizat utilizarea unor chestionare complexe, 
care, deşi caută să determine şi să confrunte valorile şi practicile 
ocupaţionale ale jumaliştilor/elor, sfârşeşte prin a impune codificările 
cercetătorilor/elor asupra elementelor studiate şi prin a ranforsa o 
perspectivă ideal-tipică asupra profesionalismului în jurnalism. 

Una dintre mizele acestei lucrări este dezabstractizarea 
conceptului de profesionalism în jurnalism prin explorarea cunoaşterii 
de simţ comun a persoanelor active în domeniu. 


1.4. Concluziile capitolului 

Privind prin prisma modelului atributiv, cu scopul de a 
aprecia nivelul de profesionalizare, activitatea jurnalistică întruneşte 
multiple condiţii pentru a-şi revendica statutul de ocupaţie de 
interes public. Cu toate acestea, în ultimele decenii, ocupaţia nu a 
continuat demersurile în direcţia dobândirii statutului de profesie, 
în zona de teoretizare a ocupaţiei, reglementarea profesională este 
fie ignorată, fie contestată. Reglementării îi este asociat riscul de a 
crea un precedent - de a legitima intervenţia statului în redacţii - şi 
de a determina izolarea jumalistelor/ilor într-un turn de fildeş, de a-i 
transforma într-un grup privilegiat. Poziţionarea jumaliştilor/elor cu 
privire la oportunitatea reglementării profesionale - chiar dacă ar fi 
de susţinere 15 - ar fi neremarcabilă în contextul actual al 


15 Cercetarea nord-americană a pus fundamentele instituţionalizării studiilor 
despre jurnalism şi a contribuit la cvasi-generalizarea ideii că jumaliştii/ele 

jurnalismului, dominat de interesele comerciale ale organizaţiilor 
media de informare. Comercializarea presei, începută în secolul al 
XlX-lea, a permis renunţarea la sponsorizările venite din mediul 
politic, însă în acelaşi timp a deviat grupul ocupaţional format din 
jumalişti/e de la traiectoria profesionalizării, astfel spus, de la 
transformarea într-o ocupaţie capabilă să îşi asigure autonomia în 
raport cu angajatorii. Odată cu puterea economică s-a consolidat şi 
puterea simbolică a organizaţiilor media de informare, ceea ce a 
slăbit sentimentul de apartenenţă la comunitatea ocupaţională şi a 
crescut identificarea cu organizaţiile propriu-zise. 

Statutul de semi-profesie este însoţit de un filon de cercetare 
aflat în descendenţa conceptului de profesionalism. în procesul 
profesionalizării unui grup ocupaţional, preocuparea pentru 
clarificarea identităţii profesionale ar trebui să se manifeste 
concomitent cu eforturi de a crea mecanisme de sprijin - asociaţii 
reprezentative care să faciliteze socializarea, evaluare colegială (peer 
evaluation), recunoaşterea profesională, negocierea cu organizaţiile 
angajatoare pentru îmbunătăţirea condiţiilor de muncă, accesul la 
calificare educaţională şi formare continuă, care să asigure o 
cunoaştere comună, actualizată, orientată spre serviciul public. în 
cazul jurnalismului se poate constata faptul că preocuparea pentru 
circumscrierea şi afirmarea profesionalismului a devenit complet 
detaşată de procesul structural al profesionalizării. Cu toate că există 
aşteptarea ca jumaliştii/ele să demonstreze că şi-au însuşit 
profesionalismul specific ocupaţiei - sau cel puţin o formă de 


subscriu unui model libertarian, anti-reglementare. Studiul lui Paschal Preston 
(2009) realizat în mai multe state din Europa arată că jurnaliştii/ele din categoria 
seniorilor susţin măsurile de reglementare, ca mijloc de a proteja activitatea 
jurnalistică de presiunea pieţei, în timp ce tinerii/ele văd în noile tehnologii un 
instrument de asigurare a independenţei editoriale (p. 104). 

profesionalism, ale cărei „devianţe" simt explicate prin factori ce ţin 
de sistemul politic studiile comparative omit să aibă în vedere în ce 
măsură jumalistele/ii beneficiază de sprijin ocupaţional. Aşa cum 
aminteşte Abbott (1988, p. 59), pentru ca o ocupaţie să îşi desfăşoare 
activitatea în mod autonom nu este suficient să aibă o cultură, ci 
necesită o structură, un cadru instituţional care să ofere resursele 
necesare cultivării profesionalismului. 

Nu putem şti cum ar fi arătat ocupaţia jurnalistică dacă s-ar fi 
continuat pe traiectoria profesionalizării şi nici nu avem certitudinea 
că reglementarea profesională ar fi (fost) soluţia salvatoare 16 , care să 
permită practicarea pe scară largă a unui jurnalism centrat pe 
interesul public. Cert este că lipsa mobilizării unui grup ocupaţional 
pentru a-şi apăra interesele produce o dublă vulnerabilizare - 
profesională (scade pregătirea şi abilitatea de a discerne de ce propria 
activitate este de interes public) şi economică sau materială (pârghii 
reduse pentru a impune un standard remunerativ şi al condiţiilor de 
prestare a muncii). 


16 Luând ca punct de reper profesia medicală, studiată de Freidson (1970) în 
profunzime, vedem că reglementarea completă nu a prevenit unele probleme 
legate de exercitarea profesiei în acord cu valoarea serviciului public. în Statele 
Unite şi în alte contexte în care sistemul de sănătate este privatizat, reglementarea 
nu a fost întrebuinţată pentru a se opune presiunii pieţei şi pentru a contracara 
accesul diferenţiat - în funcţie de venit - la serviciile de sănătate. în ţări precum 
România, în care sistemul de sănătate este public, cadrele medicale nu au reuşit să 
se opună definanţării constante a sănătăţii şi accesului tot mai precar al 
cetăţenilor/elor la serviciile medicale. 

Capitolul 2 


Ocupaţia jurnalistică din perspectivă de gen 


Aria de confluenţă dintre gen şi ştiinţele comunicării este una 
amplă (vezi Rovenţa-Frumuşani, 2002), însă cel mai extins filon de 
cercetare este cel axat pe identificarea reprezentărilor de gen 17 , în 
special a stereotipurilor. Segmentul de investigare plasat la 
intersecţia dintre gen şi ocupaţia jurnalistică este mai redus, fiind 
marcat de teoria feministă. Aceasta a fost utilizată pentru a evidenţia 
faptul că femeile se confruntă cu practici discriminatorii în câmpul 
ocupaţional jurnalistic, la nivel empiric existând studii care 
„testează" criticile feministe. 


17 Conceptul de gen a fost introdus în teoria şi practica feministă la începutul 
anilor 1970, ajungând să deţină o poziţie centrală în articularea ideilor feministe şi 
în procesul de revendicare a drepturilor femeilor. A fost întrebuinţat pentru a 
avansa şi fundamenta ideea că inferioritatea atribuită în mod tradiţional femeilor 
în raport cu bărbaţii nu este ontologică, ci este rezultatul unor practici 
discriminatorii care subordonează genul feminin prin cultivarea supremaţiei 
genului masculin (vezi Bailey & Cuomo, 2008). Genul a fost înţeles drept 
rezultatul mecanismului de socializare a copiilor, fiind plasat în prelungirea 
sexului biologic. Astfel, genul reuneşte normele culturale care trebuie interiorizate 
şi afişate de către membrii/ele societăţii în funcţie de sexul atribuit la naştere. 

2.1. Teoretizarea feministă 18 

Cercetătoarele feministe care au examinat ocupaţia jurnalistică 
argumentează că jurnalistele simt expuse unui mediu de muncă 
sexist, caracterizat nu doar de o distribuire inegală a capitalului 
social 19 între genuri, ci şi de privilegierea simbolică a „masculinului" 
(Melin, 2008; van Zoonen, 1994; 1998). 

Din punct de vedere istoric, femeile au constituit un grup 
minoritar în ocupaţia jurnalistică, de altfel, excluziunea lor din munca 
salariată şi profesională - cu atât mai accentuată cu cât domeniile erau 
prestigioase şi necesitau studii de specialitate - fiind generalizată 
până la jumătatea secolului trecut. 

Femeile, pe măsură ce au pătruns în sfera publică a muncii, au 
fost afectate de ceea ce Rosabeth Moss Kanter numeşte „tokenism". 
Potrivit lui Kanter (1977), atunci când un grup social constituie sub 
15% din membrii unei ocupaţii, instituţii sau organizaţii, persoanele 


18 O critică adusă în unele cazuri studiilor feministe este aceea că nu simt despre 
„gen", d despre „femei". Studiile feministe s-au concentrat cu prioritate asupra 
categoriei sociale formate din femei pentru a recupera cunoaşterea cu privire la 
experienţele femeilor, restrânsă tocmai ca urmare a perspectivei universalizante, 
„oarbe" la gen, dar şi la alte dimensiuni identitare, precum dasa socială, 
rasa/etnia, sexualitatea etc. Miza a fost şi rămâne dislocarea unei înţelegeri 
androcentrice a cunoaşterii, care făcea din experienţele bărbaţilor (albi şi din clasa 
mijlocie) ceea ce era înţeles ca normă şi ideal (vezi Griinberg, 2002). întrucât genul 
este un concept relaţional, atund când vorbim (explidt) de circumstanţele cu care 
se confruntă categoria sodală formată din femei, vorbim (implicit) şi de 
drcumstanţele ce se aplică categoriei sodale formată din bărbaţi. Aşadar, nu este 
necesară o abordare comparativă, centrată simultan pe ambele genuri, pentru ca o 
cercetare să fie inclusă în rândul celor preocupate de gen. 

19 Beneficiile ce revin unei persoane de pe urma achiziţiilor educaţionale, vechimii 
profesionale dobândite etc. (Burt, 1998). 

care fac parte din acest grup sunt percepute ca simboluri, devin 
„reprezentative" pentru grupul de apartenenţă, nu se mai 
„reprezintă" pe sine (p. 382). Tokenismul se manifestă prin „puţine 
oportunităţi, puţină putere" (p. 381) pentru persoanele din grupurile 
minoritare - fie că vorbim de femei în domeniile masculinizate, de 
persoane din alte grupuri etnice/rasiale decât cele majoritare, de 
persoane cu dizabilităţi etc. Tokenismul facilitează consolidarea status 
quo-uhn grupului a cărui prezenţă este dominantă, naturalizând 
logica relaţiilor de putere existentă în organizaţii sau în diferite 
câmpuri instituţionalizate ale societăţii. 

Persoanele cărora le revine rolul de token se confruntă, ca 
urmare a „unicităţii" sau „rarităţii" lor, cu o vizibilitate sporită, nu se 
pot pierde în „mulţimea" formată de grupul dominant. Această 
vizibilitate atrage după sine presiunea de a face performanţă la locul 
de muncă, persoanele tokenizate fiind puse în situaţia de a demonstra 
constant faptul că sunt utile organizaţiei, că merită poziţia ocupată. 
„Diferenţa" persoanelor tokenizate este evidenţiată în mod strategic 
pentru a reafirma cultura grupului dominant, fiind exagerată prin 
generalizări, stereotipuri, comportamente din spectrul 
microagresiunii - care creează un climat de hărţuire morală -, ceea ce 
favorizează integrarea asimilaţionistă în grupul dominant. Cu alte 
cuvinte, persoanele tokenizate tind să adopte practici mimetice, în 
speranţa că nu vor mai fi ţinta grupului dominant. 

Pe măsură ce numărul persoanelor tokenizate creşte, acestea 
ajung să formeze un grup minoritar, însă cultura iniţială - exercitată 
de grupul dominant (devenit, între timp, majoritar) - se menţine. 
Acest lucru se întâmplă şi deoarece persoanele din grupurile 
minoritare simt supuse unor „teste de loialitate", pentru a li se oferi 
acces la resurse şi sprijin în vederea afirmării în cadrul organizaţiei 
sau în domeniul de activitate. Aceste teste de loialitate, cu caracter 

informai, au ca efect exacerbarea competiţiei şi încurajarea 
desolidarizării membrilor/elor grupului minoritar. 

în aceste condiţii este dificilă contracararea culturii majoritare şi 
crearea unui grup de rezistenţă care, pe termen lung, să constituie o 
masă critică 20 . Cu privire la situaţia femeilor, Kanter (1977, p. 390) 
observă că acestea simt puse în situaţia de a aspira să devină „una din 
[rândul] băieţi [lor]", altfel vor fi reduse la statutul de „femei"; în 
acelaşi timp, ele trebuie să ştie şi cum să fie „una din fete", atunci 
când circumstanţele o cer. 

Liesbet van Zoonen (1994) discută această tensiune în 
jurnalism, arătând că jurnalistele trebuie să ofere dovezi atât cu 
privire la faptul că simt „profesioniste", că simt aliniate în „rândul 
băieţilor", cât şi cu privire la faptul că simt „femei", că nu şi-au 
pierdut calităţile „feminine" (p. 64). Astfel, nu este suficient ca 
jurnalistele să interiorizeze valorile ocupaţionale şi să evidenţieze 
faptul că aderă necondiţionat la acestea - inclusiv atunci când 
produc materiale „marginale" în ierarhia jurnalistică -, ci să aibă 
grijă totodată în ce fel se prezintă ca „femei". Trebuie să arate că 
sunt „feminine", deci înţelegătoare şi tolerante, inclusiv cu glumele 
sexiste despre alte femei, şi să accepte formele de sexism benevol 
practicate de colegii de breaslă, sub forma complimentelor, a 
diferitelor remarci şi gesturi care ar trebui să le flateze (van Zoonen, 
1998, p. 33). în acelaşi timp nu trebuie să „cedeze" avansurilor 
colegilor - care adesea frizează hărţuirea sexuală -, întrucât riscă să 
îşi piardă prestigiul profesional prin asocierea cu situaţii de natură 
sexuală; de asemenea, trebuie să se abţină să critice avansurile 
colegilor, riscând să nu fie considerate „femei adevărate", dat fiind 


20 Masa critică este atinsă prin cel puţin o treime din numărul persoanelor ce 
aparţin unui grup lipsit de putere. 

faptul că nu sunt recunoscătoare vizavi de aprecierile bărbaţilor (van 
Zoonen, 1994, p. 54). 

Kanter (1977) mai atrage atenţia asupra mecanismului prin 
intermediul căruia femeile, atunci când au statut de token, au mai 
multe şanse să ocupe „poziţii speciale" în organizaţie sau în ocupaţie 
(p. 392), gândite de la bun început pentru femei. Funcţiile „potrivite" 
femeilor consolidează logica diviziunii genizate a muncii, însă, din 
punct de vedere istoric, femeile au fost nevoite să le accepte pentru a 
putea fi angajate. în jurnalism, ca şi în alte ocupaţii, ariile de expertiză 
atribuite şi „rezervate" femeilor devin o „extensie a responsabilităţilor 
domestice" (van Zoonen, 1998, p. 34). Este vorba de subiecte pentru 
care femeile, se presupune, ar trebui să aibă o inclinaţie „naturală" şi 
un interes special, în speţă subiectele din sfera socială şi cele legate de 
practicile de consum (Djerf-Pierre, 2007, p. 89). 

Nu în ultimul rând. Van Zoonen (1998, p. 41) punctează că 
funcţia ierarhizatoare a „masculinului" şi „femininului" este 
instrumentalizată pentru a susţine o legătură directă între jurnalismul 
feminin (care ar fi luat amploare în urma intrării unui număr mai 
mare de femei în ocupaţia jurnalistică) şi intensificarea dimensiunii 
comerciale a jurnalismului (fenomen cunoscut şi cu numele de 
„americanizare"). Jurnalismul feminin (van Zoonen, 1998), teoretic 
practicat în primul rând de către femei, pentru un public feminin, este 
plasat în proximitatea fenomenului de comercializare a jurnalismului 
şi serveşte pentru a evidenţia, prin opoziţie, pozitivitatea unui 
jurnalism „adevărat", promotor al valorilor universale ale ideologiei 
ocupaţionale jurnalistice, i.e. jurnalismul codat la nivel cultural 
drept „masculin". 

2.2. Genul şi profesionalismul jurnalistic 

Iniţial, studiile care s-au preocupat de evaluarea 
profesionalismului jurnalistic au ignorat categoria genului, 
prezumabil pentru că prezenţa femeilor în ocupaţie era „neglijabilă". 
Dincolo de acest aspect, asumpţia care însoţeşte abordarea „oarbă" 
sau neutră la gen este aceea că la locul de muncă identitatea personală 
(marcată de gen, clasă, rasă, vârstă etc.) este secundară identităţii 
ocupaţionale, aceasta din urmă constituind numitorul comun ce ar 
trebui să neutralizeze potenţialele „diferenţe". 

Studiile ulteriore, care au avut genul ca variabilă, au 
demonstrat că nu există diferenţe majore între jurnaliste şi jurnalişti 
atunci când vine vorba de raportarea la propria activitate 
ocupaţională (Cassidy, 2008; Hanitzsch & Hanusch, 2012; Lavie & 
Lehman-Wilzig, 2003; Weaver, 1997), ipoteza lui Liesbet van Zoonen 
(1988) privind intemalizarea nediferenţiată a ideologiei ocupaţionale 
fiind validată. 

David Weaver (1997) citează trei studii ample, realizate în 
Statele Unite (în 1971, în 1982-1983 şi în 1992) printre jumalişti/e şi 
ajunge la concluzia că, per ansamblu, femeile şi bărbaţii împărtăşesc 
un set cvasi-identic de orientări şi valori ocupaţionale. Contrastele 
apar doar atunci când se au în vedere aspecte mai puţin legate de 
valorile ocupaţionale. Mai precis, contrastele ţin de condiţiile de 
muncă ale jumaliştilor/elor; astfel, de pildă, discrepanţa salarială în 
detrimentul femeilor la cercetarea din 1992 se menţinea la 8% şi 
dispărea abia atunci când femeile şi bărbaţii aveau peste 20 de ani de 
experienţă în domeniu, cu toate că doar 24,2% din femei (vs. 75,8% 
bărbaţi) ajungeau să acumuleze aceşti ani de experienţă în Statele 
Unite în anul 1992. 

Wlliam Cassidy (2008) a cercetat dacă apar diferenţe între 
jurnaliste şi jurnalişti atunci când vine vorba de cele patru 
conceptualizări ale rolurilor profesionale cu care jumaliştii/ele se pot 
identifica (interpretare, diseminare, adversitate şi mobilizare 
populară). Cercetarea, care a avut ca subiecţi 178 de jurnaliste şi 278 
de jurnalişti nord-americani, arată că atât femeile, cât şi bărbaţii îşi 
conceptualizează activitatea în primul rând prin funcţia de 
interpretare (femeile se asociază în proporţie de 18,56% vs. 18,12% 
bărbaţi). Jurnalistele au obţinut, de asemenea, un punctaj uşor mai 
mare în asumarea rolului de diseminare (5,92% vs. 6,82%), acesta 
fiind, potrivit autorului, cel mai tradiţional rol în ocupaţia jurnalistică, 
ceea ce îl determină să afirme că jurnalistele au interiorizat valorile 
ocupaţionale într-un mod mai vizibil decât colegii de breaslă. 

Hanitzsch şi Hanusch (2012) prezintă rezultatele unui studiu de 
amploare, desfăşurat în 18 state, menit să analizeze impactul 
categoriei genului asupra „predispoziţiilor profesionale" ale 
jurnaliştilor şi jurnalistelor (p. 258). Ipoteza autorilor potrivit căreia 
jurnalistele sunt mai preocupate de interesele şi nevoile publicului nu 
a fost validată, în schimb, a reieşit că bărbaţii se orientează prioritar 
către publicarea ştirilor care au potenţialul de a atrage un public mai 
numeros (o medie de 3,43 vs. 3,28). Cu toate că jurnalistele apreciază 
mai puţin detaşarea ca valoare jurnalistică (o medie de 4,14 vs. 4,29), 
autorii nu au găsit diferenţe în ceea ce priveşte valoarea obiectivitătii, 
ipoteza potrivit căreia jurnalistele ar înclina către o abordare 
subiectivă nefiind testată. Studiul concluzionează că în redacţiile în 
care femeile se află într-o proporţie mai mare decât bărbaţii nu se 
produce o schimbare a ideologiei ocupaţionale prin „feminizare". 
Altfel spus, feminizarea forţei de muncă nu atrage în mod necesar 
„feminizarea" culturii ocupaţionale. 

Rezultatele citate din literatura de specialitate amintesc de 
observaţia făcută de Linda Steiner (2009; 2012) potrivit căreia în 
cercetările despre gen şi profesionalism în jurnalism par să nu fi 
fost puse întrebările care trebuie, având în vedere că centrarea pe 
diferenţele de gen în valorile ocupaţionale jurnalistice nu s-a dovedit 
a fi productivă, cu excepţia reiterării că jurnaliştii şi jurnalistele 
împărtăşesc aceeaşi ideologie ocupaţională. 

Probabilitatea crescută ca trăsături ale „jurnalismului feminin" 
să fie identificate în materialele concepute de jurnaliste ar trebui 
corelată mai curând pattern-urilor de diviziune a muncii existente în 
organizaţii. De pildă, este plauzibil ca femeile să scrie mai frecvent 
despre subiectele de „interes uman" pentru că în redacţii simt 
principalele responsabile pentru generarea unui astfel de conţinut 
(van Zoonen, 1998, p. 37), nefiind vorba de o preocupare în mod 
necesar personală (şi, cu atât mai puţin, determinată de gen). 

în etnografia realizată în redacţiile a patru cotidiene şi a unei 
agenţii de presă din Spania, echipa de cercetare coordonată de Juana 
Gallego (2002) a remarcat că subiectele deveneau - nu erau în mod 
necesar ab initio - soft sau bard, genul jucând un rol central în acest 
proces. Subiectele deveneau bard prin (1) depersonalizare, (2) 
politizare, (3) instituţionalizare, (4) atenţia pusă pe factualitate şi erau 
publicate în secţiunile de politică şi economie. Subiectele deveneau 
soft prin practici opuse celor enumerate, fiind publicate în secţiunile 
dedicate societăţii şi culturii (p. 10). Jurnalistele activau preponderent 
în cadrul departamentelor care produceau ştiri soft (p. 7), fiind 
observat totodată faptul că ştirile despre femei erau incluse în 
secţiunile acoperite de aceste departamente (p. 9). 

Perspectivele critice indicate în această secţiune sugerează că 
dimensiunea genizată a muncii jurnalistice nu trebuie „căutată" în 
genul persoanelor, nu apare ca un epifenomen al identităţii de gen. 

Mai curând trebuie explorate contextele în cadrul cărora jumaliştii/ele 
îşi desfăşoară activitatea, începând cu organizaţiile angajatoare. 


2.3. Genul în organizaţiile media de informare 

Studiile care analizează dimensiunea de gen la nivel 
organizaţional simt preponderent cantitative şi transnaţionale. Este 
cazul analizelor periodice realizate sub egida Global Media 
Monitoring Project (GMMP), iniţiativa Global Report (Byerly, 2011) 
cu privire la prezenţa femeilor în jurnalism sau raportul recent al 
Institutului European pentru Egalitate de Gen (EIGE). Datele 
furnizate simt utile întrucât oferă o perspectivă de ansamblu asupra 
structurii de gen a ocupaţiei. 

Monitorizările GMMP, deşi sunt centrate asupra conţinutului 
ştirilor, oferă informaţii relevante şi din perspectivă structurii 
ocupaţionale. Raportul GMMP din 2015 semnalează că la nivel global 
doar 37% din materialele jurnalistice sunt realizate de femei. In ceea 
ce priveşte acoperirea subiectelor, jurnalistele realizează 39% din 
ştirile despre economie şi din cele din sfera socială, cel mai puţin 
acoperind politica (31%) şi cel mai mult ştiinţa şi sănătatea (50%). 

Cercetarea Global Report (Byerly, 2011), realizată în 60 de state 
şi cuprinzând 500 de organizaţii media de informare, arată că în 2011 
femeile ocupau puţin peste o treime din slujbele de reporteri (36%). 
La nivel de conducere, femeile ocupau 27% din poziţiile aferente 
managementului de top, 38,7% din cele din managementul seniorial 
şi 28,7% din cele din managementul intermediar. 

Studiul EIGE s-a desfăşurat în 2013, în 28 de state europene, 
examinând distribuţia funcţiilor de conducere. In trecerea în revistă 
realizată în studiu vedem că în 2011, în Uniunea Europeană, femeile 

constituiau 44% din forţa de muncă activă în media, în timp ce în 
termeni de studii superioare, în 2010, specializarea în jurnalism fusese 
absolvită majoritar de persoane de gen feminin (68%). Concluzia este 
că, la nivel european, femeile se regăsesc în 30% din poziţiile de 
management ale organizaţiilor media de informare 21 . 

Restrângând perspectiva, putem constata faptul că realităţile 
regionale, naţionale sau cele din diferitele specializări ale 
jurnalismului simt însă destul de variate. Atât Global Report (Byerly, 
2011) cât şi studiul EIGE (2013) arată că în statele din Europa Centrală 
şi de Est femeile simt mai bine reprezentate în poziţiile de conducere. 
In cercetările menţionate, acest lucru este corelat istoriei regiunii, 
faptului că în perioada comunistă a fost susţinut echilibrul de gen în 
diferitele domenii ocupaţionale, situaţia perpetuându-se (din inerţie) 
şi după 1989. 

Cel mai recent raport GMMP privind România (2015) arată că 
jurnalistele nu mai sunt concentrate în anumite arii precum în 
monitorizarea din 2010, atunci când acopereau, de pildă, 79% din 
subiectele din sfera socială, 71% din ştirile despre sănătate şi 69% din 


21 Dificultăţile întâmpinate de femei în ocuparea funcţiilor de conducere au fost 
conceptualizate prin intermediul expresiei „tavanul de stidă" (Morrison & Von 
Glinow, 1990). Expresia sugerează că pe lângă obstacolele structurale există o serie 
de piedici informale - invizibilizate - ce îngreunează promovarea. Printre acestea 
se numără stereotipurile de gen care asociază leadershipul cu masculinitatea, 
favorizarea unui limbaj şi a unor forme de socializare masculinizate - considerate 
nepotrivite pentru femei networking-ul de la vârful organizaţiei dominat de 
bărbaţi (old boys network) şi tokenismul, ce exerdtă o presiune constantă asupra 
femeilor care au reuşit să pătrundă în ierarhie să se „afirme" (Oakley, 2000). 
Fenomenul opus - avansarea profesională rapidă a bărbaţilor în domeniile 
ocupaţionale feminizate, aşa-numitul „ascensor de stidă" - descrie faptul că 
raritatea bărbaţilor într-un anumit domeniu face ca prezenţa lor să fie apreciată şi 
recompensată cu privilegii. 

cele mondene. Monitorizarea din 2015 surprinde o distribuţie similară 
a subiectelor între genuri, însă mai arată şi faptul că prezenţa femeilor 
este dominantă atunci când vine vorba de prezentarea ştirilor (92% 
femei vs. 8% bărbaţi la radio; 69% femei vs. 31% bărbaţi la TV), pe 
când în presa scrisă există echilibru 22 în rândul celor care semnează 
articolele (55% femei vs. 45% bărbaţi). Mai trebuie menţionată 
discrepanţa pe criteriul vârstei în prezentarea ştirilor la TV, respectiv 
41% femei vs. 6% bărbaţi având între 19-34 de ani şi 81% bărbaţi vs. 
58% femei având 35-49 de ani. 

Dacă în jurnalismul sportiv statutul de token al femeilor 
continuă să fie cât se poate de concret (Hardin & Whiteside, 2009), în 
presa glossy există echilibru în componenţa de gen, dar şi tendinţa 
feminizării ocupaţionale din diferite raţiuni (van Zoonen, 1998, p. 39; 
vezi şi Surugiu, 2013). 

Un alt lucru scos la iveală de cercetări este acela că echilibrul de 
gen în ierarhia ocupaţională nu aduce în mod necesar schimbări 
majore în conţinut sau în praxisul organizaţional. Beam şi Di Cicco 
(2010) au comparat zece publicaţii al căror management editorial 
fusese preluat de ouând de femei cu zece publicaţii care avuseseră 
exclusiv manageri editoriali bărbaţi. Autorii au ajuns la concluzia că 
există mai degrabă asemănări decât diferenţe la nivel de conţinut, 
subiectele abordate fiind în mare aceleaşi. O distincţie identificată a 
fost tendinţa publicaţiilor cu conducere editorială feminină de a 
produce mai puţine materiale centrate pe evenimente, dedicând 
resurse articolelor documentate pe o perioadă mai lungă de timp. De 
asemenea, în cazul publicaţiilor cu manageri editoriali bărbaţi, autorii 
au remarcat creşterea numărului ştirilor legate de sfera socială, ceea ce 


22 Potrivit lui Kanter (1977), pentru a vorbi de echilibru, fiecare gen trebuie să 
constituie cel puţin 40% şi cel mult 60% din total. 

i-a determinat să pună la îndoială faptul că genul persoanelor 
aflate în poziţii decizionale este un factor în baza căruia se pot face 
previziuni cu privire la conţinutul genizat al materialelor publicate. 

Karen Ross (2001) arată că jurnalistele consideră că existenţa 
unor femei în poziţii de conducere poate avea un impact pozitiv 
asupra carierei celorlalte femei din organizaţie, însă insistă asupra 
importanţei producerii unui conţinut neutru la gen. Implicaţia este 
aceea că promovarea jurnalistelor în poziţii de conducere nu ar trebui 
să atragă după sine încurajarea unui număr mai mare de subiecte 
centrate pe femei. 

Cercetarea calitativă realizată de Monica Nilsson (2010) 
sugerează că jurnalistele simt mai critice vizavi de jurnalistele aflate în 
poziţii de conducere şi mai înţelegătoare faţă de şefii bărbaţi. Mai 
precis, există aşteptări crescute din partea jurnalistelor faţă de femeile 
promovate în management, fără ca o presiune similară să fie pusă 
asupra bărbaţilor. La rândul lor, femeile aflate în poziţii decizionale 
tind să practice „ritualuri reparatorii" faţă de bărbaţi, pentru a 
reconstitui ordinea simbolică pe care au subminat-o prin promovarea 
obţinută. De asemenea, ca să nu existe suspiciunea că îşi favorizează 
genul de apartenenţă, vor depune eforturi pentru a fi cât mai „neutre" 
faţă de colege, sfârşind prin a reproduce status quo-ul. 

Cercetările citate în această secţiune arată că deşi prezenţa 
femeilor în jurnalism este într-o continuă creştere, acest lucru nu duce, 
în mod automat, la schimbarea modului de producere a conţinutului 
jurnalistic sau la îmbunătăţirea condiţiilor de lucru pentru femei. Aşa 
cum subliniază Marjan De Bruin (2000), este important să depăşim 
abordările preocupate de cifre, întrucât cifrele nu contează in se şi per 
se, ci „convenţiile şi regulile, formale şi informale" determinate istoric 
şi cultural, care se găsesc în mediul jurnalistic (p. 225). 

2.4. Concluziile capitolului 

In acest capitol am arătat relevanţa dimensiunii de gen atunci 
când studiem ocupaţia jurnalistică şi am oferit o explicaţie cu privire 
la modul în care activitatea a ajuns să fie caracterizată de privilegierea 
simbolică a genului masculin. în special, am evidenţiat un paradox ce 
marchează ocupaţia din perspectivă de gen. Dacă cercetările axate pe 
compararea modului în care se raportează femeile şi bărbaţii la 
profesionalism au arătat că apartenenţa de gen nu modifică în mod 
substanţial valorile şi orientările profesionale, studiile realizate la 
nivel organizaţional au scos la iveală contraste semnificative 
atunci când luăm în calcul variabila genului. Cel mai documentat 
aspect este subreprezentarea femeilor în ocupaţie, deşi, în funcţie 
de regiuni, ţări sau specializări jurnalistice, se poate observa 
îmbunătăţirea numerică a jurnalistelor. 

în timp ce studiile cantitative se centrează pe evoluţia şi 
comparaţia structurii de gen a ocupaţiei, cercetările calitative ne ajută 
să nuanţăm datele pe care le avem la dispoziţie. Acestea din urmă 
sugerează că numărul încă redus al femeilor aflate în poziţii 
decizionale exercită o presiune indirectă asupra jurnalistelor 
promovate în funcţii manageriale de a „dovedi" că simt cel puţin la 
fel de profesioniste ca predecesorii de gen masculin. In acest context, 
apare tendinţa de a lua decizii care menţin şi nu inovează politica 
editorială sau organizaţională, inclusiv grija de a nu face „concesii" 
colegelor sau de a favoriza subiectele legate de femei sau de gen. 

Una din asumpţiile care au însoţit teoretizarea feministă a 
activităţii jurnalistice a fost aceea că un număr crescut de jurnaliste în 
redacţii va duce la o acoperire sporită a subiectelor relevante din 
perspectivă de gen, precum şi la îmbunătăţirea condiţiilor de lucru a 
jurnalistelor (pentru o discuţie critică vezi van Zoonen, 1994). 

Trecerea în revistă realizată în acest capitol arată că deşi prezenţa 
femeilor în domeniu este în creştere ocupaţia este încă departe de a fi 
recuperat decalajele acumulate de femei ca urmare a istoricului 
masculinizat al ocupaţiei. In jurnalism, ca şi în alte ocupaţii, aducerea 
în prim-plan a aspectelor legate de identitatea feminină este văzută ca 
o abatere de la rigorile profesionalismului, ce prescrie o atitudine 
„neutră", detaşată de planul materialităţii şi orientată spre idealurile 
profesionale, având potenţial de a se transforma într-un obstacol 
întâmpinat de femei în obţinerea aprecierii profesionale. 

Capitolul 3 


Generarea şi prelucrarea datelor 


în cele ce urmează voi discuta partea „tehnică" a cercetării: voi 
povesti cum am procedat pentru a obţine materialul empiric, cum am 
inclus participantele în cercetare, care este profilul lor ocupaţional şi 
voi prezenta coordonatele analizei tematice întrebuinţate pentru a 
sistematiza interviurile. 


3.1. Metoda interviului 

Expresia „colectarea datelor" rămâne larg întrebuinţată cu 
referire la procesul de obţinere a materialului empiric prin 
intermediul interviului - calitativ sau cantitativ -, eludându-se 
caracterul construit al acestei metode. Expresia este specifică 
paradigmei pozitiviste, fiind fundamentată pe ideea că persoanele au 
seturi de valori şi atitudini fixe, care le caracterizează, ce pot fi 
„captate" printr-o întrebuinţare corectă a interviului (Talja, 1999, p. 
470). In schimb, prin expresia „generarea datelor" (van der Berg, 
Wetherell & Houtkoop-Steenstra, 2004) este asumat faptul că datele 
simt create în mod activ în/prin interacţiunea dintre cercetători/re şi 
participanţi/te şi condiţionate de preocupările celor dintâi. 

în tradiţia pozitivistă, promisiunea oferită de interviuri este 
accesul la experienţele reale, autentice ale partidpanţilor/elor, această 
aşteptare fiind strâns legată de reprezentaţionismul lingvistic, care ar 
trebui să permită redarea în manieră transparentă, prin intermediul 
cuvintelor, a unor experienţe cât se poate de concrete. Miza 
contraargumentului meu nu este negarea conceptului de experienţă, 
cât evidenţierea faptului că raportarea la experienţele trăite nu este 
„naturală", ci im efect retrospectiv, determinat de (1) discursurile 
existente/disponibile despre experienţele discutate, (2) modul în care 
participanţii/ele şi cercetătorii/ele cadrează în timpul interviurilor 
contururile discursive ale experienţelor discutate. în consecinţă, 
interviurile nu simt utilizate (doar) pentru a explica fenomene 
secundare, operând ca semne indiciale pentru realitatea plasată în 
afara discursului, ci construiesc în mod activ realitatea la care se 
referă, privilegiind unele interpretări şi excluzând altele. 

Interviurile simt o construcţie - nu simple mărturii - în sensul 
că simt produse de convergenţa a trei instanţe: „subiectul producător, 
subiectul interlocutor şi textele deja constituite în corpusul disponibil, 
memorial arhivat" (Rovenţa-Frumuşani, 2004, p. 78), altfel spus, 
universul discursiv deja format în jurul unui obiect al cunoaşterii, 
aflat în constantă expansiune şi reconsiderare. Admiţând caracterul 
construit al metodei interviului, miza nu este verificarea în ce măsură 
datele - descrierile, explicaţiile etc. furnizate - sunt factuale, 
„conforme" cu modul în care stau lucrurile „în realitate", d cum sunt 
semnificate aspectele de interes pentru cercetare. 

In cadrul acestui studiu, am optat pentru interviul 
semistructurat sau semidirijat (Marinescu, 2009), întrucât l-am 
considerat calea cea mai bună pentru (1) a explora aspecte punctuale, 
antidpate în secţiunile teoretice şi (2) pentru ca participantele să aibă 
o formă de control asupra discuţiilor. Interviul semistructurat permite 

abordarea nuanţată a subiectelor de discuţie, precum şi ţinerea sub 
control a unor riscuri asociate interviului, precum superficialitatea 
(iterarea de clişee, oferirea de răspunsuri considerate a fi dezirabile 
social etc.), figuraţia (reacţiile direcţionate preponderent către 
persoana care cercetează în detrimentul conţinutului întrebărilor), 
întrebuinţarea de catalogări ca „scurtături" conceptuale ş.a. (Perpelea, 
2007, p. 37). 


3.2. Ghidul de interviu 

In cele ce urmează, voi prezenta ghidul de interviu şi voi 
indica succint logica întrebărilor. Trebuie precizat că de multe ori, în 
timpul interviurilor, am reformulat întrebările de bază pentru a le 
adapta contextului discuţiei sau pentru a furniza mai multe detalii ce 
păreau necesare în timpul interacţiunii - menţinând însă progresia 
iniţială. Mă distanţez de o întrebuinţare presupus „obiectivă" a 
interviului, ce ar trebui să fie caracterizată de intervenţii spontane 
minime ale cercetătoarei/ului, de folosirea unor formulări cvasi- 
identice cu scopul de a obţine - „culege" - date cât mai consistente, cu 
variaţii neînsemnate. 

Ader la ceea ce Gayle Letherby (2003) descrie drept un „model 
participator" de intervievare. Modelul partidpator este specific 
tradiţiei feministe a cercetării, ce explicitează natura conversaţională a 
metodei interviului, împărtăşirea cunoaşterii între cercetătoare/ori şi 
participante/ţi. De asemenea, în această tradiţie este subliniată 
importanţa destructurării relaţiei de putere dintre persoanele care 
investighează şi „subiecţii" cercetării, cei/cele ce trebuie 
„cunoscuţi/te" (Letherby, 2003, pp. 81-84). Prin urmare, în cadrul 
interviului efortul merge către crearea unei dinamici non-ierarhice şi 

non-condescendente, pentru a explora aspecte cu persoanele 
participante, nu despre persoanele participante. Aşadar, iată întrebările: 

1. Vă rog să povestiţi traseul dvs. profesional, începând cu studiile 
superioare. Prima cerinţă urmărea (şi) începerea discuţiei pe un 
„teritoriu" cât mai familiar participantelor. 

2. în zona de teoretizare a jurnalismului se discută despre trasarea 
unor graniţe ocupaţionale, jurnalismul fiind un domeniu permeabil pot 
apărea suprapuneri cu alte domenii de activitate. V-aţi confruntat cu 
necesitatea de a trasa graniţe ocupaţionale, de a separa jumaliştii/ele de alte 
categorii ocupaţionale ? întrebarea a fost formulată într-o manieră 
elaborată pentru a facilita orientarea participantelor către subiectul 
mai degrabă abstract al graniţelor ocupaţionale. 

3. în ce constă profesionalismul în jurnalism ? Scopul întrebării a 
fost acela de a vedea cum descriu participantele profesionalismul în 
activitatea jurnalistică, ce aspecte apar cu regularitate. 

4. Există condiţii necesare pentru ca profesionalismul pe care îl 
asociaţi jurnalismului să poată fi exercitat ? Miza era aceea de a urmări 
cum simt articulate condiţiile favorabile - şi mai puţin favorabile - 
realizării muncii jurnalistice. 

5. Profesionalismul poate lua o formă diferită în funcţie de organizaţia 
de apartenenţă? Scopul întrebării era de a aduce în prim-plan 
dimensiunea organizaţională a muncii sau de a o aprofunda în cazul 
în care fusese menţionată în răspunsurile anterioare. în particular, m- 
a interesat dacă relaţia dintre profesionalism şi organizaţii este 
antagonizată sau văzută în termeni de interdependenţă. 

6. îmi puteţi descrie cum se desfăşoară o zi din viaţa dvs. petrecută la 
seviciu ? întrebarea urmărea dacă şi cum este evocată diviziunea 
muncii în organizaţiile media de informare. 

7. în jurnalism există o cultură a orelor lungi, a lucratului intens, 
peste program şi, dacă da, acest lucru este contracarat măcar parţial de o 

flexibilitate a programului ? întrebarea viza felul în care jurnalistele se 
raportează la aspectul programului prelungit, considerat a fi inerent 
activităţii jurnalistice. 

8. Cum interacţionează profesionalismul specific jurnalismului cu 
viaţa personală? Miza a fost aceea de a vedea dacă apare un conflict 
între cerinţele profesionale - adesea pornind de la cele legate de 
program - şi sfera privată a vieţii. în întrebările suplimentare, am 
inclus referiri la categoria genului, mai precis la faptul că experienţele 
femeilor şi ale bărbaţilor variază ca urmare a rolului de îngrijire 
asociat cu prioritate femeilor. 

9. Dincolo de aspectele ce ţin de viaţa personală, care credeţi că sunt 
punctele de intersecţie ale categoriei genului şi profesionalismului în 
jurnalism? Sunt situaţii în care a fi femeie sau bărbat capătă relevanţă în 
activitatea jurnalistică? Această întrebare era menită să replaseze 
focusul pe dimensiunea profesională a vieţii. Deşi trebuie subliniat că 
viaţa personală şi cea profesională nu pot fi separate, că tot ceea ce 
este „personal" este esenţial în dezvoltarea profesională a unei 
persoane, întrebarea - mai ales formularea care începe cu adverbul 
„dincolo" - era menită sa redirecţioneze în mod ferm discuţia în sfera 
ocupaţională. 

10. Cerinţele profesionalismului variază în funcţie de gen? în cadrul 
organizaţiilor există aşteptări diferite de la jurnaliste şi jurnalişti? 
întrebarea urmărea să vadă dacă jurnalistele consideră că există 
pattern -uri genizate în organizaţiile media de informare, aspecte cu 
care se confruntă preponderent fie femeile, fie bărbaţii. 

11. Credeţi că receptarea profesionalismului, raportarea publicului, 
este influenţată de genul jurnaliştilor/elor? Prin această întrebare am 
încercat să scot la iveală dacă pentru participante publicul reprezintă 
o sursă de presiune genizată. 

12. La ce schimbare aţi dori să fiţi părtaşă în ocupaţia dvs., în 
jurnalism ? întrebarea viza modul în care jurnalistele înţeleg contextul 
ocupaţional, în particular, ce aspecte sunt indicate ca dificultăţi în 
munca jurnalistică şi ce schimbări ar trebui să se producă în jurnalism. 

13. în ceea ce vă priveşte, unde aţi dori să vă regăsiţi din punct de 
vedere profesional în următorii ani? Ultima întrebare căuta să aducă în 
prim-plan cum se raportează participantele la propria traiectorie 
profesională şi dacă intenţionează să activeze în continuare în 
jurnalism. 

Prin acest ghid am urmărit, aşa cum am discutat în secţiunea 
anterioară, să las spaţiu de exprimare participantelor, iar un alt 
criteriu de care am ţinut cont a fost formularea întrebărilor în manieră 
neintrusivă. întrebările suplimentare au apărut în măsura în care 
participantele îşi arătau interesul de a explora anumite subiecte, dar şi 
pentru clarificarea unor afirmaţii. Extrasele din interviuri vor fi 
acompaniate de întrebarea sau remarca ce a ocazionat fragmentul 
prezentat în cadrul tematizării, ca să poată fi urmărit contextul în care 
au apărut afirmaţiile respective. 


3.3. Includerea participantelor în cercetare 

Cercetarea include un număr de 22 de participante care au 
fost selectate ţintit {purposeful sampling), prin metoda „bulgărele de 
zăpadă" şi „în lanţ" (Patton, 2002, pp. 230-244). Interviurile au fost 
realizate faţă-în-faţă, individual 23 . 


23 Perioada de desfăşurare a întâlnirilor de intervievare a fost iulie şi septembrie- 
noiembrie 2014 (iulie: 7 interviuri; septembrie: 4 interviuri; octombrie: 11 
interviuri; noiembrie: 2 interviuri). 

Selectarea ţintită a fost utilizată pentru că demersul meu a vizat 
un grup delimitat de o axă demografică şi de o axă ocupaţională, i.e. 
femei active (sau care au activat) în jurnalism. Un aspect important a 
fost acela ca participantele să aibă un profil variat, să asigur 
diversitatea, prin urmare mi-am propus ca fiecare medium jurnalistic 
(televiziune, radio, presa tradiţională şi online) să se regăsească în 
experienţa profesională a unui număr de cel puţin trei participante. 
De asemenea, se regăsesc şi jurnaliste care au experimentat munca în 
regim independent (freelancing ), profilul ocupaţional al participantelor 
fiind sintetizat în Tabelul l. 24 

Majoritatea jurnalistelor intervievate (n = 13) şi-a început 
activitatea în anii 1990, în timp ce opt au debutat în anii 2000. Am 
căutat în mod sistematic ca jurnalistele intervievate să fi acumulat mai 
multă experienţă profesională, însă am considerat oportună şi 
integrarea unor jurnaliste care debutaseră de mai puţin timp în 
jurnalism; astfel am intervievat şi două participante care lucrau în 
jurnalism din 2010-2011 (fără a include perioada de practică, începută 
în ambele cazuri în anul 2008). 

Pe măsură ce realizam interviurile le transcriam în cel mai scurt 
timp posibil pentru a urmări apariţia redundanţei informaţionale 
(Patton, 2002, p. 246) sau saturaţia datelor - punctul în care încep să se 
repete aspectele relevante pentru studiu în pofida numărului 
crescând de interviuri. într-un articol dedicat chestiunii numărului de 


24 Cercetarea indude şi două partitipante care în ultimii ani s-au reorientat din 
punct de vedere profesional. Iniţial, am exdus ideea de a indude în cercetare 
partidpante care îşi încetaseră (nu doar întrerupseseră) activitatea în jurnalism de 
peste un an. Totuşi pe măsură ce realizam interviurile, mi-am dat seama că 
aspectul reorientării profesionale, ieşirea din jurnalism, reprezintă o problemă de 
actualitate în mediul ocupaţional jurnalistic, având în vedere că unele partidpante 
adive în jurnalism luau în calcul posibilitatea schimbării domeniului ocupaţional. 

interviuri necesare pentru o cercetare calitativă, Guest, Bunce şi 
Johnson (2006) realizează un experiment, indicând că, în urma unor 
analize de măsurare, în cercetarea lor saturaţia datelor a fost atinsă la 
12 interviuri. Autorii subliniază drept condiţii: (1) participanţi/te al 
căror profil este similar şi (2) teme de discuţie bine conturate, în cazul 
cercetării mele ambele condiţii fiind îndeplinite. Transcriind şi citind 
interviurile, am apreciat că redundanţa informaţională a apărut în 
jurul a 20 de interviuri. Odată ajunsă la 20 de interviuri, am continuat 
cu încă două pentru a contracara faptul că unele participante nu mai 
erau active în jurnalism la momentul realizării interviului. 

Tabel 1. Profilul ocupaţional al participantelor 


Participantă 

Debut în 

(momentul 

angajării) 

Funcţii 25 ocupate 

Categorie 

Observaţii 

Interviul 

1 

1995 

Redactoare, 
reporteră (presa 
locală şi centrală); 
reporteră de TV 
(posturi private, 
locale şi centrale); 
redactoare TV 

(post public, 

central). 

30+ 



25 Sunt îndatorată Theodorei-Eliza Văcărescu întrucât prin observaţiile sale a 
determinat adoptarea formelor feminine ale funcţiilor şi, mai ales, a formulărilor 
„jumaliştii/ele", „jurnaliştilor/elor", „jurnalistelor/ilor" etc. In prima fază a 
redactării tezei de doctorat, am crezut că utilizarea pluralului (vs. forma 
esenţializantă „jurnalistul") este suficientă pentru a face „dreptate" grupului 
ocupaţional. Ceea ce făceam, însă, era să recunosc colectivitatea, nu şi caracterul ei 
genizat, aflându-mă în contradicţie cu demersul meu de cercetare. 

coordonatoare 
(presa centrală). 


activa de câteva luni ca 
freelancer în zona 

consultanţei în comunicare. 

Reporteră de radio 
(post privat, 

central); redactoare 
de radio (post 
public, central). 

40+ 


Reporteră, 
redactoare (presa 
centrală). 

30+ 


Reporteră, 
redactoare, 
editoare, şefă de 
secţie (presa locală 
şi centrală); 

realizatoare de TV 
(post privat, 

central). 

30+ 

La momentul realizării 
interviului participanta 
lucra într-o organizaţie de 
relaţii publice din 2011. 

Redactoare, 
redactoare-şefă 
supliment (presa 
centrală); 

editorialistă (presa 
centrală); 

moderatoare de 
TV (post public, 
central). 

40+ 


Redactoare, 
moderatoare de 
TV (post privat, 
local); realizatoare, 
producătoare de 
radio (post privat. 

30+ 

La momentul realizării 
interviului participanta 
lucra şi în regim freelance 
desfăşurând diferite 

activităţi în câmpul mass- 
media (realizare voci. 








radio (post public, 
central): 


radioului public. 

Redactoare, 
reporteră (presa 
centrală); 
redactoare 
(agenţie privată de 
presă); jurnalistă 
freelance-, 
redactoare, 
coordonatoare 
conţinut ordine 

(post TV public, 
central). 

30+ 


Reporteră, 
producătoare de 
radio (post privat, 
central): 

30+ 


Reporteră (presa 

20+ 

- 

documentaristă de 
TV (post privat, 
central); jurnalistă 
freelance. 



Reporteră (presa 

30+ 

- 

reporteră de TV 
(post privat, 

central). 



Redactoare, 

reporteră 

20+ 

A făcut practică din 2008 
la posturi private de radio 

Dintre jurnalistele contactate direct, pe cinci le cunoşteam deja - 
existând un grad de familiaritate scăzut sau mediu, fără a putea vorbi 
deci de relaţii de prietenie -, iar pe celelalte trei le-am cunoscut cu 
ocazia interviului. In aceste trei cazuri, propunerea de a participa la 
cercetare a fost făcută întrucât îmi era familiară activitatea 
jurnalistelor în chestiune şi am avut acces (public) la adresele lor 
electronice. în ceea ce priveşte participantele contactate mediat, nouă 
au fost incluse prin metoda „bulgărele de zăpadă", iar cinci au fost 
recomandări ale unor persoane care nu au participat la cercetare 
(metoda „în lanţ"). In perioada în care am realizat interviurile, am mai 
contactat alte şase jurnaliste. Trei dintre acestea, deşi îşi manifestaseră 
interesul de a participa la cercetare, au invocat lipsa timpului; două 
nu mi-au răspuns la e-mail-u\ cu invitaţia de participare; o a şasea 
jurnalistă a refuzat, din raţiuni de confidenţialitate, persoana care mă 
recomandase în vederea obţinerii interviului. 

Jurnalistelor care au răspuns pozitiv la invitaţie le-am trimis în 
avans, via e-mail, copia documentului cu condiţiile de participare, 
pentru obţinerea consimţământului informat. In acest document se 
preciza că interviul va fi înregistrat cu un reportofon, că înregistrările 
vor fi transcrise integral, iar participantelor care doresc le va fi 
transmisă o copie electronică a transcrierii interviului. Era menţionat 
şi faptul că în timpul interviului participantele pot refuza să răspundă 
la o întrebare sau la o serie de întrebări şi că oricând pot sista interviul. 

La începutul întâlnirii, am oferit participantelor o copie tipărită 
a documentului (în vederea co-semnării), întrebându-le dacă au avut 
timp să îl citească şi dacă există aspecte neclare. înainte de a lansa 
întrebările din ghid, am cerut o informaţie de ordin demografic 
fiecărei participante - să îmi spună în ce categorie de vârstă se 
regăseşte. Unele participante (mai precis, şase dintre acestea) mi-au 
spus că nu ţin la anonimizarea interviurilor, că ar vrea să le apară 

numele pentru că îşi asumă tot ceea ce vor spune în cursul discuţiei. 
Am specificat că anonimizarea interviurilor este o practică specifică 
cercetării ştiinţifice, menită să asigure confidenţialitatea. Post-interviu, 
trei dintre aceste participante mi-au spus că, dată fiind anonimizarea, 
mi-au putut spune mai multe lucruri despre activitatea lor. După 
ultima întrebare a grilei, păstrând reportofonul deschis, am întrebat 
fiecare participantă dacă doreşte să mai adauge aspecte care consideră 
că au rămas nediscutate, dacă are comentarii sau observaţii de făcut 
despre modul de desfăşurare a interviului. 


3.4. Transcrierea interviurilor 

Durata interviurilor a variat destul de mult, cele mai lungi 
interviuri (n=2) având aproape trei ore, iar cele mai scurte (n=2) 40 
de minute. Cele mai multe interviuri au avut în jur de o oră, durata 
depinzând de disponibilitatea participantelor de a extinde discuţia. 
In total, am cumulat înregistrări de 1567 de minute, respectiv peste 
26 de ore de discuţii. 

Interviurile au fost transcrise integral, fiind excluse doar 
momentele în care discuţiile au fost întrerupte de apeluri telefonice 
preluate de participante, luarea comenzilor de către lucrătorii/ele 
cafenelelor în care ne-am întâlnit şi alte interacţiuni similare, care nu 
constituie pierderi de conţinut pentru temele abordate. Interviurile 
au fost transcrise verbatim, deci fără a interveni asupra stilisticii 
discursurilor participantelor, marcate de oralitate 26 . După 


26 D e regulă, intervenţiile sunt menite să asigure transcrieri cât mai uniforme şi cât 
mai narative, însă am considerat că modificarea stilului ar constitui o intruziune în 
discursurile participantelor, care nu se justifică în contextul cercetării de faţă. 

transcriere, am reascultat înregistrările parcurgând textul redactat 
pentru a spori acurateţea transcrierilor. 

La sfârşitul fiecărei întâlniri am întrebat participantele dacă 
doresc să le trimit o copie a transcrierii interviului. Patru dintre 
jurnalistele intervievate mi-au spus că nu doresc o copie, două 
dintre ele oferind ca explicaţie faptul că au încredere în modul în 
care voi transcrie interviurile. De fiecare dată am punctat că oricând 
mă pot contacta pentru a le trimite copia transcrierii 27 . In mesajele 
electronice în care am ataşat transcrierile am rugat participantele să 
citească când au timp textul şi să îmi scrie dacă s-au strecurat greşeli 
de transcriere (înţelegerea greşită a unor cuvinte şi/sau propoziţii) 
sau dacă consideră că trebuie făcute modificări pentru a îmbunătăţi 
anonimizarea. în total, zece participante nu au răspuns la e-mail -ul 
cu transcrierea interviului în ataş. Multe dintre ele mă avertizaseră 
că nu vor avea timp să răspundă la e-mail sau să se uite cu atenţie pe 
transcrierea interviului, pentru că - parafrazând - ştiu ceea ce au 
spus (în cursul discuţiei) şi nu ar trebui să apară probleme. Astfel, 
nu am insistat pentru a primi feedback. Per ansamblu, trimiterea 
transcrierilor participantelor a reprezentat un mijloc adiţional 
pentru a creşte acurateţea conţinutului interviului 28 . 


27 Trei dintre participante au dorit ca pe lângă copia transcrierii să primească şi 
înregistrările interviurilor, astfel le-am trimis fişierele audio de îndată ce le-am 
descărcat din memoria reportofonului. 

28 Dintre cele opt participante care au răspuns la acest e-mail, trei au confirmat că 
transcrierea este în regulă (că nu simt modificări de făcut). Două participante au 
avut de făcut câteva modificări ca urmare a unor erori de transcriere. O jurnalistă 
a făcut câteva modificări mai degrabă minore, de nuanţă, în pasajele în care a 
povestit situaţii de sexism întâmpinat în activitatea sa. O jurnalistă a dorit să 
reformuleze un pasaj în care vorbea despre presiunea publicităţii de care i s-a 
întâmplat să se lovească în redacţia în care lucra de mult timp. Am păstrat 

în vederea asigurării anonimităţii, nu am trecut numele 
organizaţiilor în care au lucrat participantele, nici numele 
instituţiilor de învăţământ absolvite - atunci când aceste aspecte au 
fost specificate. De asemenea, nu am trecut numele oraşelor de 
origine ale participantelor, unde au lucrat în presa locală, şi am 
anonimizat numele persoanelor care au fost nominalizate în cursul 
interviurilor - indiferent dacă există sau nu o legătură directă între 
acestea şi jurnalistele intervievate. 


3.5. Tematizarea 

în următoarele capitole, voi prezenta temele identificate în 
materialul generat. Tematizarea a fost realizată in toto, i.e. asupra 
materialului obţinut per ansamblu, nu asupra interviurilor ca unităţi 
individuale. 

Analiza tematică constă în „căutarea unor teme care emerg a fi 
importante" în descrierea fenomenelor studiate (Fereday & Muir- 
Cochrane, 2006, p. 3). Potrivit lui Braun şi Clarke (2006), analiza 
tematică este o metodă de bază în cercetarea calitativă, avantajul său 
fiind versatilitatea, în sensul în care îi pot fi asociate multiple asumpţii 
ontologice şi epistemologice 29 . Pentru autoare este important de 


reformularea şi am mai sugerat eliminarea unor mici detalii de ordin biografic 
care apăreau în interviu, cu care participanta a fost de acord, pentru a spori gradul 
de anonimizare. Alte modificări au fost făcute de o jurnalistă în propriul 
transcript, fiind vorba de schimbări de ordin stilistic, ale unor fraze, prin 
reformularea ideii de bază sau completarea acesteia. Am păstrat modificările 
respective care nu alterau semnificaţiile iniţiale, ci le extindeau. 

29 Când vine vorba de ontologie avem în vedere 1) fundaţionismul („realismul") 
sau respingerea acestuia prin 2) anti- şi postfundaţionismul (cele din urmă 

recunoscut faptul că temele nu „emerg de la sine", ci simt rezultatul 
activităţii cercetătoarei/ului şi al intereselor sale de cercetare (Braune 
«& Clarke, 2006, p. 80). 

Tematizarea „descrie şi organizează" observaţiile ce pot fi 
făcute atunci când materialul generat este parcurs (Boyatzis, 1998, p. 
161). Analiza tematică poate fi aplicată în manieră inductivă - cu 
scopul delinierii unui nou orizont teoretic - sau în manieră deductivă 
- prin raportarea la teorii preexistente. în primul caz, tematizarea 
porneşte de la datele generate ( data-driven ) şi se dezvoltă în mod 
circumstanţial, în timp ce în al doilea caz tematizarea este orientată de 
teorie ( theory-driven ), de o serie de concepte care au fost anticipate 
(Boyatzis, 1998; Braune & Clarke, 2006; Crabtree & Miller, 1999). 
Totuşi, în multe cazuri este greu de realizat o separare netă între 
strategiile de tematizare, întrucât, pe de o parte, nicio analiză tematică 
nu poate fi făcută ex nihilo, are pe fundal o serie de premise teoretice, 
iar pe de altă parte, orice analiză tematică implică o dimensiune 
exploratorie, se configurează în funcţie de date. 

Abordarea mea a fost deductivă, ghidată de câteva aspecte pe 
care le-am considerat relevante în urma parcurgerii literaturii despre 
munca jurnalistică: articularea profesionalismului, materializarea 


apărute odată cu disoluţia mitului fundamentelor în gândirea vestică, Marchart, 
2011). Anti-fundaţionismul ar fi animat de „imposibilitatea oricărui temei", iar 
postfundaţionismul ar stipula absenţa sau „imposibilitatea unui temei ultim" 
(Marchart, 2011, p. 150). La capitolul epistemologie, distingem între 1) obiectivism 
sau dualism (i.e. pozitivismul şi postpozitivismul) şi 2) constructivism sau 
interpretativism pentru unele autoare, teorii tranzacţionale sau subiectiviste 
pentru alţi autori (Guba & Lincoln, 1994; della Porta & Keating, 2008). Pentru a 
explicita asumpţiile filosofice ce pot fi decelate pe parcursul acestui capitol: înţeleg 
realitatea ca proces cu finalitate deschisă, supus contingenţei, nu ca dat ce poate fi 
circumscris în mod neechivoc, „o dată pentru totdeauna", şi nu cred că 
neutralitatea axiologică sau cunoaşterea obiectivă simt posibile. 

acestuia prin/în practici organizaţionale şi dimensiunea de gen a 
ocupaţiei. în vederea unei prime sistematizări a materialului generat, 
cele trei aspecte de interes au luat forma unor coduri ample (Crabtree 
& Miller, 1999) sau coduri de bază 30 (Gilgun, 2005). 

M-am imersat în materialul transcris şi am identificat 
segmentele relevante pentru cele trei coduri preliminare, făcând 
notaţii pe marginea interviurilor tipărite. Pe măsură ce am dtit şi 
recitit materialul, am codat segmentele identificate iniţial în manieră 
mult mai specifică. Codarea din a doua etapă corespunde 
tematizărilor pe care le prezint în următoarele capitole („competenţa 
jurnalistică", „intrarea în profesie" etc.). Aceste coduri au fost 
dezvoltate în strânsă legătură cu întrebările puse, în conformitate cu 
logica deductivă a cercetării (Braune & Clarke, 2006, p. 83). în acelaşi 
timp, s-au conturat câteva teme care nu au fost susţinute de întrebări 
ţintite, având caracter contingent; pe una dintre acestea am inclus-o 
fiind deosebit de relevantă pentru discuţia despre profesionalism - 
„caracterul precar al muncii". De altfel, precaritatea crescândă a 
jumaliştilor/elor a fost documentată în ultimii ani, după criza 
economică de la sfârşitul anilor 2000. 

Tematizarea urmăreşte logica cu care operează participantele, 
selectează principalele interpretări şi surprinde punctele de 
disensiune. Nu consider că structurile sociale in se produc anumite 
aranjamente, ci codurile culturale, normele sociale, susţinute printr-o 
multitudine de practici discursive 31 , astfel că atenţia este orientată 


30 Jane Gilgun (2005) împrumută denumirea din grounded theory pentru a o integra 
în cercetarea calitativă de tip deductiv. 

31 în descendenţa gândirii poststructuraliste, mai precis a lui Michel Foucault, 
potrivit căruia discursurile simt „practici care îşi formează în mod sistematic 
obiectele despre care vorbesc" (1999, p. 61). Astfel, structurile sociale, instituţiile, 
identităţile etc. nu sunt o manifestare a unor obiecte de sine stătătoare, ci sunt 
rezultatul articulărilor discursive despre aceste obiecte. 

către semnificaţiile implicite sau latente, nu către cele semantice 
(Braun & Clarke, 2006, p. 84). întrucât tematizarea îşi propune să 
ofere spaţiu poziţionărilor participantelor, nu voi suprascrie 
fragmentelor selectate o interpretare teoretică. Ulterior, în secţiunile 
de concluzii, voi oferi o perspectivă convergentă cu premisele 
teoretice expuse în primele două capitole. 


3.6. Concluziile capitolului 

In acest capitol am descris principalele coordonate ale cercetării 
empirice -utilizarea interviului calitativ, de tip semi-structurat, şi 
aplicarea unei logici deductive în vederea sistematizării materialului 
generat. Ghidul de interviu a fost dezvoltat după parcurgerea 
literaturii de specialitate şi a căutat să circumscrie următoarele teme: 
profesionalismul în jurnalism, componenta organizaţională a acestuia 
şi manifestările genului la nivel ocupaţional. 

Prin intermediul tematizării simt realizate două acţiuni. Pe de o 
parte, este pusă în evidenţă articularea unor aspecte agreate a fi 
importante în înţelegerea muncii jurnalistice, fie că vorbim de 
profesionalism, de competenţă asociată sau de accesul la ocupaţie. Pe 
de altă parte, ilustrez pattem-m care, deşi au fost documentate, nu se 
bucură de recunoaştere, în sensul că le este atribuită o însemnătate 
redusă în configuraţia ocupaţiei. Din a doua categorie face parte 
problematica genului, considerată a fi o arie de cercetare minoră, 
adesea separată de preocupările apreciate drept „fundamentale" 
pentru jurnalism. Scopul este de a contribui la examinarea unor teme 
consacrate în studiile despre munca jurnalistică şi de a arăta impactul 
genului în cadrul ocupaţiei. 

Capitolul 4 


Profesionalism şi condiţionări ocupaţionale 


Pentru început, voi delinea modul în care profesionalismul 
jurnalistic este articulat de către participante, voi reliefa competenţa 
asociată domeniului (în special, prin separarea de alte câmpuri de 
activitate) şi raportarea la formele de sprijin ocupaţional. In 
conformitate cu literatura din sociologia profesiilor, aceste aspecte 
au un rol central în transformarea unei simple apartenenţe la un 
grup ocupaţional într-o comunitate profesională funcţională. 


4.1. Articulări ale profesionalismului 

In cele ce urmează voi indica punctele nodale ale 
profesionalismului jurnalistic: o manifestare sau extensie a persoanei; 
aplicarea unor practici normative; relaţia cu mediul organizaţional. 
Tematizarea din acest subcapitol funcţionează mai mult la nivel 
semantic, în sensul că este organizată explicit în jurul termenului 
„profesionalism", şi astfel ia o formă mai descriptivă. 

4.1.1. O extensie a persoanei 

De multe ori, profesionalismul este corelat cu persoana care 
desfăşoară munca jurnalistică, fiind înţeles ca rezultatul unor calităţi 
individuale. De pildă, simt indicate o serie de atribute dezirabile ale 
jumaliştilor/elor: 

(1) I: Următoarea întrebare este dacă credeţi că există condiţii necesare 
pentru ca profesionalismul în jurnalism să poată fi exercitat? 

P.: Da, prima condiţie este să ai şcoală - şi şcoală bună. în al doilea rând, 
să nu fii leneş, asta nu e o meserie pentru leneşi, şi să fii în permanenţă 
interesat de tot ce mişcă în jurul tău. Deci, este o meserie pentru oameni 
foarte activi şi foarte ageri la minte, deci nu poţi să stai să te gândeşti 
(pauză). Trebuie să acţionezi pe loc, se poate întâmpla orice, în orice 
moment, tu trebuie să fii acolo şi să faci faţă, plus, îţi trebuie o cultură 
mozaicată [...]. (Interviul 3 /40+) 

(2) I.: Există condiţii necesare pentru ca acest profesionalism pe care îl 
asociaţi jurnalismului să poată fi exercitat? 

P.: Da, cultură generală foarte bună, care să se bazeze pe inteligenţă, că 
nu toată lumea e inteligentă şi un lucru pe care eu cel puţin din 
observaţiile mele îl consider esenţial: simţul umorului, care nu înseamnă 
să te hăhăi tot timpul, pentru că simţul umorului înseamnă şi simţul 
ridicolului, ştii unde să te opreşti, ştii cum să tratezi un lucru când e 
grav. Cum să zic?, nu te cerţi cu ascultătorul chiar dacă el nu are dreptate 
- să poţi să găseşti o metodă. Şi, în general, jurnalism nu poţi să fad fără 
un pic de spirit, să vezi care e latura comică. (Interviul 8 /50+) 

In ambele fragmente, aspectul central este cum trebuie să fie 
jumaliştii/ele, nu ce trebuie să facă. Odată asigurată condiţia formării, 
în sensul dobândirii unei cunoaşteri generice, nu specializate - o 
„şcoală bună" sau o „cultură generală foarte bună" -, jumaliştii/ele 
trebuie să demonstreze posedarea unor calităţi pentru a putea aspira 

la statutul de profesionişti/te. Astfel, sunt privilegiate atribute 
considerate a fi necesare realizării muncii jurnalistice. A fi o persoană 
activă, rapidă devine o esenţializare - jumaliştii/ele trebuie să posede 
în mod obligatoriu aceste trăsături pentru a-şi îndeplini funcţia. 

(3) I.: în ce constă profesionalismul în jurnalism? Deja ai anticipat o 
perspectivă prin răspunsul de mai devreme. 

P.: Pe lângă conştiinţa profesională - adică ceea ce îl ghidează pe om în a 
alege ce este corect şi ce nu este corect, din propriile valori, adică trece 
lucrurile prin filtrul personal - şi vorbim, aid, la profesionalism, de mult 
discutata deontologie, care după mine înseamnă cei şapte ani de acasă 
(râde) şi se vede cine îi are şi cine nu îi are trebuie ca un jurnalist 
profesionist să fie, aşa cum spuneam, să fie echidistant, să lase omul să 
îşi formeze părerea. (Interviul 13 /20+) 

Expresia „şapte ani de acasă" determină ca profesionalismul 
jurnalistic să fie echivalat cu o cunoaştere nespecializată, virtualmente 
accesibilă tuturor. A fi profesionist/ă, a respecta deontologia, ţine de 
formarea personală atunci când nu există acces sistematic la 
cunoştinţele domeniului de activitate. Resorturile psiho-morale ale 
profesionalismului simt mai explicite în următoarele extrase: 

(4) I.: Credeţi că există condiţii necesare fără de care acest profesionalism 
pe care îl asociaţi jurnalismului nu poate fi practicat? Mi-aţi spus de 
importanţa organizaţiei de apartenenţă, ce poate fi influenţată de 
interesele politice şi economice ale patronului... 

P.: (întrerupe) Trebuie să fii independent şi tu, în sine, dacă nu eşti o 
persoană care poate fi independentă este foarte uşor să fii manevrat de 
şeful tău, nu cred că există organizaţie media din România care să nu 
facă asta într-o formulă sau alta. (Interviul 21 /40+) 

(5) I.: în ce constă profesionalismul în jurnalism? 

P.: Adică o chestie care nu prea mai există în zilele noastre (râde). Din 
nou, din punctul meu de vedere, pe lângă caracteristicile pe care ar 
trebui să le aibă un jurnalist şi care ar trebui să fie reflectate în munca lui, 
ţine şi de educaţia pe care a primit-o fiecare om. Coloană vertebrală. 
Dacă n-ai coloană vertebrală, dacă nu ai o doză de personalitate, dacă nu 
poţi să spui tare ce vrei şi să nu te laşi intimidat, fie că e vorba de 
premier, fie că e vorba de preşedinte, fie că e vorba de un om de pe 
stradă şi să poţi să îţi continui activitatea în acelaşi registru, fără să te laşi 
influenţat, să fii subiectiv în scris: pentru că un om te-a enervat scrii 
numai rău. (Interviul 18 /20+) 

In timp ce în fragmentul 4 profesionalismul este echivalat cu 
abilitatea de a fi „independent" şi, concret, se probează prin rezistenţa 
individuală la presiunile şefilor, în extrasul 5 profesionalismul 
înseamnă „coloană vertebrală". Dacă în segmentele de până acum 
personalul şi profesionalul se suprapun, în acest caz „coloana 
vertebrală" se manifestă prin capacitatea de a discerne între personal 
şi profesional, în menţinerea unei distanţe între afinităţile personale şi 
muncă. 

Profesionalismul ca prelungire a persoanei este invocat şi 
pentru a avansa imposibilitatea separării între obiectivitate şi 
subiectivitate în munca realizată: 

(6) I.: Deci, focalizezi foarte precis ocupaţia jurnaliştilor. 

P.: Da, specializarea, nu poţi să le ştii să le fad pe toate. In primul rând, 
jurnalismul nu cred că e o meserie individuală, deşi actul de a scrie este 
unul individual, extrem de subiectiv, oricât ne-am dori obiectivism în 
jurnalism, pentru că e limitat de vocabular, de lexic, de cultură, de tot ce 
aparţine omului ăluia care scrie burtiera, articolul, orice ar fi, informaţia aia 
este limitată de sfera de cunoaştere a omului care o scrie. (Interviul 7 /30+) 

(7) P.: în principiu, sunt foarte atentă să ţin o zonă foarte echilibrată, 
bine, nu ai cum să fii complet... chestia asta cu obiectivitatea e o 
tâmpenie, pentru că, eu am mai explicat chestia asta, oricum tu pui o 
lumină asupra lucrurilor, ca atunci când ai un decor, o scenă, iar 
scenograful vine şi vrea să îţi dea un sentiment sau altul, e aceeaşi scenă, 
dar ea se modifică complet. Aşa e şi în jurnalism, nu ai cum, [...], pentru 
că nu poţi să prezinţi toate circumstanţele, este imposibil, nu ai cum, 
sunt limitele umane şi de percepţie şi de înţelegere şi de redare şi de 
receptare. Cu cât ai mai multă experienţă, cu atât, să spunem, că ai un 
anumit nivel de.... cum să spun, ştii care e dimensiunea lucrurilor şi cum 
să le dai relevanţă. (Interviul 1 /30+) 

Prima participantă discută dilema obiectivitate-subiectivitate 
prin invocarea unui „noi" generic - societal - care ar dori obiectivitate 
în jurnalism, eludându-se faptul că jumalistele/ii, ca persoane, se 
confruntă cu limitele propriei cunoaşteri. în fragmentul 7, 
profesionalismul înseamnă efortul unei abordări echilibrate, tocmai 
pe fundalul impactului subiectivităţii şi constrângerilor inerente 
percepţiei. De asemenea, acumularea de experienţă este văzută ca 
aducând potenţialul de a depăşi obstacolele ce stau în calea 
echilibrului. Articularea profesionalismului în strânsă legătură cu 
experienţa de viaţă apare în mai multe extrase: 

(8) I.: Dar atunci când jurnaliştii lucrează la o publicaţie, care ar fi 
metoda? Scrierea unor editoriale cu aplomb, de genul: e ca mine şi 
numai ca mine? 

P.: Depinde de experienţa pe care o are un anumit jurnalist, ce autoritate 
are el. Da, normal, oricine are dreptul la opinie. Eu, slavă Domnului, am 
opinii şi chiar mă contrazic cu oamenii, nu am nicio problemă în a mi le 
exprima (râde), dar când ştiu că trebuie să public şi ştiu că informaţia 
ajunge, nu ştiu, la cinci mii de oameni - puţini - dar ce autoritate am eu? 
Nu am o experienţă atât de vastă, nu am un bagaj de cunoştinţe atât de 
mare, nu am un context format în timp, chiar dacă eu contextul actual, în 

ultimii trei ani, îl am foarte bine conturat, dar ce a fost înainte nu ştiu, nu 
ştiu chiar substraturile. Ded ce autoritate am eu? (Interviul 18 /20+) 

Experienţa de viaţă limitează sau extinde autoritatea ce poate 
fi clamată în activitatea jurnalistică. Ceea ce reiese din fragment este 
stabilirea unei ierarhii profesionale legate nu atât de experienţa 
dobândită prin muncă, cât de experienţa de viaţă, acumulată în mod 
automat, prin trecerea timpului. 

(9) I.: Consideraţi ca feminizarea şi vârsta tânără constituie dezavantaje 
pentru ocupaţie? 

P.: Dezavantajul este că eşti luat pe sus, eşti tratat mai prost dacă eşti 
tânăr, chiar dacă eşti un jurnalist foarte bun, eşti plătit mai prost pentru 
că, în mod inevitabil, eşti la începutul carierei, ştii mai puţine lucruri, 
oricât de mult ai învăţa în facultate ai mai puţină experienţă de viaţă, iar 
jurnalismul se referă la mersul societăţii şi nu poţi să ştii la 23 de ani - 
cum merge societatea - la fel de bine cum ştii la 40 sau la 50 de 
ani. (Interviul 12 /50+) 

(10) I.: Mă gândesc că poate acum lucrurile s-au schimbat în redacţii, tot 
mai multe ştiri se iau de pe Internet şi... 

P.: (întrerupe) Sigur, evenimentele le ştie toată lumea, urmărind toţi 
aceeaşi conferinţă de presă, pot să stau la mine acasă, să mă uit la 
televizor, văd acelaşi lucru ca şi tine, care eşti în sală, dar eu pot să o pun 
în context, că am 20 de ani de experienţă de presă şi eu pot să spun ceva 
ce tu nu poţi să spui, despre ce înseamnă asta, cum influenţează. Adică e 
singurul caz în care pot să zic că da, toţi comentăm aceleaşi cuvinte, nu 
avem o altă informaţie, nu am adus o chestie complet nouă, dar am o 
viziune care mă poate diferenţia de ceilalţi. (Interviul 6 /40+) 

Mecanismul de legitimare a vocii jurnalistice în spaţiul public 
este mai puţin corelat unei cunoaşteri specializate, fiind privilegiat 
însă criteriul posedării unei cunoaşteri sui generis, a contextului 

social, probat prin categoria de vârstă seniorială. Această cunoaştere 
nu doar autorizează, ci şi creează un context mai securizant în care 
jumaliştii/ele pot abandona jurnalismul obiectivist, permiţându-le să 
îşi personalizeze discursul, să se poată „diferenţia de ceilalţi". 

în acest subcapitol am arătat tendinţa de a lega 
profesionalismul de persoană. Această tendinţă se manifestă prin 
evidenţierea faptului că jumalistele/ii trebuie să posede o serie de 
trăsături pentru a-şi face munca în condiţii optime, dar şi prin 
înţelegerea cunoaşterii sau experienţei personale ca factori ce 
marchează modul în care este exercitat profesionalismul. 
Personalizarea actului profesional joacă un rol central în afirmarea şi 
menţinerea urnei ierarhii a jumaliştilor/elor ancorată în experienţa de 
viaţă personală. Recunoaşterea profesională este într-o relaţie de 
contiguitate cu seniorialitatea, iar acest lucru trebuind corelat absenţei 
unor criterii instituţionalizate de avansare profesională în jurnalism. 

4.1.2. Practici normative 

în egală măsură, participantele descriu profesionalismul 
printr-o serie de practici sau reguli ce trebuie integrate în activitatea 
jurnalistică. Acestea simt normative întrucât simt semnificate a fi de 
la sine înţelese. Descrierea prin lucrurile ce trebuie făcute în mod 
concret constituie răspunsul pe care participantele îl oferă iniţial la 
întrebarea despre profesionalism în jurnalism: 

(11) P.: în ce constă profesionalismul în jurnalism? în acurateţe. 
Acurateţea, o bună cultură generală, contextualizare şi disciplină. Cred 
că le-am cam acoperit pe toate. Poţi să fii mai excentric, dar nu poţi să 
faci din asta un mod de a profesa, pentru că rigoarea, totuşi, este 
esenţială. Şi aici ajungem la valori. Rigoarea, contextualizarea, cultura 
generală, acumularea, nu cred - din experienţa mea - că funcţionează 

într-un sistem excentric. Disciplina te ajută să acumulezi, până la urmă. 
(Interviul 22 /40+) 

în răspuns este prioritizată aplicarea acurateţei, realizarea 
muncii cu „rigoare" permiţând atingerea profesionalismului. La 
aceasta se adaugă o „cultură generală", abilitatea de a contextualiza 
rapid informaţiile. Următorul extras aduce laolaltă mai multe 
pattern-VLri de semnificaţie identificate până acum în materialul 
generat: 

(12) I.: Următoarea întrebare este: în ce constă profesionalismul în 
jurnalism? 

P.: Păi, simt câteva lucruri de bun simţ, dar, în acelaşi timp, pe cât de 
simple par, pe atât de complicate simt. Trebuie să fii un om extrem de 
corect, să dai dovadă de acurateţe în tot ceea ce scrii şi documentezi, să 
dobândeşti câteva skill-un prin care dai formă materialului jurnalistic, fie 
în scris, fie în televiziune, iar lucrurile astea de dobândesc, doar dacă eşti 
foarte genial te naşti cu ele, dar nu... este o muncă de rutină ca să devii 
profesionist adevărat. (Interviul 17 /30+) 

Se porneşte de la înţelegerea nespedalizată a profesionalismului 
- „bun simţ" -, se continuă cu personalizarea - „trebuie să fii un om 
extrem de corect", este invocată centralitatea unei reguli - acurateţea - 
şi se ajunge la ideea desăvârşirii prin „rutină". 

(13) I.: In ce constă profesionalismul în jurnalism? Cum l-aţi descrie? 

P.: (Oftează râzând) Asta este o întrebare extrem de complexă. Mi-ar lua 
zile întregi să vorbesc despre asta. Bun, în primul rând... mă gândesc 
între profesionalism în general şi ce face profesionalismul de presă, 
specific, care ar fi specificul breslei. Sigur că profesionalismul ţine de 
acurateţea documentării, de modul în care îţi trasezi limitele între părere 
personală, parti-pris, în ce fel ştii să identifici ce este subiectiv şi ce este 

informaţie foarte relevantă, să ştii să nuanţezi tot timpul şi în momentul 
în care îţi asumi o opinie - că e foarte firesc să o ai la un moment dat - să 
o enunţi ca atare, adică să nu confuzezi publicul tău cu privire la opinii 
pe care tu le-ai putea prezenta ca fiind fapte sau certitudini de 
necontestat. (Interviul 6 /40+) 

(14) I.: OK, în continuare aş vrea să te întreb: în ce constă 
profesionalismul în jurnalism? 

P.: Dacă m-ai fi întrebat înainte de a termina facultatea de jurnalism, ţi-aş 
fi spus că profesionalismul constă în câteva reguli de bază. în... foarte 
mult echilibru. Erau lucruri pe care la momentul respectiv le ştiam din 
bun simţ şi le învăţasem uitându-mă cum le fac alţii mai buni decât mine 
în profesia asta. Deci, echilibru, pe de o parte, echidistanţă, clar, 
documentare, foarte minuţioasă. Citarea tuturor surselor, părţilor, discreţie 
pentru sursele care doresc să rămână anonime, lucrurile astea srrnt din ce 
în ce mai flagrante în ultima vreme: se dau sursele, se dezvăluie sursele cu 
foarte mare uşurinţă. După aceea, după ce am terminat şi facultatea, pot să 
zic că s-au mai adăugat la lista asta de valori, ca să zic aşa: faptul că 
jurnalistul trebuie să citească, la un moment dat, mai mult decât scrie, 
foarte mult, trebuie să aibă o cultură foarte vastă, trebuie să ştie foarte 
clar... când se apucă de un lucru şi de un subiect, să ştie domeniul, să 
încerce să cunoască cât mai bine. (Interviul 5 /30+) 

în extrasul 14, profesionalismul jurnalistic constă în 
documentarea temeinică şi în prezentarea informaţiilor separând 
între „fapte" şi „părere personală". în fragmentul 15 se distinge între 
„reguli de bază", concomitent de „bum simţ" şi învăţate în redacţie 
prin observaţie, şi o cunoaştere deprinsă prin educaţia formală de 
specialitate. Totuşi, nici de această dată cunoaşterea nu este 
specializată, d încurajează dobândirea unei culturi „foarte vaste". 

Unele participante articulează şi componenta responsabilităţii, 
dând substanţă morală practicilor normative invocate: 

(15) I.: în ce constă profesionalismul în jurnalism? 

P.: (O scurtă pauză) Există câteva reguli - n-aş vrea să răspund abstract 
la asta - reguli de bun simţ, care ţin de o deontologie şi o etică aplicabilă, 
repet, indiferent, dar concretizate în jurnalism vin aşa: o dată, nu fura, a 
nu fura informaţie pentru că ea costă, cu ea lucrezi, pe ea o vinzi, a-ţi 
respecta sursa, a o proteja dacă îţi cere, a te gândi pentru cine scrii şi în ce 
manieră, a avea conştiinţa conţinutului, a avea conştiinţa mesajului pe 
care îl transmiţi şi să ai grijă să nu fie hate speech, în rest, da, critică, 
cinism, ironie, pamflet, ce vrei tu, aciditate, desfiinţare - sunt de acord - 
dar nu hate speech, nu te iei de caracteristicile persoanei, ia-te de fapte, nu 
de opţiuni personale. (Interviul 7 /30+) 

(16) I.: Apropo de reguli, în ce constă profesionalismul în jurnalism? 

P.: In primul rând, trebuie să ai garanţia, ca autor de articole, că ce scrii e 
adevărat. Sunt domenii, cum simt investigaţiile, în care adevărul e 
relativ şi nici nu ai cum să-l stăpâneşti total, dar cât de cât... verificarea 
surselor, părerea mea, rămâne regula de baza a meseriei. Acum nu mai e 
ca atunci când am intrat eu în presă, e mult mai alert ritmul, şi uneori se 
eludează verificarea ştirilor din mai multe surse. Asta e profesionalismul, 
să îţi asumi ceea ce scrii, sa fii responsabil pentru ceea ce scrii, să nu 
afectezi nicio viaţă omenească, să pui o etichetă. Mass-media are o 
influenţă destul de mare, deci, chiar ne merităm statutul de a patra 
putere în stat, totul merge prin ochii presei şi atunci e important să nu îi 
pui etichetă unui om sau unui caz... (Interviul 4 /30+) 

Fragmentul 15 plasează profesionalismul în proximitatea unui 
simţ comun, a unei etid universale, ce exclude, în mod principal, 
atacul la persoană. în extrasul 16 imperativul de a nu afeda vieţi prin 
punerea unor etichete este atribuit jurnalismului prin prisma funcţiei 
de mediere. 

în această secţiune am exemplificat modul în care 
profesionalismul jurnalistic este concomitent „normativ" şi „pradic". 
Obligativitatea sa este ranforsată prin semnificarea unui carader 
nespecializat, prin expresii precum „cultură generală" şi „bun simţ". 

4.1.3. Relaţia cu mediul organizaţional 

De cele mai multe ori este subliniată importanţa stabilirii unui 
climat de cooperare între jumalişti/e şi organizaţiile angajatoare: 

(17) I.: Profesionalismul poate fi influenţat de organizaţia de apartenenţă? 
P.: Evident că te influenţează ca jurnalist, contează ce îţi oferă, cât timp îţi 
oferă, ce subiecte poţi să fad, câtă libertate ai. E dar că un jurnalist care 
lucrează pentru o redacţie este constrâns, dar constrângerile nu 
înseamnă neapărat ceva negativ, dar este constrâns de acea redacţie. 
Redacţia trasează cadrul în care jurnalistul respectiv poate să jongleze cu 
subiectele lui, să lucreze, poate să fie şi o chestie de orientare, de 
învăţare, de educare, dar poate să fie şi o chestie de cenzură, dar, dar, 
clar aia e. (Râde) (Interviul 16 /20+) 


Organizaţia constituie spaţiul în care se materializează 
profesionalismul, ca atare îl poate cultiva sau îl poate limita. 
Constrângerile exercitate de organizaţie nu sunt restrânse la 
exercitarea cenzurii, ci se manifestă prin resursele mai mult sau mai 
puţin adecvate puse la dispoziţia jumalistelor/ilor pentru a-şi realiza 
munca. în următorul pasaj este utilizată o comparaţie între jurnalism 
şi activitatea militară pentru a se sugera importanţa coordonării între 
jumalişti/e şi organizaţii: 

(18) I.: Cum ai defini profesionalismul în jurnalism? 

P.: Deci vorbim de o situaţie ideală? 

I.: Nu neapărat. Sau dacă te raportezi în felul acesta la noţiune, da, 
putem vorbi de o situaţie mai mult sau mai puţin ideală. 

P.: Bun. (Pauză.) Profesionalismul nu este.... ded ăsta e primul lucru pe 
care vreau să îl spun, profesionalismul nu este o chestiune care ţine strict 
de soldatul din front. Adică de jurnalist în sine. Dacă tu eşti un jurnalist 

care îşi face treaba lui, partea lui de treabă, încearcă, se conectează, tu 
aparţii, pe de altă parte, de o organizaţie, eşti într-o organizaţie, ai în 
spate o armată, ai nişte ofiţeri, să zicem, ai tot felul de structuri logistice, 
trebuie să fii echipat, când eşti într-o misiune trebuie să fii coordonat. 
(Interviul 1 /30+) 

Dacă în acest extras se subliniază relaţia de interdependenţă, 
în următorul fragment profesionalismul „rezidă" în jumalişti/e, în 
mod individual, nu ţine de organizaţii: 

(19) I.: Discuţiile în zona de teoretizare a ocupaţiei simt împărţite, pe de o 
parte, se evidenţiază existenţa şi necesitatea unui corpus de valori 
comune, universale ale ocupaţiei jurnalistice, iar pe de altă parte, se 
atrage atenţia asupra numeroaselor contexte ce influenţează munca 
jurnaliştilor, cel naţional, cel organizaţional... 

P.: Cred că puteam vorbi de aşa ceva în jurnalism, dar la modul ideal, 
ceva spre care tinzi, nu ceva care există în viaţa reală şi apoi să dau 
exemplu, uite, în redacţia cutare, aşa funcţionează!, totul perfect. Pe de 
altă parte, putem foarte bine găsi profesionişti chiar în mediile în care 
lucrurile nu stau neapărat sub steaua cea mai luminoasă, faptul că 
trăieşti într-o societate în care lucrurile nu merg nemaipomenit, inclusiv 
în organizaţiile de presă, nu e o scuză pentru lipsa de profesionalism - 
din punctul meu de vedere, e o cruciadă personală. (Interviul 6 /40+) 

Jurnalismul, ca spaţiu social, păstrează tensiunea dintre valori 
(ideale) şi practici (concrete), cele dintâi oferind ghidaj în realizarea 
muncii. Profesionalismul este o „cruciadă personală" în sensul de a 
tinde spre valori inclusiv atunci când cadrul organizaţional oferă 
condiţii precare. In pofida caracterului universal al profesionalismului 
jurnalistic, „proba" finală constă în disponibilitatea organizaţiilor de 
a-1 integra în activitatea lor: 

(20) I.: In urma lecturilor din zona de teoretizare a jurnalismului şi din 
discuţiile avute în interviurile anterioare, se pare că există o tensiune 
între conceptualizarea profesionalismului în jurnalism, ca un set de 
valori egale şi.... 

P.: Categoric, ce ţi-am spus până acum, e vorba despre valori egale, 
pentru că am experienţa mai multor organizaţii de presă, dacă tu te 
referi.... dacă realitatea respectivă ar trebui să aibă charte diferite, cum 
are Reuters, BBC şi aşa mai departe, dacă luăm chartele astea şi 
regulamentele lor interne şi lucrurile pe care oamenii le iau ca reguli de 
conduită faţă de public şi faţă de subiectele pe care le abordează atunci 
când se angajează acolo, în esenţă, dacă te uiţi afară, astea simt cam... la 
fel!, diferă modul în care au fost spuse, exprimate, dar, în esenţă, 
lucrurile sunt cam aceleaşi. (Interviul 5 /30 e) 

(21) I.: Profesionalismul poate lua o formă diferită în funcţie de 
organizaţia de apartenenţă? 

P.: Nu există decât o singură acurateţe, nu există decât o singură bună- 
credinţă, nu ai cum să spui eu sunt un profesionist adevărat, dar nu 
respect niciuna din legile de bază ale jurnalismului. Nu ai cum... Şi în 
alte părţi, în jurnalismul din alte ţări, sunt probleme, există mită şi aşa 
mai departe, dar există o anumită linie peste care nu se trece, pe când la 
noi totul e relativ, e în funcţie de situaţie, te adaptezi. (Interviul 17 /30+) 

In extrasul 20, exigentele similare ale organizaţiilor invocate 
drept etalon furnizează ’ dovada caracterului ’ universal al 

profesionalismului jurnalistic, care nu ar trebui să varieze în funcţie 
de circumstanţe. In fragmentul 21, spaţiul românesc - „la noi" - 
este semnificat a fi neconform, întrucât favorizează o aplicare 
contextuală a profesionalismului, dependentă de cerinţele 
organizaţiilor. Ideea inadecvării spaţiului românesc este folosită şi 
pentru a acuza utilizarea strategică a profesionalismului, strict în 
beneficiul organizaţiei angajatoare: 


81 



NICOLETA-ELENA APOSTOL 


(22) I.: Profesionalismul poate lua formă în funcţie de organizaţia de 
apartenenţă? 

P.: Dacă numim profesionalist pe cineva care scrie bine sau pe cineva 
care respectă reguli şi care respectă principii şi vrea cu adevărat să fie 
independent... depinde ce numiţi profesionalism... dacă profesionalismul 
e produsul finit, un reportaj bun de la Antena 3, spre exemplu, dacă asta 
numiţi profesionalism, eu nu. Poate să fie un reportaj bun, dar eu ştiu 
cum se fac acolo lucrurile, ce presiuni simt ca să faci un subiect sau un alt 
subiect. Deci, dacă iei produsul finit, poţi să spui că ai o grămadă de 
profesionişti în România, dar dacă te uiţi mai atent, vezi că îi poţi număra 
pe degete. (Interviul 21 /4CH-) 

(23) I.: Credeţi că profesionalismul poate lua o formă diferită în funcţie 
de organizaţia de apartenenţă? 

P.: Da. (Râde scurt.) Poţi să fii şi profesionist şi să fii rău intenţionat, 
adică să faci cu profesionalism nişte lucruri în slujba patronului tău (râde), 
aşa cum se întâmplă acum în majoritatea organizaţiilor de media private. 
Nimeni nu e independent, eu nu ştiu, să îmi spună imul care e 
independent, eu nu îl cred, indiferent de ce parte e. Nu, dar o fac cu 
profesionalism, nu?, pentru că au audienţă, nu? (Interviul 3 /40+) 

In extrasul 22, conţinutul jurnalistic care se distinge prin formă, 
prin calitatea superioară a prezentării - întrucât beneficiază de resurse 
materiale - poate funcţiona ca profesionalism de faţadă, distrăgând 
atenţia de la faptul că jumalistele/ii care îl realizează nu se bucură de 
autonomie, de libertatea de a alege abordarea subiectelor. In 
fragmentul 23, participanta sugerează că aparenţa profesionalismului 
este întreţinută prin mecanismul legitimator al audienţei, prin 
echivalarea popularităţii cu o calitate superioară mesajului. 

In acest subcapitol am surprins diferitele poziţionări ale 
participantelor la intersecţia profesionalismului cu mediul 
organizaţional. Unele participante au semnificat profesionalismul ca 
rezultat al unui efort comun, al jumaliştilor/elor şi al organizaţiei 

angajatoare. în acest caz, organizaţia devine spaţiul care pune la 
dispoziţie resursele necesare concretizării profesionalismului. 
Pentru alte participante, profesionalismul este un dat, prin urmare - 
dacă există „voinţă" din partea jumaliştilor/elor - poate fi exercitat 
în mod independent de organizaţia angajatoare. Nu în ultimul rând, 
este invocat un profesionalism „negativ", de faţadă, care este posibil 
atunci când organizaţiile au resurse pentru a crea produse 
jurnalistice de calitate, mascând faptul că jumaliştii/ele le creează 
fără a beneficia de autonomie profesională. 


4.2. Competenţa jurnalistică 

în această secţiune voi expune modul în care participantele 
fac ceea ce se numeşte boundary work, adică circumscriu cine simt 
jumaliştii/ele şi în ce constă competenţa lor. Destul de frecvent apar 
incertitudini cu privire la criteriile care pot fi utilizate pentru a 
distinge jumalistele/ii de alte grupuri ocupaţionale: 

(24) I.: Revenind la ce spuneai mai devreme, că s-a schimbat semnificaţia 
asociată termenului jurnalist. Cum a evoluat semnificaţia termenului? 

P.: (Pauză) Nu ştiu, cred că în anii 2000... nu ştiu, e greu. Deci, dacă te 
uiţi, totuşi, jurnalistul e cineva care, adică simt destul de mulţi care au 
trecut printr-o şcoală de jurnalism, dovadă şi numărul, care a crescut 
exponenţial, al studenţilor facultăţilor de jurnalism. Deci, până la urmă... 
dar nu e obligatoriu, că sunt foarte mulţi jurnalişti care au terminat studii 
de inginerie şi au ajuns cunoscuţi. Nu ştiu, ce înseamnă să fii jurnalist? 
Să ştii să redactezi un material, să-ţi alegi informaţiile, să le ierarhizezi, 
să îţi alegi sursele, să le verifici, să îţi găseşti sursele? (Interviul 2 /30+) 

(25) I.: Voiam să vă întreb dacă vi s-a întâmplat să trasaţi graniţe 
ocupaţionale, să vă gândiţi dne este jurnalist şi cine nu este jurnalist? 

P.: Dar lucrurile sunt în schimbare... acum zece ani aş fi spus foarte clar 
că jurnalist e cel care lucrează la ziar sau, mă rog, la o instituţie media şi 
se întreţine din asta, aş fi spus că singura sau măcar principala sursă de 
venit este de acolo şi lucrează în cadrul unei redacţii în mod permanent, 
aducând informaţii, şi aid fac delimitarea clară între publidst şi jurnalist 
pentru că nu oricine publică într-un ziar sau apare la televizor face 
jurnalism. Poţi să publid în ziar comentarii, să fii editorialist, să zicem şi 
tu, de fapt, să fii politician sau vedetă de dnema, să emiţi nişte panseuri, 
[...] dar nu eşti un om care informează, tu, acolo, îţi expui părerile tale şi 
atât. Acum, trebuie să îmi reevaluez puţin prima definiţie, pentru că simt 
foarte puţini oameni care pot trăi, efectiv, numai din asta şi simt oameni 
care au făcut jurnalism ani de zile - şi după părerea mea, dacă ai făcut 
jurnalism, rămâi jurnalist toată viaţa, indiferent ce vei face tu după aia, e 
o profesie de vocaţie, în primul rând - dar care simt obligaţi să facă 
altceva, pentru că ori nu se pot întreţine din asta, ori piaţa le-o cere. Simt 
foarte mulţi jurnalişti care sunt perfect capabili să facă jurnalism în 
sensul cel mai britanic, strict şi de agenţie, dar pentru că marfa asta nu e 
cerută sau nu e valorizată cum ar trebui, se orientează spre comentariu 
sau chiar spre zone foarte frivole. (Interviul 6 /40+) 

In primul extras, deşi se face referire Ia evoluţia termenului 
„jurnalist", în cele din urmă este trasată competenţa de bază, ce 
constă în reguli de prelucrare a informaţiei de interes public. Prin 
invocarea faptului că există jurnalişti cu „studii de inginerie" care 
„au ajuns cunoscuţi" implicaţia este că în ultimă instanţă 
competenţa jurnalistică se dobândeşte la locul de muncă, de unde 
rezultă caracterul facultativ al studiilor de specialitate. Şi a doua 
participantă evidenţiază axa temporală, faptul în prezent este mai 
greu de diferenţiat activitatea jurnalistică de alte activităţi. în trecut 
identitatea jurnalistică se suprapunea apartenenţei la o organizaţie 
media de informare, unde activitatea era desfăşurată cu regularitate 
şi constituia principala sursă de venit. Ceea ce a alterat ecologia 
jurnalismului este faptul că cei/cele care aduc informaţii nu îşi mai pot 

asigura mijloacele de trai dedicându-se exclusiv acestei activităţi. 
Contribuie şi presiunea pieţei, care „cere" jumaliştilor/elor să renunţe 
la atitudinea detaşată şi să se orienteze spre „comentariu" sau „zone 
foarte frivole" ale presei. Competenţa principală a jumalistelor/ilor 
rămâne însă obţinerea informaţiei, ceea ce îi distinge de cei/cele care 
se rezumă la oferirea de opinii. 

Identificarea informaţiei, ca prioritate a muncii jurnalistice, 
apare în mod frecvent: 

(26) I.: Cum trasezi graniţe ocupaţionale în jurnalism? 

P.: Stai să mă gândesc. Jurnalistul, după părerea mea, strict după părerea 
mea, este cel care lucrează cu informaţia brută, care o descoperă, care 
aduce o informaţie în plus, o plusvaloare, în rest, simt analişti sau 
oameni de media sau implementatori, distribuitori ai informaţiei, canale 
de comunicare, dar jurnalistul este omul care lucrează cu informaţia 
brută. Care o găseşte - de prelucrat, da, o pot prelucra mai bine ceilalţi, 
oamenii din media, pentru că, după părerea mea, media şi jurnalismul 
nu se întrepătrund total, simt două cercuri care se suprapun, dar au o 
zonă comună limitată. (Interviul 7 /30+) 

„Jurnalistul" este definit în disjuncţie cu ceea ce participanta 
numeşte „oameni de media" referindu-se la grupuri ocupaţionale 
care fac diferite lucruri cu informaţiile identificate de jumaliste/i. 
Astfel, nu este în mod necesar obligaţia jumaliştilor/elor de a se 
ocupa cu analizarea şi distribuirea, prioritatea lor fiind găsirea 
informaţiei în stare „brută". 

Necesitatea de a reveni asupra modului în care este 
conceptualizată munca jurnalistică este adesea pusă în legătură cu 
noile tehnologii, în particular cu apariţia bloggerilor care pot 
disemina la rândul lor informaţii pe scară largă: 

(27) I.: în zona de teoretizare a jurnalismului se discută mult despre 
trasarea graniţelor ocupaţionale [...]. Tu pe cine ai include şi pe cine ai 
exclude în categoria jurnaliştilor? Ţi s-a întâmplat să te gândeşti la asta? 
P.: Nu ştiu, mie mi se pare că termenul a evoluat foarte mult. A evoluat 
în timp, cred. Până în prezent, mă rog, în prezent mi se pare că.... odată 
cu apariţia jurnalismului Online, a bloggerilor şi a new media şi aşa, profesia 
de jurnalism este oarecum provocată. [...] Până la urmă, blogul şi presa 
nu simt chiar acelaşi lucru, că presa are... mai are totuşi nişte norme, mai 
respectă nişte norme deontologice, nişte norme de redactare, care nu 
există până la urmă în mediul de bloggeri. [...] Mă enervează, chiar, 
această punere împreună, pentru că încă în jurnalism îţi verifici 
informaţia, există o chestie, când te duci, cum să zic?; nu poţi să scrii 
despre un produs, pe blog-uri se întâmplă orice!, se face publicitate la 
produse, se face publicitate la servicii, fără să se asume chestia asta, dar 
în presă, de bine, de rău, ai un P (de la publicitate, n.i.) acolo, când faci 
un advertorial, calupul de publicitate este la publicitate, pe blog-uri nu 
există această obligativitate a semnalizării, cred că asta mă deranjează 
cel mai mult, că nu există o distincţie între produsul tău publicistic şi 
produsul advertorial, îţi induci în eroare cititorii, pe bune. (Râde.) 
(Interviul 2 /30+) 

(28) P.: Da. Este nevoie de aşa ceva, trebuie o graniţă şi o linie trasată 
foarte clar între cine este jurnalist şi cine nu este jurnalist pentru că deja, 
toată această activitate, de... nu i-aş spune jurnalism, fiecare postează mai 
nou, în mediul Online, cam ce îi trece prin cap, fără a avea o pregătire 
specializată în spate şi asta oferă impresii eronate publicului. [...] 

I.: Cum crezi că ar putea fi făcută această departajare? Ce mecanisme ar 
putea fi viabile? 

P.: în primul rând în calitatea materialelor pe care le realizezi. Dacă un 
material este realizat în mod corect, cap-coadă, este echidistant şi laşi 
omul să îşi formeze propria părere, că, la urma urmei, trebuie să te 
gândeşti la scopul final - de ce faci chestia asta?, ca să îmi impui părerea 
ta? Uite ce cred eu şi asta trebuie să gândeşti şi tu? Sau să relatezi faptele 
şi să laşi persoana care citeşte sau care ascultă materialul respectiv să îşi 
formeze o părere? (Interviul 13 /20+) 

în extrasul 27 este manifestată indignarea faţă de asocierea 
blogging-ului cu jurnalismul. Diferenţierea dintre jurnalism şi 
blogging este argumentată prin aceea că prima activitate respectă 
principiul semnalizării plasamentelor publicitare. întrucât în blogging 
se încalcă această regulă, activitatea nu merită să fie plasată în 
proximitatea informării publice. 

In fragmentul 28, emergenţa confuziei cu privire la cine este şi 
dne nu este jumalist/ă este atribuită mediului online, care permite 
accesul nediscriminat la instrumente de diseminare în masă. 
Participanta distinge competenţa jurnalistică prin abilitatea de a 
prezenta informaţii fără a impune părerea personală asupra lucrurilor 
prezentate. 

O participantă corelează devalorizarea muncii jurnalistice cu 
apariţia spaţiului online: 

(29) I.: Informaţia nu numai că nu e gratis, e o muncă extrem de scumpă 
şi dacă vrei să o ai, trebuie să plăteşti, nu e... Percepţia generală, acum, e 
că intru pe Internet şi caut orice şi găsesc, bun, dar ce găseşti, cât e de 
corect ce găseşti, cât e de verificat? în momentul de faţă, ăsta e marele 
risc, confuzia extraordinară - vorbeam de profesionalism la ziar, cine e 
jurnalist? - care înainte era între cine e publicist, în sensul că e vreun 
politician care scrie o rubrică într-un ziar şi cine e jurnalist adevărat, care 
scrie în redacţie, acum e un haos total, pentru că în online găseşti tot felul 
de bloggeri [...]. Pentru un consumator neavizat e foarte greu de făcut 
diferenţa, deci, în momentul de faţă, de gestionare a surselor. (Interviul 
6 /40+) 

Apariţia Intemetului a reconfigurat accesul la informaţie, 
diminuând caracterul său de „marfă". Pentru participantă problema 
este faptul că accesul facilitat la informaţii pune într-un con de 
umbră munca necesară pentru ca informaţiile să existe. în logica 
fragmentului, publicul s-a plasat în afara contractului social ce 

prevede oferirea de informaţii verificate în schimbul unui preţ de 
achiziţie, iar astfel nu mai poate avea certitudinea că informaţiile 
consultate sunt veridice. Graniţa ocupaţională trasată de 
participantă distinge între jumalişti/e - angajaţi pentru a obţine şi 
gestiona informaţii verificate - şi „tot felul de bloggeri", care nu simt 
plătiţi (în mod transparent sau deloc) şi deci nu au obligaţia de a 
informa corect. 

O participantă consideră că discuţia despre trasarea graniţelor 
ocupaţionale în jurnalism a devenit nepractică odată cu noile 
tehnologii: 

(30) P.: Şi pe noi ne-a preocupat ideea trasării graniţelor ocupaţionale 
până în urmă cu câţiva ani, nu foarte mulţi, când ne-am dat seama că, 
probabil, această discuţie este revolută. New media a produs schimbări 
majore de paradigmă în tehnologia informaţiei şi când zic tehnologie nu 
mă gândesc neapărat la tehnică, ci la modul în care informaţia este 
culeasă şi diseminată, dând instrumentele jurnalistului sau instrumentele 
care erau strict rezervate jurnalistului până acum, să zicem, zece ani, 
punându-le la dispoziţia tuturor. Având instrumentele cizmarului, poţi 
să te declari cizmar? Poate că nu, pentru că intervin o mulţime de 
cunoştinţe interioare profesiei. în jurnalism, din păcate, aceste cunoştinţe 
interioare profesiei simt extrem de diafane, să le spunem aşa: simt cele 
care ţin de standarde, simt cele care ţin de responsabilitate, simt cele care 
ţin de ceea ce noi numim etica profesiei şi la care, din păcate, populaţia 
care are acces la instrumentele jurnalismului nu vibrează aşa cum vibrăm 
noi, deci ceea ce ar putea să facă distincţia între jurnalişti şi ne-jumalişti în 
momentul de faţă este aderarea la valorile etice ale jurnalismului. 
(Interviul 12/50+) 


New media este forţa ce a produs dislocarea unui aspect ce 
obişnuia să fie asociat competenţei jurnalistice: diseminarea 
informaţiilor pe scară largă. Pentru participantă jumaliştii/ele 

formează un grup ocupaţional în virtutea faptului că ţin la „etica 
profesiei", însă problema este că aceasta din urmă are la bază 
cunoştinţe „diafane". în contextul noilor tehnologii singurul lucru 
care mai poate distinge jurnalistele/ii este responsabilitatea actului 
informării. Totuşi, este incert cum se va aplica etica profesională din 
moment ce este „diafană", altfel spus, este ne-sistematizată pentru 
mulţi dintre membrii ocupaţiei. 

Un alt mod prin care simt trasate graniţe ocupaţionale este 
prin indicarea unor activităţi incompatibile cu demersul jurnalistic: 

(31) I.: Voiam să vă întreb dacă dvs. v-aţi lovit de acest lucru, de necesitatea 
de a trasa graniţe ocupaţionale în munca dvs.? 

P.: Graniţele simt trasate de o asumare a acestei profesii. De pildă, cineva 
care face consultanţă politică şi, în acelaşi timp, scrie sau apare într-o 
emisie televizată ca jurnalist nu mai e jurnalist, îşi pierde calitatea asta. 
Avem în România o multitudine de astfel de persoane, care din punctul 
meu de vedere şi-au pierdut calitatea de jurnalişti, nu ştiu dacă publicul 
ştie pentru că transparenţa este opacă în România. Avem o listă mare de 
jurnalişti care fac consultanţă politică şi lobby politic, dar să nu 
suprapunem acest lobby politic cu susţinerea unor principii sau a unor 
convingeri. (Interviul 21/40+) 

(32) P.: Cred că există situaţii în care poţi să fii în conflict de interese şi 
atunci le eviţi, dar în rest nu văd probleme sau nu am simţit vreo apăsare 
în sensul ăsta. 

I.: Conflicte de interese de tipul....? 

P.: De exemplu, nu aş putea să fiu în politică. 

I.: Te referi strict la tine sau crezi că lucrurile acestea ar trebui aplicate 
tuturor celor implicaţi în domeniul jurnalistic? 

P.: Asta ar trebui să fie etica şi fiecare redacţie ar trebui să îşi facă un cod de 
etică, să semneze fiecare jurnalist, să fie de acord. Pe lângă partea ce ţine de 
etică şi de conflict de interese, ar mai fi chestiunea de timp, adică nu ştiu în 
ce măsură mai poţi fi numit jurnalist dacă ai un business de care trebuie să 

te ocupi, cât timp îţi rămâne pentru jurnalism? Jurnalismul este o chestie 
pe care o faci aproape 24 de ore pe zi sau, hai să zicem, 16 ore pe zi, e ceva 
care devine parte din viaţă şi nu poţi la un moment dat să zici, gata, mă 
detaşez... ori eşti în conflict de interese, ori rămâi fără timp, adică apar nişte 
probleme. (Interviul 16 /2CH-) 

în primul fragment este adusă în discuţie implicarea 
jumaliştilor/elor în activităţi de consultanţă pentru mediul politic, 
ceea ce le invalidează activitatea jurnalistică. Totodată, pentru 
participantă este important de subliniat că a avea unele „convingeri" 
sau „principii" - altfel spus, renunţarea la neutralitate atunci când 
vine vorba de politică - nu trebuie interpretată ca modalitate de a-şi 
oferi serviciile mediului politic. 

A doua participantă consideră că redacţiile ar trebui să practice 
interdicţia implicării concomitente în jurnalism şi politică. Dincolo 
de chestiunea conflictului de interese, este invocată şi dificultatea ca 
o persoană care este dedicată jurnalismului să aibă timp pentru alte 
activităţi remunerate. 

O jurnalistă discută câteva activităţi care au fost parţial 
integrate în jurnalism, pierzând din statutul de incompatibilităţi: 

(33) I.: în zona de teoretizare a jurnalismului se vorbeşte de trasarea unor 
graniţe ocupaţionale, jurnalismul fiind un domeniu permeabil, pot exista 
suprapuneri cu alte domenii ocupaţionale. Te-ai confruntat cu acest 
lucru, cu necesitatea de a trasa graniţe ocupaţionale? 

P.: Da, cel mai mult, acum, de când lucrez în televiziunea publică, pe 
zona asta de conţinut digital, lucrăm cot la cot cu departamentul de PR, 
deci, practic, prin activitatea noastră de publicare a unor articole despre 
emisiunile instituţiei e o formă de promovare. Adică, simt la graniţa 
dintre jurnalism şi PR. Dar, în rest, nu ştiu, depinde... până la criză erau 
destul de dar trasate graniţele, nu prea le depăşeai, ori făceai jurnalism 
ori te duceai în PR. După criză însă, în multe locuri, pe multe s/fe-uri, în 

multe publicaţii, nu prea îţi mai dai seama, e advertorial, e articol, ce 
naiba e aici? In ce fac eu doar acum se resimte, dar nu într-un mod 
invaziv. în general, oricum, ele scriu comunicatele, departamentul de 
PR, fetele de acolo. Bine, că uneori se mai întâmplă, adică mi s-a 
întâmplat şi mie să mai trebuiască să scriu comunicate, le-am scris, nu 
am protestat. Şi se mai întâlnesc în zona asta de social media, din ce în ce 
mai puternic în ultima vreme, trebuie să ţinem conturi de Facebook, de 
Twitter şi promovarea pe zona asta, e cam la graniţă, e şi jurnalism, dar 
şi PR, comunicare. [...] Jurnalismul e un demers de tip integra tiv, nu poţi 
să separi... adică, simt de acord să separi de PR atunci când depăşeşti tu 
ca jurnalist o limită şi îţi păcăleşti publicul. Dar asta e o discuţie de fineţe 
în perioada în care trăim. (Interviul 14 /30+) 

în prima parte a extrasului, permeabilitatea dintre jurnalism şi 
relaţii publice este justificată prin specificul redacţiei în care lucrează 
participanta - ce produce conţinut digital şi implică activităţi de 
promovare. Criza economică este semnificată ca facilitând 
intruziunea publicităţii în conţinutul editorial, însă ceea este 
considerat inevitabil este integrarea relaţiilor publice în jurnalism, dat 
fiind imperativul promovării conţinutului. Nu în ultimul rând, este 
naturalizată tendinţa ca munca jurnalistică să incorporeze noi sarcini, 
rămânând incert în ce limite simt compatibile cu misiunea publică a 
jurnalismului. Intersecţia dintre jurnalism şi munca de promovare 
apare şi în următorul fragment: 

(34) I.: Voiam să te întreb dacă în practica ta te-ai lovit de acest lucru, de 
necesitatea de a trasa unele graniţe ocupaţionale? 

P.: Da, de obicei, în România, oamenii simt obişnuiţi ca jurnalistul să fie 
judecător, să fie asistent social, să fie psiholog şi, la un moment dat, 
intervine o uzură foarte mare dacă jurnaliştii nu reuşesc să traseze aceste 
graniţe. îmi amintesc că la [numele publicaţiei cotidiene la care 
participanta a lucrat], de exemplu, aveam o rubrică unde trebuia să scriem 
prin rotaţie, era vorba de cazuri umanitare şi acolo trebuia să scriem 

reportaje despre copii cu probleme de sănătate. în momentul în care 
scriai despre lucrurile astea îţi asumai mai mult decât câteva vorbe pe 
hârtie, practic ţineai legătura cu familia, încercai să faci campanie pe 
toate media posibile pentru a strânge banii necesari operaţiei, aveai 
foarte mari satisfacţii atunci când apăreau donatori şi se reuşea treaba 
asta. [...] La un moment dat, după doi-trei ani în care faci lucrul acesta, 
ajungi să clachezi, oarecum, emoţional, pentru că e foarte greu să ai de-a 
face cu cazuri umanitare, adică preferam să scriu despre orice altceva, 
despre politică, despre economie, deşi habar nu am, doar să evit aceste 
subiecte. (Interviul 17 /30+) 

Extensia identităţii jurnalistice prin atribuirea unor roluri 
exercitate de alte grupuri ocupaţionale este explicată prin contextul 
social din România, unde oamenii se confruntă cu multiple dificultăţi 
ca urmare a serviciilor inadecvate oferite de autorităţile publice. 
Pornind de la propria experienţă, participanta narează problemele 
întâmpinate atunci când a trebuit să facă în mod continuu o muncă ce 
depăşea atribuţiile sale profesionale - consumatoare prin implicaţiile 
emoţionale -, respectiv de a scrie pentru a obţine donaţii de la public 
pentru diferite cazuri umanitare. 

Un ultim aspect este asocierea competenţei jurnalistice cu 
funcţia de interpretare, nu doar de obţinere a informaţiilor: 

(35) L: Cine poate fi considerat jurnalist, cum trasezi graniţele ocupaţionale? 
In zona de teoretizare a jurnalismului există multe discuţii pe tema asta. 

P.:[...]. Deci, lucrurile pe care trebuie să le furnizezi, zic eu, ca să fii 
jurnalist, trebuie să fie purtătoare de semnificaţii pentru public, să 
răspundă sau să ajute la integrarea semnificaţiilor vieţii lor la nivel social. E 
integrator, e o meserie care, din punctul meu de vedere, are o funcţie de 
integrare a individului în societate, pentru că trebuie să fie un canal care să 
îi arate ce se întâmplă, să fie un canal dublu, el către social, socialul către 
el. Uite, acum am găsit chestia asta, pentru că altfel nu are sens, dacă 
aducem nişte informaţii care nu au semnificaţie pentru public, nu simt 

purtătoare de semnificaţie, care nu îi poartă mai departe în a-şi înţelege 
organic viaţa, nici măcar cu un milimetru, ăla nu este jurnalist. Lucrurile 
pe care le punctezi trebuie să fie folositoare, trebuie să fie utile într-un fel 
sau altul, chiar dacă nu practic, nu în imediat, în modul în care îşi 
structurează omul respectiv concepţia despre lume. (Interviul 1 /30+) 

(36) I: Voiam să te întreb dacă, cât ai lucrat ca jurnalistă sau după, ţi s-a 
întâmplat să trasezi graniţe ocupaţionale, să consideri că anumite activităţi 
sau persoane nu ar trebui incluse în câmpul ocupaţional al jurnalismului? 
P.: [...] Am făcut diferenţa dintre jurnalişti şi restul lumii şi din prisma 
modului în care jurnaliştii văd lucrurile, felul în care se raportează, 
faptul că au un anumit tip de putere, dar, pe de altă parte, trusturile simt 
destul de controlate, cele mari, deci am făcut frecvent această diferenţă. 
Cea mai mare problemă a jurnaliştilor... este că nu înţeleg că un adevărat 
jurnalist este cel care chiar investighează, nu înseamnă că jurnalismul de 
investigaţie este singurul de luat în seamă, dar eu cred că în acest 
moment sunt foarte puţini jurnalişti care analizează şi investighează. [... ] 
[Mjulţi preiau din presa externă, preiau două declaraţii şi au făcut, au 
dat pe flux şi s-a terminat povestea. (Interviul 9 /30+) 

In extrasul 35, competenţa jurnalistică este echivalată cu 
producerea de semnificaţii relevante social, pornind de la informaţiile 
culese. Astfel, pentru participantă, jumaliştii/ele trebuie să îşi asume 
rolul de a facilita accesul publicului la resurse interpretative. 

In prima parte a fragmentului 36, graniţa trasată este între 
grupul ocupaţional format din jumalişti/e şi „restul lumii", cei dintâi 
diferenţiindu-se prin deţinerea urnei puteri simbolice, care se diluează 
prin apartenenţa la trusturile media. Participanta continuă cu o 
distincţie între jumaliştii/ele care „analizează şi investighează", având 
continuitate pe anumite subiecte, şi cei/cele care sunt prinşi în rutina 
cotidiană a menţinerii fluxului de ştiri. Situaţia nefastă a ocupaţiei este 
corelată producerii unui jurnalism în care nu este exercitată funcţia 
interpretativă, d doar cea de diseminare. 

In acest subcapitol am urmărit cum este circumscrisă aria de 
competenţă jurnalistică şi cum simt trasate graniţe ocupaţionale. 
Majoritatea poziţionărilor asociază competenţa jurnalistică cu 
obţinerea şi verificarea informaţiilor, fiind valorizată originalitatea 
acestora, la care se adaugă imperativul de a le gestiona în mod 
specific, apelând la practicile normative deja amintite. Mai restrânsă 
este poziţionarea potrivit căreia jumaliştii/ele trebuie să interpreteze 
informaţiile, fără a se limita la simpla diseminare. Ceea ce este 
perceput drept o ameninţare pentru ocupaţie este colaborarea dintre 
jumalişti/e şi mediul politic, prin transferul de cunoaştere făcut în 
beneficiul unor interese antagonice misiunii publice a jurnalismului. 
Acceptarea colaborării obligă jumaliştii/ele să îşi revizuiască 
atitudinea faţă de politicieni/e, creându-se o relaţie de supunere. 

Noile tehnologii sunt văzute ca aducând dificultăţi 
suplimentare în circumscrierea câmpului ocupaţional jurnalistic, prin 
apariţia bloggerilor şi proliferarea categoriilor de comunicatori 
publici, care nu au o deontologie, şi prin suprapunerea conţinutului 
editorial cu activităţile de promovare şi cu mesajele publicitare. 


4.3. Forme de sprijin ale ocupaţiei 

în continuare voi tematiza cum se plasează participantele faţă 
de mecanismele care contribuie la consolidarea unei ocupaţii, în 
discuţie fiind aduse formele de reglementare 32 şi sindicalizarea. Multe 
participante invocă existenţa unei logici informale, difuze, care ar 


32 Distingem între 1) reglementarea profesională (delegată - supervizată de către 
un organism profesional), 2) autoreglementarea (voluntară - poate lua o formă 
juridică) şi 3) reglementări punctuale (normele simt stabilite de către autorităţile 
publice prin consultarea partenerilor sociali direct interesaţi). 

opera trasând graniţe simbolice în interiorul ocupaţii jurnalistice, 
astfel că nu se justifică necesitatea vreunei forme de reglementare: 

(37) I.: Şi crezi că ar fi benefic un sistem prestabilit sau e mai indicat ca 
jurnalismul să rămână o zonă ocupaţională în care graniţele sunt ceva 
mai mobile? 

P.: Dintotdeauna a fost o discuţie dacă să existe şi o lege şi o... cred că 
presa e o zonă cu foarte multă autodeterminare şi foarte mult autocontrol, 
nu aş vedea o împărţire neapărat, nu ţin neapărat la lucrurile astea, 
chestiile de percepţie... nu mi se pare firesc să fie puşi (jurnaliştii, n.i.) în 
nişte căsuţe. Cine e interesat de fenomen şi cine urmăreşte presa, chiar şi ca 
simplu consumator, ştie dne e jurnalist şi dne nu. (Interviul 5 /30+) 

(38) I.: Voiam să te întreb dacă tu te-ai confruntat cu acest lucru, cu 
necesitatea de a trasa graniţe ocupaţionale, de a reflecta cine este şi cine 
nu este jurnalist şi care ar fi criteriile de departajare? 

P.: Nu m-am confruntat cu asta, dar mi-a venit în minte acum cazul 
jurnalistului [numele unui jurnalist], când Clubul Român de Presă, după 
un scandal mediatic, acum câţiva ani, i-a retras statutul de jurnalist, deşi 
el e bine-mersi şi astăzi jurnalist, deci, practic, a face această meserie este 
o decizie personală, nimeni nu poate să îţi ia statutul de jurnalist, deşi 
noi vrem să îl vedem îmbrăcat într-o haină ideologică a 
profesionalismului. întotdeauna poţi categorisi, jurnaliştii corecţi, care 
spun lucrurile pe bune, şi jurnaliştii aserviţi unor interese - se vede lesne 
care simt ei. Este cu precădere o informaţie de interior, sunt lucruri pe 
care jurnaliştii le află mai repede decât publicul larg. (Interviul 19 /20+) 

în extrasul 37, stabilirea unei „legi" este văzută a fi 
incongruentă cu presa, cu spiritul de auto-organizare ce se 
presupune că o caracterizează. Reglementarea - care de fado ar 
asigura condiţiile pentru „autocontrol", „autodeterminare" - este 
echivalată cu o forţare a autorităţii jumaliştilor/elor, care, în schimb, 
trebuie evaluaţi de către public. 

Situaţia prezentată în fragmentul 38 are rolul de a susţine că a 
lucra în jurnalism este un act de voinţă personală, ce nu poate fi 
limitat de un organism al breslei. Participanta evocă existenţa unui 
mecanism informalizat de evaluare a activităţii jumaliştilor/elor, 
care ar funcţiona în virtutea caracterului public al muncii prestate. 

Pentru alte participante, absenţa formelor de asociere produce 
o serie de dificultăţi în cadrul ocupaţiei: 

(39) I.: Deci a fost invocată o prevedere care nu exista, dar care, probabil, 
a fost adăugată ulterior [pentru a justifica concedierea unui reporter]? 

P.: Da, exact. Ar trebui să avem nişte norme comune, să avem un 
organism care să coordoneze breasla, dacă greşim sperăm să scăpăm şi, de 
cele mai multe ori, scăpăm, iar dacă facem ceva foarte bine nu ne premiază 
nimeni. Există o asociaţie a patronatelor, dar pentru negrişorii mici care 
trebuie să muncească nu există. 

I.: Practic, vorbeşti despre o autoreglementare, nu doar de coduri la nivelul 
organizaţiilor individuale, ci un cod care să fie comun, supra-organizaţional? 
P.: Da. Ar trebui, aşa cum luăm toate exemplele din afară, să îl luăm şi pe 
ăsta. E foarte simplu, fad nişte reguli - dar să nu fie prea largi, încât să nu 
cuprindă nimic - care să fie foarte dare. Foarte mulţi, dacă ne uităm la 
cum arată breasla, sunt cei care ajung foarte sus şi simt implicaţi în 
politică şi în finandar, care simt orice altceva, dar nu jurnalişti, negrişorii 
care mai speră să fie cinstiţi şi care nu simt apăraţi de nimeni şi de nimic, 
mai ales în situaţiile în care ne dau în judecată tot felul de oameni 
potenţi. Practic, eşti descoperit. (Interviul 17 /30+) 

în extras, una din mizele reprezentării profesionale ar fi 
sancţionarea celor care „simt orice altceva dar nu jurnalişti", având 
legături cu puterea politică şi financiară, dar şi crearea unui mecanism 
de sprijin pentru jumaliştii/ele ce se confruntă cu probleme în 
instanţă. Una din problemele legale întâmpinate de jumalişti/e, pe 
fundalul lipsei de reglementări care să le ofere protecţie, este descrisă 
în următorul pasaj: 

(40) I.: Următoarea întrebare este dacă crezi că există o serie de condiţii 
necesare pentru ca profesionalismul pe care îl asociezi jurnalismului să 
poată fi exercitat? 

P.: Da, cum să nu! In primul rând, un cadru reglementat juridic, nu ştiu 
dacă România poate fi catalogată o ţară cu un regim juridic al presei foarte 
bun. Bine, e adevărat că în ultimul timp nu au mai fost vizibile aşa multe 
procese pe calomnie, dar acum câţiva ani erau foarte multe procese de 
acest gen, foarte mulţi colegi mi-au spus că au fost daţi în judecată pentru 
calomnie şi asta pentru că regimul surselor nu era bine reglementat... mă 
rog, era regimul surselor anonime... şi atunci, ei aveau nişte surse, sursele 
le spuneau ceva şi ei dădeau şi de fapt nu era adevărat, ei erau constrânşi 
că nu puteau să îşi dezvăluie sursele şi trebuiau să meargă în instanţă să se 
apere singuri practic. [...] Profesionalismul cam aşa se exercită, prin 
conduita ta în primul rând şi printr-un cadru juridic reglementat bine. 
Trebuie să ştii când să te opreşti, care sunt limitele. 

I.: Revenind la discuţia despre cadrul juridic privind sursele, când a fost 
stabilit, a existat o consultare cu jurnaliştii? 

P.: A existat prin intermediul Clubului Român de Presă, dar Clubul 
Român de Presă este reprezentantul patronatelor, nu al jurnaliştilor. 
(Interviul 4 /30+) 

Miza asocierii este ca jumaliştii/ele să nu mai fie traşi la 
răspundere pentru încălcarea unor prevederi care nu au fost stabilite 
prin consultarea lor, ci a unui organism care reprezintă interesele 
patronatelor. 

In unele cazuri, reglementarea ocupaţiei este refuzată întrucât 
implică apelul la autorităţile publice: 

(41) I.: Reglementarea ar putea fi o soluţie? Desigur, să aibă la bază 
autoreglemen tarea. 

P.: Nu, eu nu cred în reglementarea jurnalismului şi am făcut tot ce mi-a 
stat în putinţă să nu existe o lege a jurnalistului sau o lege a statutului 
jurnalistului pentru că ne aflăm într-un uriaş conflict de interese, de fapt, 
orice reglementarea înseamnă o adoptare de către factorul politic a unor 


97 



NICOLETA-ELENA APOSTOL 


circumstanţe profesionale sau a unor standarde profesionale sau 
delimitări profesionale, zi-le cum vrei, şi nu este treaba politicianului să 
stabilească cine este şi cine nu este jurnalist, să stabilească ce înseamnă 
jurnalistul bun şi ce înseamnă jurnalistul rău. Lucrul acesta se poate face 
prin consolidarea profesiei, în toate formele ei, pentru că nu mă gândesc 
la profesie doar ca la corpul profesional angajat cu carte de muncă, ci la 
toţi comunicatorii publici.[...] Chiar presupunând că avem un Parlament 
care este legat de mâini şi de picioare şi care doar dă din cap aprobativ la 
o lege pe care o fac jurnaliştii, din punct de vedere al raportului 
instituţional, este greşit. Factorul politic decide ce faci tu în profesia ta, 
deci principial nu este OK. (Interviul 12 /50+) 

Participanta îşi afirmă opoziţia faţă de reglementare, reducând- 
o la acţiunea politicienilor, iar în acest fel nu poate fi decât greşită. In 
particular, se evocă pericolul puterii legiuitore, crearea unei portiţe 
pentru a exercita presiuni asupra jurnaliştilor/elor. Soluţia propusă 
este „consolidarea profesiei" din interior, deşi, în acelaşi timp, 
ocupaţia jurnalistică îşi pierde graniţele pentru a-i include pe „toţi 
comunicatorii publici", operându-se cu asumpţia că diferitele ocupaţii 
din sfera comunicării ar avea interesul să adere la valorile jurnalistice. 

In următorul fragment, incompatibilitatea dintre jurnalism şi 
reglementare este argumentată prin invocarea riscului de a încălca 
principiul libertăţii de exprimare: 

(42) L: Revenind la chestiunea cu reglementarea, dacă crezi că ar fi benefică? 
I.: Să ştii că m-am gândit de multe ori la chestia asta, eu sunt un om al 
legilor, al regulilor (râde), oricât de stupid mi s-ar părea, băi, asta e regula, 
asta e legea, o respectăm. în cazul presei, e un subiect, un domeniu mai 
sensibil, pentru că se pune problema de cenzură, de limitare a libertăţii de 
exprimare, care este un principiu fundamental, constituţional, poate să te 
reclame cineva la CEDO pentru chestia asta. Aş tinde să zic că nu cred că 
ar fi indicat să existe o lege, oricât de permisivă ar fi, o lege în sine pune 
nişte restricţii. CNA-ul reglementează partea de audiovizual ca să nu se 

ajungă la ce s-a ajuns acum, când nu îşi face treaba CNA-ul. Ar fi cazul 
de anumite reglementări, pentru că presa a ajuns la un nivel... mult prea 
jos, redus, nu e unde trebuie, dar asta trebuie să vină din interior. Te 
autoreglementezi pe tine, dar nu printr-o lege neapărat, ci faci un cod 
comun al breslei. Aşa cum există Colegiul Medicilor, să existe şi la noi, 
nu ştiu, Colegiul Jurnaliştilor. Să existe un cod pentru toată breasla, pe 
care să îl respecte toată breasla şi breasla - şi, din nou, asta ar însemna să 
nu existe afiliere politică - să fie sancţionată de breasla în sine, nu de stat, 
că ajungi din nou la afilierea politică. Când şefii acelui organ care 
reglementează, care judecă dacă o instituţie a încălcat sau nu codul 
deontologic, simt afiliaţi politic ajungi în acelaşi loc. (Interviul 18 /20+) 

Participanta consideră că ar fi un lucru benefic ca ocupaţia 
jurnalistică să fie reglementată, să existe un „Colegiu al Jurnaliştilor" 
şi un cod pe care „îl respectă toată breasla". Activitatea CNA este 
luată ca punct de reper pentru a indica potenţialul pozitiv al unui 
instrument de monitorizare a conţinutului mediatic, însă ameninţarea 
ce se întrevede este crearea unui context propice implicării factorului 
politic prin recursul la autorităţile publice. Prin exemplul CNA-ului 
ceea ce se critică în fapt nu este reglementarea profesională, d un 
mecanism de reglementare controlat indirect de către Parlament. 

Pentru unele partidpantele, autoreglementarea aparţine unui 
moment al trecutului, fiind un demers tot mai greu de realizat în 
condiţiile actuale ale jurnalismului românesc: 

(43) I.: Vă referiţi la o autoreglementare a presei? 

P.: Ea nu mai are puterea asta, acum nu. 

I.: Pentru că organizaţiile şi interesele patronilor sunt cele care domină 
jurnalismul? 

P.: Organizaţiile care normează nu mai există, iar presa în sine nu mai 
poate face asta - autoreglementarea -, pentru că în presă au mai rămas 
copii de 25 de ani care vor să se vadă la televizor. Au fost eliminaţi 

oamenii maturi care ar fi putut să ducă greul, responsabilitatea asta. Mai 
simt foarte puţini şi este aproape imposibil, cred eu. (Interviul 22 /40+) 

(44) I.: In schimb, o autoreglementare? 

P.: Ar fi trebuit să existe de mult, dar din păcate.din păcate, cu cât a 

trecut vremea a devenit mai dificil pentru că presa s-a umplut de oameni 
care nu au legătură cu presa şi care nu au niciun interes (râde) să existe 
nişte standarde pe care ei, cu siguranţă, nu le-ar îndeplini, ded, de ce ţi- 
ai bate singur cui în tălpi, de ce ai vrea să ai tu nişte reguli ferme când ştii 
că regulile alea nu îţi convin, dimpotrivă, îţi strică jocul şi te lasă şi fără 
pâine. [...] Sigur că acum, iarăşi, revin, în epoca Internetului şi a 
blogurilor pe cine mai interesează că şi aşa 90 la sută din ăia care scriu 
tot nu sunt angajaţi. (Interviul 6 /40+) 

Prima participantă aduce în prim-plan contextul marcat de 
ieşirea din ocupaţie a jumaliştilor/elor cu experienţă şi de prezenţa 
dominantă a celor tineri, cărora le este imputat că se preocupă strict 
de reuşita personală. Totuşi, dacă acceptăm raţionamentul, şi 
concluzia opusă ar trebui să fie valabilă, astfel că şi jumaliştilor/elor 
din categoria seniorilor care părăsesc ocupaţia li s-ar putea reproşa 
acelaşi lucru. Pentru a doua participantă, presa a devenit un spaţiu 
populat de persoane care nu respectă standardele jurnalistice şi ca 
atare nu există masa critică necesară iniţierii demersului de 
autoreglementare. Dezinteresul pentru această stare de fapt este 
corelat apariţiei Internetului, care a dus la proliferarea surselor de 
informare, adesea prin muncă neplătită, ceea ce scăzut valoarea 
atribuită informaţiei. In continuarea acestui extras, participanta 
aduce în discuţie sindicalizarea în jurnalism: 

(45) I.: Probabil nici nu ajută prea mult faptul că asociaţiile profesionale 
din România nu simt prea puternice. 

P.: Există mai multe asociaţii profesionale, una mai slabă şi mai 
irelevantă ca alta, din păcate. în anii '90, când se vorbea de sindicate de 

presă, e adevărat că la vremea aia eram complet sceptică, pentru că nu 
înţelegeam la ce e nevoie de aşa ceva, eu având în cap puţin modelul 
franţuzesc în care sindicatul e atotputernic şi care în percepţia mea de 
atunci era aproape o frână, că de pildă în Franţa nu aş putea să mă duc 
eu să îmi negociez cu directorul ziarului o leafă de patru ori mai mare 
decât a altcuiva, pentru că e un contract colectiv şi sindicatul spune şi 
trebuie să mă înscriu în nişte norme, [...] dacă simt foarte bună şi merit 
atât de ce să vină sindicatul să mă împiedice să iau banii pe care pot să îi 
negociez pe bună dreptate? Ceea ce, sincer, şi în ziua de azi mi se pare o 
prostie, adică există nume şi nume, dacă am reuşit să ajung la un anumit 
nivel, care e treaba ta să îmi pui beţe în roate, trebuie să îi protejezi pe ăia 
care simt persecutaţi de patronat, nu să îi tragi în jos pe cei care reuşesc 
singuri. Pe de altă parte, sigur că... asta a avut ca efect negativ faptul că 
redacţiile au rămas foarte la mâna patronilor şi din ce criza economică a 
devenit mai acută, din aia lucrurile s-au înrăutăţit, din aia oamenii au 
avut mai puţin curaj să îşi ceară drepturile, că era foarte limpede că pot fi 
daţi afară în orice moment şi că nu au unde să se ducă. (Interviul 6 /40+) 

Fragmentul include o naraţiune prin care participanta îşi 
asumă refuzul proiectului sindical în anii '90. Poziţionarea de la 
vremea respectivă era justificată prin asocierea sindicalizării cu 
modelul de sindicat existent în presa din Franţa, perceput „aproape 
ca o frână", în principal, întrucât ar fi plafonat câştigurile 
individuale. Participanta subliniază că „şi în ziua de azi" aderă la 
ideea unui sistem de muncă individualizat, în care rolul sindicatelor 
este de a-i sprijini pe cei „persecutaţi de patronat", deci nu este imul 
economic, redistributiv. In cele din urmă, se admite că absenţa 
negocierii colective a dus la concentrarea puterii în mâinile 
patronilor. Crizei economice îi este atribuită acutizarea situaţiei 
precare a jumaliştilor/elor, afectându-le mobilitatea ocupaţională, la 
care apelau pentru a-şi îmbunătăţi condiţiile de muncă. Problema 
ne-sindicalizării este menţionată în mai multe interviuri: 

(46) P.: Noi nu avem sindicate oficiale ale jurnaliştilor, au mai fost 
diverse încercări [...]. Mai simt asociaţii, dar nu au avut putere, 
jurnaliştii, ca simpli angajaţi, sunt mai tot timpul defavorizaţi, nu am 
avut niciodată prea multe drepturi, ştii? Adică, dacă au vorbit în numele 
nostru, au vorbit patronii, ori patronii nu sunt tot timpul jurnalişti, simt 
oameni de afaceri sau nici măcar. Nici sindicat nu există, deci asta încă 
ne lipseşte după 25 de ani şi atunci nici drepturi nu avem şi am avut tot 
timpul probleme, e un cerc vicios. (Interviul 4 /30+) 

(47) I.: Intr-adevăr, o autoreglementare ar fi utilă în acest moment, dar 
cum interesele patronilor sunt omniprezente... 

P.: Noi nu suntem într-un sindicat. 

I.: Susţineţi ideea de sindicat. 

P.: Există un sindicat pe care l-a făcut [numele unui patron de presă], dar 
care nu funcţionează, am făcut şi noi o dată la [numele publicaţiei la care 
participanta a lucrat anterior], în 2004, un sindicat şi ce s-a ales de el... în 
principiu, patronii îl desfiinţează, te dau afară sau rămâi singur. 
(Interviul 21 /40+) 

în extrasul 46 lipsa unor sindicate funcţionale este explicată 
prin aceea că vocile care s-au impus, la nivel de reprezentare, au fost 
cele ale patronilor. Similar, în fragmentul 47, tentativele de 
sindicalizare eşuate simt puse - „în principiu" - pe seama patronilor, 
care au subminat demersurile jumalistelor/ilor, dar sunt şi o 
consecinţă a lipsei de efort colectiv. 

Sindicalizarea este văzută ca proiectul profesional prioritar al 
jumaliştilor/elor: 

(48) I.: Ne apropiem de ultimele întrebări. La ce schimbare ai dori să fii 
părtaşă în ocupaţia ta, în jurnalism? 

P.: Clar, aş pleda pentru o organizaţie profesională de tip sindicat, dar 
care să cuprindă într-adevăr toate instituţiile media, care să apere 
drepturile jurnaliştilor din toate punctele de vedere, în relaţiile cu patronii, 
în tipurile de contracte, pentru că e o mizerie ce se întâmplă, să lucrezi pe 

drepturi de autor. Ştiu oameni care iau banii în plic. Deci o 
profesionalizare la nivel etic, cu sancţiuni, reglementări [...], o lege ca în 
Germania, unde ţi se spune clar că nu ai voie să fii ofiţer sub acoperire în 
presă. Să se traseze clar incompatibilităţile [...]. Din păcate, foarte mulţi 
jurnalişti, pe unii îi cunosc, au folosit presa doar ca o rampă de lansare 
către politică sau domenii conexe, cum este consilierea politică, 
comunicarea politică sau către instituţii publice, unde au devenit purtători 
de cuvânt. Cel mai grav mi se pare lipsa de protecţie în ceea ce îi priveşte 
pe jurnalişti. Eu mă uit în televiziunea publică, unde există sindicat, iar 
sindicatul mă apără. Nu eşti pierdut în faţa unor abuzuri din partea 
patronilor. (Interviul 14 /30+) 

(49) I.: O soluţie, din perspectiva ta, înţeleg că ar fi şi sindicalizare. 

P.: Da. Nu mai există contracte la nivel de ramură, s-a desfiinţat ce era, 
practic, pe noi, Codul muncii nu ne mai protejează absolut deloc, 
suntem exact ca mulţi alţi angajaţi. Guvernul Boc a dat şi hotărârea aia 
care ne-a distrus complet, înainte aveai voie să faci trei contracte pe 
perioadă determinată, după care erai obligat să faci pe nedeterminat. 
(Interviul 17 /30+) 

Prima participantă aduce în discuţie necesitatea unei iniţiative 
duble, care să genereze atât un mecanism sindical, cât şi un mecanism 
profesional. Demersul sindical este văzut ca soluţie la precaritatea 
muncii jurnalistice, în timp ce autoreglementarea ar avea rolul de a 
facilita stabilirea unor incompatibilităţi în activitatea jumalistelor/ilor. 
A doua participantă evidenţiază dereglementarea completă a 
ocupaţiei jurnalistice, prin eliminarea contractului la nivel de ramură, 
care oferea o oarece protecţie jumaliştilor/elor - acum fiind „exact ca 
mulţi alţi angajaţi". De asemenea, prin schimbarea Codului Muncii a 
fost facilitată adoptarea contractelor pe perioadă determinată, ceea ce 
înseamnă că jumaliştii/ele trebuie să îşi însuşească teama că nu le vor 
mai fi reînnoite contractele de muncă, astfel că presiunile angajatorilor 
simt mai uşor de intemalizat. 

In acest subcapitol, am tematizat raportarea participantelor la 
mecanisme care pot fi folosite pentru a avansa interesele de breaslă. 
Formele de reglementare simt în genere respinse prin invocarea unui 
sistem informai de funcţionare a jurnalismului, care trebuie lăsat 
„liber", dar şi prin temerea generată de potenţialele ingerinţe ale 
mediului politic. Unele participante menţionează necesitatea 
reglementării sau îmbunătăţirii cadrului existent, pentru a contracara 
problemele punctuale cu care se confruntă jumalistele/ii. Situaţia 
defavorabilă a jurnalismului este corelată sindicalizării reduse, mai 
multe participante considerând că simt prioritare eforturile în această 
direcţie pentru a putea restabili echilibrul ocupaţional. 


4.4. Concluziile capitolului 

Poziţionările sistematizate în cursul capitolului indică faptul că 
mecanismele de protecţie ocupaţională, specifice profesionalizării, 
sunt slăbite în jurnalismul românesc, începând cu lipsa 
instituţionalizării unei pregătiri corespunzătoare şi terminând cu 
absenţa unor asociaţii reprezentative. 

în articularea profesionalismului apar trei puncte nodale: 
persoana, componenta normativă şi cea organizaţională. Pentru 
început, este incontestabil că ceea ce ţine de sfera profesională este 
intrinsec legat de ceea ce este personal, că aranjamentele existente în 
viaţa privată generează un cadru al posibilităţii în devenirea 
profesională. Tendinţa identificată în material însă nu este de a reliefa 
impactul sferei personale, ci de a plasa persoana în amonte cu 
profesionalismul. Ancorarea profesionalismului în individ, în 
calităţile sale, în cunoaşterea şi în experienţa sa de viaţă, trebuie 

văzută într-un context ocupaţional în care este privilegiată învăţarea 
informată, care pune accent pe achiziţiile autonome ale persoanei. 

Acest lucru este echilibrat însă de prezenţa componentei 
normative a profesionalismului, care generează temeiul identităţii 
ocupaţionale. In interviuri, profesionalismul ia o formă 
prescriptivistă, simt indicate practicile sau acţiunile considerate 
„corecte" în jurnalism. Participantele nu vorbesc explicit de valori 
ocupaţionale 33 , însă există corespondenţă între practicile enumerate şi 
valorile ideal-tipice atribuite jurnalismului: separarea între „părere 
personală" şi „informaţie" pentru a evita „parti-pris-vl ", evitarea 
impunerii umor semnificaţii - exceptând materialele de opinie care 
trebuie asumate ca atare - evocă obiectivitatea; separarea şi 
semnalizarea conţinutului plătit, verificarea informaţiilor înainte de 
lansarea lor ca fapte simt legate de ideea oferirii unui serviciu de 
interes public; recunoaşterea şi creditarea muncii prin citare şi 
responsabilitatea de a nu afecta vieţi trimit la posedarea simţului etic. 

Caracterul „firesc" al practicilor considerate profesioniste în 
jurnalism este evidenţiat prin utilizarea expresiilor „şapte ani de 
acasă", „bun simţ", precum şi „cultură generală", „cultură foarte 
vastă", „cultură mozaicată", ce desemnează jurnalismul ca o activitate 
ale cărei principii sunt universal valabile. Această încadrare stă parţial 
la baza excluderii necesităţii de a dobândi o pregătire specializată 
pentru a activa în jurnalism, în tematizarea din capitolul 5 cu privire 
la intrarea în ocupaţie clarificându-se al doilea motiv - întâmpinarea 
intereselor organizaţiilor angajatoare. Ideea că jumaliştii/ele se pot 


33 Desigur că înţelegerea activităţii jurnalistice printr-un sistem de valori nu este 
„proprie" jumalistelor/ilor, ci un rezultat al cercetărilor. Conceptele cu care se 
operează atunci când se face cercetare sunt esenţiale pentru a problematiza 
aspecte care pentru cei/cele „dinăuntru" devin naturale, necontestabile, pe când 
interpretările jumalistelor/ilor sunt esenţiale pentru a evita formalismul. 

lipsi de o pregătire specializată are ca pandant ideea potrivit căreia 
sunt suficiente competenţele dobândite pe cale nonformală, adică prin 
muncă sau autoinstruire. Calificarea profesională nu se reduce la 
învăţarea prin muncă şi nici nu se află intr-o relaţie opoziţională cu 
ceea ce numim cunoaştere teoretică. Teoria şi practica formează un 
continuum: creează o practică a cunoaşterii (Danka, 2009). 

Practica cunoaşterii este intrinsecă ocupaţiilor care îşi propun 
să servească interesul public şi constă în abilitatea de a selecta soluţiile 
potrivite pentru rezolvarea sarcinilor de muncă, operând într-un 
orizont normativ specific, însă orientat către obţinerea a ceea ce în 
mod consensual este considerat „binele generalizat" 34 . Aspectul 
problematic nu este deci atribuirea unor valenţe universale 
profesionalismului - ceea ce, în ultimă instanţă, surprinde 
intemalizarea şi generalizarea normelor specifice ocupaţiei -, d 
ignorarea faptului că o pregătire spedalizată garantează că 
membrii/ele ocupaţiei vor avea acces egal la cunoştinţele necesare 
pentru a delibera şi aplica metodele adecvate, aliniate misiunii de 
interes public. 

O practică a cunoaşterii înseamnă că deprinderile nu vor fi 
„mecanice" sau preluate mimetic, ci integrate într-un sistem de 
referinţă, care permite evaluarea critică a propriei activităţi 
profesionale. In lipsa instituţionalizării pregătirii spedalizate nu se 
creează contextul necesar pentru ca toţi membrii şi membrele 
ocupaţiei să dezvolte o conştiinţă profesională şi să îşi asume 


34 După cum punctează Engstrom (2009, pp. 33-34) obiectul cunoaşterii practice 
este „binele", implicit „binele" nu este atemporal, ci supus unei reevaluări 
constante. Unul din rolurile profesioniştilor/elor este de a contribui la redefinirea 
„binelui" prin expertiza dobândită, autonomia profesională fiind condiţia de bază 
pentru ca redefinirile să nu perpetueze forme de inegalitate şi să nu fie făcute în 
beneficiul unor grupuri privilegiate. 

răspunderea pentru acţiunile profesionale întreprinse. în cazul 
jurnalismului, la acest status quo a contribuit faptul că activitatea a fost 
desfăşurată de la bun început sub tutela - implicit sub condiţiile - 
organizaţiilor angajatoare. 

Cu toate acestea, societatea atribuie, în primul rând, 
jumaliştilor/elor responsabilitatea de a gestiona informarea de interes 
public, evidenţiindu-se paradoxul condiţiei de semi-profesie: de a nu 
avea garanţia autonomiei profesionale, însă de a purta 
responsabilitatea morală pentru modul în care o arie de interes public 
este gestionată. 

Putem presupune că există organizaţii care oferă 
jumaliştilor/elor autonomie, însă de facto grupul ocupaţional nu şi-a 
revendicat dreptul la autonomie profesională, ceea ce înseamnă că 
aceasta este oferită arbitrar. Dacă autonomia este la discreţia 
organizaţiei angajatoare înseamnă că nu va fi distribuită egal, pe cale 
de consecinţă nu li se poate imputa jumaliştilor/elor că nu se opun 
sistematic ingerinţelor. Cu alte cuvinte, aşteptarea ca jumaliştii/ele să 
reziste individual presiunilor organizaţionale, să îşi folosească 
profesionalismul ca „scut" şi cu promptitudine este un lux pe care 
puţini şi-l „permit", dată fiind necesitatea de a acţiona fără sprijin 
instituţionalizat. 

Deliberarea şi emergenţa consensului în rândul membrilor/elor 
urnei ocupaţii joacă un rol esenţial în traiectoria profesionalizării. Atât 
timp cât nu există asociaţii reprezentative, nu există spaţiul şi 
resursele necesare acţiunii colective. Lipsa consensului este vizibilă 
atunci când vine vorba de formele de reglementare. 

Relaţia antagonică cu mediul politic este afirmată atât pentru a 
contesta ideea reglementării profesionale, cât şi pentru a sublinia 
necesitatea introducerii umor prevederi menite să protejeze ocupaţia. 
Invocarea pericolului de a plasa activitatea jurnalistică - via 

autorităţile publice - sub controlul puterii politice este un argument 
extrem de puternic, însă este construit apelându-se la echivalări ne¬ 
nuanţate. Aşa cum este punerea semnului egal între reglementare şi 
ingerinţe ale mediului politic sau între autorităţi publice autonome 
(precum CNA) şi organisme profesionale. Ceea ce este mai aproape 
de situaţia în care se regăsesc jumaliştii/ele este lipsa unui grup auto- 
constituit de avansare a intereselor de breaslă, dificultatea logistică de 
a deveni un partener de negociere în relaţia cu autorităţile publice sau 
cu organizaţiile angajatoare. 

Dilema cu privire la oportunitatea reglementării ocupaţiei 
jurnalistice încapsulează impactul pe care politica instituţionalizată 
continuă să îl aibă asupra jurnalismului. Dereglementarea 
profesională este înţeleasă ca mijloc de a ţine la distanţă influenţa 
puterii politice. Totuşi, şi argumentul opus trebuie luată în 
considerare: lipsa unor prevederi care să stipuleze situaţiile de 
incompatibilitate a creat condiţiile necesare pentru ca influenţa 
politică asupra jumaliştilor/elor să fie difuză. Prin considerarea 
faptului că incompatibilitatea este de la sine înţeleasă şi mizând 
exclusiv pe profesionalismul individual al jumaliştilor/elor - privat de 
sprijin instituţional - pentru a o evita s-a creat im context propice 
estompării graniţei dintre cele două activităţi de interes public 35 . 

Autoreglementarea, care stă la baza reglementării, este 
minimalizată în unele cazuri prin invocarea unui mecanism informai 
de „triere" a jumaliştilor/elor, care ar funcţiona în virtutea faptului că 
activitatea jurnalistică este publică, implicit, supusă unor evaluări şi 
probe de credibilitate constante. Ceea ce se eludează însă este că prin 


35 Susţinut de două procese: (1) politicieni care au ajuns să deţină organizaţii 
media de informare, (2) forjarea de alianţe între politicieni şi proprietari de media 
neafiliaţi unui partid (Coman, 2010). 

evitarea impunerii unor reguli mecanismul nu poate fi funcţional, 
practic nu există din moment ce nu produce efecte, astfel încât să 
descurajeze abaterile de la profesionalismul jurnalistic. Această stare 
de fapt este ranforsată şi prin considerarea încercărilor de a stabili 
reguli în jurnalism drept o cauză pierdută, întrucât un număr mare 
din jumaliştii/ele cu experienţă, care ar fi putut susţine demersul, s-au 
reorientat din punct de vedere ocupaţional, ori pentru că noile 
tehnologii ar anula distincţia dintre jumalişti/e şi diferiţi actori sociali 
care comunică pe teme de interes public. In fapt, distincţia se 
estompează şi jumaliştii/ele preferă să se angajeze în alte domenii 
întrucât ocupaţia nu mai reprezintă un mediu de lucru predictibil, 
guvernat de reguli, mai mult sau mai puţin formale. 

Erodarea condiţiilor de muncă este corelată cu disponibilitatea 
crescândă a jumaliştilor/elor de a face concesii organizaţiilor 
angajatoare şi de a se conforma unor cerinţe contrare 
profesionalismului. Participantele fac referire la ratarea oportunităţilor 
de a dezvolta un sindicat profesional, dar şi la urgenţa sindicalizării în 
viitorul apropiat 36 . Cu alte cuvinte, jumaliştilor/elor trebuie să li se 
respecte drepturile la locul de muncă pentru ca profesionalizarea să 
redevină un proiect tangibil. 

In ceea ce priveşte definirea competenţei jurnalistice, elementul 
central în poziţionările participantelor este informarea. Ceea ce este 
valorizat este obţinerea informaţiei „în stare brută" - numită şi 
„marfa" -, prelucrată în conformitate cu practicile normative, strict 
separată de conţinutul non-hard, acolo unde intră opiniile sau ariile 


36 Totuşi, şansele de a crea un demers de amploare sunt limitate în lumina 
prevederilor celui mai recent Cod al Muncii, care a eliminat opţiunea sindicatelor 
profesionale (Legea dialogului social nr. 62/2011 a schimbat Legea sindicatelor nr. 
54/2003, ce recunoaşte dreptul salariaţilor/elor de a constitui sau de a se afilia la un 
sindicat chiar şi atunci când lucrau pentru angajatori diferiţi, vezi Trif, 2015). 

„frivole" cerute de „piaţă". Pentru unele participante munca 
jumaliştilor/elor se opreşte în mod ideal în această etapă, implicaţia 
fiind aceea că prin extinderea responsabilităţilor - de a promova, de a 
comenta - jumaliştii/ele nu se mai pot dedica identificării de 
informaţii originale. Alte participante accentuează funcţia 
interpretativă pe care jumaliştii/ele ar trebui să o integreze în munca 
lor, considerând că jurnalismul este relevant din punct de vedere 
social şi exercită putere simbolică atunci când este asumată depăşirea 
funcţiei de diseminare 37 . 

Interacţiunea noilor tehnologii cu competenţa jurnalistică este 
văzută în manieră critică. Primul lucru evidenţiat este că Intemetul a 
dus la apariţia unor comunicatori/oare ce abordează teme de interes 
public fără să respecte regulile jurnalistice de răspândire a 
informaţiilor. La prima vedere, această aşteptare, ca şi alte tipuri de 
comunicatori să se alinieze normelor jurnalistice, ar putea părea 
arogantă, cu toate că este coerentă cu tendinţa identificată în rândul 
participantelor de a atribui normelor valoare universală (un „efect" al 
apartenenţei ocupaţionale). Aşteptarea nu este arogantă, cât 
nepractică, întrucât diferitele tipuri de comunicatori/oare nu au în 
mod necesar o formare jurnalistică şi, mai ales, pot reprezenta interese 
incompatibile, care se înscriu în două categorii: promovare politică şi 
promovare comercială. Poziţionarea participantelor reafirmă de fapt 


37 Evidenţierea necesităţii de a separa informaţia de opinie, pe de o parte, şi 
accentul pe generarea de semnificaţii, pe de altă parte, fac trimitere la modalităţi 
diferite de a conceptualiza rolurile jurnalistice. De pildă, Weaver et al. (2007) 
disting între următoarele roluri: diseminator, interpretativ, adversativ, 
mobilizator. Deşi rolurile au fost conceptualizate în manieră opoziţională, ar fi mai 
productiv să le înţelegem ca alcătuind un spectru, aflat în evoluţie, jumalistele/ii 
plasându-se în interiorul acestuia în funcţie de o serie de factori precum tipul de 
organizaţie în care lucrează, poziţia ocupată, genul jurnalistic practicat etc. 

necesitatea competenţei jurnalistice în contextul lărgirii sferei 
comunicării publice: aceea de a colecta şi procesa informaţii în interes 
public, de a oferi informaţii verificate, factuale, pe fundalul 
suprasaturat al spaţiului digital. 

Al doilea lucru evidenţiat de interviuri în legătură cu noile 
tehnologii încapsulează riscul pe care îl aduc în mod direct 
competenţei jurnalistice. Mai precis, noile tehnologii nu simt o 
problemă în sine, d transformarea lor într-un vector al „culturii 
promoţionale" (Wemick, 1991), ceea ce are un impad dublu asupra 
jurnalismului. Jumaliştii/ele trebuie să dedice tot mai mult timp 
activitităţii de promovare a conţinutului, prin tehnici de PR şi social 
media să atragă publicul şi, ded, publidtate, apărând riscul ca 
promovarea să consume tot mai multe resurse ce ar trebui să meargă 
cu prioritate către actul jurnalistic. 

Dacă promovarea conţinutului editorial este înţeleasă ca o 
extensie naturală a jurnalismului, ceea ce este semnificat ca o 
ameninţare este integrarea conţinutului plătit în activitatea editorială. 
Suprapunerea - cu condiţia semnalizării, ceea ce este numit native 
advertising - este tot mai răspândită, fiind justificată prin criza 
economică ce a afectat jurnalismul (Amazeen & Muddiman, 2017). 
Balaban şi Meyen (2012) arată că pentru jumaliştii/ele din Europa de 
Est, inclusiv din Romania, ingerinţele pe filieră publidtară au căpătat 
o amploare similară celei exercitate de mediul politic, manifestându- 
se prin reclame mascate şi prin evitarea subiedelor care supăra 
companiile cumpărătoare de publicitate (pp. 94-95). în ultimă 
instanţă, acceptarea urnei graniţe fluide între conţinutul editorial şi cel 
plătit va contribui, în lipsa unor reglementări, la consolidarea 
autocenzurii în redacţii, dislocând convenţia care a legitimat 
coabitarea jumaliştilor/elor cu interesele comerdale ale patronilor sau 

ale investitorilor - separarea netă a informaţiei de interes public de 
publicitate. 

Capitolul surprinde o definire a profesionalismului şi a 
competenţei profesionale care simt consistente în raport cu misiunea 
de interes public a jurnalismului, în pofida ne-instituţionalizării 
educaţiei formale de specialitate şi a unei socializări ocupaţionale care 
se limitează la interacţiunile desfăşurate la locul de muncă. Totuşi, 
continuitatea lor este ameninţată de lipsa structurilor ocupaţionale - 
asociaţii, sindicate - şi de tendinţa de a desconsidera importanţa 
regulilor formale sau de a vedea dereglementarea ocupaţiei ca un 
„rău necesar". 

Capitolul 5 


Extensii ale profesionalismului 

ÎN COTIDIANUL ORGANIZAŢIONAL 


In acest capitol voi arăta că profesionalismul jurnalistic are o 
componentă organizaţională profund intemalizată, ceea ce a deschis 
calea acceptării unor circumstanţe care produc vulnerabilitate 
ocupaţională. 

Voi începe prin tema intrării în jurnalism, pentru a vedea ce 
anume este important în accesul la ocupaţie în discursurile 
participantelor; apoi, voi avea în vedere raportarea la specializarea 
jurnalistică şi la munca de teren; mai departe, voi urmări punerea în 
discurs a programului de lucru în jurnalism. A doua parte aduce 
laolaltă tematizări care surprind aspecte semnificate ca puncte de 
ruptură în ocupaţie: precarizarea muncii şi viitorul incert al 
jurnalismului. 


5.1. Intrarea în ocupaţie 

Din cele 22 de participante incluse în cercetare, 14 s-au orientat 
în mod deliberat către munca jurnalistică, şapte au intrat în ocupaţie 
în manieră contingenţă, iar într-un interviu (al 21-lea) participanta nu 
a elaborat descrierea traseului său profesional, nefiind clar contextul 

alegerii ocupaţiei. Din cele 14 participante care au urmărit să devină 
jurnaliste, nouă au început prin urmarea unei facultăţi de jurnalism, 
una dintre ele renunţând în favoarea unui alt program de licenţă 
după ce s-a angajat în domeniu; două participante au obţinut 
calificarea educaţională ulterior, una prin înscrierea la un program de 
licenţă, iar cealaltă la un program de maşter. 

în total, zece participante au o diplomă universitară în 
jurnalism, alte trei beneficiind de programe de formare, elementul 
comun fiind faptul că s-au desfăşurat în Marea Britanie. Prin urmare, 
peste jumătate din participante au o pregătire de specialitate, pe lângă 
calificarea dobândită la locul de muncă. 

Una din cele mai frecvente experienţe este intrarea în ocupaţie 
care stă sub semnul întâmplării, fără pregătire în domeniu: 

(1) P.: Adică, pur şi simplu a fost o întâmplare. Mi-a zis sora mea, băi, 
vezi că la nu ştiu ce post local de televiziune au organizat un concurs 
pentru că vor să angajeze... şi am zis: da, interesant, hai să mă duc. Aşa, 
fără să-mi programez sau să-mi proiectez nimic, am mers acolo, până am 
intrat în examenul respectiv, care consta în nişte grile din astea de cultură 
generală în domeniul vieţii publice [...]. Am dat examenul şi peste câteva 
zile - ded nu mă aşteptam, a fost, pur şi simplu, din punctul meu de 
vedere o încercare - m-au sunat, zice: ştiţi aţi intrat a doua - din 20 de 
oameni, cât era acolo, că era înghesuială nu veniţi? Zic: uitasem că am 
dat examenul (râde), nu mă aşteptam. Şi, mă rog, m-am dus şi aşa am 
început eu, la 18 ani şi un pic, chestia cu jurnalismul. (Interviul 1 /30+) 

(2) I.: Apropo de jurnalism şi vocaţie, dvs., care aţi făcut o facultate cu 
profil tehnic, cum v-aţi orientat către jurnalism? 

P.: Complet întâmplător. Bun, eu am început studiile pe vremea lui 
Ceauşescu, am intrat la facultate în '89 şi nu prea erau multe opţiuni, nici 
nu exista jurnalism, nici nu-mi trecea prin cap, ce se făcea înainte de '89 
nu era jurnalism [...]. In '93 căutam de lucru, căutam un job part-timeîn 
timpul facultăţii, că trebuia să îmi plătesc singură ţigările, nu să îi cer 

bani maică-mii şi o prietenă bună mi-a spus că a văzut un anunţ, că 
apare un ziar nou, care angajează traducători - ea dăduse testul şi 
intrase. Dacă mi-ar fi spus cineva: du-te şi angajează-te ca jurnalist, nu 
m-aş fi dus niciodată, că mi se părea că cine simt eu să mă duc ca 
jurnalist, că n-aveam pregătirea necesară. (Interviul 6 /40+) 

In ambele cazuri, reuşita este neaşteptată, tocmai pentru că în 
pofida testelor de angajare suficient de generice pentru a atrage un 
număr mare de candidaţi, jurnalismul reprezenta un domeniu 
complet necunoscut. O altă modalitate indicată frecvent este intrarea 
facilitată de o pregătire complementară: 

(3) I.: O să te rog să povesteşti traseul tău profesional, începând cu 
studiile superioare. 

I.: Am început facultatea de ştiinţe politice în 2003 [...]. în primul an 
după facultate, ca toată lumea, îmi căutam drumul şi, apoi, printr-o 
absolută întâmplare, cu o colegă de masterat, care avea nevoie de cineva 
în presă, am intrat la o publicaţie Online, tot pe partea de externe, politică, 
exact ce mă interesa pe mine în mod special, pentru că astea erau studiile 
mele. (Interviul 9 /30+) 

(4) I.: Pentru început o să te rog să povesteşti traseul tău profesional, 
inclusiv studiile superioare. Cum ai devenit jurnalistă? 

P.: Totul a început în clasa întâi, când am fost dată de către părinţi la 
[numele unui liceu de muzică], am parcurs acest drum până în clasa a 
douăsprezecea, apoi am continuat cu studiile la conservator patru ani. în 
vacanţa dintre anul I şi anul II de facultate, în 2008, au avut nevoie de 
colaboratori la [numele unei redacţii a unui post al radioului public]. 
Aveau atunci un proiect şi era nevoie de cât mai multe persoane pentru 
acel proiect. Am fost cooptată, mi-a plăcut acolo, le-a plăcut şi lor de mine, 
am rămas în continuare colaboratoare până în anul 2010, când s-a eliberat 
un post, o funcţie de redactor. Am aplicat, am dat concurs de post, am fost 
acceptată şi iată-mă în postura de redactor. (Interviul 13 /20+) 

Dacă în primele două extrase este evidenţiată surpriza 
cooptării, în fragmentele 3 şi 4, accesul la ocupaţia jurnalistică oferă 
şansa de a-şi aplica cunoştinţele dobândite în alte domenii de 
studiu, pentru care nu se iviseră oportunităţi de angajare. La polul 
opus, se regăsesc participantele care au făcut demersuri pentru a 
intra în ocupaţie: 

(5) I.: O să începem prin a vorbi despre dvs., o să vă rog să îmi povestiţi 
traseul dvs. profesional, cum aţi devenit jurnalistă. 

P.: [...]. Fiind pasionată dintotdeauna de literatură, de limba franceză în 
special şi de istorie, în general partea asta umanistă, era clar că [numele 
unei facultăţi cu profil real] nu era pentru mine, dar m-am gândit că în 
condiţiile alea care erau înainte de '89, era o meserie destul de comodă, 
să intri într-o întreprindere din care să ieşi la pensie şi să ai, mă rog, un 
serviciu bun şi un salariu corespunzător, însă îmi dau seama că nu mi-ar 
fi plăcut dacă luam la [numele unei facultăţi cu profil real]. După ce a 
căzut regimul comunist, toată lumea era înnebunită după ziare, nu mai 
văzusem ziare şi ce scria în ziare!, adică, e adevărat că şi acuma e o 
mizerie totală în presa din România, a decăzut... dar ce era atunci, se 
putea scrie absolut orice şi erau o mie şi una de ziare şi de titluri, iar 
lumea dtea tot, erau cozi la chioşcurile de ziare, ţin minte că erau cozi! Şi 
am găsit în România liberă un anunţ că se înfiinţează facultatea de 
jurnalism şi am zis: asta o să fac. (Interviul 3 /40+) 

(6) I.: Te-ai orientat către studiile în jurnalism de la bun început? 

P.: De la bun început, da. 

I.: Care a fost motivaţia? 

P.: Nu ştiu, era după Revoluţie şi cam toate se schimbau, cel puţin când 
am ales eu, şi jurnalismul părea oarecum de viitor şi era ceva nou pentru 
România. Apoi eu având înclinaţia asta către ştiinţele umaniste, limbi 
străine... a contat şi asta. (Interviul 4 /30+) 

Axa temporală este proeminentă în alegerea ocupaţiei 
jurnalistice în ambele fragmente - respectiv „după ce a căzut regimul 

comunist" şi „după Revoluţie" - atunci când jurnalismul se bucura de 
popularitate şi era o ocupaţie promiţătoare. La baza deciziei de a intra 
în jurnalism este plasată afinitatea pentru aria de studii umaniste, 
jurnalismul fiind înţeles ca un domeniu ocupaţional ce permitea 
punerea în practică a unei astfel de pregătiri. Similar, este adusă în 
prim-plan atractivitatea radioului sau a scrisului ca factor declanşator 
în alegerea ocupaţiei: 

(7) I.: Am uitat să vă întreb care sunt studiile dvs. superioare. 

P.: Am terminat facultatea de litere. Am aplicat la job -ul ăsta [la numele 
unui post de televiziune privat] pentru că, de fapt, îmi doream să fac 
radio, căutam ceva în domeniu, eram pasionată de radio la momentul 
respectiv, căutam ceva în domeniu şi am zis radio, televiziune, totuna, 
habar nu aveam, nu aveam niciun fel de educaţie în domeniu, sunt 
calificată la locul de muncă (râde), ca să zic aşa. (Interviul 11 /30+) 

(8) I.: O să încep prin a te ruga să povesteşti traseul tău profesional. Cum 
ai intrat în jurnalism şi care sunt studiile tale superioare? 

P.: Am terminat relaţii internaţionale şi studii europene şi maşterul tot în 
domeniu [...]. Am lucrat încă de la sfârşitul anului întâi, m-am dus, pur şi 
simplu, în redacţia [numele unei publicaţii cotidiene], spunând că vreau 
să scriu, să fac ca un soi de intemship - dar fără să fiu obligată de 
facultate - dacă mi se oferă un loc. Au fost deschişi [...]. Voiam să scriu, 
mi-au băgat profesorii în cap că am condei, dar habar nu aveam cu ce se 
mănâncă jurnalismul, am învăţat abia peste vreo doi ani, pot să zic că 
atunci m-am prins cum stă treaba, am început să înţeleg, iar, acum, să 
zicem că cât de cât... (Interviul 16 /20+) 

In ambele extrase se reliefează uşurinţa accesului Ia ocupaţie, 
logica ocupaţiei fiind înţeleasă abia după angajare. Deschiderea 
ocupaţiei către oricare tip de pregătire este încapsulată şi într-un 
discurs de minimalizare a studiilor universitare de specialitate: 

(9) I.: Crezi că ar fi benefic ca autoreglementarea să prevadă ca intrarea 
în jurnalism să se facă în urma unor studii de specialitate? 

P.: Da, măcar nişte cursuri, poate nu e nevoie de patru ani cum am făcut 
eu, nici trei, să zicem, un an, să ai principiile de bază. De exemplu, când 
am studiat la [numele unui ONG din sfera jurnalismului] cu profesori 
americani, acolo, practic, ţi se schimba total viziunea, îţi dădeau exemple 
foarte clare, se făcea legătura între diferite ştiinţe, între drept şi jurnalism, 
între matematică şi jurnalism, că în jurnalism nu doar scoţi vorbe pe 
gură. (Interviul 17 /30+) 

(10) I.: Discuţia este importantă şi atunci când vine vorba de 
autoreglementarea şi reglementarea jurnalismului ca profesie, în stabilirea 
potenţialelor condiţii pentru accederea la ocupaţie, cum ar fi, de pildă, 
studiile de specialitate, background-ul profesional. 

P.: Pe mine m-au ajutat studiile, asta e clar, acum recunosc lucrul acesta, 
poate la început, când eram în vervă, wow!, simt jurnalist, sunt la radio, 
aici învăţ tot ce trebuie, eram mică şi nu ştiam ce zic, dar înaintând în 
meserie şi văzând pe alţii care intră în meserie, care nu au nido treabă cu 
facultatea de jurnalism, cu studiile de specialitate, chiar îmi dau seama 
că m-a ajutat facultatea, măcar ştiu ce-i ăla un lead, un titlu, ştiu cât de 
scurtă sau lungă trebuie să fie o ştire [...]. 

I.: Deci persoanele cu studii în domeniu ar fi avantajate. 

P.: Da, eşti avantajat, dar acum cred că eşti avantajat dacă ai şi o altă 
facultate sau o altă specializare. (Râde) Chiar eşti avantajat, mai ales pe 
economic, te ajută să ai o facultate sau un maşter. (Interviul 15 /30+) 

în fragmentul 9 accesul la ocupaţie ar trebui condiţionat de 
dobândirea unei pregătiri însă aceasta nu trebuie să fie în mod 
obligatoriu de tip universitar. Pentru argumentarea acestei 
poziţionări, participanta face trimitere la propria experienţă, care a 
fost mai degrabă marcată de frecventarea unor cursuri non-formale 
decât de cursurile unei facultăţi de profil. 

în extrasul 10 privind retrospectiv, participanta consideră că 
studiile de specialitate au fost importante întrucât i-au oferit 

cunoştinţe practice. în ultima parte a fragmentului discuţia este 
reorientată pentru a evidenţia că „acum" avantajul la intrarea în 
ocupaţie îl deţin cei/cele care posedă o specializare suplimentară, cu 
atât mai valoroasă dacă are legătură cu domeniul economic. 

Privilegierea unei pregătiri economice pentru a lucra în 
jurnalism apare şi în alte interviuri: 

(11) I.: în activitatea dvs. v-aţi confruntat cu necesitatea de a trasa graniţe 
ocupaţionale, de a distinge între cine este şi cine nu este jurnalist? 

P.: [...]. Experienţa asta de coordonator de staţii locale m-a pus şi în 
postura de angajator, adică am făcut multă vreme recrutare de personal 
pentru staţiile pe care le deschideam şi... nu, absolvirea unei instituţii de 
profil nu a fost niciodată o condiţie pentru angajare. Dimpotrivă, mi s-a 
întâmplat de foarte multe ori să îmi doresc să angajez persoane 
specializate pe un anumit domeniu, pe care ulterior să le formăm în 
meseria de jurnalist, pentru că, din punctul meu de vedere, la momentul 
respectiv, era mult mai simplu să iau, de exemplu, un absolvent de ASE şi 
să îl calific ca jurnalist pe domeniul economic, decât să iau un jurnalist, 
absolvent de facultate de jurnalism, şi să îl învăţ economie. (Interviul 11 /30+) 

Participanta oferă o explicaţie asupra redundanţei atribuite 
diplomei universitare în jurnalism din poziţia de angajator pe care a 
ocupat-o în trecut. Astfel, rezultă că pentru o organizaţie media de 
informare este mai profitabilă recrutarea unor tineri/e cu specializări 
în alte domenii, formarea în jurnalism putând să o ofere organizaţia 
însăşi. 


(12) I.: în sfera teoretică, de studiu a jurnalismului, se discută mult despre 
trasarea unor graniţe ocupaţionale în jurnalism. Aş vrea să vă întreb pe 
dne consideraţi dvs. jurnalist şi cum trasaţi graniţele ocupaţionale? 

P.: [...]. Deci o specializare este foarte bună pentru că ai expertul tău pe 
domeniul respectiv, oricând poţi să îl... şi dacă omul ăla mai are o 

facultate pe lângă, ştiu eu, încă una de jurnalism, e cu atât mai bine. 
(Interviul 3 /40+) 

Avantajul unei specializări intr-un alt domeniu decât 
jurnalismul constă în faptul că organizaţia beneficiază - în termeni 
temporali „oricând" - de pe urma jumaliştilor/elor cu o expertiză 
suplimentară, în a căror pregătire nu mai trebuie să investească. 

Unele participante au adoptat o poziţie reticentă faţă de 
calificarea educaţională în jurnalism: 

(13) I.: în ce constă profesionalismul în jurnalism? 

P.: [...] Cred că orice jurnalist trebuie să aibă o specializare, alta decât o 
facultate de jurnalism, nu cred că cineva care are o facultate de jurnalism 
poate fi un jurnalist bun; în viaţa mea, am întâlnit o singură excepţie de 
la această regulă. Trebuie să ştii ceva, economie, inginerie, artă, ceva pe 
care să construieşti după aceea, dacă nu ai nişte fundamente solide dintr- 
o specializare anume nu poţi să fii un jurnalist întreg. Repet, nu e valabil 
dacă vrei să faci jurnalism de televiziune şi vrei să prezinţi ştiri, acolo 
aportul tău e altul, face parte din altceva. (Interviul 21 /40+) 

(14) P.: [L]a începutul anilor '90, am avut norocul să prind momentele 
cele mai frumoase ale presei, când chiar era epoca romantică, în care 
venea foarte multă lume din afară, practic toate redacţiile se reaşezau, să 
zic, dar, într-adevăr, oricine avea impresia că poate scrie, se putea duce 
la redacţie, unii puteau, alţii doar încercau, e o chestiune de talent, repet. 
Până la urmă, nu cred foarte mult în şcolile de jurnalism, dar sigur că e 
foarte util să te înveţe cineva tehnicile esenţiale, bucătăria redacţiei. 
(Interviul 6 /40+) 

în extrasul 13, studiilor în jurnalism li se impută că nu pot oferi 
„fundamente solide" celor care doresc să facă altceva decât să 
prezinte ştiri, unde „aportul" este diferit şi nu pare a se intersecta cu 
ceea ce este un „jurnalist bun". In fragmentul 14, „începutul anilor 

'90" apare ca o perioadă de deschidere maximă a ocupaţiei 
jurnalistice, atunci când „oricine avea impresia că poate scrie" putea 
să îşi încerce norocul într-o redacţie. Pentru participantă, calificarea 
educaţională în jurnalism poate avea utilitate, însă nu este elementul 
care face diferenţa, întrucât reuşita în ocupaţie ţine de „talent". 

In această secţiune am arătat că multe participante evidenţiază 
caracterul contingent al angajării în jurnalism. în unele cazuri, 
eforturile au fost ţintite şi au implicat studii de profil. Per ansamblu, 
însă, studiile de specialitate simt desconsiderate sau semnificate a fi 
superflue pe piaţa muncii jurnalistice, la limită apreciindu-se 
caracterul practic, în măsură să ofere un mic „avans" la angajare, 
incomparabil cu cel promis de alte specializări, care surprind ce 
anume este valorizat în jurnalism într-un anumit context, în prezent 
fiind vorba de economie. 


5.2. Specializarea jurnalistică 

Specializarea - domeniul sau aria de informare acoperită cu 
regularitate, pe care jumaliştii/ele ar trebui să o stăpânească foarte 
bine - este articulată ca element maleabil al muncii jurnalistice. 
Povestind debutul său profesional, o participantă adresează logica 
alternării domeniilor în jurnalism, ce legitimează constituţia flexibilă 
a specializării: 

(15) P.: Am învăţat câte un pic despre sport şi încet, încet să spunem că 
am mai rulat domeniile, am intrat pe social. Acolo nu era o organizare 
foarte, foarte strictă, fiind şi o televiziune locală, cu personal destul de 
puţin, nu era o organizare extrem de strictă pe domenii, la un moment 
dat puteai să rulezi pe alte domenii şi era filosofia asta, că un jurnalist 
trebuie să ruleze domeniile ca să nu se plictisească sau, mă rog, să nu se 

blazeze, să nu aibă sentimentul, cum să spun... să nu aibă aroganţa celui 
care crede că ştie tot, că în momentul ăla ţi-ai pierdut prospeţimea de-a 
înţelege evenimentele din jurul tău... adică trebuie să combini 
experienţa cu starea de mirare şi de percepţie ca şi cum totul ar fi nou. 
Trebuie să lucrezi cu ambele ca să poţi sesiza ce nu ai sesiza dacă ai crede 
că ştii despre ce e vorba, să ai, cum să spun, starea aia de atenţie pe care 
o ai în momentul în care eşti aruncat într-un mediu necunoscut. 
(Interviul 1 /30+) 

Iniţial, lipsa continuităţii în acoperirea unui domeniu este 
asociată desfăşurării activităţii într-o organizaţie care funcţiona cu 
resurse umane limitate. Ulterior, absenţa unei specializări fixe este 
prezentată ca o „filosofie", al cărei scop este ca jumaliştii/ele să nu 
îşi piardă acuitatea percepţiei. Potrivit acestei „filosofii" munca nu 
este îmbunătăţită prin constanţă, ci prin nevoia de a se adapta. 

O participantă pune această practică - de a acoperi mai mult de 
un domeniu - în relaţie cu procesul de restructurare organizaţională: 

(16) I.: Şi, de când te-ai angajat aici, ai scris pe un anumit domeniu? 

P.: Iniţial, da, eram pe politică internă, scriam numai pe politică, ulterior, 
mă rog, ziarul s-a mai restrâns, a mai restrâns echipa şi acum fac mai 
multe (râde), scriu şi pe cultură şi pe social. 

I.: îţi plăcea mai mult înainte, când abordai un singur domeniu? 

P.: Nu neapărat. Nu. Dar, normal că e mai obositor să scrii pe mai multe 
domenii, pentru că trebuie să fii tot timpul conectat la mai multe 
domenii. Dar, în timp devine ceva normal, odată ce capeţi experienţă. Pe 
de o parte, mă bucur că nu mai scriu doar pe politică... oricum, în 
principal tot pe politică scriu, dar nu îmi face aşa o deosebită plăcere 
(râde). Mă bucur că scriu şi pe subiecte din alte domenii, numai că e 
cantitatea mare de informaţie şi e obositor pentru cineva să prindă 
actualitatea de zi, fiind ziar cotidian, dar nu mă deranjează, cel puţin pe 
cultură chiar îmi face plăcere (râde). (Interviul 4 /30+) 

în prima parte a fragmentului, participanta evidenţiază că 
este „mai obositor" ca jumaliştii/ele să acopere mai mult de un 
domeniu. Acest lucru este apoi minimalizat, invocându-se că pe 
măsură ce o persoană dobândeşte experienţă devine „ceva normal" 
să „fii tot timpul conectat la mai multe domenii". în ultimă instanţă, 
participanta apreciază că în pofida volumului sporit de muncă 
varietatea este binevenită. 

O participantă asociază lipsa unei specializări fixe cu faptul că 
lucrează pentru o publicaţie Online: 

(17) P.: într-o redacţie Online, departamentele nu mai sunt atât de bine 
trasate ca în prinţ, deşi ai conturate nişte departamente, la noi, 
departamentul politic este format din trei oameni plus editor [...], dar nu 
există un om care să facă strict numai domeniul lui sau, mă rog, există, 
dar simt excepţii, cine a ştiut să îşi pună condiţii de la început [...]. Eu, 
de exemplu, sunt singurul om din redacţie care face absolut toate 
genurile jurnalistice aplicabile la noi în redacţie. Am scris şi pe cultură, şi 
pe economic. Se întâmplă să nu ai ceva neapărat de făcut în acel moment 
şi apare un breaking-news [...], eu nu simt pe eveniment, dar eram liberă: 
ocupă-te de subiect. (Interviul 18 /20+) 

După enunţarea principiului potrivit căruia în redacţie „nu 
există un om care să facă strict numai domeniul lui", participanta 
admite că există şi excepţii, respectiv persoanele aliate în poziţia de a- 
şi negocia condiţiile de muncă. Mecanismul de alocare este justificat 
ulterior prin contingenţă, subiectele fiind alocate acelora care nu au 
„ceva neapărat de făcut în acel moment". Totodată, practica delegării 
contingente este semnificată ca având un efect negativ: 

(18) P.: [Djacă stai 80% din timpul tău stai pe politic, tu ai contacte pe 
politic, când cineva are nevoie de contacte din domeniul tău vine la tine. 
Dacă tu nu ai nişte graniţe ocupaţionale, ajungi să nu mai fii capabil să 

stăpâneşti un domeniu. [...] Dacă eu în loc să mă ocup de evenimentele 
mele, de politic - pentru că mă trimiţi la înmormântări (la evenimente, 
n.i.) -, nu o să fiu capabilă pe viitor să îţi fac subiectele cu profesionalism, 
pentru că pierd contactul cu sursele. (Interviul 18 /20+) 

Spre deosebire de fragmentele anterioare, în acest extras 
acoperirea constantă a unui domeniu asigură cadrul necesar pentru 
ca jumalistele/ii să abordeze cu profesionalism subiectele. Continuitatea 
este semnificată drept condiţie sine qua non pentru menţinerea 
contactului cu sursele şi dezvoltarea unor materiale complexe. 

Caracterul maleabil al specializării jurnalistice reiese şi din 
modul în care participantele îşi descriu experienţa profesională: 

(19) I.: De-a lungul timpului ai avut o specializare, ai acoperit anumite 
domenii? 

P.: Cel mai mult am lucrat pe social, pe zona de social, asta însemna 
actualitate, eveniment, un pic educaţie, minorităţi, mediu. Domeniul 
meu preferat a fost mediul, la [numele unui publicaţii cotidiene] chiar 
am putut să scriu pe mediu o bucată destul de consistentă. Dar, în 
general, social. (Interviul 14 /30+) 

(20) I.: Cât ai lucrat în presa scrisă ai avut un anumit domeniu de 
specializare, scriai pe anumite subiecte? 

P.: Am omis să spun că pe tot parcursul facultăţii am făcut voluntariat, 
cum făceam toţi, la [numele unei publicaţii studenţeşti], acolo ne ocupam 
de domenii precum educaţie, leisure, utilitar, adică tot ce are nevoie un 
student să afle. în presa locală am făcut până şi administraţie publică, 
dar cel mai mult m-am ocupat de educaţie şi social, ceea ce fac şi astăzi. 
Tot timpul am fost în departamentul social, asta a fost singura constantă 
a carierei mele (râde). (Interviul 19 /20+) 

In fragmentul 19, domeniul „social" implică o arie extinsă, ce 
include evenimentul, deşi acesta din urmă trimite mai degrabă la o 

secţie se sine stătătoare şi/sau la o clasificare a ştirilor care se aplică 
independent de domeniul acoperit. In extrasul 20, participanta 
enumeră o serie de arii diferite - printre care educaţie şi 
administraţie publică - plasându-le sub umbrela „socialului". Alte 
participante se referă în mod explicit la absenţa specializărilor în 
redacţii, avansând explicaţii diferite: 

(21) P.: La noi nu prea sunt spedalizaţi, toată lumea face de toate şi se 
lucrează foarte mult, mai ales în televiziunile astea de ştiri, care au 
distrus presa din România, de multe ori nu ştiu ce spun, simt ca nişte 
automate. (Interviul 3 /40+) 

(22) P.: Şi în acest timp ai acoperit mai multe domenii sau te-ai specializat 
pe ceva anume? 

I.: La noi [la radio] nu se specializează oamenii, în funcţie de cum simt 
conferinţele, evenimentele, azi poţi să nimereşti pe politic, mâine pe 
economic, aşa am învăţat câte puţin din fiecare. Nu ştiu dacă e bine aşa, 
că nu apuci să te specializezi, să intri bine într-un domeniu. Eu, sincer, 
trag spre social mai mult, ăsta ar fi domeniul meu. (Interviul 15 /30+) 

în extrasul 21 absenţa specializărilor jurnalistice este 
semnificată ca aspect specific contextului românesc - „la noi" -, miza 
fiind efidentizarea mundi în organizaţii. De asemenea, fenomenul 
este corelat cu scăderea calităţii actului jurnalistic, fiind atribuit „mai 
ales" televiziunilor de ştiri. în fragmentul 22, lipsa spedalizărilor este 
considerată o spedficitate a jurnalismului de radio, care funcţionează 
după logica „câte puţin din fiecare" (domeniu). 

In această secţiune am arătat că spedalizarea jurnalistică 
reprezintă un element flexibil al muncii. In urnele cazuri se 
explicitează faptul că organizaţiile lucrează cu o resursă umană 
subdimensionată, astfel, jumaliştii/ele trebuie să acopere concomitent 
mai multe domenii. Adesea, definirea largă a specializării este de la 

sine înţeleasă, unele participante indicând impactul negativ al 
specializării reduse. 


5.3. Mersul pe teren 

Mersul pe teren reprezintă una din activităţile centrale ale 
muncii jurnalistice, permiţând, printre altele, obţinerea de informaţii 
originale, în măsură să diversifice conţinutul editorial. Pentru multe 
participante, mersul pe teren reprezintă modalitatea favorită de a-şi 
desfăşura munca, în timp ce altele aduc în prim-plan scăderea 
ponderii acestei practici ocupaţionale ca urmare a unor schimbări 
petrecute în redacţii. 

(23) I.: Consideri că este o situaţie [programul foarte încărcat şi 
imprevizibil] temporară, adică, până când vei ajunge acolo unde îţi 
doreşti în carieră, o etapă? 

P: Eu simt unde mi-am dorit. Mi-aduc în minte că în facultate, când ne 
mai întrebau profesorii, tu ce vrei să ajungi?, răspunsul meu, întotdeauna, 
a fost reporter. Nu ai şi tu aspiraţii mai înalte, nu vrei să ajungi şi tu 
redactor-şef, director editorial? Nu. îmi place munca de teren. îmi place să 
mă duc, să vorbesc cu oamenii, simt un om foarte curios şi foarte băgăreţ, 
ca să zic aşa, în treburile oamenilor. (Interviul 18 /20+) 

(24) I.: Ţi-ar plăcea să faci muncă în redacţie sau eşti ataşată de munca de 
teren? 

P.: îmi place foarte mult în momentul ăsta să fac teren, când stau foarte 
mult în redacţie mă plictisesc, deşi de fiecare dată când stau în redacţie 
stau cu treabă, scriind sau făcând ceva, dar intru în sevrajul ăsta al 
mersului pe teren, să cunosc oameni. (Interviul 19 /20+) 

Dacă în pasajul 23 mersul pe teren este semnificat în termenii 
unei propensiuni, în fragmentul 24 ia forma unei analogii - prin 
petrecerea timpului în redacţie apărând „sevrajul". Mersul pe teren este 
apreciat - dincolo de faptul că facilitează interacţiunea cu oamenii - 
întrucât permite o documentare aprofundată a subiectelor: 

(25) I.: Ai lucrat ca reporter [înainte de a fi producătoare] şi aş vrea să te 
întreb cum e munca de reporter la radio. 

P.: Sunt în continuare reporter. Munca mea înseamnă mers pe teren, 
telefoane, multe telefoane, interviuri prin telefon.... se aude mult mai 
bine atunci când te duci cu microfonul la un om şi apoi dai pe radio 
interviul acela, dar... na, după criză s-a simţit schimbarea, s-au redus 
deplasările pe teren, mai ales deplasările în ţară, dacă voiam să facem un 
reportaj discutam de două-trei ori înainte să plecăm, să ni se aprobe 
benzina, şoferul, diurna. [...] Dar asta îmi place, să merg pe teren ca să 
documentez subiecte şi să le documentez bine. (Interviul 15 /30+) 

Aici, debutul crizei determină reducerea deplasărilor pe teren, 
în special cele în afara Bucureştiului necesitând negocieri repetate 
pentru a obţine acceptul. Scăderea sau absenţa muncii de teren este 
discutată de mai multe alte participante: 

(26) I.: îmi poţi povesti cum se desfăşoară o zi petrecută la slujbă, care e 
rutina ta jurnalistică? 

P.: [...] Mai facem şi teren, dar foarte rar, mai ales fetele de la economic, 
mai sunt două fete pe economic şi ele mai fac, pentru că asta se cere mai 
mult, cititorii noştri sunt interesaţi de mediul de afaceri şi atunci trebuie 
să mai participăm la conferinţe, lansări, interviuri şi aşa mai departe. La 
politic mai rar mergem pe teren, având şi atâtea surse şi fiind foarte 
puţini, nu am face faţă, să mergem pe teren foarte mult, sa ne întoarcem 
în redacţie şi să scriem despre alte trei-patru subiecte în acelaşi timp. 
Când aveam echipă de opt-nouă-zece oameni era bine, acum, nu mai 
spun câţi suntem. (Râde.) [...] Ne-am restrâns activitatea de teren, deşi 

asta face... dar dacă nu ai finanţe să susţii un demers jurnalistic aşa ca la 
carte? (Interviul 4 /3CH-) 

în extras, activitatea de teren se desfăşoară doar pentru 
domeniul economic, pentru că „asta se cere". Declinul prezenţei pe 
teren este justificat prin lipsa resurselor - umane şi financiare -, 
subliniindu-se, totodată, că accesul la surse multiple de informare 
din redacţie determină irelevanţa mersului pe teren în anumite 
cazuri. Circularitatea sporită a informaţiilor de ultimă oră este 
invocată şi în următorul extras pentru a motiva tendinţa eliminării 
muncii de teren: 

(27) I.: Muncă de teren se face în redacţia dvs.? 

P.: Acum nu, numai. S-au modificat foarte multe lucruri, acum, în 
momentul în care există... deci, orice declaraţie pe care o face un politician, 
chiar dacă o dă Pro TV-ul sau Antena e declaraţie publică şi dacă mai 
trimiţi şi tu reporter acolo e deja risipă de resurse. Exclusivităţile le poţi 
face pe investigaţii, dar costă timp, costă bani, investigaţii nu prea se mai 
fac acum. (Interviul 10 /30+) 

în sprijinul argumentului risipei de resurse este folosit faptul 
că declaraţiile pot fi preluate din diferite surse. Terenul înseamnă 
„exclusivităţi", iar acestea simt asociate strict domeniului investigativ, 
implicit, doar în acest caz se justifică mersul pe teren. în alte cazuri, 
nu e vorba de o tăiere de resurse, d de o configuraţie organizaţională 
minimală: 

(28) I.: Voiam să te mai întreb dacă voi făceaţi teren? 

P.: Da, dar la noi se făcea mai puţin, nu aveam timp şi eram şi o redacţie 
micuţă, dar de câte ori aveam ocazia, mergeam, mai ales unde eram 
invitaţi. La început, când erau puţine publicaţii Online, eram oarecum 
privilegiaţi, doriţi, după aceea, când a intrat toată lumea (în online, n.i.), 


128 



DIMENSIUNE DE GEN ŞI MUNCĂ ÎN JURNALISM 


na, nu mai era acelaşi lucru... am avut acces la anumite tipuri de 
evenimente mai greu pentru că fiind un om, maxim doi pe domeniu în 
redacţie era dificil să urmărim chiar tot. (Interviul 9 /30+) 

Dimensiunea redusă a organizaţiei - „maxim doi" oameni pe 
domeniu - este utilizată ca justificare pentru absenţa terenului, la 
care se adaugă specificul publicaţiei online, care spre diferenţă de 
redacţiile tradiţionale nu îşi propune să urmărească „chiar tot". 

O participantă insistă asupra utilităţii mersului pe teren 
inclusiv pentru un domeniu hiper-acoperit precum politica, tocmai 
pentru a se evita repetarea informaţiilor: 

(29) I.: Faci multă muncă de teren, cu toate că din câte înţeleg se face din 
ce în ce mai puţină muncă de teren la majoritatea publicaţiilor. 

P.: Şi la noi în redacţie simt trei oameni care fac teren şi ăia sunt de pe 
politic, ca să nu zic doi oameni, eu şi colegul meu, că mai avem o fată 
care nu prea mai iese. Eu şi cu colegul meu ne străduim mult să 
rămânem pe teren, dacă nu ai teren nu poţi să ai aceeaşi cantitate de 
informaţii, ce jurnalism e ăsta, să stai cu fundul pe scaun şi să faci ştiri de 
la televizor? Nu, pentru că după ce s-a terminat o transmisie live a unui 
individ, el mai vorbeşte cu jurnaliştii, le mai zice ceva, iar tu nu eşti 
acolo. Chiar dacă sunt off the record, sunt informaţii pe care le poţi folosi 
pentru context. (Interviul 18 /20+) 

Participanta subliniază că face eforturi pentru a continua să 
meargă pe teren, nefiind clarificată motivaţia organizaţiei de a limita 
munca de teren, alta decât necesitatea de a avea câţi mai mulţi 
oameni în redacţie care se gestioneze fluxul de informaţii, 
„alimentat" de alte surse. 

în pofida ponderii reduse a mersului pe teren, unele 
participante punctează centralitatea acestei activităţi în formarea 
profesională: 


129 




NICOLETA-ELENA APOSTOL 


(30) P.: Există o chestie, în meseria asta cei mai mulţi oameni care au 
reuşit au luat-o de jos. Ai luat tu reportofonul şi microfonul şi te-ai dus şi 
ai început să faci. De multe ori, la angajare, se ţine cont de chestia asta, se 
ţine cont de unde ai pornit pentru că asta vorbeşte despre cum te-ai 
format tu profesional şi în momentul în care tu ai pornit de jos, ai făcut, 
ai mers pe teren, ai făcut materiale, ca să nu intrăm în reportaj sau 
documentar, ai făcut materiale, îţi scrii singur ştirile. (Interviul 10 /30+) 

(31) I.: Pentru unii poate fi o slăbiciune, însă înţeleg că pentru dvs. 
această rotaţie [a jurnaliştilor în redacţii] e o practică pozitivă. 

P.: Absolut. [...] Nu e suficient să fii un bun prezentator dacă nu înţelegi 
că trebuie să fi făcut muncă de teren înainte, ca să ştii exact care simt 
poziţiile în teren, la ce poate să aibă un reporter acces şi la ce nu poate să 
aibă acces, în aşa fel încât în momentul în care îi pui o întrebare să nu îl 
scoţi din zona lui de competenţă şi să îl pui într-o situaţie neplăcută. 
(Interviul 11 /30+) 

In fragmentul 30, la baza dezvoltării unei cariere în jurnalism 
este plasat mersul pe teren, considerându-se că angajatorii apreciază 
jumaliştii/ele care au bifat această etapă, echivalată cu abilitatea de a 
lucra în mod complex şi fără supervizare. în extrasul 31, importanţa 
mersului pe teren este dată de faptul că jumaliştii/ele funcţionează în 
organizaţii într-un sistem de roluri, experienţa terenului fiind 
esenţială pentru înţelegerea mecanismului de obţinere a informaţiei. 

în această secţiune am arătat că munca de teren ia forma unei 
preferinţe cu privire la modul de desfăşurare a muncii jurnalistice 
atunci când nu este considerată „rampa de lansare" în lumea 
jurnalismului. Cu toate acestea, mersul pe teren este tot mai 
descurajat în organizaţii pentru a economisi resurse. Ca o consolare, 
colectarea datelor pe de teren este semnificată în termenii unei 
activităţi redundante sau a unei potenţiale risipe din moment ce există 
o circularitate sporită a informaţiilor. Efectele negative ale scăderii 

terenului sunt producerea de materiale repetitive şi formarea unei 
generaţii de jumalişti/e cărora le lipseşte această deprindere. 


5.4. Timpul de lucru 

Un aspect ce apare cu regularitate în interviuri este programul 
de muncă prelungit, care erodează graniţa dintre activitatea 
ocupaţională şi viaţa personală. Pentru multe dintre participante este 
de la sine înţeles că preocupările legate de muncă vor fi prezente şi în 
timpul liber: 

(32) I.: Deci, în jurnalism există o cultură a orelor lungi, a lucratului mult, 
peste program, dar acest lucru este măcar parţial contracarat de faptul că 
există o flexibilitate în program? 

P.: [...]. Jurnalismul e până la urmă o pasiune, de care nu te poţi 
desprinde: uite, eu acum iau o pauză de la toată povestea asta, mă duc să 
stau cu familia mea sau mă duc să văd o piesă de teatru şi nu mă 
interesează... tu eşti şi în timpul ăsta jurnalist şi, în ultimii ani, având 
telefoane dotate cu Internet şi fiind tot timpul conectat la e-mail e clar că 
job-u\ tău nu se termină niciodată şi rămâi jurnalist şi acasă când te uiţi la 
ştiri, şi când discuţi cu prietenii tăi, nu cred că se poate face o delimitare 
clară între profesie şi... şi restul vieţii tale.(Interviul 5 /30+) 

Activitatea jurnalistică este înţeleasă în primul rând ca 
„pasiune", nu ca un tip de muncă, devenind normativă suprapunerea 
identităţii personale cu identitatea profesională. Apariţia noilor 
tehnologii ranforsează această aşteptare, permiţând conectarea 
permanentă la informaţii şi omniprezenţa preocupărilor legate de 
muncă. O participantă încearcă nuanţarea acestei imersiuni totale pe 
care ar necesita-o jurnalismul: 

(33) I.: Există această idee, care este încurajată, că jurnalismul ar fi o 
ocupaţie fără program şi voiam să vă întreb care este experienţa dvs. 

P.: Este adevărat doar în anumite funcţii din televiziune şi din jurnalism. 
Dacă eşti reporter la o publicaţie scrisă, ai flexibilitate, e adevărat, dar nu 
încetezi niciodată să fii jurnalist, pentru că dacă îţi vin surse, îţi vin 
informaţii, prestezi, eşti în foc continuu, de fapt. (Interviul 22 /40+) 

în prima parte a răspunsului, ideea de muncă difuză este 
asociată unor anumite funcţii - prezumabil cele cu răspundere mare - 
, însă concluzia este că indiferent de locul ocupat în ierarhia 
profesională „nu încetezi niciodată să fii jurnalist". Fluxul 
informaţiilor, necesitatea de a comunica cu sursele, obligă 
jumaliştii/ele să menţină un nivel constant de implicare în chestiunile 
legate de muncă. 

Dacă până aici au fost subliniate „pasiunea" şi caracterul 
acaparant al identităţii jurnalistice, în următoarele pasaje devin mai 
concrete efectele acestui mod de raportare la muncă: 

(34) I.: In jurnalism există deci o cultură a orelor lungi, a lucratului 
intens, peste program? 

P.: Un jurnalist trebuie să fie tot timpul de găsit, ca să lucreze, chit că face 
teren, chit că este în redacţie, deci după nevoile care sunt, deci, nu poţi 
niciodată avea un program fix. Toată lumea când intră în meseria asta 
cam ştie asta, deci asta nu prea se negociază. Nu mai zic când eşti pe 
teren sau când eşti corespondentă, deci, n-avem nici duminică, nici 
sâmbătă, erau evenimente, le făceai. (Interviul 3 /40+) 

în extras este adusă în prim-plan contingenţa evenimentelor, 
jumalistelor/ilor revenindu-le misiunea de a o acoperi cu 
promptitudine. A fi disponibil/ă „tot timpul" ia forma unui obligaţii 
profesionale. Imprevizibilitatea evenimentelor acoperite în interes 
public, ca justificare a nerespectării unui program de lucru, apare şi 
în fragmentul următor: 

(35) I.: în jurnalism există o cultură a orelor lungi, a lucratului peste 
program şi dacă da această situaţie este contracarată, măcar parţial, de 
un program flexibil? 

P.: Din experienţa mea - dar nu pot să spun că e tipică pentru ce se 
întâmplă acum -, jurnalismul nu are program. Din punctul meu de 
vedere, ideea de orar în jurnalism e o utopie, ceva complet fabricat şi nu 
are niciun sens. Nu există program fix - eşti prezent când e nevoie, 
adică, ideea pe care o au la televiziunea publică acum, cu orele 
suplimentare, care ore suplimentare?, nu există ore suplimentare, eşti tot 
timpul jurnalist, nu simt jurnalist până la şapte seara şi de la şapte mă 
transform în altcineva. Dacă e nevoie la unu noaptea, mă duc la unu 
noaptea, nici nu îmi trece prin cap să comentez sau să întreb da' de ce? 
Asta e meseria, atunci s-a întâmplat evenimentul, atunci trebuie să fii 
acolo, nu te aşteptă pe tine. (Interviul 6 /40+) 

Pentru participantă, încercarea televiziunii publice de a ţine 
cont de orele de muncă suplimentare este în contradicţie cu ceea ce 
este prezentat drept un imperativ al ocupaţiei jurnalistice „de a fi 
prezent când e nevoie", fără a comenta sau întreba „da' de ce?". 
Recunoaşterea - şi plata - orelor suplimentare în jurnalism este un 
aspect indezirabil şi din alte considerente, nu ţine doar de 
îndatorirea profesională: 

(36) I.: Apropo de ce spuneaţi mai devreme, de faptul că programul dvs. 
se prelungea în funcţie de evenimente, înţeleg că în jurnalism există, cel 
puţin în experienţa dvs., această cultură a orelor lungi, a lucratului 
intens şi peste program. 

P.: A lucratului fără program, nu peste program, ci fără program. 

I.: Da, probabil că prin stabilirea unui program ar fi şi mai uşor de plătit 
orele suplimentare şi alte aspecte legate de remuneraţie. 

P.: Există totuşi sau a existat un contract colectiv de muncă pentru ziarişti 
care prevedea ore de program, opt ore pe zi, plata orelor suplimentare, era 
foarte riguros şi foarte protector pentru jurnalişti, dar era total nepractic. 

I.: în sensul că nu putea fi respectat acest program ferm stabilit? 

P.: Nu putea fi respectat şi dacă ar fi trebuit să fie respectat cu plata la 
dublu a orelor suplimentare şi aşa mai departe cred că jumătate din 
publicaţiile din România ar fi dat faliment în două luni de zile, pentru că 
nu îşi puteau permite. Ştirile vin când vin ele, dacă tu stabileşti 
programul de opt ore, de la nouă la cinci, pierzi închiderea de program. 
Dacă stabileşti programul de la 12 la opt pierzi partea de dimineaţă când 
se întâmplă lucruri. (Interviul 12 /50+) 

Contractul la nivel de ramură care obişnuia să existe este 
evaluat drept „total nepractic", întrucât prevedea plata dublă pentru 
orele suplimentare. Ideea potrivit căreia jumalistele/ii ar trebui să 
lucreze „fără program" este ancorată în interesele organizaţiilor 
angajatoare. Absenţa unui program nu se datorează doar contingenţei 
(„ştirile vin când vin ele") d şi faptului că organizaţiile din România 
nu şi-ar „permite" să plătească în manieră adecvată munca şi 
implicarea pretinsă angajaţilor/elor. Cu alte cuvinte, supranormarea 
mundi este legitimată, jumaliştii/ele trebuind să facă sacrifidi 
personale pentru ca industria jurnalistică din România să nu îşi 
restrângă adivitatea. 

Totuşi, supranormarea poate fi evitată prin organizarea 
programului în ture, următoarea participantă fiind printre puţinele 
care beneficiază de acest sistem de lucru: 

(37) I.: în jurnalism există o cultură a orelor lungi, a lucratului intens şi 
peste program? Mă rog, la voi există ture prin urmare munca peste 
program nu cred că este un aspect recurent. 

P.: Nu, nu lucrăm, dar când se întâmplă pot să zic că lucrez din plăcere 
peste program, ceea ce fac peste program fac pentru că vreau eu. Dar nu 
a fost niciodată necesar, dacă era un subiect pe care trebuia să îl 
urmărim, da, dar şefa noastră, care acum e pe o treaptă mai sus, în 
conducerea radioului, mereu avea vorba asta: concediul şi timpul liber 

sunt sfinte, asta trebuie să înţelegeţi. Pentru ea, faptul că stăteai peste 
program însemna că nu îţi făceai treaba destul de bine în orele de 
program şi dacă cineva stătea peste program era întrebat ce face, de ce 
nu pleacă, ce mai are de făcut. Deci nu ne era impusă chestia asta, să 
stăm cât mai mult, să facem cât mai mult, pentru că erau oameni care să 
facă. Dacă se întâmpla ca un subiect să continue şi pe parcursul serii, 
predam subiectul şi plecam acasă, dacă voiam eu să îl continui, stăteam. 
(Interviul 15 /30+) 

Fragmentul este centrat pe figura şefei pentru a se explica de 
ce programul de lucru este respectat. Şefa încurajează angajaţii/ele 
să dedice timp vieţii personale, chestionând eficienţa celor care 
rămân peste program în redacţie. Sprijinirea autogestionării 
timpului de lucru apare ca modalitate informală de a contracara 
tendinţa programului extins: 

(38) I.: In jurnalism există o cultură a orelor lungi, a lucratului intens şi 
peste program sau s-a creat o mitologie în jurul acestui subiect? Sau, poate 
că din contră, s-a accentuat tot mai mult necesitatea de a lucra intens? 

P.: Nu ştiu. Din punctul meu de vedere şi când am coordonat oameni, 
principiul meu era: stai cât îţi fad treaba, poţi să vii la orice oră, dar trebuie 
să îţi termini tot ce ai de făcut în timp util. Sigur că dacă e criză de guvern 
nu trebuie să îţi spună nimeni, eşti la film sau la un concert, pleci de acolo 
când afli. (Interviul 21 /40+) 

Concesia de a veni „la orice oră" implică responsabilitatea 
jumaliştilor/elor de a-şi gestiona ziua de lucru astfel încât să îşi 
termine munca „în timp util", precum şi aşteptarea autosesizării şi 
mobilizării rapide atunci când se petrec evenimente importante. 

Şefii/ele şi puterea lor discreţionară de a stabili dinamica 
programului este menţionată în mai multe interviuri: 

(39) L: Şi acest program intens era contracarat de existenţa unei flexibilităţi? 
P.: Totul depinde de şeful direct, adică dacă aveai un şef direct OK, un 
editor, şeful de secţie de care aparţineai, înţelegător, da. Eu am avut 
noroc de şefi înţelegători în aproape toate locurile de muncă, cărora le 
spuneam: băi, am nevoie să plec două ore, să rezolv o problemă 
personală şi, în general, nu... nu am întâmpinat răspunsuri negative. Dar 
nu e o chestie organizatoric valabilă peste tot, e un lucru contextual, 
depinde cine sunt oamenii cu care lucrezi, ţine şi de cum abordezi tu 
lucrurile, dacă oamenii te văd că eşti muncitor şi vrei să faci, eşti 
interesat şi dai la rotiţă, cum zic eu, au încredere şi simt flexibili cu tine. 
Sigur, du-te. (Interviul 14 /30+) 

Dacă programul final depinde de şefi - cei „OK" acceptă 
acordarea unei flexibilităţi - obţinerea unor concesii „ţine" de 
jumalişti/e în mod individual. Pentru ca cerinţele de flexibilitate să fie 
considerate legitime - exemplificate prin scurte întreruperi ale 
programului cotidian de lucru - jumaliştii/ele trebuie să câştige 
încrederea şefilor/elor prin muncă susţinută. 

Unele participante admit caracterul problematic al programului 
de muncă extins: 

(40) I.: Se lucrează în weekend la voi în redacţie? 

P.: Noi duminica mergem în redacţie, iar sâmbăta muncim de-acasă. Am o 
glumiţă, nu este cotidian, este non-stopal, ştii că ziarul apare zilnic, online-\A 
este non-stopal. Am avut la un moment dat ture de noapte, nu mai avem 
acum. Şefii mei... ai impresia că nu dorm, te sună la două noaptea, la patru 
dimineaţa. [...] Nu există program flexibil, nu poţi să îţi fad o programare 
la dentist, de exemplu, dacă o pui la ora opt, s-ar putea ca [numele unui 
politician] să îşi pună o dedaraţie la ora opt şi să nu fie alt om (care să se 
ocupe de subiect, n.i.). Nu ai cum. (Interviul 18 /20+) 38 


38 Partidpanta avea o singură zi liberă în cursul săptămânii, de obicei vinerea. 

Obligaţia de a lucra în fiecare weekend este asociată 
mediumului jurnalistic, Online- ui, care transformă publicaţia în 
„non-stopal". Asta include telefoane ale şefilor la ore improprii, 
pentru a se asigura că va fi urgentată publicarea subiectelor 
considerate importante. Lipsa flexibilităţii în program este explicată 
prin numărul insuficient al angajaţilor/elor raportat la fluxul de ştiri 
ce trebuie acoperit, ceea ce face dificilă gestionarea problemelor 
personale, precum cele medicale. O participantă subliniază 
schimbarea propriei perspective asupra muncii peste program: 

(41) L: înţeleg din ce îmi spuneţi că programul dvs. nu mai este foarte 
imprevizibil în acest moment şi consumator, să implice statul peste 
program şi... 

P.: (întrerupe.) Au fost vremuri în care am stat peste program, am lucrat 
sâmbete, am lucrat duminici, mi s-a întâmplat să mă sune patronul că 
vrea filmare la evenimentul nu ştiu care. [...] Eu consider că nu e 
justificat să te sune nimeni în timpul tău liber şi să îţi ceară să munceşti 
peste program pe gratis. în niciun caz pe gratis.[...] Deci, nu mă 
identific... am trecut prin asta, identificarea cu profesia, dar am depăşit 
momentul ăla, mi-am dat seama că viaţa nu e muncă. (Interviul 10 /30+) 

In extras, disponibilitatea de a lucra în weekenduri şi peste 
program, fără plată, este atribuită tendinţei de a se identifica cu 
propria ocupaţie. In următorul fragment se face o distincţie între 
munca intensă şi obligativitatea de a munci intens: 

(42) I.: în continuare, aş vrea să te întreb dacă acest program foarte 
încărcat, acest profesionalism, specific jurnalismului, care consumă mult 
timp nu este dificil de gestionat în contextul vieţii personale? Ai senzaţia 
că te răpeşte de la lucrurile care contează pentru tine în viaţa personală? 
P.: Nu, faptul că jurnalismul e o chestie intensă, care îţi ia mult timp din 
zi, poate să fie ceva bun, asta te face să fii profesionist - dacă îţi faci 

munca cum trebuie. Muncesc foarte mult ca să iasă un lucru bun, chiar 
dacă nu mă obligă cineva. E nasol când te obligă cineva, când faci pentru 
altul şi nu e nici chiar ceea ce îţi place. (Interviul 16 /20+) 

Pentru participantă, efortul constant dedicat muncii este calea 
spre profesionalism. Efortul este interpretat ca mijloc de autodezvoltare 
şi se justifică atâta timp cât nu este făcut „pentru altul", nu este 
rezultatul unor constrângeri ale organizaţiei angajatoare. 

In această secţiune am tematizat timpul de lucru în jurnalism, 
care implică în mod recurent muncă peste program, fără ca aceasta să 
fie compensată. Programul prelungit este normalizat prin invocarea 
contingenţei evenimentelor, iar echivalarea identităţii ocupaţionale cu 
disponibilitatea de a lucra în conformitate cu fluxul informaţional 
duce la intemalizarea muncii „fără program". Organizarea 
programului în ture este metoda cea mai potrivită pentru a procesa 
un flux sporit de informaţii, însă este preferată soluţia mai 
„economică" a programului care se extinde cu regularitate fără 
compensaţie. 


5.5. Caracterul precar al muncii 

In interviuri participantele indică o serie de aspecte ce 
surprind condiţiile de muncă dificile pe care jumaliştii/ele trebuie să 
le gestioneze. Adesea, deteriorarea mediului de lucru jurnalistic este 
asociată crizei economice de la sfârşitul anilor 2000: 

(43) L: Care sunt condiţiile necesare pentru ca profesionalismul pe care îl 
asociaţi jurnalismului să poată fi exercitat? 

P.: [...] în primul rând, lipseşte aprecierea pentru profesionalism în 
interiorul redacţiei şi criza care a bântuit România din 2009 încoace a 

afectat foarte tare redacţiile, iar redacţiile şi-au găsit metode de 
supravieţuire, care după cum a putut. Una dintre ele a fost reducerea 
numărului de job-uri din redacţie, ceea ce a pus foarte multă presiune pe 
cei care au rămas, care trebuie să ţină în viaţă ziarul sau jurnalul de ştiri 
sau ce mai este şi, în felul acesta, în mod obiectiv, scade calitatea. 
(Interviul 12 /50+) 

(44) I.: Şi când crezi că a fost punctul de turnură [când presa a început să 
decadă]? 

P.: Punctul de turnură a fost în momentul crizei economice, când foarte 
multe ziare s-au desfiinţat, când jurnaliştii au fost obligaţi să renunţe la 
veniturile salariale şi la rigorile profesiei, ca să poată rămâne în 
continuare într-o redacţie au fost nevoiţi să facă o grămadă de 
compromisuri şi atunci... acolo cred că s-a întâmplat. Hai să spunem că 
anii cei mai grei pentru presă nu au fost 2008-2009, cum a fost pentru 
toată lumea, cred că din 2010-2011 a fost cea mai grea perioadă pentru 
presa post-decembristă. (Interviul 5 /30+) 

în extrasul 43, una din metodele de „supravieţuire" ale 
redacţiilor, după debutul crizei, a fost disponibilizarea 
jumaliştilor/elor, fără ca activitatea editorială să fie restructurată, ceea 
ce a însemnat că personalul rămas a trebuit să preia volumul de 
muncă în exces, consecinţa fiind scăderea calităţii. în fragmentul 44 se 
face referire la faptul că jumalistele/ii, pentru a-şi păstra slujbele, au 
trebuit să accepte substituirea contractelor individuale de muncă cu 
alte tipuri de contracte şi să facă compromisuri incompatibile cu 
„rigorile profesiei". 

Totuşi, din urnele interviuri reiese că nici înainte de criză 
lucrurile nu mergeau foarte bine în ocupaţia jurnalistică: 

(45) I.: Insă dacă ritmul de muncă nu s-ar fi schimbat în contextul 
acumulării unei perioade de timp lungi în cadrul organizaţiei, crezi că 
exista posibilitatea de a negocia programul? 

P: Deci în loc să progresăm, părerea mea că am regresat un pic, din 
cauza crizei, dar şi din cauza mentalităţii manageriale de la noi din ţară. 
Mentalitatea e că trebuie să găsim oameni pe care să îi plătim cât mai 
puţin şi să ne aducă profit. [... ] 

I.: Şi acest regres de care aminteai, când s-a petrecut, din 2000? 

P.: Cam din 2005, s-a acutizat după criză, în 2009, în 2010. 

I.: Deci lucrurile mergeau mai rău dinainte de criză? 

P.: Cam da. Niciodată nu a fost, să ştii, o perioadă de aur a presei din 
toate punctele de vedere, impresia mea e că a fost cât de cât mai bine 
între 2000-2005 sau e doar o impresie, că se stabilizase cât de cât, pentru 
că a şi fost în perioada aia o situaţie economică mai bună şi atunci... au 
fost şi măriri salariale, dar acum am regresat. (Interviul 4 /30+) 

Ceea ce ar fi determinat o stare de regres este „mentalitatea" 
managerială din România, centrată pe obţinerea profitului prin 
economisirea banilor ce ar trebui investiţi în resurse umane. 
Participanta contestă ideea că înainte de criză ar fi fost „o perioadă 
de aur a presei", aceasta fiind mai degrabă un efect al privirii 
retrospective asupra anilor 2000-2005, când se crease stabilitate în 
domeniu. 

Un alt aspect care arată precaritatea muncii dinaintea crizei 
este neacordarea zilelor de odihnă cuvenite prin lege: 

(46) I.: Şi erai plătită cu un spor pentru că lucrai în weekend? 

P.: Nu. în Televiziunea publică este, dar pe unde am mai lucrat eu nu era. 
Totuşi, era o vreme la [numele unei agenţii de presă], erau salarii mari, 
erau salarii foarte bune, la [numele unei publicaţii cotidiene] erau salarii 
bune când m-am dus, apoi le-au tăiat de trei ori. La mica înţelegere îţi 
mai puteai lua libere, dar nici pe alea nu le luai chiar pe toate. (Interviul 
14 /30+) 

(47) I.: în jurnalism există o cultură a orelor lungi, a lucratului intens, peste 
program şi dacă există acest lucru contracarat de o flexibilitate în program? 

P.: Da şi nu. [...] Nu mă pot plânge pentru că deja m-am obişnuit, mi se 
pare firesc să fiu la muncă de Crăciun şi atâta vreme cât o faci cu drag 
chiar nu te mai gândeşti că simt ore suplimentare şi că îţi sunt sau nu 
plătite. Adică, nu este scopul final remuneraţia şi nid să ajungi acasă la ora 
optsprezece. 

I.: Dar apoi nu ai posibilitatea să îţi iei liber în alte zile, mai puţin aglomerate? 
P.: Da, în mod normal, [la Radioul public], da. Dar simt perioade foarte 
aglomerate în care îţi iei liberele doar pe hârtie. Cu toate astea nu ne 
plângem, scopul final este să fad ascultătorul feridt şi să fie toată lumea 
mulţumită. (Interviul 13 /20+) 

în extrasul 46 se invocă faptul că salariile erau „mari, erau 
salarii foarte bune" pentru a se explica lipsa sporului pentru munca 
în weekend. în ceea ce priveşte compensarea cu timp liber, necesar 
refacerii, practica nu era respectată în mod automat, ci implica o 
negociere individuală. în fragmentul 47, zilele libere simt luate 
„doar pe hârtie" atunci când este o perioadă încărcată. Justificarea 
este legată de misiunea profesională asumată, „să faci ascultătorul 
fericit", la care se adaugă evitarea declanşării unor stări conflictuale 
la locul de muncă. Dacă până aici apare normalizarea inaccesului la 
zilele de odihnă cuvenite, următoarea participantă problematizează 
acest aspect: 

(48) I.: Şi când lucrai la televiziune, cum se desfăşura ziua ta? 

P.: Mă duceam fie dimineaţa, fie după-masă şi lucram câte şapte ore. [...] 
Când trebuie să plec din oraş, îmi luam liber, îmi era foarte greu să îmi 
iau liber, nu primeam câteodată chiar dacă nu deranja cu nimic ordinea 
redacţiei, adică puteau să acopere, dar era chestia asta de control. La un 
moment dat nu am venit, le-am zis că nu vin, că e dreptul meu să cer 
liber, adică ştiu şi eu Codul Muncii. Când nu ţi se dă un drept, ţi-1 iei şi 
tu cu forţa... (Interviul 16 /20+) 

în acest caz, problema nu era nerespectarea programului de 
lucru, cât refuzul de a acorda zilele libere prevăzute în Codul 
Muncii, interpretat ca o formă de control, un drept al angajatelor/ilor 
ajungând să fie gestionat în mod discreţionar. 

Un alt aspect ce ţine de condiţiile de muncă dificile este 
remuneraţia inadecvată: 

(49) I.: Desigur că recunoaşterea pentru muncă se vede şi în plată. 

P.: Păi, nu, ăsta este unul dintre factori. Satisfacţia profesională nu-mi 
ţine de foame la nesfârşit. Adică, hai să fim realişti, eu muncesc de 
plăcere, pentru mine, dacă îmi face plăcere ceva, nu există noapte, nu 
există zi, nu există cât e ceasul, nu contează ce scriu, dacă îmi face 
plăcere o fac, dar nu o să pot să fac asta la infinit, gândindu-mă cât 
câştig. Poate vreau pe viitor să am un copil. Nu o să-mi ajungă banii 
ăştia. Poate vreau să îmi fac un credit, să îmi iau casă, nu o să pot să fac 
cu salariul ăsta. (Interviul 18 /20+) 

Acceptarea unei remuneraţii reduse are drept motivaţie 
munca făcută „de plăcere". In acelaşi timp, se anticipează că această 
situaţie va deveni inadmisibilă ca urmare a planurilor de viitor ce 
necesită siguranţă financiară. 

Alte participante corelează retribuţia redusă cu dificultatea de 
a menţine standardele profesionale: 

(50) I.: Există condiţii necesare pentru ca profesionalismul pe care îl 
asociezi jurnalismului să poată fi exercitat? 

P.: Da, da. Există dincolo de efortul pe care jurnalistul trebuie să îl facă 
pentru sine, pentru a fi updated, la zi cu toate informaţiile şi cu tot ce se 
întâmplă pe lumea asta [...], există nişte condiţii care ţin de zona 
financiară, clar şi care în momentul acesta simt foarte rar îndeplinite, în 
cazul celor mai mulţi dintre foştii mei colegi. Nu au acces la training-vai 
periodice, mulţi dintre ei nu şi-au terminat studiile, au renunţat în 

ultimii ani de studiu sau poate înainte de a-şi de licenţa, nu există, nu au 
surse financiare, nu au salarii care să le permită un anumit confort, 
confortul de a lucra la un subiect câteva săptămâni sau uneori şi câteva 
luni poţi urmări un subiect. (Interviul 5 /30+) 

(51) I.: Există condiţii necesare pentru ca profesionalismul pe care tu îl 
asociezi jurnalismului să poată fi exercitat? 

P.: [...]. Gândeşte-te că simt salarii destul de mici, în ciuda a ceea ce se 
crede despre noi [...]. Atunci, când eşti prins în tot felul de alte cheltuieli 
pentru viaţa ta proprie şi personală, e aproape greu să reintri în pielea 
profesionistului şi să spui, nu, astăzi nu mă gândesc ce îi dau copilului 
sau că nu ajung la serbarea copilului - pentru că trebuie să recunoaştem 
meseria asta mănâncă foarte mult timp - şi să te gândeşti cum să scoţi 
din ştirea asta maximum şi cum să faci ca să ajungă în varianta cea mai 
corectă la public. (Interviul 19 /20+) 

In fragmentul 50, lipsa bunăstării exclude posibilitatea de a 
dedica resurse - timp, bani - propriei dezvoltări, ceea ce se 
răsfrânge asupra dezvoltării profesionale. De asemenea, lipseşte 
sprijinul organizaţional pentru a participa la programe de formare 
sau pentru a-şi lua timp în vederea pregătirii unor materiale mai 
ample. în extrasul 51, salariile mid generează griji cu privire la traiul 
cotidian, la care se adaugă necesitatea de a dedica mult timp muncii 
în detrimentul angajamentelor şi preocupărilor personale. 
Frustrările acumulate locul de muncă determină ca exercitarea 
adivităţii cu profesionalism să devină o povară. 

Nu în ultimul rând, o problemă evidenţiată de participante 
constă în răspândirea contractelor de muncă atipice sau a muncii 
care nu este declarată adecvat: 

(52) I.: însă colaborarea de acum este cu plată, nu? 

P.: Acum, cu televiziunea publică, simt contracte de colaborare, nu simt 
angajata lor, dar, da, sigur, m-au plătit. Deocamdată sunt un fel 

defreelancer, pentru că angajaţi în presă cu carte de muncă eu nu prea 
mai ştiu, în afară de cei vechi de la televiziunea publică, care simt de ani 
de zile, inclusiv oameni care apar pe post în fiecare zi simt tot cu contract 
de colaborare, nu sunt angajaţi. [...] Dar devine aproape imposibil de 
supravieţuit, adică e o loterie, fără niciun fel de garanţii, nu poţi să ştii 
dacă peste şase luni o să mai ai contractul, nu o să mai ai contractul şi ce 
faci dacă nu o să îl mai ai. (Interviul 6 /40f) 

Participanta generalizează răspândirea contractelor temporare, 
nesigure, accentuând lipsa oportunităţilor pe piaţa muncii jurnalistice, 
care determină acceptarea unor condiţii precare de muncă. Temerea 
de a-şi pierde slujba este evidenţiată în mai multe interviuri: 

(53) P.: Plus că, acum, redacţiile merg pe economie atât de mult încât... 
deci, ziariştii nu ştiu să îşi apere drepturile în primul rând. Dacă nu îşi 
apără propriile drepturi, ca breaslă, cum pot să apere drepturile 
celorlalţi? Cum e posibil ca la mine în redacţie, de pildă, un singur om să 
aibă carte de muncă şi ăla e şeful? Dacă mergi într-o delegaţie, îţi 
decontează pe numele şefului, cum e posibil? Dacă le spui, hai să facem 
ceva, nu, că ne dă afară. E şi o breaslă care e plină de individualism, 
fiecare are propriul orgoliu, fiecare vrea să fie mai tare decât celălalt. 
(Interviul 21 /40+) 

In extras, neputinţa jurnaliştilor/elor de a-şi apăra drepturile 
în faţa angajatorilor se reflectă în imposibilitatea de a susţine, prin 
activitatea profesională desfăşurată, drepturile cetăţeneşti. Motivaţia 
avansată de colegii de breaslă pentru a nu contesta problemele 
legate de muncă din redacţii este riscul concedierii, iar 
individualismul imputat nu este decât un efect al lipsei de structuri 
care să faciliteze solidarizarea. 

(54) I.: La ce schimbare ai dori să fii părtaşă în ocupaţia ta, în jurnalism? 


144 



DIMENSIUNE DE GEN ŞI MUNCĂ ÎN JURNALISM 


P.: Aş dori, în primul rând, să se schimbe situaţia contractelor de muncă, 
pentru că suntem una dintre profesiile cele mai labile şi fragile, nu avem 
nicio acoperire din punctul ăsta de vedere, suntem plătiţi pe drepturi de 
autor sau pe contracte pe perioadă determinată, deşi tu eşti... cum să 
spun?, îndoctrinat să fii un spirit liber şi justiţiar prin natura meseriei pe 
care o alegi, eşti, de fapt, un câine în lesă când patronul îţi spune: te dau 
afară dacă nu faci aia - pentru că poate. Asta ar fi o presiune în minus, o 
presiune importantă [...]. (Interviul 17/30+) 

în extras, prestarea de activităţi jurnalistice fără a beneficia de 
drepturi salariate, riscul pierderii slujbei prin neprelungirea 
contractului de muncă accentuează vulnerabilitatea jumaliştilor/elor. în 
aceste condiţii, jurnaliştii/ele nu pot fi decât servili în raport cu 
angajatorii. 

în această secţiune am arătat că lipsa unei slujbe sigure şi a 
unei plase de siguranţă (dată fiind transformarea statutului de 
salariat/ă dintr-o normă intr-un privilegiu) sunt asociate dificultăţii 
de a-şi desfăşura activitatea cu profesionalism. La acestea se adaugă 
retribuţiile inadecvate, insuficiente pentru un trai decent, ceea ce 
sporeşte grijile personale şi îndepărtează jumaliştii/ele de cultivarea 
intereselor profesionale. 


5.6. între prezentul şi viitorul ocupaţiei 

Această tematizare va fi cea mai compozită, aducând laolaltă 
poziţionări cu privire la situaţia actuală a jurnalismului şi 
preconizări despre cum se va reconfigura ocupaţia. Multe 
participante au adus în discuţie faptul că grupul ocupaţional format 
din jumalişti/e se confruntă cu pierderea legitimităţii: 

(55) L: Ne apropiem de ultimele două întrebări. Aş vrea să te întreb la ce 
schimbare ai dori să fii părtaşă în ocupaţia ta, în jurnalism? 

P.: Mi-aş dori ca jurnalismul, asemenea altor meserii, să îşi recapete 
credibilitatea şi respectul, în sensul că se întâmplă de multe ori să fie 
puşi în aceeaşi oală jurnaliştii. Aşa cum şi eu mă aplec în reportajele mele 
către diferitele profesii, cum sunt cele de cadru didactic, de preot şi aşa 
mai departe, în mod individual, către fiecare om în parte şi nu iau 
întregul, generalitatea ca particularitate, aştept şi de la oamenii cu care 
interacţionez să îmi acorde şansa asta, să vadă întâi ce simt în stare să fac 
şi cum îmi fac munca şi abia apoi să pună o etichetă pe toată breasla. 
(Interviul 19 /20+) 

Pentru participantă, ocupaţia jurnalistică, asemeni altor 
ocupaţii, şi-a pierdut credibilitatea, iar membrii/ele ocupaţiei nu se 
mai bucură de respect la nivel societal. Se aduce în prim-plan 
problema stereotipizării negative, însă nu are loc o contracarare a 
generalizărilor despre jumalişti/e, ci o delimitare de unii membri ai 
ocupaţiei, care se fac răspunzători pentru „eticheta" pusă pe breaslă. 

Următoarea participantă corelează pierderea credibilităţii 
contextului economic instabil al presei: 

(56) I.: Suntem aproape de finalul interviului, penultima întrebare este la 
ce schimbare ai dori să fii părtaşă în jurnalism, în ocupaţia ta? 

P.: [...]. [M]i-aş dori un cotidian, mi-aş dori să existe o presă scrisă mai 
echilibrată care să aibă mai multe şanse de supravieţuire economică în 
contextul actul. Nu ştiu, cred că asta mi-aş dori. Dar nu prea văd când şi 
unde şi de unde. Pe de o parte, sunt resurse mai puţine, că presa scrisă 
suferă că advertising -ul s-a redirecţionat pe Online sau pe oriunde, în 
acelaşi timp bugetele companiilor au scăzut foarte mult pe context de 
criză economică, şi din cauză că foarte multă presă a ajuns să fie 
finanţată de moguli implicaţi politic, chestia asta a dezavantajat şi a 
scăzut credibilitatea publicaţiilor respective. (Interviul 2 /30+) 

în pasaj, finanţarea presei de „moguli implicaţi politic" a 
apărut pe fundalul declinului economic al jurnalismului, determinat 
de scăderea veniturilor din publicitate. Participanta asociază 
posibilitatea recuperării credibilităţii presei cu investiţiile ce 
urmăresc strict succesul comercial, adică exclud interesele politice 
ale finanţatorilor. 

în următorul extras, pierderea credibilităţii este o consecinţă a 
constrângerilor economice întâmpinate de jumalişti/e, la nivel 
individual: 

(56) I.: Şi în condiţiile acestea de schimbare ce resorturi au jurnaliştii? 

P.: Păi, resortul este să nu îţi uiţi obiectivul. [...] De fapt, cred că ăsta e 
lucrul care a avut cel mai mult de suferit odată cu decredibilizarea 
meseriei, că jurnaliştii îşi pot păstra integritatea foarte greu în contextul 
ăsta. Tu poţi să ţii cu dinţii de integritatea ta, dar să ajungi într-un loc 
unde trebuie să stai pentru că ai nevoie de un salariu şi acolo să resimţi 
presiuni din toate părţile. (Interviul 14 /30+) 

Odată cu decredibilizarea ocupaţiei, jumaliştilor/elor le-a fost 
tot mai greu să îşi invoce integritatea în organizaţii, să o folosească 
pentru a refuza diferite cerinţe. întrucât jumaliştii/ele trebuie să îşi 
asigure mijloacele de trai, nu îşi permit luxul să facă apel la (o) 
integritate (devalorizată), riscând să rămână fără un loc de muncă. 

Un aspect care apare des în interviuri este potenţiala 
reorientare profesională: 

(57) I.: Mai avem două întrebări. Prima ar fi: unde te vezi profesional în 
următorii ani sau ce ţi-ar plăcea să se întâmple? 

P.: Da, cred că trebuie să fac o schimbare profesională pentru că (pauză) 
modul în care se face meseria în acest moment, nu mă regăsesc în modul 
în care se practică jurnalismul în acest moment, în acest loc. Nu cred că 
există resursele necesare şi dorinţa necesară şi capacitatea de a 

organiza....(pauză), organizaţiile, mă rog, media... profesia în sine este 
într-o derivă, nu-şi mai găseşte publicul, nu mai găseşte surse de 
finanţare pentru a face meseria, deci este într-o.... (pauză), e clar că 
trebuie să se schimbe ceva, nu ştiu, în relaţia cu publicul, în abordarea 
meseriei, nişte schimbări, nişte mişcări tectonice, în care... (pauză) e o 
dezorientare generală şi nu simt bani, nu simt bani. (Interviul 1 /30+) 

(58) I.: Spuneai mai devreme că nu ştii dacă te mai vezi în presă şi care ar 
fi variantele? 

P.: Ar fi PR-ul, advertising -ul sau, ţi-am spus, presa de nişă. Asta merge 
mai bine, am observat, presa de nişă. Au murit ziare, multe s-au 
restrâns pe Online şi se luptă pentru publicitate. Lumea nu mai e 
interesată de informaţii generale, dacă e ceva ce interesează se uită la 
televizor, ori ziarul trebuie să devină altceva. Trebuie să faci o 
reconversie şi din punct de vedere al conţinutului. [...] Eu, personal, nu 
simt genul PR-istă, dar... la nevoie, până la urmă alegi ce e mai bine, că la 
un moment dat gândeşti, cât eşti tânăr, că accepţi orice, dar după te 
gândeşti la stabilitate şi din punct de vedere financiar şi... Am mai 
observat că un om care gândeşte şi se informează permanent e greu să 
stea pe un anumit domeniu, se plafonează, vrea altceva. Şi atunci trebuie 
să faci ceva nou. Dar vrei altceva şi nu orice, cred că e bine să îţi 
reîmprospătezi, la câţiva ani, meseria. (Interviul 4 /30+) 

în extrasul 57, prezentul jurnalismului este marcat de două 
incertitudini - cum ar trebui să decurgă relaţia cu publicul şi care 
vor fi sursele de finanţare. Dorinţa de a ieşi din ocupaţie este 
atribuită lipsei de viziune şi strategie în gestionarea jurnalismului, 
în pasajul 58, presei îi este imputată inabilitatea de a se reconfigura, 
pentru participantă soluţia fiind trecerea de la un jurnalism de tip 
generalist la unul de nişă. Reorientarea către domenii plasate în mod 
tradiţional în antiteză cu jurnalismul este motivată atât economic, 
cât şi profesional. Munca în jurnalism este considerată acceptabilă 
„cât eşti tânăr", atunci când pare a fi normală lipsa stabilităţii în 

muncă şi/sau a siguranţei economice. Prin invocarea „plafonării", 
implicaţia este că în prezent jurnalismul nu oferă oportunităţi de 
dezvoltare profesională. 

Absenţa unui cadru de dezvoltare - de data aceasta 
instituţionalizat - este discutată în următorul pasaj: 

(59) I.: Cumva sunt compromisuri care ajung să fie făcute pe de o parte 
în detrimentul profesionalismului, iar pe de altă parte în detrimentul 
vieţii personale, pentru că trebuie să renunţi la unele lucruri. 

P.: Da, trebuie să renunţi la unele lucruri [...]. Mi-a venit acum în minte 
nevoia asta de etapizare a unei profesii. E foarte greu să îţi dai seama ce 
o să ajungi tu, ca reporter, în zece ani, dacă rămâi în presă, pentru că nu 
e ca în sistemul de învăţământ, de exemplu, unde ştii că mai capeţi nişte 
vechime şi că îţi creşte salariul sau eşti mai bine văzut. Este foarte greu 
de anticipat şi, atunci, neavând orizontul ăsta e mult mai uşor să te 
plafonezi. Ajungi - cum aud frecvent la colegii mei - să spui că nu e de 
stat în presă, că trebuie să te reorientezi, dar (jurnaliştii, n.i.) spun asta 
când e aproape spre prea târziu (râde). (Interviul 19 /20+) 

Lipsa unui sistem de avansare şi/sau de dobândire a unor 
beneficii senioriale are ca efect demotivarea jurnaliştilor/elor, 
apărând insatisfacţia faţă de propria muncă şi, treptat, dorinţa de a 
schimba domeniul. 

La polul opus, se invocă responsabilitatea individuală pentru 
dezvoltarea profesională: 

(60) I.: Am asistat la o discuţie, care mi s-a părut absolut fantasmagorică, 
cu un domn de la Comisia Europeană care povestea despre plângerile pe 
care sindicatele germane le-au adus în faţa Comisiei în ceea ce priveşte 
condiţiile de muncă ale jurnaliştilor, că, iată, reporterii se plâng când li se 
cere să facă şi fotografii şi li se cere să înregistreze şi video şi aşa mai 
departe. Iar eu mă uitam uimită şi spuneam: oameni buni, dar astea simt 
limbaje, dacă nu înveţi să te exprimi în aceste limbaje nu mai vorbeşti pe 

limba publicului tău, de fapt, faci aceeaşi meserie, dar o exprimi într-un 
alt limbaj. Păi, şi oamenii ăştia acum să se apuce să înveţe? Păi, da, să se 
apuce să înveţe, dacă nu apucă să înveţe vin tinerii care au în sânge 
multilingvismul tehnologic şi cărora li se pare normal să facă chestia 
asta. (Interviul 12 /50+) 

Pentru participantă sunt nejustificate plângerile sindicatelor 
(germane) cu privire la presiunea de a lucra în sistem multifuncţional. 
In acelaşi timp, este admis că jumalistelor/ilor le este cerut să îşi facă 
munca „într-un alt limbaj" decât cel pentru care au pregătirea 
necesară. Soluţia avansată este ca jumaliştii/ele seniori „să se apuce să 
înveţe" să lucreze în noii parametri, în mod contrar riscând să îşi 
piardă slujbele, întrucât din urmă „vin tinerii". Implicaţia este că 
tinerii/ele vor fi preferaţi de către organizaţiile media de informare 
întrucât nu se vor plânge de condiţiile de muncă asociate noilor 
tehnologii şi nici nu vor necesita pregătire în acest sens. 

Gestionarea mai multor „limbaje" sau multifuncţionalitatea, 
ca nouă realitate a muncii jurnalistice, este descrisă şi în următorul 
fragment: 

(61) I.: Şi ultimul aspect... unde ţi-ar plăcea să te regăseşti din punct de 
vedere profesional în următorii ani? 

P.: [...] Deci acum se impune jurnalistului să facă nu doar ştiri, ci şi un 
pic de social media, un pic de responsabilizare socială, un pic din toate. 
Nici nu va mai exista, părerea mea, un jurnalism bine determinat, 
domeniile interrelaţionează. De exemplu, şi acum, cei care lucrează pe 
economic simt puşi să aducă şi publicitate, înainte era clar delimitată 
chestia asta, acum trebuie să fii şi un pic om de afaceri, om de marketing, 
clar, cred că jurnalismul va tinde către o omogenizare sau ceva 
interdisciplinar, părerea mea. Şi în presa Online trebuie să fii multitasking, 
să faci un pic de marketing, să îţi popularizezi singur ştirile şi să deprinzi 
abilităţi tehnice, să ştii web design la nivel basic. (Interviul 4 /30+) 

Competenţa jurnalistică este extinsă pentru a include social 
media, web design, marketing. Cerinţa ca jumaliştii/ele să atragă 
publicitate prin subiectele pe care le acoperă este văzut ca o evoluţie 
inevitabilă, fără a fi evidenţiată contradicţia cu menirea 
jurnalismului de a servi interesul public. 

In această secţiune am arătat că, pentru participante, o 
problemă de actualitate este pierderea legitimităţii profesionale. 
Dincolo de stereotipuri, decredibilizarea este pusă în legătură cu 
situaţia economică precară a jurnalismului, ale cărei consecinţe simt 
compromiterea activităţii prin finanţările patronilor în căutare de 
susţinere politică şi necesitatea jumaliştilor/elor de a face 
compromisuri pentru a nu rămâne fără un loc de muncă. In acest 
context, ideea reorientării profesionale devine tot mai prezentă, 
punctându-se şi dezavantajul adus de faptul că în jurnalism nu 
există posibilitatea de a avea o traiectorie profesională certă, în 
măsură să motiveze şi să ofere satisfacţii de lungă durată. In paralel, 
apare şi imperativul responsabilizării individuale - sprijinul 
organizaţional în vederea adaptării la noile „realităţi" tehnologice şi 
economice devenind opţional -, fără a se problematiza tendinţa ca 
munca jurnalistică să înglobeze tot mai multe sarcini. 


5.7. Concluziile capitolului 

Tematizările aduc în prim-plan o serie de practici ocupaţionale 
care se întrepătrund cu necesităţi de ordin organizaţional. 
Poziţionările variază de la a considera că aceste practici simt 
constitutive comportamentului profesionist, la a le prezenta drept 
inevitabile în lumina dificultăţilor economice cu care se confruntă 
industria jurnalistică. Am amintit deja argumentaţia potrivit căreia 

norma obiectivitătii, ridicată la rangul de fundament al jurnalismului, 
are la origine un imperativ organizaţional - de a atrage un public cât 
mai larg, nefragmentat din punct de vedere ideologic. Urmând-o pe 
Julia Evetts (2003), voi distinge între un profesionalism ocupaţional şi 
imul organizaţional. 

Primul este ancorat intr-o serie de valori, norme ce animă un 
grup ocupaţional, permiţând definirea şi rezolvarea sarcinilor de 
muncă în mod autonom. Profesionalismul descris în capitolul anterior 
intră în această categorie. Profesionalismul organizaţional constă în 
aderarea la - şi afişarea de - valori şi comportamente ce converg cu 
standardele de eficienţă şi imagine stabilite la nivel de management. 
In timp, profesionalismul organizaţional se suprascrie 
profesionalismului ocupaţional dacă acesta din urmă este reprezentat 
de un grup slăbit din punct de vedere profesional. 

Logica organizaţională a unor comportamente justificate, 
retrospectiv, prin „specificul" ocupaţional reiese din poziţionările 
adesea contradictorii din fragmente, precum şi din raportările explicit 
critice. Tematizarea cu privire la timpul de lucru exemplifică cel mai 
bine resemnificarea unei nevoi organizaţionale într-o practică 
constitutivă profesionalismului jurnalistic. 

Latura imprevizibilă a evenimentelor acoperite în interes public 
joacă un rol central în normalizarea faptului că programul de muncă 
al jumaliştilor/elor se extinde cu regularitate. Mai mult decât atât, 
disponibilitatea de a lucra în mod prelungit capătă în unele extrase 
conotaţia unei virtuţi profesionale, a unei obligaţii morale care 
exclude trasarea unei graniţe ferme între programul de muncă şi 
timpul liber. 

Această virtute se manifestă prin ideea că jumaliştii/ele nu ar 
trebui să se detaşeze de munca lor în timpul liber („job-vl tău nu se 
termină niciodată şi rămâi jurnalist şi acasă", „nu încetezi niciodată să 

fii jurnalist, pentru că dacă îţi vin surse, îţi vin informaţii, prestezi, eşti 
în foc continuu") sau să ţină cont de timpul petrecut la serviciu 
(„jurnalismul nu are program", „a lucratului fără program, nu peste 
program"). 

Simultan, apare acceptabilitatea lipsei de compensare a muncii 
suplimentare. Logica implicită este că jumaliştii/ele îşi asumă regimul 
de muncă extins pentru binele public, informarea promptă făcând 
parte din misiunea lor. Atunci când nu se eludează că angajatorii simt 
beneficiarii direcţi ai acestui aranjament, situaţia este justificată prin 
dificultăţile economice ale presei din România sau - înainte ca acestea 
să se accentueze - prin salariile al căror nivel era ridicat. 

Obligativitatea muncii prelungite capătă mai multă pregnanţă 
în tematizarea privind caracterul precar al condiţiilor de lucru în 
organizaţiile media de informare, unde este amintit efortul de 
negociere pe care jumaliştii/ele trebuie să îl facă pentru a-şi obţine 
zilele de odihnă ce li se cuvin prin lege. In fapt, invocarea contingenţei 
evenimentelor („ştirile vin când vin ele", „evenimentul dictează 
programul", „atunci s-a întâmplat evenimentul, atunci trebuie să fii 
acolo") distrage atenţia de la faptul că problema este contingenţa la 
nivel de organizaţie. Mai precis, întrucât angajatorii nu îşi asigură 
resursele umane necesare pentru a acoperi numărul de subiecte şi arii 
jurnalistice pe care şi-l propun nu pot dezvolta o organizare 
predictibilă a muncii, apelând la supranormare. 

Transformarea unei nevoi organizaţionale într-un atribut al 
profesionalismului jurnalistic se manifestă şi în cazul configurării 
maleabile a specializării jurnalistice. In particular, am identificat 
definirea amplă a specializării şi valorizarea abilităţii de a jongla cu 
mai multe domenii în detrimentul continuităţii şi dobândirii unei 
expertize într-o anumită arie. Conceptualizarea maleabilă a 
specializării nu este însă o particularitate a materialului generat, fiind 

împământenită în organizarea muncii jurnalistice. Legitimarea ce 
însoţeşte acest sistem de lucru este că publicul nu are răbdarea 
necesară pentru a primi informaţii specializate, acestea trebuind 
prezentate cât mai generic (Gans, 1979, p. 143). Este chestionabil în ce 
măsură acest sistem de lucru este în beneficiul interesului public, însă 
în mod cert efidentizează munca, organizaţiile media de informare 
asigurându-şi o productivitate sporită prin aceea că jumaliştilor/elor 
le revine obligaţia să acopere, în funcţie de cerinţe, orice subiect fără 
să poată emite pretenţia spedalizării. 

Revenind pentru un moment la discuţia despre reglementarea 
profesională, absenţa acesteia se corelează unei diviziuni a mundi ce 
prezintă suprapunerea rolurilor, cumularea sarcinilor şi un mecanism 
de avansare care nu este predictibil sau transparent, adică nu 
răsplăteşte - simbolic şi pecuniar - efortul profesional pe baza unor 
criterii formalizate, menite să descurajeze criteriile arbitrare sau 
preferenţiale de promovare. Organizarea de bază a muncii în 
jurnalism este un caz de flexibilitate funcţională, care permite 
angajatorilor să varieze cantitatea de muncă ce trebuie realizată 
bazându-se pe o forţă de muncă al cărei număr este fix, iar pentru a 
reuşi în acest demers trebuie să fie capabilă de realizarea unor sarcini 
cât mai variate (vezi Michie & Sheehan, 2003, p. 126). 

Similar, diminuarea mersului pe teren - în mod tradiţional, o 
pradică intrinsecă profesionalismului jurnalistic - are drept punct de 
pornire condiţiile organizaţionale. Criza economică din 2008-2009 este 
prezentată ca factor declanşator, ducând la concedieri şi la bugete 
micşorate, deci la resurse insufidente pentru a susţine mobilizarea pe 
teren. Noua realitate a mundi jurnalistice se desfăşoară preponderent 
în redacţii, unde tehnologia facilitează accesul la multiple surse de 
informare şi permite menţinerea actualizată a fluxului de ştiri. Pe de o 
parte, se recunoaşte dimensiunea problematică a scăderii ponderii 

materialelor originale şi, prin recul, simpla redistribuire a 
informaţiilor. Pe de altă parte, constatarea accesului mediat 
tehnologic la informaţie serveşte pentru a argumenta că activitatea de 
teren, deşi dezirabilă, nu mai este indispensabilă, efortul meritându- 
se atunci când se fac investigaţii sau este deservită o categorie de 
public relevantă - adică profitabilă - pentru organizaţie. Este util de 
remarcat cum practica mersului pe teren este evaluată prin prisma 
posibilităţilor organizaţionale înainte de a se ajunge la concluzia că, în 
ultimă instanţă, nici nu mai este atât de necesară dacă luăm în calcul 
oportunităţile puse la dispoziţie de tehnologie. 

Tematizarea despre prezentul şi viitorul jurnalismului 
surprinde o serie de poziţionări despre caracterul inevitabil al noilor 
tehnologii în recalibrarea ocupaţiei, de la munca ce implică în mod 
obligatoriu abilităţi de multitasking la integrarea practicilor din sfera 
marketingului şi relaţiilor publice pentru a-şi menţine 
„competitivitatea" pe piaţa digitală a comunicării. 

Acceptarea tehnologiei ca o forţă implacabilă a fost sesizată de 
multe ori în rândul jumaliştilor/elor (Omebring, 2010; Preston, 2008), 
ceea ce este explicabil având în vedere că nu au instrumentele 
necesare pentru a exercita control profesional, fiind supuşi 
contingenţei sectorului de activitate 39 . In jurnalism, ca şi în alte 
câmpuri ocupaţionale, implementarea tehnologiei emergente este la 
discreţia organizaţiilor angajatoare şi are ca scop eficientizarea 
muncii, nu este făcută prin consultarea corpului profesional 


39 Surugiu şi Radu (2009) indică existenţa unei temeri generalizate în rândul 
jumaliştilor/elor cu privire la aplicarea tehnologiei în redacţii (p. 4) şi arată că în 
România, în organizaţiile media private, pe fundalul nesindicalizării, nu au fost 
furnizate programe de formare a competenţelor digitale (p. 12), angajaţii/ele 
având responsabilitatea să se descurce pe cont propriu în acest sens. 

reprezentativ, astfel încât întrebuinţarea să maximizeze calitatea 
actului profesional. 

Multiplele „şocuri" tehnologice ce au afectat jurnalismul de-a 
lungul timpului - fie că vorbim de comercializarea excesivă asociată 
iniţial televiziunii, de rutina presantă reînnoită de digitalizare 40 - au 
fost abordate în termenii unui excepţionalism ocupaţional, a unei 
expuneri inerente jurnalismului la evoluţia mijloacelor de comunicare 
(Hansen, 2012). Riscul este însă încurajarea perspectivei deterministe 
tehnologic, a lăsa de înţeles că tehnologia in se produce anumite efecte 
- ca atare, acestea nu pot fi decât acceptate, independent de impactul 
pozitiv sau negativ -, fără a putea cere socoteală unor agenţi sociali 
pentru situaţia creată. 

în fapt, jurnalismul nu este atipic în peisajul actual: cu toate 
că îşi asumă un rol public, funcţionează precum majoritatea 
sectoarelor de activitate, adică după logica „pieţei". Ca atare, este 
afectat de utilizările tehnologiei cu scopul tăierii costurilor 
operaţionale şi identificării unor strategii de diferenţiere în 
păstrarea avantajului competitiv. Pe termen lung şi în absenţa unor 
reglementări 41 care să anticipeze şi să limiteze urmările negative, 
situaţia nu poate fi decât în detrimentul produsului final - în acest 
caz, informarea de interes public. 

In materialul generat, deteriorarea condiţiilor de lucru este de 
cele mai multe ori circumscrisă temporal, fiind asociată crizei 
economice recente, atunci când posturile din redacţii au fost 


40 In prezent, fenomenul convergenţei media captează modalităţi de lucru 
intensive cu care se confruntă jurnaliştii/ele (vezi Wallace, 2013). 

41 Din perspectivă macrostructurală, problema este întocmai faptul că în ultimele 
decenii statul a cedat tot mai multă putere de reglementare „pieţelor", ceea ce 
înseamnă că măsurile întreprinse corespund cu prioritate intereselor diferitelor 
industrii, nu celor ale forţei de muncă (Standing, 1997). 

diminuate, salariile au fost tăiate, contractele pe perioadă determinată 
s-au răspândit şi, mai ales, s-a accentuat fenomenul muncii inadecvat 
declarate 42 . Acest fenomen, identificat şi în alte cercetări din România 
(CJI, 2015; Surugiu, 2016), corespunde tendinţei existente la nivel 
transnaţional, în industria jurnalistică, de a adopta formule de muncă 
atipice şi de oferi condiţii de lucru tot mai nesigure sau precare (Nies 
& Pedersini, 2003; Walters, Warren, & Dobbie, 2006). Din literatura 
de specialitate reiese că formula întrebuinţată tot mai frecvent este 
menţinerea unui nucleu restrâns de salariaţi/e şi suplimentarea 
activităţii editoriale cu jumalişti/e care lucrează în regim 
independent 43 . Ceea ce distinge situaţia evidenţiată în context 
românesc este o strategie prin intermediul căreia se evită (parte din) 
costurile muncii salariate şi (parte din) obligaţiile ce revin în calitate 
de angajator, însă se dispune în continuare de o forţă de muncă ce 
lucrează în regim subordonat. 

Pentru jumalistele/ii ce îşi desfăşoară activitatea în acest mod, 
dezavantajele merg de la contribuţiile subdimensionate la sistemul de 
securitate socială la dificultatea de a forma numărul minim de 
angajaţi necesar pentru a demara negocieri colective sau pentru a se 
sindicaliza. 


42 în special, contractele încheiate pe sume mai mici decât cele reale şi contractele 
de cesiune a drepturilor de autor ce înlocuiesc sau „completează" contractul 
individual de muncă. 

43 Prin această observaţie nu încerc să sugerez că o astfel de organizare a muncii 
este preferabilă. Şi în acest caz miza este tăierea costurilor cu personalul, povara 
economisirilor fiind transferată celor care continuă să îşi desfăşoare activitatea în 
domeniu sub o formă sau alta. O astfel de organizare are potenţialul de a fi 
problematică - în sensul lipsei acute de protecţie - în context românesc, unde 
activitatea desfăşurată în regim independent nu se află sub incidenţa dreptului 
muncii, ci ia forma unui raport juridic (Ţidea, 2012, p. 159). 

Vulnerabilitatea membrilor/elor imei ocupaţii se corelează şi 
absenţei unor prevederi referitoare la accesul la ocupaţie, organizaţiile 
media de informare având la dispoziţie o bază foarte largă de 
recrutare a personalului. O forţă de muncă ce poate fi angajată fără să 
necesite pregătire de specialitate nu pune probleme majore de 
înlocuire iar atunci când este în exces va intra uşor în competiţie, 
astfel angajatorii pot menţine un nivel scăzut al remuneraţiei şi al 
condiţiilor de muncă oferite (Freidson, 1983). 

Tematizarea despre intrarea în ocupaţiei indică acceptabilitatea 
largă a ideii potrivit căreia accesul nu trebuie condiţionat de 
îndeplinirea unor criterii. De asemenea, simt evidenţiate multiplele 
rute de acces, de la „întâmplare" până la plănuirea atentă sau 
deţinerea de studii complementare, căutate - în mod contingent - în 
redacţii. In urnele cazuri devine explicit că ceea ce contează cel mai 
mult la angajare este abilitatea de a veni în întâmpinarea nevoilor 
organizaţionale, invocându-se avantajul unei pregătiri complementare, 
dar şi redundanţa studiilor în jurnalism, inclusiv reticenţa faţă de 
acestea. 

Am argumentat deja în capitolul anterior că prin 
desconsiderarea pregătirii specializate se eludează importanţa 
asigurării unei formări sistematice, comune, ce nu poate fi substituită 
de învăţarea prin muncă, realizată în împrejurări cu un grad ridicat 
de variabilitate. Ceea ce mai iese la iveală este lipsa unui discurs care 
să articuleze şi să privilegieze interesele de breaslă, făcându-se 
resimţită influenţa dominantă a socializării la locul de muncă, 
centrată pe nevoile organizaţie. Cu alte cuvinte, interesele 
profesionale apar a fi complet aliniate intereselor organizaţionale, 
ceea ce a facilitat consimţirea unor condiţii problematice de a-şi 
desfăşura activitatea - precum munca excesivă şi nerecompensată sau 
specializările superficiale - deteriorate ulterior de debutul crizei. 

Capitolul 6 


Dimensiunea genizată a profesionalismului 


Marea parte a materialului tematizat în acest capitol a fost 
generată prin întrebările ce au ghidat participantele să reflecteze 
asupra aspectelor de gen în câmpul ocupaţional jurnalistic. 
Participantele au abordat preponderent în manieră neutră la gen 
aspectele profesionale, fiind nevoie de întrebări explicite pentru a 
scoate la iveală dimensiunea de gen a muncii. Tendinţa ca genul să 
fie absent până să ajungem la aceste întrebări nu „dovedeşte" că 
genul nu contează în activitatea jurnalistică, ci arată că nu constituie 
o resursă discursivă „la îndemână" în articularea experienţelor. 

Voi începe prin a arăta (de)valorizarea genizată a conţinutului 
jurnalistic şi a două mediumuri jurnalistice, respectiv televiziunea şi 
radioul. Apoi, am în vedere articularea feminizării muncii de 
execuţie, căreia îi corespunde masculinizarea funcţiilor de conducere. 
In ultimele secţiuni aduc în prim-plan fenomenul hărţuirii şi 
dificultăţile generate de ocupaţia jurnalistică în gestionarea vieţii 
personale. 

6.1. Genizarea conţinutului jurnalistic 

Domeniile hard şi soft ale jurnalismului nu mai sunt genizate 
în mod necesar pe criteriul superiorităţii numerice - bărbaţii 
concentraţi în primul domeniu, femeile în al doilea. Genizarea este 
mai ales simbolică: jurnalismului hard, care se bucură de legitimitate 
profesională, îi sunt asociate valori „masculine", iar celui soft îi simt 
atribuite valori „feminine" 44 . 

în unele cazuri, participantele consideră că genul nu joacă 
niciun rol în alocarea subiectelor în redacţii: 

(1) I.: Dar, la nivel organizaţional, sunt aşteptări diferite în funcţie de 
gen, munca poate deveni genizată, de pildă, cum simt ariile numite soft 
şi hard în jurnalism? Practicile devin genizate în redacţii? 

P.: Răspunsul scurt este nu - nu există. Din experienţa mea, care am fost 
majoritar pe zone foarte hard şi nefeminine în presă, începând cu crime, 
omoruri, reportaje de la IML, deci complet nefeminin ca activitate până 
la politică dură, politică internaţională, intelligence, chiar zone pe care nu 
le-ai descrie ca fiind feminine, nu mi-a zis nimeni vreodată nu te duce 
acolo sau stai că face altcineva, dacă erai interesat şi furnizai marfă bună 
nu prea avea cum să te oprească cineva, e şi o chestie de afinitate 
personală, nu ştiu care e situaţia neapărat în Statele Unite sau în Europa 


44 Tuchman (1973) a folosit iniţial distincţia dintre subiectele hard şi soft în manieră 
complementară, nu opoziţională (soft fiind subiectele planificate, documentate pe 
o perioadă mai lungă, menite să completeze spaţiul rămas la dispoziţie după 
epuizarea subiectelor hard). In timp, ele au căpătat semnificaţii genizate, având în 
vedere că pe măsură ce femeile au intrat în ocupaţie le-au fost „cedate" subiectele 
soft. Jurnalismul hard a fost echivalat cu ideea de sferă publică, elite (politice, 
intelectuale, economice), obiectivitate şi autonomie profesională. Jurnalismul soft a 
fost asociat cu sfera privată a vieţii, cu empatia şi subiectivitatea, de asemenea, 
fiind în mod mai marcat orientat către „piaţă", către atragerea publicităţii (van 
Zoonen, 1998, p. 41). 

de Vest, dar nu cred că cineva te oprea să te duci spre zona asta dacă tu 
erai preocupat şi aveai un background cât de cât consistent să te ocupi de 
aşa ceva. (Interviul 6 /40+) 

Invocând propria experienţă, participanta contestă existenţa 
unei diviziuni genizate a subiectelor în jurnalism. Acoperirea unor 
arii jurnalistice este semnificată ca o alegere individuală: în primul 
rând ţine de „afinitate personală" şi apoi de abilitatea de a trata în 
mod competent subiectele. Al doilea aspect este cel care garantează 
faptul că o persoană va putea să se ocupe de aria respectivă. 

In extrasul următor este recunoscută asocierea preponderentă 
a femeilor cu ariile soft ale jurnalismului: 

(2) I.: Cred că se operează cu un dublu standard, adică dacă opinia expusă 
nu este împărtăşită de către public, jurnalistele nu vor fi atacate doar pe 
considerente profesionale, ci şi de gen, pot fi delegitimate pentru că sunt 
femei, pe când bărbaţii nu vor fi delegitimaţi pentru că simt bărbaţi. 

P.: Mă gândesc. Nu ştiu, mie mi se pare că simt femei care simt, totuşi, 
recunoscute pe subiecte tari, nu soft, nu lume mondenă şi chestii de 
sănătate şi aşa, pentru că într-adevăr, există o... în general, femeile 
acoperă subiecte din astea, aşa... ca la rubricile de televiziune, cele de 
sănătate, sunt făcute întotdeauna de femei, de ce, nu ştiu (râde), că şi 
bărbaţii ar trebui să se preocupe la fel de mult. Sănătate, fitness, acolo 
simt femei. Dar mi se pare că simt femei care acoperă foarte bine şi au 
legitimitate pe subiecte hard, politică internă, chiar politică externă, 
justiţie cum ziceam. (Interviul 2 /30+) 

în poziţionare rămân neelucidate motivele care determină ca 
jurnalistele să acopere arii precum „lume mondenă şi chestii de 
sănătate şi aşa", genizarea subiectelor fiind, totuşi, un fenomen 
observat. Ceea ce este considerat important este prezenţa femeilor în 
ocupaţie care „acoperă foarte bine" arii hard şi se bucură de 

recunoaştere. Implicaţia este că în zona soft nu poate fi vorba de 
obţinerea de recunoaştere profesională. Genizarea conţinutului este 
făcută şi prin prisma receptării: 

(3) I.: Revenind la ideea receptării profesionalismului în funcţie de gen... 
P.: Cred că publicul... deci, în presa scrisă, simt că publicul are mai multă 
încredere într-o semnătură masculină. E o chestie, cum să îţi spun?... am 
observat, mai degrabă, la articole de opinie chestia asta, la articolele strict 
de investigaţie, reportaj şi aşa mai departe, nu neapărat. Pe de altă parte, 
am observat şi altceva: femeile se auto-condiţionează. Simt mai puţine 
articole semnate de femei care să intre în, să analizeze aspectele serioase, 
să spunem, din punct de vedere social, politic, economic, adică aspectele 
care contează, locul unde se fac jocurile, tind să adopte aşa, nu ştiu, o 
abordare mai feminină, mai pe social... eu asta am observat, nu am făcut 
un studiu în sensul ăsta. Am observat că femeile nu îşi... sau multe dintre 
jurnaliste nu îşi manifestă interesul de a juca pe teritoriul bărbaţilor sau 
teritoriul atribuit în mod tradiţional bărbaţilor. (Interviul 1 /30+) 

Deşi publicul conferă mai multă credibilitate bărbaţilor în cazul 
articolelor de opinie, se subliniază că acest lucru nu se aplică 
„neapărat" atunci când vine vorba de materiale bazate pe 
documentare. în acestea din urmă credibilitatea se câştigă prin efortul 
documentării, nu prin lansarea unor opinii. Implicit, afirmaţia 
confirmă autoritatea sporită şi automată ce revine genului masculin 
cu toate că îşi propunea să facă opusul. Fenomenul încrederii reduse 
în jurnaliste este explicat în mod circular: în calitate de femei se „auto- 
condiţionează", tind spre o „abordare mai feminină" în loc să 
„analizeze aspectele serioase", care le-ar legitima. 

La polul opus, este reproşat faptul că jurnalistele îşi 
masculinizează abordările, pentru a se alinia colegilor de breaslă: 

(4) I: Cercetările realizate în ţări vestice mai arată şi distincţia genizată 
între ştiri hard şi soft în presa scrisă. 

P.: [...] Ceea ce am remarcat noi este că există, într-adevăr, o anumită 
tensiune şi o anumită concurenţă între genuri în redacţie, astfel încât 
femeile se simt obligate să scrie la fel de - în ghilimele - dur, ca şi colegii 
bărbaţi. Constatarea noastră este că nu există duşmani mai mari ai 
femeilor în situaţii vulnerabile decât ziariştii femei. Am văzut nişte 
articole odioase scrise de femei, pe teme care ar trebui să le stârnească, 
dacă nu compasiunea, furia. Deci interviu luat unei copile violate de tată, 
în condiţiile în care mama era plecată în Italia, în care reporteriţa 
întreabă: şi ce ţi-a făcut tata, tu ce i-ai spus, nu i-ai spus să se oprească? în 
care lume o femeie întreabă o altă femeie, o fată astfel de lucruri? 

I.: Sigur, nici un bărbat nu ar trebui să pună astfel de întrebări. 

P.: Aici intervin stereotipurile noastre de gen, că te poţi aştepta ca un 
bărbat să facă asta. (Interviul 12 /50+) 

în extras, problema devine faptul că printr-un comportament 
mimetic, jurnalistele se transformă în principalii „duşmani" ai 
„femeilor în situaţii vulnerabile". Atitudinea „dură", considerată 
necorespunzătoare pentru a aborda subiectele sensibile, este 
imputată în mod strict jurnalistelor. Ideea potrivit căreia bărbaţii nu 
au aceeaşi obligaţie - de a acoperi subiectele sensibile în mod 
neinvaziv - este corelată stereotipurilor de gen, fiind acceptabilă o 
atitudine lipsită de tact atât timp cât vine din partea bărbaţilor. 
Limbajul ca factor de diferenţiere, ce trebuie menţinut, apare şi în 
următorul pasaj: 

(5) I.: Şi la voi în redacţie, crezi că semnătura unui bărbat atârnă mai greu 
doar în zona editorială sau în genere? 

P.: Nici măcar. La noi, cei care scriu, efectiv, simt şi oameni foarte 
capabili. Deci, au o autoritate prin experienţă şi prin ceea ce scriu. Este, 
din nou, un raport de egalitate, aproximativ, între femeile şi bărbaţii care 
scriu editoriale, numai că se simte diferenţa [...]. Bărbaţii simt mai 

tranşanţi, ca să nu zic mai din topor, ei zic mai cu subiect şi predicat, îşi 
permit să folosească şi cuvinte urâte. Este un pic urât să vezi de la o 
femeie un limbaj foarte brutal, femeia e mai delicată. Eu militez pentru 
egalitate în drepturi, dar nu suntem egali, noi ca femei ar trebui să 
folosim ca un avantaj faptul că suntem mai delicate şi că suntem nişte 
doamne. Măcar chestia asta, care îţi dă o anumită prestanţă, eu consider 
că ai prestanţă dacă nu te cobori practic la nivelul limbajului unui bărbat. 
I.: Deci, consideri că trebuie menţinută această distincţie când vine vorba 
de stilul exprimării? 

P.: Trebuie menţinută, dar într-o oarecare măsură, adică nu să se raporteze 
cititorul diferit la mine, la urma urmei poate să se raporteze cum vrea, 
numai că cititorul face nişte diferenţieri nedrepte. (Interviul 18 /20+) 

în prima parte a răspunsului este contestată ideea potrivit 
căreia semnătura bărbaţilor se bucură de mai multă recunoaştere, 
cu toate că „se simte" diferenţa de limbaj între jurnalişti şi 
jurnaliste. în timp ce bărbaţii sunt „mai tranşanţi" şi este acceptabil 
ca ei să folosească un limbaj injurios, jurnalistele ar pierde 
respectul publicului dacă ar imita atitudinea colegilor. Totodată, 
jurnalistele trebuie să aibă grijă şi să păstreze o diferenţă de stil 
limitată: stilul nu trebuie să nu devină prea feminin, punctul de 
reper al publicului fiind atitudinea masculină. Genizarea apare şi 
în cazul interacţiunii cu sursele: 

(6) I.: Care crezi că simt punctele de intersecţie ale categoriei genului cu 
ocupaţia jurnalistică, dincolo de aspectele acestea care ţin de viaţa 
personală? Situaţii în care genul capătă relevanţă în munca jurnalistică? 
P.: Simt anumite subiecte unde, în momentul în care când te duci ca 
jurnalist, se creează o diferenţă dacă eşti bărbat sau femeie. Câteodată e 
în avantajul tău. De exemplu, când e vorba de persoane vulnerabile, de 
victime, de femei, ele simt mai deschise cu o femeie. Pe de altă parte, 
există şi situaţii în care nu eşti luată în serios ca femeie şi tânără. Am 
simţit asta de foarte multe ori şi nu simt singura. (Interviul 16 /20+) 

(7) I.: Asta înseamnă că la voi nu au ajuns comentarii, discuţii, raportări 
(genizate, n.i) ale publicului? 

P.: Nu au ajuns la modul ăsta. Depinde şi de domeniu, depinde cine vrei 
să îţi dea informaţii, dacă ai prefera să fie un bărbat sau o femeie. Simt 
domenii asociate (femeilor sau bărbaţilor, n.i.) şi domenii în care se auto- 
asociază oamenii şi reporterii, mi se întâmpla adesea ca unii colegii de pe 
alte domenii să vină cu propuneri de subiecte la mine, atunci când e vorba 
de copii, de un caz social, dar întâlnit în domeniul lor, ştiind că poate eu 
m-aş ocupa poate mai bine sau ar fi mai potrivit să fac eu subiectul ăsta. E 
OK pentru că de multe ori vii cu o sensibilitate aparte în ceea ce priveşte 
abordarea şi atunci primează produsul final. (Interviul 19 /20+) 

în ambele fragmente, genul creează un cadru de interacţiune 
cu sursele sau cu publicul. în extrasul 6, participanta apreciază că 
jurnalistele au un atu atunci când este vorba de persoanele fără 
putere socială, prezenţa lor fiind percepută a fi mai puţin 
ameninţătoare. Apartenenţa de gen se întoarce împotriva lor atunci 
când simt tinere şi interacţionează cu surse cu un statut puternic, 
întrucât nu le este recunoscută autoritatea profesională. în 
fragmentul 7, deşi publicul asociază unele subiecte cu bărbaţii, iar 
alte cu femeile, nu genul este cel care determină orientarea sau 
„sensibilitatea" jumaliştilor/elor vizavi de anumite arii, ci însăşi 
experienţa acumulată în respectivele arii. 

Caracterul genizat al subiectelor este discutat şi în manieră 
explicit antagonică: 

(8) I.: Da, da, dar mă refeream la tronson, pentru că asta îţi doreai [să 
gestioneze un tronson radiofonic pe cont propriu]. 

P.: Asta meritam (râde). E vorba de şansă, că despre asta vorbim, de a 
face performanţă în media, pe canale media care contează, nu în cotloane 
destinate muierilor, unde facem jurnalism despre naşteri, estetică, cum 
ne înfrumuseţăm şi ce zodiac mai citim. Nu teme preponderent 
feminine, nu, temele... fundamentale, hardcore, nu soft journalism, ci hard 

journalism. Sinteză, analiză, anchetă, investigaţie, interviuri la rece, de 
urgenţă, breaking-news, atunci să poţi să fii, să afli informaţia, să ai acces, 
să ştii unde să suni, atunci, acolo. (Interviul 7 /30+) 

In extrasul 8, jurnalismul soft se axează pe teme „feminine", 
plasat în antiteză cu temele „fundamentele" şi cu abilitatea de a avea 
acces la surse importante. Explicaţia dată pentru faptul că jurnalistele 
se vor găsi preponderent în ariile soft este că nu le este oferită 
oportunitatea de a face „performanţă" în locurile cu expunere 
mediatică. în fragmentul 9, domeniul social are potenţialul de fi 
acoperit preponderent de femei ca urmare a aranjamentelor existente 
în sfera privată a vieţii: 

(9) I.: Ca să fii jurnalistă, ded, înseamnă că trebuie să renunţi la unele chestii. 
P.: Trebuie să ştii dacă îţi place mai mult chestia asta (jurnalismul, n.i). 
Adică trebuie să ai capacitatea de a alege între una şi alta [între jurnalism 
şi viaţa personală]. Dar poţi să fii jurnalist mai casnic, adică pe domeniile 
exact cum întrebai tu, pe social. Probabil că unele femei aleg chestiile 
astea şi bineînţeles acolo e o poziţie în care poţi să îţi creşti copiii şi aşa 
mai departe. Subiectele simt mai puţin imprevizibile, pe de o parte şi, pe 
de altă parte, nu trebuie să reacţionezi la eveniment, adică, nu există 
doar jurnalism de eveniment, există jurnalism de analiză... simt lucruri 
pe care poţi să ţi le faci după un program pe care ţi-1 stabileşti, pe care îl 
poţi anticipa. (Interviul 1 /30+) 

Pentru participantă, a lucra în jurnalism intră în conflict cu 
dorinţa de a dedica timp vieţii personale, astfel că se impune o 
„alegere". Jurnalismul axat „pe social" este văzut ca o soluţie de 
compromis, fiind considerat mai puţin imprevizibil, ca atare, 
facilitând gestionarea responsabilităţilor parentale. 

în această secţiune, am arătat că asocierea femeilor cu ariile 
soft ale jurnalismului apare cu regularitate. Chiar dacă orientarea 

către anumite subiecte este văzută ca ţinând de persoană, nu de gen, 
în urnele fragmente se avansează explicaţii despre ce ar favoriza 
prezenţa femeilor în arii jurnalistice ce se bucură de mai puţină 
recunoaştere: lipsa de şanse egale, responsabilităţile parentale. Un 
aspect imputat femeilor din breaslă este limbajul „masculinizat", 
marcat de agresivitate, cu toate că folosirea acestuia în rândul 
bărbaţilor este normalizată, aparent neproducând aceleaşi efecte 
negative. De cele mai multe ori, ariile subsumate jurnalismului soft 
simt descrise în mod condescendent. Doar atunci când jurnalismul 
soft este echivalat cu acoperirea „socialului" emerg urnele conotaţii 
pozitive, asociate preocupării pentru persoane vulnerabile, fără 
vizibilitate. 


6.2. Media genizate 

Participantele fac corelaţii între gen şi mediumul jurnalistic. 
Este cazul asocierii televiziunii cu genul feminin şi radioului cu 
genul masculin. în jurnalismul de televiziune, genizarea la feminin 
apare întrucât activitatea este redusă la munca de prezentare: 

(10) I: Voiam să te întreb care crezi că sunt punctele de intersecţie între 
categoria genului şi profesionalism, dimensiunea personală a vieţii fiind 
doar un aspect. 

P.: Hai să spun cum arătau lucrurile acum 14-15 ani. Când am intrat eu 
în '98, prima dată, într-o redacţie, eram singura fată. Era o lume 
eminamente masculină, acum, dacă te duci într-o redacţie, foarte multe, 
cred că acum sunt mai multe femei decât bărbaţi redactori, reporteri. De 
ce? Unu, pentru că între timp televiziunile au cunoscut o creştere masivă 
şi atunci a fost nevoie de oameni care să aibă şi o anumită... nu ştiu, faţă 
comercială ca să nu zic altfel, care să apară la TV. (Interviul 5 /30u) 

Dezvoltarea televiziunilor private, după 1989, furnizează 
explicaţia pentru creşterea numărului de jurnaliste, în particular 
făcându-se referire la procesul comodificării calităţilor fizice ale 
jurnalistelor. 

Corporalitatea ca factor central în jurnalismul de televiziune 
este evocată în mod constant: 

(11) I.: Care sunt aspectele genizate ale ocupaţiei? Dacă crezi că există. 

P.: în TV, da, să zicem că [genul feminin] ar fi un avantaj... un avantaj? 
Dacă observi, cei sau cele, tipele care apar pe sticlă simt, în general, femei 
şi încadrate într-o anumită tipologie, cel puţin în România, pentru că la 
alte televiziuni, din vest sau din State, moderatorii TV au, cum să spun?, 
o anumită experienţă, adică, vezi că sunt cei mai mulţi undeva la 40+, 40, 
50, 60. Ei simt promovaţi ca moderatori sau ca prezentatori în momentul 
în care au acumulat o anumită experienţă de teren, pentru că atunci ştiu 
despre ce vorbesc, pot avea intervenţii spontane, pot evalua un 
eveniment care se întâmplă, rapid, şi pot elabora nişte comentarii rapide. 
La noi, din câte am observat, fiind şi mai tânără meseria asta, de 20 şi 
ceva de ani, de televiziuni specializate pe ştiri care nu sunt propagandă 
de partid, poate că din cauza asta, feţele pe care le vezi sunt între 25-26 
până în 40, aproape 40. (Interviul 1 /30+) 

Participanta pune la îndoială propria asumpţie potrivit căreia 
genul feminin ar fi avantajat în jurnalismul de televiziune, având 
în vedere că este impusă o „anumită" tipologie de corp şi vârsta 
tânără. Necesitatea de a îndeplini aceste criterii este văzută ca o 
particularitate a spaţiului românesc, plasată în opoziţie cu 
jurnalismul din ţările vestice, unde criteriul ce ar asigura 
propulsarea pe micile ecrane este experienţa. Această situaţie ar fi 
determinată de „vârsta" tânără a jurnalismului din România, cu 
alte cuvinte de profesionalizarea încă redusă, care împiedică luarea 
unor decizii optime. 

(12) I.: Insă dincolo de dimensiunea personală a vieţii, care clar este 
esenţială pentru evoluţia carierei, din punct de vedere profesional care 
sunt situaţiile în care genul jurnaliştilor capătă relevanţă, devine 
important în munca jurnaliştilor? 

P.: Din păcate, departajarea [între genuri] se verifică şi în materie de 
credibilitate, sper ca această realitate să se schimbe, dar până la începutul 
acestui deceniu, un moderator bărbat al oricărei emisiuni avea mai multă 
credibilitate în ochii publicului decât un moderator femeie. Asta vine şi 
dintr-un tradiţionalism al receptării, care se va schimba, simt sigură. [...] 
Gândiţi-vă că avem acest dialog în cadrul serviciului public de 
televiziune şi dacă vă întreb câte jurnaliste de 50 de ani sunt aici o să 
puteţi cu dificultate enumera două sau trei. De ce? Pentru că suntem 
precum peştii în apă în această prejudecată a televiziunilor neevoluate, 
că o jurnalistă de televiziune trebuie să fie tânără, mai ales tânără, şi ceea 
ce se cheamă - nu mai spun aspect atrăgător - zic direct sex-appeal 
(Interviul 20 /40+) 

Participanta face referire la un „tradiţionalism al receptării", 
ce continuă să marcheze societatea românească. Acesta rezervă 
credibilitatea pentru bărbaţi şi alocă femeilor rolul de a fi gazde 
atrăgătoare. O consecinţă este faptul că jurnalistele vor fi 
discriminate pe criteriul vârstei, atractivitatea fiind asociată vârstei 
tinere. Intersecţia genului cu vârsta este adusă în prim-plan şi în 
următorul extras: 

(13) I.: Care crezi că sunt punctele de intersecţie ale categoriei genului cu 
profesionalismul? Dacă crezi că sunt aspecte relevante în acest sens. 

P.: Acum, surprinzător, uitându-mă la televiziunile de ştiri, în ultima 
vreme, mi s-a părut că parcă s-a mai echilibrat oarecum balanţa, am 
observat din ce în ce mai mulţi reporteri bărbaţi care fac transmisiunile 
de pe teren. Aşa că poate s-o fi echilibrat ceva între timp.f...] Mă mai 
gândeam la ceva acum, îmi povestea o colegă care lucrează într-o 
televiziune că toate jurnalistele care vin în practică la ea, la televiziune, 

când le întreabă ce vor să devină, spun că vor să fie prezentatoare. 
(Râde.) Oricum la noi, percepţia mea este că la noi, spre deosebire de 
televiziunile occidentale, feţele pe care le vezi pe sticlă ale jurnalistelor 
simt mult mai tinere decât ale jurnalistelor televiziunilor occidentale, 
unde poţi să apari foarte bine pe sticlă şi la 50, 60 de ani, la noi cred că 
media de vârstă nu ştiu dacă depăşeşte 30. Da, cred că se mai vede 
uneori şi la talk-show- uri, cei din studio să fie majoritari bărbaţi, în vreme 
ce persoanele care relatează de pe teren, cred că încă se întâmplă să fie 
femei. (Interviul 2 /30+) 

în cazul talk-show-urilor, observaţia este că în platouri domină 
prezenţa bărbaţilor seniori, în timp ce munca de pe teren este făcută 
de femei tinere. Totodată, creşterea numărului bărbaţilor care 
relatează de pe teren este considerată surprinzătoare, iar dorinţa 
jurnalistelor aflate la început de carieră de a face muncă de 
prezentare este privită cu condescendenţă. în următoarele pasaje, 
prezenţa dominantă a femeilor în munca de prezentare în TV este 
corelată unor calităţi genizate: 

(14) I.: Din discuţiile avute cu unele jurnaliste reiese că munca în 
televiziune, cea de prezentare, este văzută ca fiind cea mai genizată la 
feminin activitate jurnalistică. 

P.: Mm, dacă îi întrebaţi pe cei care lucrează în televiziuni ori pe cei 
care recrutează vă vor spune inevitabil şi întotdeauna, domn'e, vreau 
mai mulţi băieţi pe televizor!, unde sunteţi voi, băieţii buni, pentru 
asta? Nu simt suficient de mulţi băieţi, de ce? Pentru că băieţii prin felul 
în care au evoluat din şcoală, din societatea noastră, nu se exprimă, nu 
empatizează, nu construiesc. Atunci, da, suntem mai multe femei la 
televizor, dar nu pentru că ne-ar prefera cineva. în orice clipă ar prefera 
cineva un bărbat. I.: De ce credeţi acest lucru? 

P.: Tocmai ca să lupte împotriva unei astfel de mitologii şi pentru că 
poate ar merita să fie şi în zona asta un soi de echilibru. Selecţia se face, 
în general, pe criteriile bune, astea de care vorbeam: exprimarea, 

empatizarea, cultura. A fi o prezenţă, a fi o personalitate. Sunt mai puţini 
băieţi aşa, punct. (Interviul 22 /40+) 

(15) I.: Din ce motive crezi că simt mai multe reportere? Poate din 
experienţa ta sau din discuţiile cu alte colege îţi poţi da seama de ce pe 
teren femeile sunt majoritare? 

P.: Eu cred că o primă explicaţie este una foarte brută, gândeşte-te ce fac 
jurnalistele: vorbesc. Noi, femeile, vorbim mai mult decât bărbaţii, adică 
dublu, dacă ne gândim că un bărbat rosteşte în medie patru-cinci mii de 
cuvinte pe zi, noi ne ducem la opt-nouă mii - ăsta e un argument. Apoi, 
abilităţile de comunicare, noi stăm mai bine la capitolul socializare decât 
bărbaţii. La fel, e demonstrat ştiinţific multitasking- ul, poţi să vorbeşti la 
telefon, să scrii la computer şi eşti atentă şi la ce face cameramanul tău în 
timpul ăsta. Dar e consumator, foarte consumator de energie şi cred că 
de asta femeile reuşesc, la o anumită vârstă aş spune, să îşi dorească mai 
mult să facă meseria asta. (Interviul 19 /20+) 

In extrasul 14, televiziunile ar prefera „în orice clipă" să 
angajeze un bărbat în locul unei femei ca să se diferenţieze de 
competiţie. Ceea ce ar împiedica acest lucru este faptul că bărbaţilor 
le lipsesc unele abilităţi considerate importante în munca de 
prezentare în TV. Astfel, apare o generalizare a ideii că bărbaţii „nu se 
exprimă, nu empatizează, nu construiesc". în fragmentul 15, abilităţile 
de comunicare, orientarea spre celălalt şi multifuncţionalitatea sunt 
calităţile ce ar favoriza angajarea femeilor în jurnalism. Cu toate că 
abilităţile enumerate simt naturalizate - nu simt văzute ca un efect al 
socializării genizate -, participanta subliniază caracterul consumator 
al unei munci centrate în jurul acestora. 

Dacă mediumul televizual este plasat în proximitatea genului 
feminin, în cazul mediumului radiofonic este privilegiată prezenţa 
genului masculin, mai precis, a vocii masculine: 

(16) I.: Şi crezi că există aspecte care variază în funcţie de genul 
jurnaliştilor? De pildă, ai remarcat pattern-uri de diviziune genizată a 
muncii în organizaţia în care tu lucrezi? 

P.: Nu neapărat, în organizaţia din care fac parte, nu. Pentru că simt şi 
femei producătoare, pot spune că simt mai multe chiar decât bărbaţii, la 
realizatori, bine, acolo este o chestie de sonoritate, vocea unui bărbat pe 
radio dă mai bine, acum hai să fim serioşi (râde), eu aşa zic, e o voce 
gravă, e cu totul altceva, dacă simt plasate şi vocile feminine acolo unde 
trebuie şi cum trebuie, da, OK, să zicem că merge. De obicei, femeile simt 
mai stridente, nu ştiu dacă am folosit bine cuvântul strident, dar o voce 
gravă pe radio este mai calmă, este percepută de ascultători drept fiind 
mai caldă. (Interviul 13 /20+) 

Afirmaţia potrivit căreia în organizaţia de apartenenţă 
numărul jurnalistelor implicate în producţie editorială este mai mare 
„chiar" decât cel al bărbaţilor funcţionează pentru a contesta ideea 
unei diviziuni nedrepte a muncii. Realizarea emisiunilor rămâne un 
apanaj al bărbaţilor întrucât „e o chestie de sonoritate", vocile lor fiind 
preferate întrucât simt mai „mai calme". Potenţialul vocilor feminine 
de a produce displăceri publicului apare în multe fragmente: 

(17) I.: în schimb, receptarea profesionalismului este influenţată de către 
genul jurnaliştilor? In lumea radioului vi s-a întâmplat să observaţi acest 
lucru? 

P.: Nu, nu. Singurele observaţii pe care le mai au ascultătorii noştri sunt 
referitoare la vocile unor colege, unii spun: mă zgârie pe creier. Dar, mai 
departe de asta, nu am observat altceva. Bărbaţii mai rar ajung... şi nu 
pot avea şi oricum nu o să alegi un piţigăiat să vorbească din câţi bărbaţi 
sunt cu voci bune. Vocea în general mai groasă nu deranjează aşa cum 
deranjează o voce subţire. (Interviul 3 /40+) 

(18) I.: Această diferenţiere a subiectelor în funcţie de gen a fost 
documentată în presa scrisă din mai multe ţări vestice. în radio, din 

interviurile anterioare, a reieşit că vocile masculine sunt mult mai 
valorizate. 

P.: Da, ăsta e publicul, am avut şi noi o colegă care ştiu că primea multe 
mesaje aiurea, urâte, cu ce cauţi tu aid? Prin sms. Nu erau obişnuiţi (cei 
care ascultau postul, n.i.), pur şi simplu, cu o voce feminină după atâţia 
ani de voci masculine. [...] 

I.: în zona de emisiuni există mai mulţi bărbaţi sau există echilibru? 

P.: La noi, la ştiri, există echilibru între femei şi bărbaţi, avem şi colege, şi 
colegi prezentatori, chiar nu se face separaţia asta. 

I.: Dar în zona de programe, de divertisment, publicul aşteaptă vod 
masculine şi sunt mai multe voci masculine? 

P.: Da, asta e linia radioului şi văd că încearcă să o păstreze. Fac tot felul 
de cercetări de piaţă şi se pare că publicul asta preferă: voci masculine. 
(Interviul 15 /30+) 

Dacă în extrasul 17 receptarea vocilor feminine este sintetizată 
prin expresia „mă zgârie pe creier", extrasul 18 oferă mai multe 
detalii despre cum se poate manifesta displăcerea publicului. 
Situaţia de hărţuire întâmpinată de colegă este justificată prin faptul 
că ascultătorii nu erau „obişnuiţi" cu vocea urnei femei „după atâţia 
ani de vod masculine". Favorizarea vocilor masculine pentru 
programe este „linia radioului", legitimată de cercetări de piaţă. 

în fine, se punctează faptul că pe lângă „sonoritate" contează 
şi conţinutul expus: 

(19) I.: în schimb, receptarea profesionalismului este influenţată de 
criteriul genului, publicul se raportează diferit la jurnalişti dacă simt 
femei sau bărbaţi? 

P.: Uneori da, aşa este. Şi eu judecam la fel, acum îmi dau seama că nu 
mai ascult atât de mult radio. Preferam băieţii, să zic aşa, pentru că erau 
totuşi mai... nu erau miorlăiţi, femeile, în general, au tendinţa asta de a fi 
stilul telenovelă, cu patetisme, cu miorlăituri, atitudine, în general. 
Foarte puţini aveau voci stridente, femeile tind uneori să aibă voci 

stridente. Eu nu zic că judecam bine, acum, nu ştiu, acum mai mult mă 
interesează ce spune respectivul, nu atât cum spune, deşi contează şi 
asta, modul sonor, cum se spune, întotdeauna a contat, ce cuvinte a 
folosit, stilul de fraze, de frazare. Acum dacă mă uit, simt mai multe 
femei parcă prin Radio. 

I.: Şi la celălalt post la care lucraţi e aceeaşi situaţie? 

P.: Da şi acolo simt mai mult femei decât bărbaţi, ceea ce nu aş zice că e 
bine. Simt şi mulţi bărbaţi care simt uşor efeminaţi şi dacă ar fi numai ei, 
n-ar fi nicio problemă, dar când sunt şi femei în jur deja se pierd în 
marea de voci feminine. (Interviul 8 /50+) 

In pasaj se admite că atenţia oferită „sonorităţii" a contribuit 
la propria prejudecată faţă de profesionalismul jurnalistelor de 
radio, ale căror voci sunt descrise prin termeni cu conotaţie negativă 
- „stridente", „telenovelă", „patetisme", „miorlăituri". Pentru 
participantă problema actuală este dezechilibrul între vocile 
feminine şi cele masculine, reconfirmându-se aprecierea pentru 
vocile care se disting prin masculinitate. 

în această secţiune am arătat cum jurnalismul de televiziune 
este feminizat, iar cel de radio masculinizat. Feminizarea are loc prin 
plasarea atenţiei asupra muncii de prezentare, fiind ignorate 
celelalte activităţi ale unei redacţii de televiziune. Majoritatea 
participantelor consideră că ponderea ridicată a jurnalistelor care 
apar pe micile ecrane se datorează faptului că televiziunile mizează 
pe atractivitatea şi vârsta tânără, ultimul aspect, în particular, fiind 
semnificat a fi în contradicţie cu practicile din ţările vestice. Alte 
participante extind explicaţia invocând o serie de abilităţi, care, în 
mod stereotip, sunt asociate femeilor - comunicativitatea, empatia, 
multitasking-VLl. Masculinizarea jurnalismului de radio are loc tot 
prin centrarea atenţiei asupra muncii de prezentare. Vocile 
bărbaţilor simt semnificate a reprezenta standardul profesional în 

lumea jurnalismului de radio, cele feminine fiind descrise prin 
termeni devalorizatori. De asemenea, favorizarea vocilor masculine 
este legitimată prin apelul la public, care „cere" voci masculine şi 
este deranjat de „sonoritatea" femeilor. 


6.3. Feminizarea funcţiilor de execuţie 

în interviuri, feminizarea muncii este invocată cu referire la 
ponderea tot mai mare a jurnalistelor în redacţii, dar mai ales, prin 
descrierea modului în care munca de execuţie revine femeilor, în 
timp ce poziţiile prestigioase simt un apanaj al bărbaţilor. 

(20) I.: Deci, prin comparaţie, traseul jurnalistelor este ascendent şi se 
desfăşoară pe o perioadă îndelungată? 

I.: Exact, exact. Foarte multe dintre colegele mele au ajuns de-a lungul 
timpului şef de secţie, după cum bine ştii, până la nivelul ăsta, editor, şef 
de secţie se... se urcă într-un anume fel, de multe ori te recomandă 
gradul de profesionalism, munca, subiectele anterioare, creşterea ta 
profesională. Ei, de-aici încolo lucrurile simt oarecum mai delicate, ştii 
cum se face, destul de arbitrar ascensiunea spre zona de, insula unei 
redacţii, redactor-şef, secretar general de redacţie, redactor-şef adjunct. 
Majoritatea dintre aceştia simt bărbaţi în continuare şi vreau să spun că 
şi ei preferă subalternii femei, pentru că le consideră mult mai 
muncitoare şi mai serioase. (Interviul 5 /30+) 

în extras este notat faptul că până la un anumit nivel ierarhic, 
promovarea în redacţii se face pe merit, însă pe măsură ce se 
produce apropierea de putere, ascensiunea devine arbitrară. Ceea ce 
ar contribui la acest status quo este tocmai faptul că jurnalistele simt 
mai dedicate muncii, astfel, e mai eficientă menţinerea lor în funcţii 

de execuţie. Ideea că femeile sunt preferate în redacţii pentru că simt 
mai muncitoare este recurentă: 

(21) I.: Din discuţiile cu alte jurnaliste a reieşit destul de frecvent percepţia 
acestora potrivit căreia femeile simt mult mai conştiincioase decât bărbaţii 
când vine vorba de muncă şi de aceea simt preţuite în redacţii. 

P.: Ăsta e motivul pentru care majoritatea femeilor sunt puse să gestioneze 
zona de midiile management, pentru că, fiind atât de conştiincioase şi de 
organizate, ele simt de fapt gospodina redacţiei, aşa cum simt şi gospodina 
casei şi vor şti mult mai bine şi vor avea capacitatea mult mai evidentă faţă 
de un bărbat de a distribui rolurile, sarcinile, resursele de tot felul, în aşa 
fel încât să acopere nevoile respective. Deci, da, se simţea aid foarte tare 
aspectul genizat, dar dincolo de asta, atitudinea evidentă era şi aceea în 
care femeia era percepută ca executant şi bărbatul ca om de strategie. 
Adică, de cele mai multe ori băieţii veneau cu ideile şi fetele făceau 
lucrurile să se întâmple. (Interviul 11 /30+) 

Poziţiile de middle management simt descrise în acest pasaj 
drept cele marcate de multiple responsabilităţi, atribuite femeilor 
întrucât sunt „conştiincioase" şi „organizate". Dimensiunea genizată 
a rolurilor se păstrează prin plasarea muncii de execuţie femeilor şi 
celei de strategie bărbaţilor. 

(22) I.: Dincolo de aspectele ce ţin strict de viaţa personală, în ce situaţii 
genul, categoria genului care ne organizează întreaga viaţă sodală, 
devine relevant în ocupaţia jurnalistică? 

P.: Personal, în mod negativ nu mi s-a întâmplat, adică am auzit poveşti, 
oameni nemulţumiţi că ar fi resimţit discriminare, eu nu am resimţit-o 
niciodată. Simt convinsă că simt situaţii de genul ăsta, adică ştiu poveşti 
de la prieteni de-ai mei, prietene de-ale mele. Ce am remarcat [...], în 
general, în vremea în care lucram... înainte să ajung aici (la televiziunea 
publică, n.i.), majoritatea editorilor erau femei, adică ele făceau munca 
aia grea, iar şefii lor erau bărbaţi. Funcţiile de conducere erau ocupate de 

bărbaţi într-o proporţie foarte mare, cu mici excepţii, la nivel mediu erau 
femei, iar trepăduşii erau şi, şi, poate mai multe femei pentru că simt mai 
multe femei, la modul 51 la sută, poate. (Interviul 14 /30+) 

Participanta consideră că femeile fac „munca aia grea", 
identificată cu responsabilităţile asimilate funcţiei de editor, în timp 
ce poziţiile de conducere simt dominate de bărbaţi. 

Pe lângă asocierea jurnalistelor cu poziţiile medii dintr-o 
organizaţie, în urnele interviuri se aduce în discuţie existenţa unui 
dublu standard - aşteptarea ca jurnalistele să demonstreze mai mult 
decât colegii din punct de vedere profesional: 

(23) I.: Credeţi că cerinţele profesionalismului variază în funcţie de gen, 
sunt aşteptări diferite în cadrul organizaţiilor media de la jurnaliste şi de 
la jurnalişti? 

P.: Pot să spun ce am observat eu? Da, aşteptările simt mai mari de la 
femei, dar nu în sensul că li s-ar pretinde mai mult, ci, în momentul în 
care livrează un produs de mai bună calitate, era de aşteptat să fie aşa. 
Nu le cere nimeni, dar este limpede că ceea ce vine de la femei este mai 
meticulos, mai bine aranjat, e mai organizat şi uneori, pur şi simplu, e 
mai bun. 

I.: Adică există mai multă înţelegere, toleranţă pentru colegii bărbaţi? 

P.: Da, categoric. (Interviul 22 /40+) 

(24) I.: Personal, ţi s-a întâmplat să te loveşti de chestii sexiste? 

P.: O, da, mi-aduc minte, dar nu neapărat din partea publicului. Publicul 
nu m-a criticat pe forumuri sau în scrisori sau în... cele mai sexiste reacţii 
le-am avut din partea interlocutorilor, oamenii cărora încercam să le iau 
interviuri. Se uitau de zece ori, ah, e o ţipă, hm, ce vrea, cum vrea, de ce 
vrea? Trebuie să dovedeşti mai mult decât un jurnalist bărbat că eşti în 
stare şi că ai priceput [...]. Deci, trebuie să dai o dovadă suplimentară 
de... poate că asta a fost bine pentru jurnaliste, pentru că au pus mâna pe 
carte, s-au documentat, au citit foarte mult, ele niciodată nu au spus pass 

burselor profesionale şi stagiilor de pregătire, sunt mai mereu implicate 
în chestii de genul ăsta, aşa că... (Interviul 5 /30+) 

In extrasul 23, participanta descrie un mecanism care aparent 
funcţionează pe cont propriu: deşi nu există o sursă de presiune 
identificabilă, există un nivel de aşteptări ridicat, pe care femeile l-au 
interiorizat şi muncesc pentru a-1 menţine. în fragmentul 24, 
presiunea se manifestă în interacţiuni, jurnalistele fiind nevoite să îşi 
demonstreze constant abilităţile profesionale. Participanta atribuie 
acestei chestionări permanente a autorităţii un rezultat favorabil, 
respectiv faptul că jurnalistele dedică mai mult timp formării 
profesionale. Implicaţia este că în absenţa acestei chestionări 
jurnalistele nu s-ar fi preocupat la fel de mult de pregătirea lor. 

Un alt aspect este tendinţa de a naturaliza unele abilităţi ale 
jurnalistelor, care de fado implică gestionarea unui volum mai mare 
de muncă: 

(25) I.: Adică (femeile, n.i.) se pricep într-im mod natural mai bine sau 
are de-a face cu contextul social? 

P.: Ştiu că e dişeu, dar de exemplu femeile au mai multă răbdare, în mod 
clar dovedit au mai multă răbdare în lucruri care ţin de detaliu, în 
adunarea multor detalii şi înţelegerea în detaliu a lucrurilor, pe când 
bărbaţii au capacitate analitică de a vedea în haos şi să ochească punctul 
care ar fi de interes pentru un cititor. Am remarcat asta lucrând pe 
subiecte, eu aveam foarte multă răbdare să stau să adun date, să vorbesc 
cu o grămadă de oameni, pe când colegi, băieţi cu care lucram, ah, sună-i 
tu, sună-i tu pe toţi că nu suport să vorbesc la telefon şi eu fac nu ştiu ce. 
(Interviul 14 /30+) 

(26) I.: Au organizaţiile aşteptări diferite de la jurnalişti, care depind de 
faptul că simt femei sau bărbaţi? 

P.: Am prins şi vremuri de astea. Nu mai simt aşa, să ştii. [...] Eu am 
văzut foarte multe cazuri de genul ăsta, în care (un jurnalist şi o 


178 



DIMENSIUNE DE GEN ŞI MUNCĂ ÎN JURNALISM 


jurnalistă, n.i.) se completau foarte bine, ele erau mai atente la detalii, 
erau mai atente să nu existe declaraţii fără acoperire, să nu se facă 
acuzaţii nefondate, erau foarte atente, au un spirit critic mult mai bun 
decât al bărbaţilor, întorc lucrurile pe mai multe părţi, simt mai analitice 
decât jurnaliştii bărbaţi, care preferă să facă mai multă parte de condei şi 
de: iată, cum mi-a ieşit mie chestia asta dintr-un foc. (Interviul 5 /30+) 

în extrasul 25 - deşi este admis caracterul stereotip - răbdarea 
şi atenţia la detalii simt atribuite femeilor, pe când bărbaţilor le este 
asociată „capacitatea analitică". Capacitatea analitică este valorizată 
tocmai pentru că aceasta aparent lipseşte femeilor, nepermiţându-le 
să pună într-o structură coerentă informaţiile de a căror colectare s- 
au ocupat. în fragmentul 26, atenţia la detalii, dar şi capacitatea 
analitică revin jurnalistelor, colegii ocupându-se de „partea de 
condei". Aceasta este semnificată drept partea de suprafaţă a muncii 
jurnalistice, însă - implicit - alimentează încrederea bărbaţilor în 
propriile abilităţi profesionale, fiind partea cea mai vizibilă - şi deci 
recunoscută - a întregului proces de muncă. 

în fine, apar şi unele contradicţii cu privire la feminizarea 
forţei de muncă în redacţii: 

(27) I.: Credeţi că această egalitate... 

P.: (Completează.) în meseria noastră eu cred că există. 

L:... are de-a face cu faptul că lucraţi într-o instituţie publică? 

P.: Nu, şi în mediul privat, dacă ne uităm simt foarte multe jurnaliste 
foarte bune şi vedete. S-a chiar feminizat foarte tare meseria asta în 
ultima vreme. Da, pentru că femeile sunt un pic mai harnice, în general 
şi nu numai... în general femeile din România care sunt învăţate cu greul 
[...]. Şi nu sesizez nici în presa privată (lipsa egalităţii, n.i.) şi vă spun 
asta e, repet, o consecinţă a perioadei comuniste pe care am trăit-o. 
(Râde.) Este în mentalitate. (Interviul 3 /40+) 

(28) P.: Dincolo de aspectele ce ţin de viaţa personală, care credeţi că sunt 
punctele de intersecţie ale categoriei genului cu ocupaţia jurnalistică? 
Sunt situaţii în care genul devine relevant în munca jurnaliştilor? 

I.: Cred că prima idee sau primul mit este că e mai uşor să fii bărbat în 
jurnalism. Dacă ne uităm la cum simt construite redacţiile o să vedem că 
în facultăţi simt 90-95% fete, 60% la nivel de reporter simt femei, simt 
probabil în jur de 30-40% la nivel de middle management, foarte puţin, 
probabil 10% la high level management, iar în materie de ownership, acolo 
chiar femeile sunt aproape invizibile. Ded există acest glass ceiling, cu 
toate astea redacţiile sunt populate de femei. (Interviul 12 /50+) 

In extrasul 27, afirmaţia principală este că organizaţiile media 
de informare din România nu simt marcate de dezechilibre de gen, 
egalitatea existând în virtutea perioadei comuniste, ce a redus 
decalajele din sfera muncii plătite. Concomitent, tendinţa feminizării 
ocupaţiei este asimilată hărniciei femeilor şi faptului că simt 
„învăţate cu greul". Astfel, prima afirmaţie este contrazisă şi rezultă 
că retenţia prioritară a femeilor în ocupaţie este dată de faptul că 
depun mai mult efort la locul de muncă. 

In ultimul pasaj sunt oferite o serie de estimări cu privire la 
ponderea femeilor în structura organizaţiilor media de informare ce 
sugerează privilegierea bărbaţilor, în pofida creşterii numărului de 
femei angajate. Totuşi, participanta consideră că primul mit ce 
trebuie demontat este că „e mai uşor să fii bărbat în jurnalism", 
astfel dificultatea prioritizată nu este accesul limitat al femeilor la 
oportunităţile de avansare, ci situaţia în care se regăsesc bărbaţii, de 
a conduce redacţii „populate de femei". 

In acest capitol am arătat că tendinţa feminizării muncii 
jurnalistice este înţeleasă a fi o urmare a faptului că femeile sunt mai 
muncitoare. Pentru început, este constantă asocierea jurnalistelor cu 
poziţiile de la mijlocul ierarhiei jurnalistice, avansarea lor luând 

sfârşit de cele mai multe ori la acest nivel, întrucât la vârful ierarhiei 
este favorizat accesul bărbaţilor. Mai este invocată existenţa unui 
mecanism intemalizat de către femei, de a-şi demonstra constant 
abilităţile profesionale, asta însemnând că trebuie să depună mai 
mult efort decât colegii de breaslă pentru a se bucura de 
recunoaştere. De asemenea, „răbdarea" şi „atenţia la detalii" simt 
naturalizate în cazul femeilor, ceea ce distrage atenţia de la 
distribuţia genizată a sarcinilor în redacţie, urna în care jurnalistelor 
le revin activităţi mai laborioase. 


6.4. Masculinizarea funcţiilor de conducere 

In interviuri, munca de conducere nu este doar realizată 
preponderent de bărbaţi, d are şi semnificaţii profund masculinizate: 

(29) I.: Crezi că receptarea profesionalismului în rândul publicului 
depinde, este influenţat de genul jurnaliştilor? Asta din experienţa ta, nu 
mai vorbim neapărat de televiziune 

P.: [...] La nivel de conducere, dacă te uiţi cine deţine funcţii de 
conducere în mass-media, adică funcţii realmente de conducere, în care 
deţii o anumită putere, inclusiv pe anumite aspecte administrative ale 
afacerii în sine, ai să observi că simt mai mulţi bărbaţi, pentru că acolo 
vorbim de negocieri. [...] De ce nu putem să asociem puterea cu un 
comportament feminin şi de ce nu putem gândi că şi femeile au la 
rândul lor capacitatea asta de a controla teritoriul şi aşa mai departe, şi 
de a menţine nişte poziţii de putere şi de a negocia nişte graniţe, de a 
negocia nişte relaţii de putere, nu aş putea să spun. (Interviul 1 /30+) 

Asumpţia principală este că în zona de conducere a 
organizaţiilor regăsim bărbaţi întrucât „acolo vorbim de negocieri". 

Implicaţia este că femeile nu se pricep să negocieze, însă prin 
completarea propriei idei, participanta admite că la nivel simbolic 
puterea este masculinizată, ceea ce înseamnă că femeile se lansează 
într-o cursă în care simt percepute a fi „străine", trebuind să 
demonstreze că se pliază pe valorile masculinităţii. Ideea că femeile 
trebuie să se masculinizeze pentru a avansa în jurnalism apare cu 
regularitate: 

(30) I.: Privitor la faptul că acum sunt mai puţini bărbaţi în redacţie, 
lucrul ăsta se întâmplă pentru că au migrat din profesie, s-au reorientat 
pe parcurs sau au intrat mai puţini bărbaţi în jurnalism? 

P.: Nu, cred că nu au mai intrat atât de mulţi, ăsta e sentimentul meu, 
pentru că majoritatea celor care au rămas simt veterani şi, în rest, au 
venit foarte multe domnişoare. 

I.: Şi lucrul ăsta crezi că are un impact asupra conţinutului? 

P.: Ştii de ce nu cred că are un impact foarte mare? Pentru că în 
continuare factorul de decizie şi cei care stabilesc ce şi cum se scrie, care 
e abordarea, ce subiecte se abordează, simt în continuare bărbaţi. Deci, 
nu. Acum nu vorbim de nişe, nu vorbim de glossy, nu vorbim de locuri 
în care femeile sunt majoritare sau nu ştiu, doar asta există, ici-colo câte 
un DTP-ist, vorbim de presa din zona dehard news... destul de greu, 
abordări foarte puţin schimbate, pentru că în board -urile astea de care îţi 
povestesc a mai apărut ici-colo câte o femeie, care mai înclină balanţa la 
anumite subiecte, dar foarte puţin, impactul e minor. Şi mai e o chestie, 
să ştii, uite, am observat şi lucrul ăsta: femeile care au rezistat în zona 
asta au fost nevoite să îşi schimbe atitudinea şi comportamentul şi să 
migreze, ca atitudine, în zona masculină. Te masculinizează profesia 
asta. (Interviul 5 /30+) 

In fragment este abordat paradoxul unei ocupaţii ce şi-a 
schimbat structura forţei de muncă, prin creşterea ponderii femeilor, 
abordările profesionale rămânând însă neschimbate. Explicaţia dată 
este că un număr limitat de femei a reuşit să ajungă în funcţiile de 

conducere pentru a-şi exercita influenţa. Consecinţa directă este 
intemalizarea unei atitudini masculinizate, înţeleasă ca modalitate 
de adaptare. 

(31) I.: Sunt bărbaţi care lucrează în domenii foarte feminizate cărora li se 
oferă mai multe merite decât colegelor, mă întreb dacă acelaşi lucru este 
valabil şi pentru o femeie care activează într-un domeniu masculinizat. 

P.: Da, sunt convinsă. Uite, la noi, dacă vezi o jurnalistă care îl pune la 
punct pe premier, fără să se intimideze, crede-mă că este apreciată 
pentru că nu foarte multe îşi permit, nu că nu îşi permit, nu foarte multe 
au curajul, nu au chef, nu ştiu care simt motivele lor, dar să vezi o femeie 
că face munca unui bărbat - mă rog, e mult spus munca unui bărbat -, să 
vezi o femeie că atinge cote ridicate într-un domeniu în care bărbaţii 
excelează, este apreciat, cel puţin pe partea de jurnalism. Să vezi o femeie 
în faţa DNA-ului sau că îl urmăreşte pe Voiculescu, crede-mă, e 
apreciată. Uite, [numele unei jurnaliste], nu simt fan absolut deloc, dar 
are prestanţa pe care o are pentru că a dovedit că are nivelul de 
testosteron mai ridicat decât celelalte femei. (Râde) (Interviul 18 /20+) 

în acest caz, participanta utilizează sintagme ce valorizează 
masculinizarea jurnalistelor - a face „munca unui bărbat", „nivelul 
de testosteron mai ridicat decât celelalte femei". Aceasta apare a fi 
cheia succesului într-o ocupaţie „în care bărbaţii excelează", 
asigurând aprecierea „pe partea de jurnalism". Implicit, dincolo de 
meritele profesionale, jurnalistele în chestiune nu s-ar bucura de 
prea multă popularitate întrucât au renunţat la atitudinea feminină. 

Emotivitatea este feminizată, prezenţa ei fiind dezaprobată în 
jurnalism: 

(32) I.: Iar experienţa dvs. într-o poziţie de middle management cum a fost 
dacă o priviţi din perspectivă de gen? 

P.: Păi, punctual, mi s-a spus că nu pot să gestionez un anumit proiect 
pentru că ar fi o pălărie mult prea mare pentru mine fiindcă reacţionez 

emoţional. Aveam o colegă care, la rândul ei, tindea să ajungă în zona asta 
de top management, dar căreia accesul i-a fost limitat veşnic, nici în ziua 
de azi nu a reuşit să ajungă în zona de top management în România - a 
ajuns însă în străinătate în zona asta (râde) - pe acelaşi motiv, era extrem 
de emoţională şi se manifesta ca atare, adică avea răbufniri emoţionale, se 
ducea în baie şi plângea. Deşi, structural, ea era foarte OK, îşi făcea treaba 
foarte bine, dar avea această zonă de sensibilitate evidentă şi, atunci, 
categoric, i-a fost închisă orice opţiune. (Interviul 11 /30+) 

A avea o „sensibilitate evidentă", a fi extrem de „emoţională" 
înseamnă, în mod „categoric", împiedicarea accesului la poziţiile de 
conducere, cel puţin în context românesc. Prin evidenţierea lipsei 
autocontrolului emoţiilor, la nivel conotativ este justificată 
sancţionarea prin nepromovarea în managementul superior. 
Asocierea genului feminin cu emotivitatea şi privilegierea detaşării 
devin evidente în cele ce urmează: 

(33) I.: In ceea ce priveşte munca pe verticală, la nivel ierarhic, în 
organizaţiile media, credeţi că există pattern-un genizate? 

P.: Da, simt, se preferă bărbaţii şi nu este întâmplător. Simt şi femei de 
toată isprava în conduceri, dar în aceşti 20 ani eu aş merge, oricând, în 
zona de management, pe mâna unui bărbat, pentru că în zona de 
management a televiziunilor sau a organelor de presă, în opinia mea, 
trebuie să lipsească complet emoţia, componenta asta care este foarte 
utilă în alte zone. Bărbaţii funcţionează, cred, mai bine în posturi de 
conducere, repet, vorbesc din experienţa mea. Eu i-am apreciat pe toţi 
şefii mei, care au avut poate chiar trăsături masculine accentuate, în 
sensul ăsta, al luării de decizie, al funcţionării într-un anumit regim, 
anduranţă, uneori poate să stai şi să lucrezi 20 din 24. Disponibilitatea 
permanentă este, iar, ceva foarte important care se regăseşte în avantajul 
bărbaţilor, tot din cauza diferenţelor de gen şi a alocării muncii într-o 
gospodărie. Da, poate uneori în presă ai nevoie de un şef care să fie 
disponibil 20 de ore şi acela este bărbat. (Interviul 22 /40+) 

Justificarea dată pentru propriul răspuns - de a generaliza 
faptul că bărbaţii funcţionează „cel mai bine în posturi de 
conducere" - este ancorată în specificul organizaţiei media de 
informare ce trebuie dirijată de persoane care să răspundă în mod 
optim la contingenţă. Aceste persoane sunt bărbaţii - în special cei 
cu „trăsături masculine accentuate" - întrucât conduc lipsindu-le 
„emoţia", având de asemenea „anduranţă" şi „disponibilitatea 
permanentă" de a se ocupa de aspecte legate de muncă. Favorizarea 
bărbaţilor în poziţiile de conducere s-ar menţine prin însăşi 
diviziunea genizată a rolurilor în sfera privată a vieţii, operându-se 
cu asumpţia că bărbaţilor nu le revin responsabilităţi parentale şi 
domestice. Lipsa problematizării unei practici ce discriminează pe 
criteriul genului apare şi în pasajul 34: 

(34) P.: Voiam să întreb dacă din datele pe care le aveţi se poate face 
această corelaţie [între hărnicia asociată femeilor şi exploatarea muncii 
acestora în redacţii]. 

I.: Şi din datele pe care le am şi din experienţa personală.[...] într-adevăr, 
femeile au calitatea de a fi mai conştiincioase şi mai atente la detalii, dar 
au şi două defecte. Unul dintre ele este fundamental: nasc; al doilea este 
mai uşor de trecut cu vederea la un moment dat: sunt foarte emoţionale. 
Ca să folosesc limbajul la masculin: bârfesc, drept pentru care 
gestionarea unui colectiv cu femei de către un bărbat este un coşmar, din 
punctul lui vedere. în afara argumentelor faptice există şi argumentul de 
tipul: s-a uitat urât la mine, mi-a vorbit cu tonul ăla şi aşa mai departe. 
(Interviul 12 /50+) 

Calităţile atribuite jurnalistelor sunt anulate de faptul că au 
potenţialul de a da naştere. Acest lucru este categorisit drept un 
„defect", întrucât incomodează ordinea organizaţională, prin aceea 
că trebuie găsite soluţii pentru a procesa activităţile în parametri 
optimi după plecarea unei angajate în concediu. De asemenea. 

jurnalistelor le este imputată o afectivitate negativă - „simt 
emoţionale", „bârfesc", se plâng de „tonul" persoanelor - ceea ce 
transformă într-un „coşmar" activitatea de conducere a bărbaţilor. 

In această secţiune am arătat că pentru participante adoptarea 
unei atitudini masculinizate este considerată necesară pentru a avea 
succes în jurnalism. Importanţa ei este subliniată, în special, în 
vederea avansării pe scara ierarhică. O altă cerinţă, pentru a trece de 
nivelul critic al managementului intermediar, este detaşarea 
emoţională sau cel puţin abilitatea de a-şi controla emoţiile. Această 
cerinţă devine marcată în cazul femeilor, de la care există aşteptarea 
să aibă o serie de afecte negative. Bărbaţii simt privilegiaţi în obţinerea 
unei poziţii de conducere întrucât se presupune că nu vor avea reacţii 
emoţionale şi nici obligaţii majore în sfera privată a vieţii. 


6.5. Comportamente hărţuitoare 

în interviuri apar referiri la o multitudine de situaţii ce se 
încadrează în sfera hărţuirii pe criteriul genului - ţintele fiind tot 
timpul femei. Este vorba atât de hărţuire morală, cât şi de hărţuire 
sexuală. Unele participante recunosc şi condamnă existenţa acestor 
comportamente: 

(35) I.: Receptarea profesionalismului este influenţată de categoria genului, 
raportarea publicului variază în funcţie de genul jurnaliştilor? 

P.: Da, normal, mai ales când ştiu (cei din public, n.i.) cum arată jurnalista 
respectivă. Când văd că e un articol scris de o femeie şi apare o gafă sau 
simt nişte idei cu care nu simt de acord, cine a scris e o ţoapă, o fătucă, dar 
dacă te şi văd... când mi-a apărut pe [numele unei publicaţii cotidiene] un 
articol de autor, un editorial, împreună cu poza mea, atunci a fost o 
hărţuire masivă. Am aflat ulterior că vreo 20 de comentarii, foarte, foarte 

nasoale, erau făcute de aceeaşi persoană, care era din redacţie, am şi aflat 
dne.[...] El punea comentariile şi le şi aproba. M-am dus la redactorul-şef 
şi mi-a spus: mai bine să nu facem scandal, plus că, pe urmă, pare că te 
favorizez pe tine. Deci cu ce mă favorizau ei pe mine dacă se face dreptate? 
A fost hărţuire şi caz de dat afară urgent sau măcar de penalizat cumva. Şi, 
nu, nu s-au luat măsuri. (Interviul 16 /20+) 

Participanta porneşte de la o observaţie generică, aceea că 
jurnalistele sunt expuse atacurilor din partea publicului qua femei, şi 
apoi narează o experienţă proprie. Muşamalizarea situaţiei de 
hărţuire pe care a întâmpinat-o se face sub justificarea evitării 
tulburării ordinii redacţionale şi prin invocarea imparţialităţii, de 
facto fiind protejat angajatul hărţuitor în detrimentul angajatei 
victime şi a altor potenţiale victime. 

In următorul pasaj este sugerată necesitatea ca jurnalistele, în 
mod individual, să înveţe să facă faţă hărţuirii: 

(36) I.: Dincolo de dimensiunea privată a vieţii, care sunt punctele de 
intersecţie ale categoriei genului cu ocupaţia jurnalistică? Simt situaţii în 
care a fi femeie sau bărbat căpăta relevanţă în jurnalism? 

P.: Răspunsul este da (râde). Bine, depinde cum priveşti lucrurile, nu că 
ţi se par normale, dar le iei ca atare, le contracarezi şi te adaptezi 
situaţiei. Am avut colege şi eu personal am fost chemată pe genunchii 
şefului, unui şef, la modul glumă. 

I.: Oricum, chestia asta face parte din spectrul hărţuirii sexuale. 

P.: Eu, de exemplu, nu i-aş fi spus acelaşi lucru, adică vino şi stai pe 
genunchii mei. (Râde.) Sunt anumite presiuni pe care le poţi resimţi, dar 
depinde cum ştii să le gestionezi. Iarăşi la capitolul acesta, a existat şi 
încă mai există o oarecare prejudecată printre operatori şi foto-reporteri: 
în momentul în care merg cu un bărbat reporter pe teren, atitudinea lor e 
alta, adică pe el îl iau din prima ca fiind profesionist, în schimb, cu o 
femeie reporter, ea trebuie să demonstreze, altfel este, mă scuzaţi, o 
jumalizdă. O fată care ia şi ea microfonul în mână şi face o 
treabă. (Interviul 17 /30+) 

în extras sunt exemplificate situaţii de hărţuire sexuală, al 
căror impact depinde de „cum ştii să le gestionezi". Pe de o parte, 
este cea venită din partea şefului, care în virtutea poziţiei de putere 
pe care o are îşi pune angajatele într-o situaţie de disconfort - ce ar 
trebui să fie acceptabilă întrucât este făcută în registrul glumei. Pe de 
altă parte, există „o oarecare prejudecată" faţă de jurnalistele de pe 
teren, ce se manifestă prin folosirea unui limbaj sexualizat, menit să 
degradeze, cel puţin până când jurnalistele reuşesc să „demonstreze" 
că simt pregătite din punct de vedere profesional. 

Vestimentaţia considerată „feminină" devină o potenţială sursă 
de hărţuire: 

(37) I.: Deci pe o parte ar fi aşteptările reduse din punct de vedere 
profesional de la colegele care fac teren şi de pe altă parte climatul din 
organizaţii care uneori poate fi hărţuitor pentru jurnaliste. 

P.: Da, uneori chiar nu ai chef de poantele alea şi vrei să fii luată în serios 
pentru ceea ce faci, să nu aibă legătură cu faptul că astăzi porţi o fustă 
mai scurtă sau mai ştiu eu ce. (Interviul 17 /30+) 

(38) I.: Cea bărbat, adică jurnalista din tine? 

P.: Exact, I am half man, halfwoman, ştii? (Râde.) Cam asta era percepţia. 
Am renunţat la un moment dat... uite, dacă dau timpul înapoi, pot să 
spun că era o perioadă... anii 2005-2007 când toate tipele din redacţie 
erau îmbrăcate în jeanşi, bascheţi, tricouri, totul era standardizat 
încercând să pară cât mai băieţoase, cât mai tough, cât mai... orice ieşire 
din asta, o blondă platinată cu platforme şi cu, nu ştiu, o fustă sub fund, 
era o ieşire de decor absolut oripilantă pentru vremea respectivă, acum, 
cred, adică sper că s-au mai schimbat şi din punctul ăsta de vedere. Era o 
uniformă, deci veneai îmbrăcat, încălţat cu un soi de ghete din astea, 
clasice... şi acum mă uit în garderobă şi văd că aveam tot soiul de chestii 
absolut bărbăteşti, cămăşi, cămăşi, cămăşi, tocmai pentru a intra în 
standardele alea de: jurnaliştii trebuie să fie aşa. (Interviul 5 /30+) 

în extrasul 37, „o fustă mai scurtă" generează comentarii din 
partea colegilor, jurnalistele fiind nevoite să muncească pe fundalul 
acestor comentarii şi să se preocupe de contracararea atacurilor. 
Fragmentul 38 surprinde efectul stigmatului vestimentaţiei 
feminine, prin naraţiunea care aduce în prim-plan efortul de a nu 
atrage atenţia asupra propriului aspect fizic. 

Hărţuirea sexuală este prezentată ca efect colateral atunci 
când jurnalistele au o atitudine feminină: 

(39) I.: Doar se simt ei (parlamentarii, n.i.) foarte confortabil să facă astfel 
de comentarii, se folosesc de relaţia de putere pe care o au cu jurnalistele? 
P.: Se simt atât de bine, pentru că ei au o funcţie, sunt domnul senator, 
îmi permit să vorbesc aşa cu tine. [...] Deci, hai să păstrăm raportul de 
funcţii. Mai ales că nid nu ţi-am permis, nu ţi-am dat de înţeles că mă 
pisicesc pe lângă tine, că mă alint, cum mai fac unele jurnaliste. 

I.: Dar aici e vorba de hărţuire sexuală, care trebuie arătată şi acuzată 
indiferent de... 

P.: (întrerupe.) Da, dar îşi permit pentru că alte jurnaliste le permit. Ei nu 
s-au trezit că îşi permit chestia asta pentru că aşa îşi permit 
dintotdeauna. [...] Pe mine, aşa cum am fost eu educată şi cum sunt 
construită ca om, mă deranjează, pe alte femei jurnaliste nu le 
deranjează, se bucură că se întâmplă aşa pentru că îşi văd avantajele, mi- 
ar fi poate mult mai uşor dacă aş suporta să stau pe tocuri sau m-aş 
îmbrăca numai în rochiţă şi, eventual, pe corp, dacă aş putea să le suport 
glumiţele. Mi-ar fi mai uşor. (Interviul 18 /20+) 

Explicaţia dată pentru comportamentul invaziv al politicienilor 
este faptul că unele jurnaliste le permit să se aproprie de ele, astfel 
blamul este îndreptat împotriva femeilor şi nu împotriva celor care 
exercită acţiunile hărţuitoare. Vestimentaţia feminină şi ceea ce este 
interpretat drept complezenţă faţă de bărbaţii din politică simt 
considerate o tactică pentru a obţine informaţii şi pentru a-şi facilita 
munca. 


189 



NICOLETA-ELENA APOSTOL 


O idee împărtăşită în rândul participantelor este că hărţuirea 
întâmpinată ca jurnalistă se atenuează cu trecere timpului: 

(40) I.: Personal, ţi se întâmplă lucrul ăsta? 

P.: Acum nu. (Râde.) M-am lovit şi eu de abordări misogine sau de lipsa 
de respect din partea interlocutorului, dar le-am parat. Acum, cel puţin 
eu, făcând mai mult interviuri în ultimul timp, simt mai puţin expusă la 
ofense, decât as fi mergând pe teren, la conferinţe. într-un interviu ai alt 
statut, fiind faţă în faţă cu interlocutorul pentru o discuţie, atunci altfel 
interacţionezi, într-un interviu cam dai dovadă, ştii? Am mai observat, 
există riscul la o conferinţă de presă sau când faci un reportaj, daca nu 
eşti cunoscută poţi să fii dată la o parte sau ignorată un pic şi de aceea 
trebuie să insişti pentru a obţine un răspuns bun la o întrebare care irită, 
pe un subiect controversat. Asta am experimentat în trecut, la începutul 
carierei, acum mai puţin, că nu mai fac nici teren, acum mă limitez mai 
mult la interviuri oficiale, discuţia decurge la un nivel înalt şi e într-un 
cadru mai civilizat. (Interviul 4 /30+) 

Expunerea redusă la comportamente hărţuitoare este descrisă 
în termenii unui privilegiu, acela de a lucra în contexte mai oficiale, 
unde, totodată, există şansa de a da „dovadă" - de a-şi demonstra 
pregătirea - în extenso. Conferinţa de presă este descrisă ca un cadru 
propice interacţiunilor discriminatorii, în particular fiind afectate 
jurnalistele aflate la început de carieră. Efectul pozitiv al vechimii în 
ocupaţie este evidenţiat în următorul fragment: 

(41) I.: Nu, chiar acest aspect a fost semnalat şi de jurnaliste cu experienţă 
de peste zece ani în domeniu. 

P:. Pentru că una e când ai un nume şi un C.V. de 20 de ani şi într-un fel 
se poartă oamenii cu tine şi alta e dacă te-ai apucat de doi ani. Ce pot să 
spun eu este că am avut sentimentul ăsta, la începuturile mele în presă, 
deci aveam 24-25 de ani şi cea mai neplăcută experienţă, în opinia mea, 
era când mă întreba câte cineva, o sursă, cum spui tu, dar câţi ani aveţi? 

Mi se părea o chestie atât de umilitoare să zic că am 25 şi ăla avea 50, mi 
se părea că mă minimalizează şi mă gândeam, lasă, cresc eu mare (râde), 
să vezi, când o să am 30 altfel o să îi răspund. (Interviul 6 /40+) 

A avea un „C.V. de 20 de ani" funcţionează ca formă de 
protecţie, prevenind supunerea la un tratament prost. Ceea ce se 
accentuează este caracterul temporar al chestionării autorităţii 
profesionale, fără să apară o problematizare a faptului că femeile 
trebuie să treacă prin astfel de situaţii. 

Adesea, hărţuirea este justificată prin apelul la figura 
misoginului, altfel spus, printr-un comportament prezumabil izolat: 

(42) P.:[povestind propriul traseu profesional] Am trecut pe investigaţii, 
unde a fost iarăşi foarte bine, am lucrat în echipă de băieţi, apropo de 
diferenţa de gen, care, erau ei aşa uşor misogini, nu prea rezistaseră fete 
acolo, dar fiind că e şi o meserie dură... cam ăsta e mediul, adică trebuie 
să, cum să spun?, să ai o gândire destul de dură şi să ai... dură în sensul 
că eşti ca un chirurg care intră în sala de operaţii. [...] Deci nu erau 
chestii profesionale, erau chestii.... băieţi care fluieră o fată pe stradă, ştii? 
Na, o chestie din asta şi, îţi dai seama, erau tot felul de glumiţe, mai 
deocheate, că asta e cu nasul pe sus, chestii de băieţi, dar nu... le poţi 
percepe ca fiind misogine, clar au şi o doză de misoginism, dar faza este 
că doar dacă un tip este complet defect rămâne blocat în proiectul ăsta, 
cu femeile simt nu ştiu cum. Eu m-am adaptat destul de rapid acolo 
făcând la rândul meu glume de autobază, dând replici usturătoare şi 
chestii de genul ăsta. Deci, în momentul în care am jucat meciul ăsta, de 
la egal la egal cu ei, m-au adoptat şi am lucrat mult mai bine. 
(Participanta 1.1 /30+) 

(43) I.: Genul este o categorie care ne organizează şi influenţează întreaga 
viaţă socială, a fi femeie sau a fi bărbat aduce diferite implicaţii, inclusiv 
la locul de muncă. Voiam să vă întreb care credeţi că ar fi punctele de 
intersecţie între categoria genului şi activitatea jurnalistică? 

P.: [...] Da, nu aş zice că e o mare problemă [genul]. Că mai întâlneşti pe 
ici, pe colo câte un misogin, dar nu aş zice că e nota predominantă. 

I.: Deci aveţi misogini în redacţie. 

P.: Da, mai simt. Chiar avem unul din şefi care e uşor făţiş misogin, dar 
nu e el cel mai important şi nu e foarte agresiv, doar... vezi că e aşa şi că 
preferă să... dar în rest... (Interviul 8 /50+) 

In extrasul 42, colegii „uşor misogini" complicau existenţa 
jurnalistelor care ajungeau în departamente de investigaţii, atitudinea 
lor fiind prezentată ca o probă pe care femeile trebuiau să o treacă ca 
să poată lucra în departament. A trece de această probă ajunge să 
semnifice capacitatea de a face faţă mediului jurnalistic. 
Comportamentele inadecvate ale colegilor simt minimalizate şi 
normalizate prin invocarea faptului că nu ţineau de „chestii 
profesionale"- aparent nu puneau la îndoială pregătirea profesională 
-, d erau „chestii de băieţi", „glumiţe". 

în fragmentul 43 este întrebuinţată, de asemenea, 
minimalizarea. Prezenţa misoginilor în redacţie nu e „nota 
predominantă", iar acţiunile şefului „uşor făţiş misogin" ar trebui să 
aibă impact limitat întrucât nu este cel mai important dintre şefi şi nid 
nu este „foarte agresiv". 

In această secţiune am arătat cum comportamentele hărţuitoare 
simt, pe de o parte, identificate şi blamate, iar pe de altă parte simt 
evocate „în treacăt" sau prezentate ca situaţii izolate, efectul fiind 
diminuarea impactului avut asupra jurnalistelor. Hărţuirea amintită 
de partidpante se manifestă prin limbaj degradant, sexualizat, 
comentarii despre vestimentaţia „feminină", „glumiţe" şi, mai ales, 
prin punerea la îndoială a competenţei jurnalistelor pentru faptul că 
sunt femei. 

6.6. Conflictul dintre viaţa profesională şi cea personală 

Dificultăţile de echilibrare a vieţii profesionale şi a celei 
private sau de familie reprezintă norma, nu excepţia, în contextul 
actual al pieţei muncii, în mediul ocupaţional jurnalistic existând un 
grad ridicat de acceptare a ritmului intens de muncă. 

(43) I.: Cum interacţionează profesionalismul cu viaţa personală? Când 
lucrezi în jurnalism, viaţa personală e mai greu de gestionat? Şi din nou, 
crezi că putem face o distincţie între femeile şi bărbaţii implicaţi în domeniu? 
P.: Da. Nu poţi fi gospodină şi jurnalist în acelaşi timp. Clar. Sub nicio 
formă. în momentul în care... trebuie să îţi selectezi partenerul cu foarte 
mare atenţie. E foarte greu. Deci, partenerul tău trebuie să înţeleagă 
munca ta, trebuie să te accepte şi să te preţuiască cu tot ceea ce faci, să 
preţuiască ceea ce faci şi să fie un partener care să împartă în mod egal 
toate aspectele vieţii cotidiene, clar. [...] Dar depinde de ce tip de viaţă 
personală... dacă vrei o viaţă personală în care tu să fii o cloşcă dedicată 
familiei, nu se potriveşte, nu poţi să fii şi jurnalist. Dar asta înseamnă că 
tu nu vrei să fii jurnalist, de fapt. Dacă din păcate nu sunt pe piaţă 
parteneri care să se potrivească şi dacă, din punct de vedere social, nu 
simt formaţi, pentru că aid ţine de modul în care condiţionează rolurile 
de gen societatea, dacă bărbaţii consideră că ei trebuie să aibă un fel de 
servitor acasă, asta este. Adică, asta nu e o chestie care ţine de jurnalism, 
ţine de societate în general, de modul în care sunt condiţionate rolurile 
de gen. (Interviul 1 /30+) 

(44) I.: Şi având în vedere acest program, nu este dificil de gestionat viaţa 
din afara muntii, viaţa personală? 

P.: Este dificil, da. Influenţează... nu ştiu în ce măsură vouă la facultate vi 
se vorbeşte de lucrurile acestea, nouă, cu siguranţă, nu ne-a vorbit 
nimeni, noi am învăţat şi am păţit-o pe pielea noastră. Dar, până la urmă, 
este o opţiune personală. Ceea ce mi s-ar părea corect este ca studentelor 
la jurnalism să li se spună că vor avea de făcut această opţiune, nu să li se 
spună cum să facă pentru că asta nu poate să o facă nimeni. Dar cred că 

există persoane care se simt împlinite având o carieră jurnalistică 
satisfăcătoare, care le aduce satisfacţii şi o viaţă de familie atipică, nu spun 
nesatisfăcătoare, ci atipică, poţi să fii single parent şi să fii foarte mulţumit în 
sinea ta şi să ai o relaţie armonioasă cu copiii tăi. (Interviul 12 /50+) 

In ambele extrase se invocă faptul că în jurnalism trebuie 
făcută o alegere cu privire la ce anume va fi prioritizat - cariera sau 
viaţa privată - necesitatea de a alege aplicându-se strict femeilor. In 
extrasul 43, soluţionarea situaţiei constă în găsirea unui partener 
dispus să aibă o organizare egalitară a vieţii de familie. In ultimă 
instanţă, pentru participantă, dificultatea întâmpinată de jurnaliste 
de a împăca viaţa personală cu cea profesională nu „ţine de 
jurnalism". Ceea ce este identificat ca problemă principală este 
modul în care, la nivel societal, simt configurate rolurile de gen, 
munca domestică fiind atribuită în mod automat femeilor. în 
fragmentul 44, soluţia propusă este deschiderea către o „viaţă de 
familie atipică", netradiţională din punctul de vedere al rolurilor de 
gen, astfel încât femeile să îşi asigure un surplus de timp ce poate fi 
dedicat dezvoltării carierei în jurnalism. 

Alte participante evidenţiază că dinamica viaţă personală - 
viaţă profesională se schimbă în funcţie de etapele vieţii: 

(45): I.: Şi având în vedere că programul profesional al jurnaliştilor este 
adesea foarte intens, este greu de gestionat viaţa personală atunci când 
lucrezi în acest domeniu? 

P.: Nu cred că e greu să o gestionezi, cred că vine cu timpul şi cred că 
lucrurile sau proporţia dintre cele două se modifică gradual, nu o simţi 
modificându-se (râde), se modifică pur şi simplu. Nu cred că e greu de 
gestionat pentru un jurnalist, pentru că jurnalismul îţi dă o structură şi o 
dinamică a vieţii pe care probabil că puţine meserii ţi-o dau şi, atunci, e 
pur şi simplu încă un aspect pe care trebuie să îl acoperi. Nu, nu cred că 
e greu. Sau, mă rog, asta s-a întâmplat în cazul meu. (Râde) [...]. Simt de 

părere că există o vârstă şi un moment pentru toate. Când m-am întors, 
după ce am născut, ăsta cred că a fost primul lucru de care m-am lovit, şi 
anume că nu am mai putut să reiau rutina aceea zilnică în care timpul nu 
mai conta, nu mai conta că e zi, că e noapte, că e weekend sau altă zi a 
săptămânii pentru că priorităţile mele s-au schimbat şi atunci, da, ţine de 
momentul vieţii în care te afli, pentru că e un moment de învăţare, e un 
moment de structură, de consistenţă, de autoeducare, de găsire a identităţii 
proprii, după care e zona aia de decantare în care lucrurile se aşază exact 
aşa cum trebuie pentru tine în momentul respectiv. (Interviul 11 /30+) 

Gestionarea unui program intens nu este văzută ca o 
problemă pentru cei/cele care lucrează în jurnalism, explicaţia dată 
luând o formă circulară. Mai precis, întrucât jurnalismul impune un 
ritm alert celor care fac această muncă, jumaliştii/ele nu au de ales 
decât să integreze acest ritm şi în viaţa lor personală. Explicaţia este 
nuanţată prin referirea la etapele vieţii: există una în care nu contează 
dacă „e zi, că e noapte, că e weekend sau altă zi a săptămânii" şi o 
etapă când această disponibilitate de a lucra în mod prelungit se 
disipează - atunci când apar responsabilităţile parentale. Participanta 
insistă asupra caracterului natural al acestei schimbări, fiind omise 
potenţialele constrângeri profesionale ce ar putea apărea odată cu 
decizia de a dedica mai puţin timp muncii. în următorul extras, 
constrângerile se manifestă înainte ca rolul parental să se concretizeze: 

(46) I.: Cum sunt gestionate exigenţele profesionalismului în jurnalism - 
care, de pildă, în cazul tău, include plecarea în delegaţii - în cadrul vieţii 
personale? 

P.: Depinde în ce moment al vieţii tale eşti. Dacă eşti cum eram eu acum 
câţiva ani (râde), un om tânăr, fără obligaţii şi cu foarte mult timp, poţi 
să stai zi şi noapte la serviciu. Dai şi sufletul din tine acolo. Pleci în 
delegaţii cu anii - eu am fost plecată şi trei luni - deci, în momentul ăla, e 
chiar meseria ideală. Nu îţi mai poţi dori altceva, călătoreşti foarte mult, 

cunoşti oameni - bine, depinde şi unde nimereşti [...]. După care încep 
să apară alte cerinţe şi alte nevoi, când lucrurile devin mai complicate. 
Lucrurile astea complicate se observă în momentul în care rămâi 
însărcinată, când foarte mulţi - nu generalizez, dar oricum, foarte mulţi - 
dintre cei care conduc redacţiile, şefii în general, simt reticenţi pentru că 
în momentul ăla nu mai eşti bun, nu mai dai randamentul pe care... 

I.: Se presupune că ar trebui să îl dai? 

P.: Da, se presupune din start, deşi eu până în luna a opta am muncit 
mai mult decât toţi colegii mei pe care îi aveam atunci. O să facem o 
paranteză şi spun că asta nu a contat, până la urmă tot m-au dat afară. 

I.: înainte sau după naştere? 

P.: După. Nu mi-au reînnoit contractul. (Interviul 17 /30+) 

Programul prelungit de muncă, care acaparează viaţa 
personală şi socială, este acceptabil atâta tip cât jumalista/ul este „un 
om tânăr, fără obligaţii". Punctul de turnură îl reprezintă decizia de a 
avea un copil, atunci când percepţia angajatorilor se schimbă faţă de 
angajate. Din momentul anunţării sarcinii, se operează cu asumpţia că 
„randamentul" angajatei va scădea şi intervine un tratament de 
discreditare. A avea un copil devine o alegere ce trebuie făcută în 
mod precaut pentru a minimaliza riscurile profesionale: 

(47) I.: Da, în mod cert e vorba de întreaga societate. In particular, există 
această aşteptare ca femeile să bifeze în mod obligatoriu şi aspectele care 
ţin de profesie, şi cele care ţin de familie. 

P.: Da, pentru că avem o societate încă înapoiată, în multe state foste 
comuniste, în general, se observă chestia asta, pentru că trecerea la 
democraţie, în sensul de mentalitate, nu de sistem politic, nu s-a făcut 
foarte bine. La noi, la oamenii din vechea generaţie, încă se mai simte. 
Mama mea de exemplu sau mama soţului meu... ştii cât de greu e să le 
spun că nu fac acum un copil? îmi doresc foarte mult să fac un copil, dar 
dacă eu fac un copil acum s-a dus dracului cariera mea, eu vreau să mă 
dezvolt ca profesionist în primul rând şi apoi să îmi fac familia. Simt pe 

pidor de egalitate, familia cu cariera, nu aş alege cariera niciodată în 
locul familiei, dar poţi să îţi alegi momentul, poţi să le ai pe amândouă 
dacă îţi alegi momentul potrivit pentru amândouă. In jurnalism, ştii 
foarte bine, experienţa contează foarte mult, contează background -ul pe 
care îl acumulezi în timp şi faptul că ai un an-doi de experienţă şi ai stat 
doi ani în postnatal se anulează. Una este când ai o experienţă de zece 
ani de presă şi după aia faci un copil, poţi reveni de unde ai plecat. 
(Interviul 18 /20+) 

Presiunea ca femeile să dea randament în paralel pe piaţa 
muncii şi în sfera privată a vieţii este atribuită unei mentalităţi ce 
aparţine trnor generaţii mai vechi. Soluţia pe care participanta o 
întrevede este etapizarea vieţii: în prima perioadă să fie acumulată cât 
mai multă experienţă profesională, care să permită revenirea pe piaţa 
muncii jurnalistice fără să apară descalificarea pentru timpul dedicat 
îngrijirii nou-născutului. în următorul extras, riscurile sunt reduse 
prin alegerea unei slujbe într-o organizaţie media deţinută de stat: 

(48) I.: în ceea ce te priveşte, unde ai dori să te regăseşti din punct de 
vedere profesional în următorii ani? 

I.: Am rămas într-o zonă a confortului (profesional, n.i.) şi am zis, băi, şi 
viaţa personală e importantă. în televiziunea publică, ştiu, e o tâmpenie, 
dar pentru femei e foarte important, dacă fac copii nu mă dă nimeni 
afară, în presă ştiu o grămadă de cazuri, apropo de diferenţele de gen, 
prietene cu mine care când au rămas însărcinate au fost date afară. 
Ultimul caz, o prietenă foarte bună de la [numele unui post privat de 
televiziune], când s-a întors din concediu a aflat (de pierderea locului de 
muncă, n.i.), nu a anunţat-o nimeni. Un bărbat nu trece prin asta, nu 
naşte, dar, uite, în televiziunea publică bărbaţii îşi pot lua 15 zile libere 
când li se naşte un copil, sunt nişte lucruri respectate pentru că ai un 
sindicat care te protejează. Naşterea unui copil e un moment important 
într-o familie, vrei să stai un pic, nu vrei să fii în două luni înapoi în 
redacţie. (Interviul 14 /30+) 

Opţiunea de a rămâne „într-o zonă a confortului" este 
justificată prin apartenenţa de gen, întrucât a fi femeie implică riscul 
de a-şi pierde locul de muncă în momentul în care este anunţată 
venirea unui copil. Alegerea unei slujbe pe criteriul siguranţei este 
considerată în prima parte a fragmentului „o tâmpenie", însă în a 
doua parte a segmentului este adusă în prim-plan importanţa de a 
se ocupa de îngrijirea unui copil în afara presiunii angajatorilor de a 
reveni cât mai rapid la muncă. Puterea angajatorilor de a exercita 
această presiune este asociată absenţei sindicatelor. 

Gestionarea arbitrară, în contradicţie cu legea, a relaţiilor de 
muncă cu angajatele apare şi în următorul extras: 

(49) L: Aţi găsit sprijinul necesar în organizaţie (după naşterea copilului, n.i.)? 
P.: Nu, în primă fază, nu. In momentul în care am decis să rămân acasă ca să 
nasc, mi-am adunat toate concediile neluate nu ştiu câţi ani de zile (râde) şi 
am rămas acasă o perioadă mai lungă, de aproape şase luni, ceea ceeun 
mega-lux pentru un jurnalist [...] Eu nu am avut ocazia să aleg (pentru 
luarea concediului de creştere a copilului, ui.) pentru că angajatorul meu, la 
momentul respectiv, m-a invitat să mă anunţe (râde) că instituţia e în dedin 
economic, începuse criza, era 2009, de fapt, era începutul lui 2010, şi că mă 
roagă, exact cu cuvintele astea, mă roagă să rămân un pic pe banii statului 
acasă, până spre sfârşitul anului, când conform business plan -ului pe care îl 
făcuse, compania o să intre iar pe profit şi atunti o să îşi permită să mă 
plătească din nou, pentru că aparent salariul meu era foarte mare şi 
împovăra compania teribil. (Interviul 11 /30+) 

A beneficia de un concediu care se suprapune în bună măsură 
celui conferit de lege - pre- şi post-natal - devine un „mega-lux" şi 
acest lucru este posibil întrucât au fost acumulate multe concedii 
restante. De asemenea, optarea pentru concediul de creştere se făcea 
în urma consultării angajatorului, care, în acest caz, a încurajat 
intrarea în concediu întrucât organizaţiei îi scăzuseră profiturile. 


198 



DIMENSIUNE DE GEN ŞI MUNCĂ ÎN JURNALISM 


Situaţia dificilă cu care se confruntă jurnalistele - ca potenţiale 
mame şi ca principalele responsabile pentru munca de îngrijire - 
este pe o parte normalizată şi pe de altă parte problematizată: 

(50) I.: Care crezi că sunt punctele de intersecţie ale ocupaţiei jurnalistice cu 
genul? Cercetări realizate în ţări vestice arată că jurnalistele sunt 
dezavantajate faţă de colegii bărbaţi în gestionarea vieţii personale ca 
urmare a rolurilor sociale mai presante atribuite femeilor, cum e cel de 
mamă. Insă dincolo de viaţa personală, în ce contexte genul devine 
relevant în munca jurnaliştilor? 

P.: în ceea ce priveşte viaţa personală, mă gândeam în timp ce vorbeai tu, 
că majoritatea colegelor mele simt căsătorite, în acelaşi timp, majoritatea 
fetelor care fac teren, cum îţi spuneam, sunt destul de tinere, nu se pune 
problema de a fi căsătorite, atunci nu ştiu dacă neapărat jurnalismul, 
profesia, stă în calea unei vieţi personale care să presupună familie şi copii. 
Dar dacă s-a produs un carambol pe autostradă nu se va opri poliţia în loc 
şi nid SMURD-ul nu se va opri din zburat cu elicopterul ca să te dud să îţi 
iei copilul de la grădiniţă, dar cred că cele mai multe jurnaliste s-au 
obişnuit şi cu chestia asta, ceea ce nu înseamnă că nu creează frustrări. Le 
întâlnesc în fiecare zi, la colegele mele cu precădere, care îmi spun că nu au 
vreme să ajungă la serbarea copilului, e foarte greu să reuşească să ia 
copilul de la şcoală sau să îl ducă la şcoală. Atund când zilnic eşti pus în 
faţa unor compromisuri dezavantajoase pentru tine din punct de vedere 
personal intervine dezamăgirea faţă de meserie şi e foarte probabil să nu o 
fad cu la fel de multă dedicare. (Interviul 19 /20+) 

(51) L: O responsabilizare a angajatorilor în această direcţie, în sensul 
conştientizării importanţei vieţii personale, de familie, în desfăşurarea 
adivităţii profesionale? 

R: Da, adică nu le cer să facă creşe, ar fi prea mult (râde), deşi există firme 
mari, multinaţionale care practică, dar să existe o mică înţelegere... faptul 
că există? chestia aia, o porcărie, dacă începi să munceşti când are copilul 
11 luni, înainte să îţi expire concediul, îţi dau cind milioane primă - nid nu 
m-am dus să-i iau -, ca să plăteşti bonă. Asta nu înseamnă ajutor, că dai 

câţiva bani acolo, e vorba, mai degrabă, să câştig puţin timp. înainte, îţi 
spun sincer, nici nu m-aş fi gândit la aşa ceva pentru că eram obişnuită şi 
aşa simt obişnuiţi majoritatea - de-aia ajung să nu meargă familii - să dea 
totul, să spună că nu există viaţă în afara muncii. Aveam colegi care îmi 
povesteau că nu au văzut lumina zilei, veneau dimineaţa, la şase-şapte în 
redacţie şi plecau noaptea. Nu e normal, deşi pentru noi asta a început să 
însemne normalitate, nu excepţia, dacă îi spun unuia din occident cât stau 
eu la muncă râde ăla de leşină, frate, voi nu aveţi sindicat?, nu, nu avem 
nid contract la nivel de ramură. Sincer, nu ştiu ce măsuri să indic, dar ar 
trebui să existe nişte creşe foarte safe, unde să îţi poţi lăsa copilul de la o 
vârstă mai mică, de la şase luni, hai un an, acum, nu poţi decât de la trei 
ani în sus. Repet, e o chestie de făcut la nivel naţional. (Interviul 17 /30+) 

In ambele pasaje este recunoscut caracterul presant al 
ocupaţiei jurnalistice, impactul negativ asupra vieţii private fiind 
intrinsec. în extrasul 50, munca structurată în jurul contingenţei 
evenimentelor implică imprevizibilitate şi ded necesitatea de a-şi 
asuma opţiunea profesională. Totuşi, problema nu este contingenţa în 
sine, d invocarea acesteia pentru a justifica prelungirea programului 
de lucru cu regularitate. Insatisfacţia şi demotivaţia de a-şi face munca 
cresc pe măsură ce activitatea profesională răpeşte din timpul liber şi 
pune piedici gestionării vieţii private. 

în fragmentul 51 este subliniată schimbarea perspectivei asupra 
disponibilităţii de a petrece mult timp la muncă, apărută odată cu 
apariţia responsabilităţilor parentale. Faptul că în rândul 
jumaliştilor/elor a fost normalizat programul prelungit de muncă este 
explicat prin absenţa sindicatelor şi prin desfacerea contractului la 
nivel de ramură. Soluţia pentru participantă stă, în primul rând, în 
politicile de stat, a căror miză nu ar trebui să fie oferirea de bani 
părinţilor, cât sprijin prin infrastructura destinată îngrijirii copiilor. 

în această secţiune am arătat că problema ritmului de muncă 
presant este recunoscută atund când este corelată genului feminin. O 

idee recurentă este că jurnalistele nu au de ales, trebuind să accepte că 
vor avea puţin timp la dispoziţie pentru familie. Etapizarea vieţii este 
văzută ca soluţie, mai întâi investindu-se timp pentru dezvoltarea 
carierei, pentru ca după perioada de îngrijire a nou-născutului 
activitatea să poată fi reluată fără penalizări pentru absenţa din 
ocupaţie. Un alt aspect este prejudecata angajatorilor faţă de 
jurnalistele care se pregătesc să devină mame, apărând riscul să îşi 
piardă slujba întrucât există aşteptarea scăderii „performanţei" la 
locul de muncă. Programul extins de lucru interferează cu dreptul 
jumaliştilor/elor de a se bucura de timpul liber, de a se ocupa de 
familie, acest lucru fiind pe o parte considerat intrinsec ocupaţiei 
jurnalistice, pe de altă parte menţionându-se impactul negativ al 
sindicalizării reduse, care nu permite negocierea condiţiilor de 
muncă. 


6.7. Concluziile capitolului 

Materialul sistematizat evidenţiază faptul că ceea este 
considerat dezirabil în activitatea jurnalistică are o dimensiune 
genizată - în special, prin valorizarea şi transformarea în standard 
profesional a unor aspecte plasate în preajma masculinităţii - şi 
surprinde practici de discriminare a femeilor active în ocupaţie. 

In interviuri este favorizat un jurnalism ce corespunde 
categoriei hard - „politică dură, politică internaţională, intelligence ", 
„crime, omoruri, reportaje de la IML", „sinteză, analiză, anchetă, 
investigaţie, interviuri la rece" - plasat în opoziţie cu un jurnalism 
care revine femeilor - „lume mondenă şi chestii de sănătate", „naşteri, 
estetică", „făcut după program pe care ţi-1 stabileşti, pe care îl poţi 
anticipa". Rezultă - aşa cum indică şi literatura trecută în revistă - o 

feminizare a jurnalismului non-hard nu doar din punct de vedere 
numeric, i.e. realizat preponderent de femei, ci şi ca urmare a asocierii 
sale cu un public feminin sau, în orice caz, ale cărui interese nu simt 
generalizabile, interesat de subiecte secundare sau superficiale în 
logica ocupaţiei. 

Pe de o parte, atribuirea tipului de jurnalism este înţeleasă ca 
fiind determinată de aspecte care nu ţin în mod necesar de persoană, 
d de aşteptările publicului - care este mult mai reactiv faţă de 
jurnaliste, ceea ce poate descuraja interesul acestora din urmă faţă de 
ariile horă - şi, mai rar, de avantajarea bărbaţilor din redacţii, ceea ce 
limitează oportunităţile oferite femeilor (acest aspect este central în 
tema masculinizării poziţiilor de conducere). 

Pe de altă parte, orientarea spre domenii mai puţin horă este 
considerată o alegere pe care jurnalistele o fac în mod asumat, din 
motive „genizate" (necesitatea de a împăca viaţa profesională cu 
responsabilităţile familiale, evitarea supraexpunerii mediatice) sau 
personale (afinitate, interes genuin format în timp). Doar în acest 
ultim caz, jurnalismului ce se suprapune categoriei soft îi simt asodate 
semnificaţii pozitive, asodate documentării susţinute şi a unei 
interacţiuni angajate cu sursele. 

Aşadar, jurnalismul luat drept normă vs. cel feminizat se 
distinge din punctul de vedere al subiectelor abordate (de interes 
general vs. de nişă), al modului de desfăşurare a adivităţii 
(eveniment, gestionarea contingenţei vs. documentare, planificare) şi 
al relaţiei cu puterea (surse care au autoritate vs. surse cu o poziţie 
marginală). 

Dacă semnificaţiile valorizate ale jurnalismului se suprapun 
profesionalismului normativ şi celui organizaţional, descrise în 
capitolele anterioare, aspectele mai puţin privilegiate îşi păstrează o 
oarecare ambiguitate. Aceste aspede sunt corelate presiunilor 

comerciale (exploatarea nişelor, în special a celei feminine), dar şi 
posibilităţii de a realiza un jurnalism care subminează constrângerile 
organizaţionale (acoperirea rapidă în detrimentul documentării 
extinse, limitarea la subiectele şi sursele ce se bucură deja de 
vizibilitate). 

Este plauzibil ca sub impactul reconfigurării actuale a strategiei 
economice a industriei jurnalistice - în speţă îndepărtarea de modelul 
generalist care nu mai atrage suficientă publicitate (Picard, 2006) -, 
practicile considerate neglijabile să devină importante în munca 
jurnalistică, pretându-se pentru a capta interesul nişelor tot mai 
restrâns identificate. Dată fiind promisiunea profitabilităţii crescute, 
se profilează orientarea către jurnalismul de nişă, acceptarea pe scară 
largă creând condiţiile pentru ca segregarea cu caracter feminizat să 
se piardă. In mod implicit, va apărea alinierea cu interesul public, 
ceea ce va elimina conotaţiile (simultan) feminizate şi negative. 

Tema cu privire la genizarea conţinutului jurnalistic mai relevă 
existenţa unei practici care a ajuns să facă parte din jurnalismul luat 
drept normă, fiind parţial contestată de către participante - 
exprimarea agresivă, inclusiv lipsa unui limbaj empatic în 
interacţiunea cu sursele al căror statut este unul vulnerabil. 
Contestarea este parţială întrucât doar jurnalistelor le este imputată 
utilizarea unui limbaj agresiv sau insensibil, practica fiind de la sine 
înţeleasă în rândul bărbaţilor. Dobândirea unui caracter de normă 
iese la iveală prin aceea că limbajul agresiv este considerat a fi 
nepotrivit (doar) în contextele în care jumaliştii/ele acoperă subiecte 
delicate, iar evitarea urnei exprimări „dure" este înţeleasă ca o 
modalitate prin care jurnalistele riscă să atragă oprobiul public, 
abordând prea „diferit" subiectele în raport cu colegii de breaslă. 

întrebuinţarea unui dublu standard în evaluarea rolului 
jumaliştilor/elor este mai accentuată atunci când activitatea este 

desfăşurată pe micile ecrane sau la radio. Dacă prioritizarea prezenţei 
femeilor - în virtutea corporalităţii - în jurnalismul de televiziune este 
problematizată, ideea că bărbaţii simt favorizaţi sau ar trebui să fie 
favorizaţi - în virtutea vocii - în jurnalismul de radio este larg 
acceptată. Altfel spus, în ambele situaţii favorizarea este genizată, însă 
implicaţiile mobilizate simt opuse. 

Facilitarea jurnalistelor în munca ce implică vizibilitate este 
explicată prin tactica uzitată de televiziuni, de a atrage publicul 
mizând pe calităţile fizice şi pe tinereţea femeilor. Pe lângă faptul că 
atractivitatea şi vârsta tânără îi poate caracteriza şi pe jurnalişti, nu 
doar pe jurnaliste, ceea ce poate fi observat este că publicul este 
imaginat a priori ca fiind masculin, prin generalizarea interesului 
pentru prezenţe feminine. De asemenea, se operează cu asumpţia că 
abilităţile profesionale lipsesc din logica selecţiei din moment ce 
jurnalistele au un aspect tânăr şi atrăgător şi că acest mecanism de 
promovare este specific contextului românesc 45 . 

Dincolo de ceea ce indică cifrele 46 , trebuie remarcată contribuţia 
acestui stereotip - vârsta tânără şi atractivitatea se exclud reciproc cu 
profesionalismul - la delegitimarea prezenţelor feminine în 
jurnalismul de televiziune şi reducerea activităţii lor la dimensiunea 
corporalităţii. In interviuri se fac frecvent referinţe la discriminarea 


45 Studiile GMMP arată că la nivel global jurnalistele care apar pe micile ecrane 
sunt preponderent tinere. Conform celui mai recent studiu (GMMP, 2015) 
categoria de vârstă 19-34 este suprareprezentată (84% în 2015 vs. 52% în 2010 vs. 
79% în 2005), pentru categoria de vârstă 50-64 cifrele fiind în scădere după ce în 
2010 fusese atins echilibrul (28% în 2015 vs. 51% în 2010 vs. 7% în 2005). 

46 Monitorizarea GMMP din 2015 realizată în România nuanţează locul comun al 
vârstei foarte tinere în jurnalismul de televiziune. Mai precis: 41% din jurnaliste se 
încadrează în categoria de vârstă 19-34, iar 58% se înscriu în categoria 35-49 de ani. 
Peste această categorie nu apar nid jurnaliste, nid jurnalişti pe midie ecrane. 

jurnalistelor pe criteriul vârstei avansate, însă este important de 
recunoscut şi tendinţa implicită de a minimaliza jurnalistele pe 
criteriul vârstei tinere. 

Unele participante aduc în prim-plan un alt set de caracteristici 
valorizate în selecţia jurnalistelor în munca de televiziune - empatie, 
abilităţi de comunicare şi de a lucra în manieră multifuncţională 
sugerând că femeile posedă aceste caracteristici fie ca urmare a 
socializării de gen, fie în mod înnăscut. Aşteptarea ca femeile să 
posede aceste abilităţi distrage atenţia de la faptul că ele implică 
muncă, inclusiv emoţională; cu alte cuvinte, chiar dacă e vorba de 
aptitudini personale, aplicarea lor tot cere efort. De asemenea, se 
reafirmă contiguitatea între avansarea în vârstă şi pregătirea 
profesională, funcţionarea acestei contiguităţi ca punct de reper în 
evaluarea jumaliştilor/elor în lipsa instituţionalizării unui sistem de 
promovare, care să genereze criterii standardizate de recunoaştere a 
meritelor profesionale. 

Genizarea competenţei apare şi prin insistarea asupra 
sonorităţii superioare a vocilor masculine. Invocarea prezenţei 
majoritare a femeilor în jurnalismul de radio şi a faptului că ocupă 
poziţii în zona de producţie au rolul de contrabalansa favorizarea 
bărbaţilor ca realizatori de emisiuni radio, de a sugera că această 
diviziune genizată a muncii nu este urna nedreaptă. De asemenea, ea 
este semnificată ca soluţie, inevitabilă în condiţiile în care publicul se 
declară deranjat de vocile feminine, caracterul inferior al vocilor 
feminine fiind reificat printr-o serie de expresii devalorizante 47 . 


47 Limitarea vocilor feminine şi atribuirea muncii „din spate" pare a fi un pattern 
împământenit în jurnalismul de radio, având la origine raţiuni culturale (i.e. 
stigmatizarea prezenţei femeilor în activităţile publice) şi tehnice (Chambers, 
Steiner, & Fleming, 2004, p. 25). 

Atât televiziunile, cât şi radiourile întrebuinţează tactici 
specifice pentru atragerea publicului, însă în timp ce selectarea cu 
prioritate a femeilor pentru munca ce implică imagine este înţeleasă 
ca o modalitate de a le transforma într-o marfă (ca atare, rolul lor pare 
a fi pasiv din punct de vedere profesional), facilitarea bărbaţilor către 
munca de radio este semnificată ca o modalitate de a deservi cât mai 
bine publicul (iar rolul lor este semnificat ca fiind activ şi benefic). 

Corporalitatea, în particular transformarea sa într-o povară, 
este centrală şi în tema hărţuirii întâmpinate de jurnaliste în 
interacţiunile profesionale, fie că e vorba de colegi, şefi sau surse, în 
special politicieni. în această secţiune, devine clar faptul că a fi 
identificată ca femeie este prima piedică pe care jurnalistele o 
întâmpină în dobândirea recunoaşterii profesionale, competenţa 
fiindu-le pusă a priori la îndoială pentru simplul fapt că simt femei, 
în interviuri este invocată recurenţa comentariilor, glumelor „între 
băieţi", făcute în prezenţa colegelor, având mai mult sau mai puţin 
un caracter sexual. Ele întreţin un climat în care femeile adesea 
trebuie să îşi „demonstreze" profesionalismul fără ca respectul de 
bază sau demnitatea care se cuvine oricărei persoane să le fie 
acordată în mod automat. 

Necesitatea jurnalistelor de a performa mai mult sau mai puţin 
conştient comportamente codate drept „masculine" pentru a fi 
apreciate indică faptul că socializarea la locul de muncă se face după 
o logică masculinizată, departe de a fi neutră sau independentă de 
gen. Fie că are loc intemalizarea atitudinilor plasate în preajma 
masculinităţii, fie că este vorba de o reacţie de apărare, de evitare a 
sancţiunilor, adoptarea unei vestimentaţii şi a unor comportamente 
masculinizate este înţeleasă ca o strategie de care jurnalistele se 
folosesc pentru a fi acceptate ca „egale". Mai mult decât atât, apare 
tendinţa de a blama jurnalistele care au o prezenţă feminină, de a 

considera că se folosesc de feminitate în mod interesat, inclusiv de a le 
considera responsabile pentru situaţiile de hărţuire sexuală, ce ia 
forma unei sancţionări pentru afişarea unor comportamente codate a 
fi prea feminine. 

în acelaşi timp, sunt participante care condamnă hărţuirea 
întâmpinată de femei în ocupaţia jurnalistică, însă pe fond aceasta 
este semnificată a fi inevitabilă prin evocarea unor mecanisme care 
în cel mai bum caz o pot atenua: dobândirea de experienţă 
profesională şi avansarea în vârstă, desfăşurarea activităţii în 
contexte considerate mai protejate, de pildă, cele care nu necesită 
interacţiuni cotidiene pe teren. în absenţa unor politici 
organizaţionale sau ocupaţionale care să atragă atenţia asupra 
hărţuirii la locul de muncă în multiplele sale forme, problematizarea 
şi contestarea nu pot avea loc, apărând strict forme de rezistenţă 
personală, care nu pot schimba situaţia în ansamblu. 

In acest climat ocupaţional, de desconsideraţie faţă de ceea ce 
este asociat cu feminitatea trebuie înţeleasă condescendenţa vizavi 
de jurnalistele care fac muncă de prezentare în TV şi respingerea 
vocilor feminine. Devalorizarea a ceea ce este proxim femininului 
are loc în cadrul urnei ocupaţii care, în evaluare participantelor, este 
tot mai feminizată. La prima vedere, simultaneitatea feminizării 
ocupaţionale şi desconsiderarea feminităţii este paradoxală, însă de 
fado reconfirmă o socializare ocupaţională centrată în jurul 
aprecierii masculinităţii, ce cultivă comportamente şi afecte aflate în 
preajma acesteia din urmă indiferent de genul persoanelor. 

în interviuri, feminizarea este văzută ca o problemă atunci 
când vine vorba de jurnalismul de radio şi televiziune ce implică 
expunere (însă nu atât prin lipsa echilibrului între genuri, cât, aşa 
cum am arătat, prin diferite chestionări ale competenţei femeilor); 
feminizarea ia şi o formă simbolică, unele participante evidenţiind 

că jurnalistelor le revin funcţiile care se bucură de mai puţin prestigiu 
şi necesită un efort sporit, în sensul procesării unui volum mare de 
muncă. Central, în acest caz, este stereotipul hărniciei femeilor, care 
furnizează una din explicaţiile diviziunii ierarhice genizate în 
organizaţiile media de informare. 

Chiar dacă este vorba de un stereotip care ia forma unei 
recunoaşteri 48 , asta nu împiedică producerea unui efect 
discriminatoriu, funcţionând prin a ranforsa aşteptarea ca femeile să 
demonstreze mai multă disponibilitate de a prelua şi gestiona sarcini, 
generând im context în care refuzul de a munci în plus devine greu 
de realizat. Hărniciei, pe alocuri semnificată ca presiune intemalizată, 
îi este atribuită un rol instrumental în promovarea jurnalistelor în 
poziţii de management intermediar, dar şi în restrângerea 
oportunităţilor de a accede la managementul superior, întrucât 
disponibilitatea de a munci în manieră extinsă face eficientă 
menţinerea lor în poziţii medii. 

In tema privind masculinizarea funcţiilor de conducere apare 
normalizarea faptului că, în pofida unei baze desegregate de selecţie a 
personalului, pentru funcţiile managementului superior vor fi 
favorizaţi bărbaţii 49 . Şi în acest caz apare un stereotip cu funcţie 


48 Stereotipurile sunt atribute unui grup social sau membrilor/elor unui grup 
social, conţinutul evaluativ putând fi pozitiv sau negativ (Eagly & Mladinic, 1994). 

49 Studiile sugerează un pattern de promovare echilibrat sau uşor feminizat în zona 
managementului intermediar: 60% femei vs. 40% bărbaţi în studiul coordonat de 
Byerly (2011), 50% femei - 50% bărbaţi în cercetarea EIGE (2013). Discrepanţa de 
gen apare în managementul seniorial, ce implică autoritate editorială (funcţii 
prestigioase precum director de ştiri, redactor-şef, redactor-şef adjunct, editor 
coordonator, şef de departament), unde femeile însumează un procentaj de circa 
37% (Byerly, 2011) şi de 35% (EIGE, 2013). Cele două studii mai arată că în 
organizaţiile media de informare observate se tinde către echilibru de gen în 
managementul de top, orientat către zona de afaceri. 

explicativă, respectiv lipsa sau abilitatea bărbaţilor de a nu îşi afişa 
emoţiile, semnificată ca o condiţie sine qua non pentru a câştiga 
încrederea necesară în vederea obţinerii promovării sau un atu atunci 
când vine vorba de gestionarea organizaţiilor media de informare ce 
ar fi particularizate de faptul că procesează contingenţe, implicit, 
scopul ultim fiind acela ca deciziile luate în condiţii de presiune să fie 
„profesionale", nu „emotive". 

Desigur că bărbaţii nu simt lipsiţi de emoţii, aşa cum nici un 
autocontrol generalizat nu este posibil, însă ceea ce este plauzibil este 
că pe fundalul unei socializări ocupaţionale ce prescrie norme şi 
atitudini asociate masculinităţii, emoţiile exprimate de bărbaţi sunt 
mai puţin „citite" ca „emoţii" (ca proiecţii ale unor sentimente 
subiective) şi mai mult ca reacţii obiective la anumite situaţii, ca atare 
necontestabile şi nid imputabile personal. Ceea ce se poate observa la 
o privire mai atentă este, pe de o parte, transformarea emotivităţii 
într-o predispoziţie feminină pentru a justifica discriminarea femeilor 
în ocuparea poziţiilor de conducere şi, pe de altă parte, asocierea 
profesionalismului cu lipsa reactivităţii la emoţii. De asemenea, 
reproşarea emotivităţii este însoţită de atribuirea unei afectivităţi 
negative, prin exemplele date criticându-se un exces de sensibilitate în 
relaţiile interpersonale, a cărui cauză rămâne „predispoziţia" 
feminină, eludându-se impactul contextului ocupaţional care încă este 
ostil faţă de femei. 

Ultima explicaţie dată cu privire la oferirea poziţiilor din 
managementul superior preponderent bărbaţilor este diviziunea 
genizată a muncii din sfera privată a vieţii. Preferarea bărbaţilor pare 
a fi de la sine înţeleasă în virtutea surplusului de timp de care ar 
beneficia, dat fiind faptul că nu le revine în mod obligatoriu munca 
domestică şi de îngrijire, necesară reproducerii vieţii cotidiene. Din 
considerente istorice şi structurale, această muncă continuă să fie 

alocată în principal femeilor (Picchio, 1992 ), iar implicaţia este că 
jurnalistele qua femei simt mai puţin deschise spre a se conforma unui 
program de lucru prelungit, atipic, necesar pentru a gestiona 
problemele specifice organizaţiilor media de informare. 

Totuşi, coroborând cu tematizările din capitolul anterior, 
această explicaţie ia forma unui dublu standard. Acolo am arătat că 
profesionalismul jurnalistic este echivalat şi cu abilitatea de a 
răspunde prompt contingenţei, la care se adaugă un program de 
muncă ce se extinde cu regularitate. Cu alte cuvinte, deşi aşteptarea ca 
jumaliştii/ele să se adapteze contingenţei şi să lucreze peste program 
pare a fi generalizată, atunci când vine vorba de selectarea personalului 
pentru funcţii prestigioase şi superior remunerate, disponibilitatea de a 
lucra în condiţii presante este asociată prioritar bărbaţilor. 

Această explicaţie, şi mai ales tema ce surprinde conflictul 
dintre viaţa profesională şi cea personală, readuc în prim-plan o 
înţelegere a ocupaţiei jurnalistice aflată în contradicţie cu respectul ce 
se cuvine pentru timpul liber al angajaţilor/elor. Din materialul 
generat se desprinde normalizarea ideii de sacrificiu al timpului 
personal pe toate palierele ierarhice, invocarea misiunii de interes 
public a jumaliştilor/elor având un rol instrumental în acest sens. 
Parţial, această stare de fapt este problematizată, în măsura în care 
este înţeleasă ca fiind determinată de politicile organizaţionale, fiind 
admise urmările negative asupra planului personal al vieţii şi asupra 
motivaţiei de a-şi face munca, cu atât mai mult cu cât nu sunt utilizate 
formele de (re)compensare ale acestui efort. 

De multe ori, relaţia tensionată a vieţii personale cu aşteptările 
de la locul de muncă este înţeleasă ca o problemă specifică femeilor, 
nu ca o problemă a ocupaţiei, semnificată a fi secundară atâta timp cât 
cineva aspiră să obţină recunoaştere profesională; în alte cazuri, 
evidenţierea faptului că femeile se confruntă în principal cu această 

tensiune nu exclude referirea la faptul că şi bărbaţii - ca jurnalişti 
şi/sau parteneri de viaţă - sunt afectaţi de condiţiile presante ale 
ocupaţiei. 

Aspectul aflat în centrul chestiunii obligaţiilor din viaţa 
personală, care determină discriminarea femeilor, nu doar în 
ocuparea funcţiilor de conducere, ci per ansamblu, este aşteptarea ca 
la un moment dat să îşi asume decizia de a avea copii. Această decizie 
este semnificată ca factor ce perturbează ordinea redacţională, fiind o 
sursă de displăceri la nivel de management. Displăcerile sunt date de 
asumpţia că femeile însărcinate şi/sau devenite mame de curând nu 
mai sunt la fel de eficiente la locul de muncă şi de faptul că trebuie 
găsită o soluţie 50 la problema diminuării temporare a forţei de muncă. 
Printre practicile discriminatorii amintite se numără obligaţia de a se 
consulta cu managementul înainte de a decide dacă şi cum va fi luat 
concediul de creştere a copilului, presiunea de a reveni cât mai 
curând la serviciu după naştere, riscul de a-şi pierde locul de muncă 
prin neconformarea la aşteptările managementului. 

Revenirea la locul de muncă înainte sau după trecerea celor doi 
ani de concediu de creştere a copilului devine deosebit de 
problematică în context românesc, dată fiind destructurarea 51 
serviciilor accesibile de îngrijire a copiilor, în special cele destinate 
copiilor cu vârste sub trei ani, astfel fiind necesar fie un efort financiar 
substanţial pentru a plăti o bonă până la începerea grădiniţei, fie 
apelul la munca de îngrijire neplătită a bunicilor sau a altor rude. 


50 Adesea fiind vorba de căutarea unor soluţii alternative la ceea ce prevede legea 
(rezervarea postului ocupat pe perioada concediului de creştere a copilului, timp 
în care forţa de muncă poate fi restabilită prin angajarea de personal pe perioadă 
determinată). 

51 Ionela Băluţă (2014) arată că unităţile preşcolare din România au scăzut 
dramatic de la 12.599 în anul 1990 la 1.222 în anul 2012. 


211 



NICOLETA-ELENA APOSTOL 


Chiar şi atund când jurnalistele sunt „norocoase" şi nu se 
confruntă cu practici discriminatorii pentru asumarea rolului 
parental, această dedzie trebuie privită pe fundalul unei ocupaţii, 
care, pentru a funcţiona, îşi apropriază o parte consistentă din 
resursele vieţii personale: programul de muncă extins, salariile ce nu 
asigură mijloace de trai decente, dificultatea de a-şi obţine zilele libere 
cuvenite prin lege, contracte de muncă inadecvat declarate, care fac 
imposibilă beneficierea integrală de formele de protecţie socială. 
Aceste aspecte determină un standard scăzut al calităţii vieţii pentru 
majoritatea grupului ocupaţional, însă impactul negativ devine mai 
marcat în cazul jurnalistelor, ca urmare a apartenenţei la categoria de 
gen căreia îi revin în mod preponderent sarcinile de gestionare a 
sferei private, presiunea crescând ulterior în momentul în care 
intervine angajamentul parental, cu responsabilităţi adiţionale, de 
îngrijire şi educare. 

Această lucrare arată că, atunci când vorbim de profesionalism 
jurnalistic, putem vorbi cu certitudine de existenţa unui set de practici 
normative, căruia îi este atribuit rolul de a ghida activitatea 
ocupaţională, aşa cum se întâmplă în cazul ocupaţiilor ce beneficiază 
de reglementare colegială. Totuşi, nucleul normativ oferă o perspectivă 
limitată asupra profesionalismului, fiin d necesară examinarea cadrului 
proxim de materializare a activităţii ocupaţionale. 

în jurnalism, organizaţiile orientate către profit au constituit 
principalul spaţiu de desfăşurare a muncii, imprimând o serie de 
practici care în timp au fost naturalizate, i.e. au devenit de la sine 
înţelese pentru profesionistele/ii domeniului. în cadrul cercetării am 
argumentat că imperativele de ordin organizaţional ajung să fie 
asimilate comportamentului profesionist cu toate că generează 
condiţii de muncă ce simt în detrimentul jumaliştilor/elor şi, implicit, 
defavorabile calităţii presei. în particular, am identificat valorizarea 
calificării prin muncă şi contestarea importanţei pregătirii formale 
(ceea ce ajută angajatorii să îşi asigure o bază de selecţie cât mai largă), 
normalizarea programului de lucru extins şi necompensat, 
specializarea maleabilă ori inexistentă sub justificarea contingenţei 
evenimentelor, restrângerea mersului pe teren şi a timpului avut la 
dispoziţie pentru realizarea materialelor originale (cu scopul 
economisirii resurselor organizaţionale). 

La fel de importantă este examinarea profesionalismnlni 
jurnalistic prin integrarea dimensiunii de gen, întrucât raportarea la gen 
existentă în cadrul grupului ocupaţional se răsfrânge asupra muncii 
realizate - şi deci asupra dezbaterii publice generând un cod 
comportamental mai mult sau puţin echilibrat şi responsabil faţă de 
această problematică, omniprezentă la nivel sodetal. Semnificaţiile 
asociate profesionalismului în mediul ocupaţional jurnalistic simt 
departe de a fi „indiferente" la gen, evidenţiindu-se un sistem de 
distribuire inegală a recunoaşterii profesionale - prin direcţionarea 
automată a aprecierii către bărbaţi - şi justificarea unor practici 
discriminatorii la adresa femeilor. Materialul empiric a scos la iveală 
tendinţa de a chestiona competenţa femeilor active în domeniu, însoţită 
de atribuirea unui rol minor atâta timp cât femeile nu se „autodepăşesc" 
prin însuşirea (ponderată a) atitudinilor „tipic" masculine, care 
reprezintă cadrul de referinţă al profesionalismului jurnalistic. 

Discriminarea se manifestă prin favorizarea bărbaţilor pentru 
ocuparea funcţiilor de conducere în pofida unei baze de recrutare 
desegregată, prin întreţinerea unei climat de desconsideraţie, adesea 
hărţuitor faţă de jurnalistele cu o prezenţă feminină, care exercită o 
funcţie disciplinatoare pentru femeile din ocupaţie şi produce o 
solidaritate de breaslă masculinizată, prin tratamente ostile, ce încalcă 
autonomia personală şi drepturile angajatelor rămase însărcinate 
şi/sau devenite de curând mame. 

Cercetarea a relevat multiple corespondenţe între situaţia 
profesională în care se regăseşte presa centrală românească şi cadrul 
ocupaţional general al jurnalismului, de la care a pornit demersul de 
cercetare. Sintetizând, rezultatele indică influenţa majoră exercitată de 
nevoile organizaţionale asupra profesionalismului jurnalistic şi o 
cultură ocupaţională masculinizată, care creează un spectru amplu de 
dificultăţi femeilor active în ocupaţie. La acestea se adaugă 

precaritatea difuză experimentată de jumaliste/i, a cărei prezenţă nu 
am anticipat-o, documentarea ei de către literatura de specialitate 
fiind emergentă. 

In context românesc, precaritatea este asociată cu debutul crizei 
economice de la sfârşitul anilor 2000, cu toate că existau deja 
manifestări ale sale, date fiind condiţiile de muncă presante ale 
presei centrale româneşti, remarcându-se apelul sistematic la 
supranormarea muncii. Precaritatea a fost accentuată de 
disponibilizări, care au pus o ulterioară presiune asupra celor 
rămaşi în redacţii, de tăierea şi menţinerea unui nivel redus al 
salariilor şi de înlocuirea extensivă a contractelor individuale de 
muncă cu forme de muncă inadecvat declarate, ce reduc accesul 
jumaliştilor/elor la măsurile de protecţie socială. 

Teama de a rămâne fără slujbă şi, mai ales, lipsa unor sindicate 
consolidate, au eliminat din faşă contestarea noilor condiţii. 
Vulnerabilitatea economică se corelează compromisului profesional, 
care nu trebuie înţeles în termenii unor slăbiciuni localizate, fiind un 
efect structural, o consecinţă a unui mediu ocupaţional lipsit de 
mecanisme de protecţie. Astfel, devine previzibilă expunerea la 
tradiţionalele comenzi venite din sfera politică şi acceptarea 
fenomenului de „advertorializare" a presei, care „instituţionalizează" 
suprapunerea conţinutului plătit cu conţinutul editorial, fără ca 
semnalizarea să fie aplicată cu rigurozitate. Orice îmbunătăţire, 
realizată printr-un aport de investiţii, nu va produce schimbări de 
substanţă în organizaţiile media de informare atâta timp cât 
jumaliştii/ele nu se vor asigura că beneficiază de condiţii minime 
pentru a impune, la nivel editorial, separarea interesului public de 
presiunile avansate de grupuri private, altfel spus, prin efortul de a se 
organiza ca breaslă, de a forma o comunitate ocupaţională în afara 
organizaţiilor angajatoare. 

